
tarzan i zlatni lav 


S lavica, dojila je svoje mlado, jednu jedinu 
pahuljastu loptu, pjegavu kao Šita. Ležala je na toplom 
suncu ispred spilje u stijenama gdje se nalazio njezin 
brlog, ispružena na boku, no Sabor je ipak bila na oprezu. 
Isprva živjele su tri takve male pahuljaste lopte, dvije kćeri 
i sin, a Sabor i Numa — njihov gospodar — bili su ponosni 
na njih, ponosni i sretni. Međutim, lovine su bile mršave i 
slabo hranjena Sabor nije imala dovoljno mlijeka za tri 
snažna lavića, a zatim su pale hladne kiše i mladunčad je 
oboljela. Samo je najjači preživio, dvije su kćerke uginule. 
Sabor ih je oplakivala hodajući gore-dolje pored jadnih 
ostataka uprljanih krzna, cvileći i ječeći. Uvijek iznova 
dodirivala ih je svojom njuškom, kao da ih želi probuditi iz 
dugog sna iz kojega nema buđenja. Najzad je odustala, i 
sada je cijelo njezino divlje srce bilo ispunjeno brigom za 
malog mužjačića koji joj je preostao. Zbog toga je Sabor 
postala jos opreznija. 

Numa bijaše odsutan. Prije dvije noći dovukao je plijen 
u brlog, a sinoć je otišao ponovo, ali se još nije vratio. 
Sabor je napola drijemajući mislila na debeljuškastu 
antilopu, koju joj njezin dostojanstveni drug možda upravo 
sada dovlači kroz isprepletenu džunglu. Ili će to možda biti 
zebra, čije je meso lavljem rodu prava poslastica — sočna, 
tečna zebra ... Sabori na usta počela su lučiti slinu. 

Ah, što je to bilo? Drhtaj nekog zvuka dopro joj je do 
oštrih ušiju. Podigla je glavu naginjući je prvo na jednu pa 


onda na drugu stranu, pokušavajući da naculjenih ušiju 
ulovi najneznatniji odjek onoga što ju je uznemirilo. Njezin 
je nos njuškao zrak. Vjetrić je bio slab kao dašak, a i ono 
malo što ga je bilo dopiralo je sa strane odakle je i začula 
zvuk, koji je sada postao nešto primjetniji, a to ju je 
upozorilo da se ono što je taj zvuk proizvelo sada 
približava. Nervoza zvijeri je rasla i ona se izvrnula na 
trbuh odbivši od sise mladunce, koje je dalo oduška svom 
nezadovoljstvu slabašnim režanjem, dok ga duboko 
mrzovoljno zavijanje lavice nije ušutkalo. Stalo je pokraj 
majke, gledajući prvo u nju a onda u smjeru njezina 
pogleda naginjući svoju malu glavu ćas na jednu čas na 
drugu stranu. 

Očito je u zvuku što ga je Sabor cula bilo nešto 
uznemirujuće — nešto što je ulijevalo izvjestan nemir, ako 
već ne pravu strepnju — iako ona jos nije mogla biti 
sigurna da je to nagovjestaj zla. Mogao bi to biti i njezin 
veliki suprug koji se vraća, no to nije nalikovalo kretanju 
lava, pogotovu ne lava koji vuće težak plijen. Pogledala je 
svoje mladunče. Uvijek se plašila da mu prijeti nekakva 
opasnost — tom posljednjem članu porodice — ali ona, 
Sabor, bila je tu da ga brani. 

Ubrzo joj je povjetarac donio u nozdrve miris onoga što 
se kretalo kroz džunglu. Smjesta se zabrinuta njuška 
majke pretvorila u masku divljačkog bijesa, izvučenih 
pandža i svjetlucavih očiju, jer miris koji je kroz džunglu 
dopro bio je omrznuti miris čovjeka. Podigla se na noge, 
ispružene glave, nervozno šibajući žilavim repom. Onim 
čudnim medijem kojim životinje saobraćaju među sobom 
opomenula je svoje mladunce da legne i da ostane gdje je, 
dok se ona ne vrati. Zatim je krenula brzo i nečujno u 
susret uljezu. 

Lavić je ćuo ono što mu je i mati čula, a sada je i on na- 
mirisao čovjeka — nepoznat miris, koji mu nije nikada 
dosada dopro do nozdrva. Usprkos tome, smjesta ga je 
prepoznao kao miris neprijatelja — miris koji je izazvao 


reakciju isto tako tipičnu kao sto je bilo i vladanje odrasle 
lavice — kostriješenje dlaka duž kičmice i isturanje sitnih 
pandžica. Dok se lavica kretala brzo i kradomice kroz 
šipražje, lavić ju je ne obazirući se na njezinu izričitu 
zabranu slijedio teturajući stražnjim dijelom tijela, kao sto 
to čini mladunčad njegova roda — smiješan način hoda, 
koji nije nikako u skladu s dostojanstvenim držanjem 
prednjeg dijela. Pažnja lavice bila je zaokupljena onim što 
je bilo ispred nje, tako da nije znala da on korača za njom. 

Gusta džungla prostirala se stotinjak metara ispred 
njih, ali su lavovi utabali stazu nalik tunelu sve do njihova 
brloga, a iza toga nalazila se mala čistina, koju je 
presijecala dobro izgažena prašumska staza što je izlazila 
iz džungle na jednom kraju čistine da na drugom kraju 
opet uđe u džunglu. 

Kad je Sabor doprla do čistine, to stvorenje prema 
kome je osjećala i strah i mržnju bilo je već dobrano zasšlo 
na čistinu. Što ako čovjek ne lovi nju ili njezine? Što ako on 
uopće i ne sluti da su oni prisutni? Ta pitanja nisu danas 
lavici ništa značila. Inače ona bi ga pustila da prođe ne 
uznemirujući ga sve dok ne bi došao toliko blizu da bi 
ugrozio sigurnost njezina mladunčeta, a da je bila bez 
mladih odsšuljala bi se na prvi znak njegova približavanja. 
Međutim, danas je lavica bila nervozna i u strahu, i posto 
joj je preostalo samo jedno mladunče, materinski su se 
instinkti možda trostruko usredotočili na to jedno jedino 
— tri puta voljeno — koje je preživjelo; i tako, ona nije 
čekala da čovjek ugrozi sigurnost mladunceta, već je pošla 
da ga presretne i zaustavi. Blaga se majka pretvorila u 
užasno stvorenje koje uništava, a mozak joj je bio 
opsjednut jednom jedinom mislju — ubiti. 

Ni trenutak nije oklijevala na rubu čistine niti je dala i 
najmanji znak upozorenja. Prvi nagovještaj crnom ratniku 
da se unutar dvadeset milja oko njega nalazi lav bila je 
užasna pojava te mačke đavoljeg lica koja je preko čistine 
jurila prema njemu brzinom strijele. Crnac nije tražio 


lavove. Da je znao da se neki nalazi u blizini, bio bi ga 
zaobišao. I sada bi pobjegao, da je imao kamo. Najbliže 
drvo bilo je dalje nego lavica. Ona ga je mogla sustići prije 
no što on prevali i četvrtinu puta. Tu nije bilo nade, i samo 
se jedno moglo učiniti. Zvijer je gotovo stigla do njega, a iza 
nje vidio je mladunče. Čovjek je nosio teško koplje. 
Uzmahnuo je njime daleko unatrag i bacio ga baš: u 
trenutku kad se Sabor podigla da ga ščepa. Koplje je prošlo 
kroz divlje srce, a gotovo istovremeno divovske su se 
čeljusti sklopile oko ratnikove glave. Težina lavice u skoku 
oborila je oboje na zemlju — mrtve, nakon nekoliko 
grčevitih trzaja njihovih mišića. 

Lavić se zaustavio dvadesetak stopa podalje i proma- 
trao ispitivački prvu veliku katastrofu svoga života. Htio se 
približiti majci, no urođeni strah od čovjekova mirisa 
zadržavao ga je podalje. Odmah je počeo da cvili glasom 
kojim je uvijek domamio majku velikom brzinom, ali ona 
sada nije dosla, nije se čak ni podigla i pogledala prema 
njemu. To mu je bilo zagonetno; nije mogao shvatiti. 
Nastavio je da plače osjećajući se sve tužnijim i usamlje- 
nijim. Postepeno je dopuzao bliže majci. Vidio je da se to 
čudno stvorenje koje je ona ubila ne miče, i nakon 
stanovitog vremena nije više osjećao toliki strah, tako da je 
naposljetku sakupio dovoljno hrabrosti da priđe sasvim 
blizu majci i da je onjuši. Cvilio je dalje, ali ona nije 
odgovarala. Napokon mu je postalo jasno da tu nesto 
nijemu redu — da njegova velika, prekrasna majka nije 
više ono što je bila — nesto se desilo s njom; unatoč tome 
on se priljubio uz nju, plačući neprestano, dok naposljetku 
nije zaspao šćućuren uz njezino mrtvo tijelo. 

Tako ga je Tarzan našao — Tarzan i Jane, njegova žena, 
i njihov sin Korak, na povratku iz tajanstvene zemlje 
Pal-ul-dona, iz koje su dvojica muškaraca spasili Janu 
Clayton. Na zvuk njihova približavanja lavić je otvorio oči i 
podigao se, priljubio uši i zarežao uzmićući prema svojoj 
mrtvoj majci. Opazivši ga, čovjek-majmun se nasmije. 


o 
m. a 
4. dd 


GM sia 


Lavić je najzad uvidio da se čudno stvorenje, koje je ubila njegova majka, ne 
miče, tako da je skupio dovoljno hrabrosti da priđe bliže majci i da je onjuši. 
Zacvilio je, ali ona nije odgovarala. 


— Srčani mali đavo — primijeti on shvativši na prvi 
pogled tragediju koja se tu odigrala. Približio se laviću, koji 
je frktao, očekujući da će se okrenuti i pobjeći. Ovaj to, 
međutim, nije učinio. Umjesto toga, još je ljuće režao i 
udarao Tarzanovu ispruženu ruku kad se ovaj sagnuo da 
ga uzme. 

— Što je ovo hrabar mališan — uzviknu Jane — ubogo 
malo siroče! 

— Od njega će postati silan lav, odnosno postao bi da 
mu je majka ostala na životu — reče Korak. — Pogledajte 
ta leđa, ravna i snažna kao koplje. Šteta što mali razbojnik 
mora da ugine. 

— Ne mora — odvrati Tarzan. 

— On nema mnogo izgleda, trebat će mu mlijeko još 
nekoliko mjeseci, a tko će mu ga dati? 

— Ja — odgovori Tarzan. 

— Namjeravaš ga usvojiti? 

Tarzan potvrdno kimnu. 

Korak i Jane se nasmiješe. — To će biti krasno — 
primijeti Korak. 

— Lord Greystoke, pomajka sinu Nume — nasmija se 
Jane. 

Tarzan se također nasmijao, ali to mu nije odvratilo pa- 
žnju od lavića. Ispruživši iznenada ruku, zgrabio je lavića 
za nabore kože na šiji i gladeći ga nježno govorio mu tihim 
mumljajućim glasom. Ja ne znam što mu je rekao, ali lavić 
je možda znao. Smjesta se prestao otimati i nije više 
pokušavao da grebe i grize ruku koja ga je milovala. Onda 
ga je podigao i prinio grudima. Sada više nije djelovao 
uplašeno, nije čak ni pandžice pružao u neposrednoj 
blizini nekad omrznutog čovjekova mirisa. 

— Kako ti to uspijevaš — uzviknu Jane Clayton. 

Tarzan slegne svojim širokim ramenima. — Tvoj te se 
rod ne plaši, a ovi su zaista moj rod, to je možda razlog što 
me se ne plaše kad im pristupim prijateljski, čini se da čak 
i ovaj razbojnik to zna, zar ne? 


— Ja to nikako ne mogu razumjeti — primijeti Korak 
— Mislim da prilično dobro poznajem afričke životinje, no 
ipak nemam onu moć ili razumijevanje za njih koje ti 
posjeduješ. Otkud to? 

— Tarzan je samo jedan — reče Jane smijući se i zadir- 
kujući svog sina, ali glas joj ipak nije bio bez prizvuka 


ponosa. 
— Ne zaboravite da sam rođen među životinjama i da 
me je životinja odgojila — podsjeti ih Tarzan. — Uostalom, 


možda je moj otac ipak bio majmun, vi znate da je Kala 
uvijek tvrdila da jeste. 

— John, kako samo možeš? — uzviknu Jane. — Ti 
savršeno dobro znas tko su ti bili otac i majka. 

Tarzan dostojanstveno pogleda svog sina i zatvori jedno 
oko. 

— Tvoja majka nije nikada naučila da cijeni svojstva 
čov- jekolikih majmuna. Čovjek bi gotovo mogao pomisliti 
kako nije željela da se sparim s jednom od njih. 

— Johne Claytone, ja neću više nikada progovoriti s 
tobom ako ne prestaneš pričati takve odvratne stvari. 
Stidim te se. Dovoljno je zlo da si nepopravljivi divljak, a uz 
to jos nagovijestas da si možda i majmun. 

Dugotrajno putovanje iz Pal-ul-dona bilo je skoro pri 
kraju — za manje od tjedan dana morali bi stići na mjesto 
gdje se nalazio njihov prijašnji dom. Teško da je išta ostalo 
od ruševina sto su ih ostavili Nijemci. Hambari i 
gospodarske zgrade bijahu spaljeni a unutrašnjost bunga- 
lova djelomično uništena. Oni Vaziri, vjerni sluge Greysto- 
kovih, koje nisu poubijali vojnici kapetana Fritza Weinera, 
sakupili su se na zvuk ratnog bubnja i stavili se na 
raspolaganje Englezima da bi, koliko je u njihovoj moći, 
pridonijeli pobjedi. Toliko je Tarzan znao još prije no sto se 
uputio u potragu za svojom ženom, ali koliko je borbenih 
Vazirija preživjelo rat i sto se dalje dešavalo na njegovim 
prostranim posjedima, to on nije znao. Možda su lutajuća 
plemena ili trgovci robljem dovrsili razaranje koje su za- 


počeli Švabe, a bilo je vjerojatno i to da je džungla ponovo 
osvojila svoje, prekrivajući obiljem bujnog raslinja krče- 
vine i svaki znak čovjekova neovlaštenog prisvajanja 
njezina vjekovnog vlasništva. 

Pošto je odlučio da će se brinuti o malom Numi, Tarzan 
je bio prisiljen da u daljnjem planiranju svojih marševa i 
zaustavljanja povede računa o potrebama svog štićenika, 
budući da lavić mora dobiti hranu, a ta hrana ne može biti 
ništa drugo do mlijeko. Lavlje mlijeko nije dolazilo u obzir, 
ali su se oni na sreću sada nalazili u blizini naseljenih 
krajeva, gdje sela nisu bila tako rijetka i gdje je gospodar 
džungle bio poznat, gdje su ga se bojali i poštovali. I tako se 
on poslije podne onog dana kad je nasao mladog lava 
uputio u jedno selo da nađe mlijeka laviću. 

Urođenici su ih isprva dočekali mrzovoljno i ravno- 
dušno, promatrajući prezirno i bez straha bijelce koji su 
putovali bez velike pratnje. Bez pratnje ti bijelci nisu im 
mogli donijeti darove niti bilo sto čime bi platili hranu koju 
će bez sumnje trebati, a bez oružane pratnje oni ne mogu 
zatražiti hranu, ili, bolje, oni ih ne mogu prisiliti da izvrše 
neko naređenje, a niti bi se mogli braniti ako bi ih se 
urođenici usudili uznemiravati. Urođenici su izgledali 
mrzovoljno i ravnodušno, međutim nisu bili sasvim 
nezainteresirani, jer je njihovu radoznalost pobudila 
neobična odjeća i ukrasi tih bijelaca. Vidjeli su da su go- 
tovo isto tako goli kao i oni, slično naoružani, izuzev sto je 
mlađi nosio pušku. Sve troje nosili su primitivne i 
barbarske ukrase iz Pal-ul-dona, a ti su bili potpuno strani 
očima jednostavnih Crnaca. 

— Gdje je vaš poglavica? — upita Tarzan, kad je ušao u 
selo među žene, djecu i pse koji su lajali. 

Nekoliko ratnika koji su dotada drijemali u sjeni koliba 
ustade i krene u susret pridošlicama. 

— Poglavica spava — odgovori jedan. — Tko ste vi da ga 
budite? Što hoćete? 

— Želim govoriti s poglavicom. Idi i dovedi ga! 


Ratnik ga pogleda očiju iskolačenih od zaprepaštenja i 
onda prasne u glasan smijeh. 

— Moramo mu dovesti poglavicu — uzvikne obraćajući 
se svojim drugovima, pa se zatim, smijući se glasno, udari 
po bedrima i gurne laktom najbližeg suplemenika. 

— Reci mu — nastavi ćovjek-majmun — da bi Tarzan 
želio s njime govoriti. 

U tren oka se vladanje njegovih slušalaca naočigled 
promijenilo, odmakli su se i prestali se smijati, oči su im se 
raširile od iznenađenja. Onaj koji se smijao najglasnije 
postao je iznenada svećan. — Donesite prostirke — 
uzvikne on — da Tarzan i njegovi sjednu, dok ja dovedem 
Umangu, poglavicu... I on otrči što je mogao brže, 
zadovoljan sto mu se pružila prilika da izbjegne prisutnost 
moćnika koga se bojao a koga je uvrijedio. 

Sada više nije bilo važno što nemaju ni pratnje, ni 
naoružanih pratilaca, niti poklona. Stanovnici sela stali su 
se takmičiti u iskazivanju počasti. Čak i prije no što je 
došao poglavica, mnogi su već donijeli na dar hranu i 
ukrase. Uskoro se pojavio i Umanga. Bijaše to starac kojije 
bio poglavica čak i prije no što se Tarzan-majmum rodio. 
Njegovo je držanje bilo dostojanstveno te je pozdravio gosta 
kao sto jedan veliki čovjek pozdravlja drugog, a nije bilo 
sumnje da mu je drago sto je gospodar džungle njegovu 
selu iskazao čast svojom posjetom. 

Kad je Tarzan objasnio svoje želje i pokazao mu lavića, 
Umanga ga je uvjeravao da će mlijeka biti u izobilju, sve 
dok Tarzan bude ukazivao čast selu svojim prisustvom — 
toplog mlijeka poglavičinih vlastitih koza. Dok su tako 
čavrljali, oštre oči majmuna-čovjeka promatrale su svaki 
detalj sela i njegovih stanovnika i najzad se, između svih 
životinja koje su se motale među kolibama i stazom, 
zaustavile na velikoj kuji. Njezine su sise bile nabubrjele 
od mlijeka i pogled na njih naveo je Tarzana da odluči. On 
pokaže palcem u pravcu životinje. 

— Kupio bih je — reče on Umangi. 


— Ona je tvoja, bwana, bez plaćanja — odgovori 
poglavica. — Okotila se ima dva dana, a prošle noći nestala 
su štenad iz legla, što je bez sumnje učinila neka velika 
zmija, ali ako bi ti htio da je primiš, dat ću ti mjesto nje 
mnogo mladih i debljih pasa, jer ona predstavlja mršav 
zalogaj. 

— Ne želim je pojesti — odgovori Tarzan. — Uzet ću je 
sa sobom da mi hrani lavića. Neka mi je dovedu. 

Nekoliko je momaka zatim uhvatilo životinju. Vezali su 
je remenom oko vrata i dovukli je pred čovjeka-majmuna. 
Kao i lav, kuja je isprva bila uplašena, jer miris Tarman- 
ganija nije bio miris Crnca. Režala je i pokušavala ugristi 
novog gospodara, no napokon mu je uspjelo zadobiti 
povjerenje životinje, tako da je mirno legla pokraj njega dok 
joj je on gladio glavu. 

Međutim, druga je stvar bila dovesti lavića u njezinu 
blizinu, zato što su oboje bili užasnuti neprijateljskim 
vonjem onog drugog — lavić je režao i frktao, dok je kuja 
pružala pandže i režala. Bilo je potrebno strpljenje, 
beskonačno strpljenje, ali na kraju je obična seoska kuja 
ipak dojila Numina sina. Glad je uspjela nadvladati 
urođeno nepovjerenje lava, dok je čovjek-majmun strogim 
iako prijateljskim držanjem uspio zadobiti povjerenje kuje, 
koja je u svom životu iskusila više batina i udaraca nego 
prijaznosti. 

Te je noći Tarzan vezao kuju u kolibi gdje su se smjestili 
i dva puta ju je prije zore natjerao da legne da bi se lavić 
nahranio. Drugog jutra su se oprostili s Umangom i 
njegovim plemenom, te se s kujom koja je kaskala vezana 
pokraj njih uputili prema svome domu. Mladi se lavić 
šćućurio u Tarzanovu naručju ili su ga nosili u vreći 
prebačenoj preko ramena. 

Zbog njegove boje prozvali su ga Jad-bal-ja, što u jeziku 
ljudi-majmuna iz Pal-ul-dona znači Zlatni lav. Svakog se 
dana sve više navikavao na njih i na svoju pomajku, koja 
ga je naposljetku prihvatila kao krv svoje krvi. Kuji su 


nadjenuli ime Za, što znači — djevojka. Drugog su joj dana 
skinuli remen i ona ih je rado slijedila kroz džunglu, 
nikada ne pokušavajući da ih napusti, a bila je nesretna 
ako nije bila u njihovu društvu. 

Došao je trenutak kad je trebalo da staza izbije iz džun- 
gle na rub valovite ravnice gdje je nekada bio njihov dom, i 
sve troje su skrivali uzbuđenje te nitko nije izustio ni rijeći 
nade i straha što su im ispunjavali srca. Što će naći? Što bi 
drugo uopće mogli naći osim onu istu masu isprepletenog 
bilja koju je čovjek-majmun iskrčio da bi sagradio svoj 
dom onda kad je prvi put došao ovamo sa svojom 
nevjestom? 

Napokon su izašli iz zelenila sume koje ih je štitilo i 
zagledali se preko ravnice u daljinu, gdje su se nekoć mogli 
jasno razabrati obrisi bungalova sto se smjestio usred 
drveća i grmlja sačuvanog ili donesenog da bi se ukrasio 
posjed. 

— Pogledajte! — uzviknu Jane. — Još je uvijek tamo, 
još je uvijek tamo! 

— A što predstavljaju one druge stvari s lijeve strane 
iza njega? — upita Korak. 

— To su kolibe urođenika — odvrati Tarzan. 

— Polja su obrađena! — uzviknu žena. 

— I neke sporedne zgrade su obnovljene — reče 
Tarzan. — To može značiti samo jedno: Vaziri su se vratili 
iz rata, moji vjerni Vaziri. Oni su obnovili ono što su Švabe 
razorili i sada čuvaju naš dom dok se ne vratimo. 


odgajanje lavića 


tako su Tarzan-majmun, Jane Clayton i Korak stigli 

kući nakon duga izbivanja, a s njima je došao 
Jad-bal-ja, Zlatni lav, i kučka Za. Među prvima koji su ih 
dočekali i poželjeli im dobrodošlicu bio je stari Muviro, otac 
sina koji. je dao svoj život braneći dom i ženu maj- 
muna-čovjeka. 

— O, bwana — povika vjerni Crnac — moje stare oči po- 
stale su ponovo mlade kad su te ugledale. Prošlo je mnogo 
vremena otkako si otišao i mada su mnogi sumnjali da ćes 
se vratiti, stari Muviro je znao da u velikom svijetu nema 
ničega što bi moglo savladati njegova gospodara. On je isto 
tako znao da će se njegov gospodar vratiti domu svoje 
ljubavi i zemlji u kojoj čekaju vjerni Vaziri ali da će se 
vratiti ona koju smo oplakivali kao mrtvu, to je 
nepojmljivo, i zato će u kolibama Vazirija noćas vladati 
veliko veselje. I zemlja će podrhtavati pod nogama ratnika 
koji će plesati i nebo će odzvanjati od veselih krikova 
njihovih žena, jer im se vratilo troje ljudi koje vole više od 
svega na zemlji. 

I zaista, zavladalo je silno veselje u kolibama Vazirija. 
Veselje nije trajalo samo jednu noć, nego se produžilo 
mnoge noći, sve dok Tarzan nije bio prisiljen da prekine 
svećanosti kako bi sebi i svojoj obitelji priuštio nekoliko 
sati neprekinuta sna. Majmun-čovjek je ustanovio ne 
samo da su vjerni Vaziri, pod vodstvom isto tako vjernog 
engleskog nadzornika Jervisa, potpuno obnovili štagljeve, 


obore, gospodarske zgrade i svoje kolibe, nego da su uredili 
i unutrašnjost bungalova, tako da je imanje po vanjskom 
izgledu bilo tačno onakvo kakvo je bilo prije upada 
Nijemaca. 

Jervis se nalazio u Najrobiju po nekom poslu i vratio se 
na ranč tek nekoliko dana nakon njihova povratka. 
Njegovo iznenađenje i radost nisu bili manje iskreni od 
radosti Vazirija. S poglavicama i ratnicima sjedio je do 
nogu velikog bwane, slušajući pričanje o ćudesnoj zemlji 
Pal-ul-donu, o pustolovinama sto su ih njih troje doživjeli 
za vrijeme dok je Jane bila tamo zatočena. Divio se zajedno 
s Važnijima neobičnim miljenicima koje je majmun-čovjek 
doveo sa sobom. Već i to što je Tarzan odgajao urođeničkog 
bastarda bilo je čudnovato, ali da je usvojio mladunce 
svojih praiskonskih neprijatelja Nume i Sabor bijaše 
naprosto neshvatljivo. A isto je tako sve njih iznenadio 
naćin na koji je Tarzan odgajao lavića. 

Zlatni lav i njegova pomajka smješteni su u jednom 
kutu spavaće sobe čovjeka-majmuna, i on je mnogo sati 
provodio vježbajući i odgajajući malu pjegavu žutu loptu — 
koja je sada bila sama nestašnost i dražest, ali koja će se 
jednog dana pretvoriti u ogromnu divlju grabežljivu zvijer. 

Kako su dani prolazili i lavić rastao, Tarzan gaje naučio 
mnogim vještinama — da aportira, da liježe nepokretno na 
jedva čujno naređenje, da se kreće od tačke do tačke 
prema uputama, da po mirisu traži skrivene stvari te da ih 
donosi natrag. A kad je jelovniku dodano i meso, naučio ga 
je da ga uzima na način koji je vazda izazivao mračan 
smiješak na divljačkim usnama vazirijskih ratnika. Tarzan 
je, naime, načinio lutku i meso namijenjeno laviću uvijek 
je bilo pričvršćeno o vrat lutke. Nikada se način hranjenja 
nije mijenjao. Na riječ majmuna-čovjeka Zlatni lav bi se 
ispružio potrbuške, nasto bi Tarzan uperio prst u lutku i 
prošaptao jednu jedinu riječ: »Ubij«. Ma koliko bio gladan, 
lav je naučio da nikada ne krene prema mesu dok mu 
gospodar ne bi prošaptao tu jednu riječ, a zatim bi jurnuo 


divlje režeći ravno na meso. Dok je još bio malen, bilo mu 
je u početku teško da se popne do slasnog zalogaja na 
lutkinu vratu, ali kako je rastao, sve je lakše dosezao cilj i 
na kraju je uspijevao da u jednom skoku dosegne zalogaj, 
a lutka bi se svalila na leđa zajedno s mladim lavom. 

Među svim tim lekcijama bila je jedna koju je bilo 
veoma teško naučiti, a tko zna bi li itko drugi osim 
Tarzana-majmuna, koga su zvijeri odgojile i koji je među 
njima odrastao, uspio nadvladati divlju krvožednost tog 
mesoždera i podvrći njegove instinkte svojoj volji. Prošli su 
tjedni i mjeseci dok mu napokon ni uspjelo savladati tu 
jednu tačku obuke lavića, tačku koja se sastojala u tome 
da na riječ »donesi« nađe predmet koji bi mu pokazao i 
donese ga gospodaru — pa bila to bas i lutka sa sirovim 
mesom oko vrata — a da se ne dotakne mesa niti ošteti 
lutku ili ono što je donosio, već da to oprezno položi pred 
noge majmuna-čovjeka. Naučio je da će nakon toga si- 
gurno dobiti nagradu, koja se obično sastojala od 
dvostrukog obroka najdražeg mu mesa. 

Lady Greystoke i Korak često su sa zanimanjem gledali 
kako Tarzan odgaja Zlatnog lava, iako je ona sumnjala da 
bi ovakva dresura mogla uspjeti kod mladog lava i imala 
neke zle slutnje da je cijeli taj Tarzanov program u stvari 
promašen. 

— Što ćeš, zaboga, započeti s tom beštijom kad 
odraste? — upita ona. — Svi su izgledi da će narasti u 
snažnog Numu. Kako je navikao na ljude, on ih se uopće 
neće plašiti, a to što je uvijek dobivao hranu s gole lutke 
navest će ga da ubuduće traži hranu na vratu živih ljudi. 

— On ćejesti samo ono što mu ja pokažem — odgovori 
majmun-čovjek. 

— Ali ti ne očekuješ da će uvijek jesti ljude? — upita 
ona smijući se. 

— On neće nikada jesti ljude. 

— Ali kako ćeš ti to spriječiti? 


— Čini mi se, Jane, da ti potcjenjuješ inteligenciju lava 
ili je pak mnogo precjenjuješ. Ako je tvoja teorija tačna, 
najteži je dio zadatka još preda mnom, ali ako sam ja u 
pravu, on je praktički završen. Mi ćemo, međutim, jos 
malo eksperimentirati i ustanoviti tko je u pravu. Poslije 
podne odvest ćemo našeg Jad-bal-ja u ravnicu. Tamo ima 
mnogo divljači i neće nam biti teško da se uvjerimo koliko 
mogu kontrolirati mladog Numu. 

— Kladim se u sto funti — reče Korak smijući se — da 
će, kad jednom okusi svježu krv, uraditi upravo ono što 
mu se baš bude dopalo. 

— Važi, sine moj — reće majmun-čovjek. — Mislim da 
ću pokazati tebi i tvojoj majci nešto o ćemu ni vi ni itko 
drugi nije ni sanjao da se može ostvariti. 

— Lord Greystoke, najbolji krotitelj životinja na svijetu! 
— povika Jane i Tarzan se nasmije zajedno s njom. 

— Ne radi se o kroćenju životinja — reće majmun- 
čovjek. — Nitko osim Tarzana-majmuna ne bi mogao 
ostvariti plan na kome radim. Za ilustraciju uzmimo 
ovakav slučaj. Dođe vam neko stvorenje koje mrzite, koje 
po instinktu i nasljeđu smatrate smrtnim neprijateljem. Vi 
ga se bojite. Ne razumijete rijeći koje izgovara. On.vam 
napokon, služeći se ponekad okrutnim metodama, naturi 
svoje želje. Vi možda izvršavate ono što on od vas traži, no 
radite li vi to iz nesebične odanosti? Ne, vi ste na to 
prisiljeni, i mrzite stvorenje koje vam je nametnulo svoju 
volju. Vi ga nećete poslusati, kad vam to god bude moguće. 
Ići ćete čak i dalje — okrenut ćete se protiv njega i uništiti 
ga. S druge strane, dođe vam netko blizak; on vam je pri- 
jatelj i zaštitnik. Razumije i govori jezik koji i vi razumijete 
i govorite. Hranio vas je. Zadobio je vaše povjerenje 
dobrotom i zaštitom i traži od vas da učinite nešto za njega. 
Hoćete li mu to odbiti? Ne, poslušat ćete drage volje. Tako 
će i Zlatni lav poslušati mene. 

— Tako dugo dok mu to bude odgovaralo — primijeti 
Korak. 


— A onda pođimo korak dalje — reće majmun-čovjek; 
— pretpostavimo da to stvorenje koje volite i slušate ima 
moć da vas kazni, pa ćak i ubije ako je to potrebito da vas 
prisili da izvršite njegova naređenja. Hoćete li ga onda 
poslušati? 

— Vidjet ćemo — reče Korak — kako će mi Zlatni lav na 
lak način donijeti sto funti. 

Tog su se poslijepodneva uputili preko ravnice. 
Jad-bal-ja je koračao za Tarzanovim konjem. Sjahali su 
kod male skupine drveća podalje od bungalova i odatle 
produžili oprezno prema jednoj udolini gdje se obično 
moglo naći antilopa; uspinjali su se prema gustom 
šipražju, koje je obrubljivalo udolinu na njihovoj strani. 
Bili su zajedno Tarzan, Jane i Korak, a tik do Tarzana 
Zlatni lav — četiri lovca džungle, od kojih je Jad-bal-ja bio 
najmanje vješt. Prikradali su se kroz šipražje tako oprezno 
da je jedva koji listić zasuštao, dok napokon nisu ugledali 
ispod sebe udolinu gdje je mirno paslo malo krdo antilopa. 
Najbliže pasao je jedan stari mužjak. Na njega je Tarzan na 
neki tajanstveni način upozorio Jad-bal-ja. — Donesi ga — 
prošapta on, a Zlatni lav je jedva ćujnim mumljanjem dao 
na znanje da je razumio sto se od njega traži. 

Neopaženo se probijao kroz šipražje, a antilope su 
nastavile da pasu ne sluteći ništa. Udaljenost između lava 
i njegove lovine bila je suviše velika a da bi mogao s 
uspjehom navaliti, i zato se Jad-bal-ja pritajio u šipražju, 
čekajući da antilope pasući dođu bliže ili da se okrenu od 
njega. Od njih četvoro koji su promatrali krdo na paši nije 
se čuo ni glas, niti su životinje slutile_ neposrednu 
opasnost. Stari se mužjak približio Jad-bal-jau. Lav se 
gotovo neprimjetno spremao da napadne. Jedini uočljivi 
znak bilo je trzanje vrška njegova repa, a zatim — kao 
munja s neba, kao strijela iz luka, u tren oka je poletio 
strašnom brzinom. Stigao je gotovo do žrtve prije no što je 
ova postala svjesna opasnosti, a onda je već bilo kasno, jer 


tek sto se antilopa pokrenula, lav se podigao na stražnje 
noge i zgrabio je, dok se mirno krdo dalo u bezglavi bijeg. 
— Sada ćemo vidjeti — reće Korak. 
— On će antilopu donijeti meni — reće Tarzan 
uvjereno. 


Jane i Korak su iz blizine promatrali što će lav učiniti kad mu miris tople krvi 
prodre u nozdrve. On je omirisa i zareži, a zatim isturi pandže. Tarzan ga odgurne 
dlanom a lav zareži još ljuće... 


Zlatni lav oklijevao je jedan trenutak režeći nad 
ubijenim plijenom. Zatim je zgrabio antilopu za vrat i 
glavom okrenutom na jednu stranu poćeo je polako vući 
prema Tarzanu. Dovukao je ubijenu antilopu kroz šipražje 
i spustio je do nogu svog gospodara, zaustavio se i 
pogledao u lice čovjeka-majmuna s izrazom koji bi se 
mogao protumačiti samo kao ponos zbog postignutog 
uspjeha i kao molba za pohvalu. 

Tarzan ga pomilova po glavi i pohvali ga tihim glasom, a 
zatim lovačkim nožem prereže vrat antilopi i pusti joj krv. 

Jane i Korak su iz blizine promatrali Jad-bal-ja. Što će 
lav učiniti kad mu miris svježe tople krvi dopre u nozdrve? 
On je omiriše i zareži, a zatim isturi pandže i pogleda njih 
troje. Majmun-čovjek ga odgurne dlanom, a lav zareži 
ljutito i naglo posegne prema njemu. 

Brz je Numa, brz je ijelen Bara, ali Tarzan-majmun je 
munja! Udario je tako brzo i tako snažno da je Jad-bal-ja 
pao na leđa gotovo u istom trenutku kad je zarežao na svog 
gospodara. Brzo se opet podigao na noge i njih dvojica su 
stajali licem u lice. 

— Lezi — zapovjedi majmun-čovjek. — Lezi, Jad-bal- 
ja!... Glas mu je bio tih i čvrst. Lav je oklijevao samo tren, a 
zatim je legao kao sto ga je Tarzan-majmun učio da to ćini 
na njegovu zapovijed. Tarzan se okrene i podigne tijelo 
antilope na rame. 

— Dođi —reče on Jad-bal-jau. — Slijedi me! ... Ine po- 
gledavši više mesoždera, krene prema konjima. 

— Mogao sam to znati — reče Korak kroz smijeh — i 
uštedjeti sto funti. 

— Razumije se da si mogao znati — reće njegova 
majka. 


susret s tajnom 


edna prilično privlačna iako malo odviše nakinđurena 

mlada žena ručala je u nekom drugorazrednom 
londonskom lokalu. Upadala je u oči ne toliko zbog naočita 
stasa i grube ljepote lica koliko zbog proporcija i izgleda 
njezina pratioca, krupna i skladno građena čovjeka od oko 
dvadeset pet godina kome je ogromna bradurina davala 
izgled čovjeka koji se sakriva u zasjedi. Bio je veoma visok. 
Ramena su mu bila široka, prsa razvijena, a kukovi uski. 
Građa tijela, držanje i sve drugo na njemu odavalo je bez 
sumnje aktivnog atletu. 

Razgovarali su, a taj je razgovor povremeno prelazio u 
žestoko objašnjavanje. 

— Kažem ti — reće čovjek — da ne razumijem zašto bi 
mi bili potrebni ostali. Zasto da oni dijele s nama, zašto da 
se dijeli na šest dijelova ono sto bismo nas dvoje mogli 
imati sami? 

— Da se ostvari taj plan treba imati novaca — odgovori 
ona — a novaca nemamo ni ti ni ja. Oni imaju novaca i 
financirat će nas; mene zbog znanja, a tebe zbog tvog 
izgleda i snage. Tražili su te, Estebane, pune dvije godine, 
a sada kad su te pronašli ne bih željela da budem u tvojoj 
koži ako ih prevariš. Oni bi ti vrlo lako mogli prerezati 
grkljan, Estebane, ako samo i pomisle da te više ne bi 
mogli upotrijebiti, sada kad su ti poznati svi detalji plana. 
Ali ako bi ti pokušao da iz njih izvučeš svaku moguću 
korist — ...Ona zastane sliježući ramenima, — Ne, dragi 


moj, previše volim život a da bih ti se pridružila u takvoj 
zavjeri. 

— Ali kažem ti, Floro, da bi trebalo da iz toga izvučemo 
više no što oni hoće dati. Ti jedina znas gdje je blago, a ja 
preuzimam svu opasnost, pa zašto da ne dobijemo više od 
jedne šestine? 

— Govori onda sam s njima, Estebane — reče djevojka 
sliježući ramenima — ali ako hoćeš poslušati moj savjet, 
budi zadovoljan s onim što ti se nudi. Ne samo da ja imam 
sve podatke, bez kojih oni ne mogu ništa, nego sam uz toi 
tebe nasla, pa ipak ne tražim sve — ja ću biti zadovoljna s 
jednom sšestinom, a uvjeravam te da će, ukoliko ne 
zabrljas, jedna šestina biti svakome dovoljna do kraja 
života. 

Čovjek nije izgledao da je baš previše uvjeren i mlada je 
žena imala osjećaj da bi ga morala više kontrolirati. O 
njemu je znala zaista vrlo malo, a susrela se s njim svega 
nekoliko puta otkako ga je prije otprilike dva mjeseca 
otkrila na platnu jednog londonskog kinematografa u ulozi 
rimskog vojnika pretorijanske garde. 

Tu je ulogu dobio jedino zbog svog atletskog stasa i 
savršene građe tijela, a bila je to jedna od manjih uloga. 
Flora Hawkes je od svih onih hiljada koje su ga vidjele na 
ekranu bez sumnje bila jedina kod koje nije pobudio samo 
prolazno zanimanje, a to njezino zanimanje nisu pobudile 
njegove glumačke sposobnosti, nego to sto su ona i njezini 
ortaci već više od dvije godine tražili upravo takvog čovjeka 
kakav je bio Esteban Miranda. Činilo se da će biti težak 
podvig pronaći Mirandu od krvi i mesa, no ona ga je poslije 
jednomjesečnog ina izgled bezuspješnog traženja pronašla 
među tucetom besposlenih glumaca u jednom od manjih 
londonskih studija. Da bi s njim sklopila poznanstvo, nisu 
joj bile potrebne nikakve druge preporuke osim dobrog 
izgleda, i dok su njihovi odnosi pomalo prelazili u 
intimnost, ona mu nije spominjala stvarni razlog zbog 
kojeg je uspostavila tu vezu. 


Njoj je bilo jasno da je on Španjolac, i to očito iz dobre 
obitelji, a da je bezobziran, moglo se zaključiti po brzini s 
kojom je pristao da sudjeluje u mračnom pothvatu kojega 
se plan rodio u glavi Flore Hawkes, a koji je ona sa svoja 
četiri ortaka razradila u detalje. Poznavajući ga kao 
beskrupoloznog čovjeka, bila je svjesna da će mu jednog 
dana morati otkriti pojedinosti plana, a bojala se da on to 
ne zloupotrijebi, i znala je da će morati poduzeti sve mjere 
opreza da ga u tome spriječi. Ključ toga plana držala je 
dosad isključivo za sebe, i nije ga odavala ni jednom od 
svojih ortaka. 

Sjedili su nekoliko trenutaka šuteći i igrajući se 
praznim čašama iz kojih su pili. Kad ga je malo zatim 
pogledala, on ju je fiksirao, a izraz njegovih oćiju lako bi 
mogla razumjeti i manje profinjena žena no što je bila Flora 
Hawkes. 

— Ja ću za tebe učiniti sve sto hoćeš, Floro — reće on 
jer kad sam s tobom, zaboravljam na zlato i mislim samo 
na onu drugu nagradu koju mi ti neprestano uskracćujesš a 
koju ću jednog dana ipak dobiti. 

— Ljubav i posao ne idu zajedno — odgovori djevojka. 
— Pričekaj dok ne uspijemo u ovom poslu, Estebane, pa 
ćemo onda moći govoriti o ljubavi. 

— Ti me ne voliš — prošapće on promuklo. — Znam ... 
vidio sam da su i svi ostali zaljubljeni u tebe. Mrzim ih zbog 
toga. Pri samoj pomisli da si zaljubljena u jednog od njih 
dođe mi da mu išćupam srce. Ponekad sam povjerovao da 
si doista zaljubljena, čas u jednoga čas u drugoga. Previše 
si prisna s njima, Floro. Vidio sam kako ti John Peebles 
stišće ruku kad misli da to nitko ne vidi, a kad plešes s 
Dickom Throckom, on te drži preblizu i vi plešete 
priljubljenih obraza. Kažem ti, Floro, da ja to ne volim, i 
jednog ću dana zaboraviti na zlato — mislit ću samo na 
tebe, a onda će se dogoditi nešto i neće ih više biti toliko pri 
podjeli zlata koje ću donijeti iz Afrike. A Bluber i Kraski su 
gotovo isto tako pokvareni; Kraski je možda najgori, jer on 


je zgodan đavo, a ja ne volim kad ga ti zaljubljeno 
promatraš. 

U djevojčinim očima pojavi se bljesak sve većeg gnjeva. 
Usutkala ga je bijesnim pokretom. 

— Što se tebe, senor Miranda, tiče koga ću izabrati za 
prijatelja, kako ću se prema njemu vladati i kako će se on 
vladati prema meni? Hoću da ti bude jasno da ja sve njih 
poznajem godinama, dok sam tebe upoznala tek prije 
nekoliko tjedana, pa ako bi već netko imao pravo da mi 
propisuje kako ću se vladati (a to pravo, hvala bogu, nema 
nitko), onda bi to prije bio netko od njih nego ti. 

Njegove su oči planule gnjevom. 

— Tako sam i mislio! — uzvikne on. — Ti volis jednoga 
od njih. 

Podigao se napola i nagnuo se preko stola, prijeteći. — 
Reci mi samo koji je, ija ću ga sasjeći na komade! 

Prošao je prstima kroz svoju dugu crnu kosu, tako da 
mu se na kraju nakostrijesila poput grive razljućenog lava. 
Oći su mu tako sijevale da je djevojku zazeblo oko srca. 
Izgledao je kao čovjek koji je sišao s uma; ako već nije bio 
manijak, svakako je izgledao tako, a uplašena je djevojka 
shvatila da ga mora smiriti. 

— No, no, Estebane, nema potrebe da padas u takvu 
jarost nizašto. Nisam rekla da volim jednoga od njih, a niti 
sam rekla da tebe ne volim, samo nisam navikla da mi se 
netko udvara na ovakav naćin. Tvoje Spanjolske senorite 
možda to vole, ali ja sam Engleskinja, pa ako me volis, 
postupaj sa mnom kao što bi to činio zaljubljeni Englez. 

— Nisi rekla da volis jednog od njih, ne, ali s druge 
strane nisi rekla ni da ne voliS; reci mi, Floro, kojega to od 
njih volis? 

Njegove su oči još uvijek plamtjele, a krupno mu je 
tijelo drhtalo od suzdržane strasti. 

— Ne volim nijednoga, Estebane — odgovori ona — au 
ovom času ne volim ni tebe. Ali mogla bih, Estebane, tek 
toliko hoću da ti kažem. Mogla bih te voljeti, ali neću to 


sebi dopustiti dok se god ne vratiš i dok ne budemo mogli 
živjeti gdje god i kako god budemo željeli. Tada, možda — 
ali čak i u tom slučaju, ja ne obećavam. 

— Bolje da obećaš — reće on mračno, iako je bilo očito 
da se malo smirio. — Bolje da obećas, Floro, jer mi do zlata 
nije nimalo stalo ako uz to ne budem mogao imati i tebe. 

— Pst — opomenu ga ona — eno ih gdje dolaze; 
uostalom, i vrijeme je; kasne punih pola sata. 

Čovjek pogleda u pravcu u kome je i ona gledala, te su 
tako njih dvoje sjedeći promatrali kako se približavaju 
četvorica ljudi koji su upravo ušli u lokal. Dvojica od njih 
očito bijahu Englezi: krupni, mesnati momci iz srednjeg 
staleža, koji su izgledali kao bivsi boksaći, a to su doista i 
bili. Treći, Adolf Bluber, bio je mali debeli Nijemac, okrugla 
crvena lica i bikovske sije. Posljednji, najmlađi od 
četvorice, veoma je odudarao od ostalih svojim izgledom. 
Njegovo glatko lice, čisti ten i velike tamne oči bili su već i 
sami dovoljni da pobude Mirandinu ljubomoru, ali je on uz 
to imao još i valovitu smeđu kosu, stas grčkog boga i 
skladnost ruskog plesača, što je Carl Kraski u stvari i bio, 
kad bi mu se prohtjelo da ne bude vucibatina. 

Djevojka je ljupko pozdravila tu četvoricu, dok im se 
Španjolac samo osorno naklonio kad su primakli stolice i 
posjedali za stol. 

— Pivo! — viknu Peebles, lupajući po stolu da bi 
privukao pažnju konobara. — Da naručimo pivo. 

Prijedlog je primljen s jednoglasnim odobravanjem, i 
dok su čekali na piće, govorili su nemarno o nevažnim 
stvarima; o vrućini, o tome zašto su zakasnili i o 
beznačajnim događajima otkako su se posljednji put 
vidjeli. Za sve to vrijeme Esteban je sjedio suteći i 
mrzovoljan, no kad se konobar vratio, nazdravili su Flori, 
kako su već odavna običavali započinjati sastanak. Zatim 
su prešli na posao. 


— Eto nas ovdje — poviče Peebles; — imamo sve: Flora 


planove, mi novac, senora Mirandu — i potpuno smo 
spremni; dragi moji. 
— Koliko imate novaca? — upita Flora. — To će 


zahtijevati mnogo novaca, i nema nikakva smisla početi 
bez veće svote. 

Peebles se okrenu Bluberu. 

— Tu je — reče — naš vražji blagajnik. Ova debela 
švapska lopuža može nam reći koliko imamo. 

Bluber se ljigavo nasmiješi i protrlja dlanove svojih de- 
belih ruku. 

— Topro — reče on — koliko fi mislite, Miss Flora, da pi 
nama trepalo? 

— Sigurno bi nam trebalo najmanje dvije hiljade funti 
— odgovori ona brzo. 

— Ali, ne — povika Bluber — pa to je ušasno mnogo, 
tfije hiljate funti! 

Djevojka napravi pokret gađenja. 

— Rekla sam vam već na samom početku da ne bih 
htjela imati nista s društvom sitnih skrtaca, i dok god ne 
budete imali dovoljno novaca da se ta stvar kako treba 
izvede, neću vam dati karte i kurseve, bez kojih se ne 
možete nadati da ćete doprijeti do riznice u kojoj je 
uskladišteno toliko zlata da bismo njime mogli kupiti cijeli 
ovaj otok, ako je samo upola tačno ono što sam o njoj čula. 
Vi se možete pokupiti i potrošiti vaš novac, ali prije no što 
ću vam dati informacije koje će vas učiniti najbogatijim 
ljudima na svijetu morate mi pokazati da raspolažete 
barem s dvije hiljade funti. 

— Onaj klipan ima novac — progunđa Throck — ubio 
me bog ako nema. 

— On ne može biti drukčiji — zareža Kraski — takav je 
on momak; ako bi se Bluber namjeravao oženiti, pokušao 
bi da se pogađa s matićarom. 


— Pa topro — uzdahnu Bluber — ali sašto da 
potrošimo fiše nofaca nego je potrebno? Ako mošemo proći 
sa hiljatu funti, tim polje. 

— Sigurno — okosi se djevojka na njega. — Ne bude li 
nam potrebno više od hiljadu funti, to će biti sve što ćete 
potrošiti, ali morate imati dvije hiljade za svaki slučaj, a po 
onom što sam u toj zemlji vidjela, vjerojatno je da ćete se 
susresti s više nevolja nego bilo čega drugoga. 

— Jao! — uzviknu Bluber. 

— Ima on novac — reče Peebles — dajte da sada prije- 
đemo na stvar. 

— Možda ga ima, ali ja bih htjela prvo da ga vidim — 
odgovori djevojka. 

— Šta fi mislite da ja saf taj nofac nosim u tšepu? — 
povika Bluber. 

— Nije li ti dovoljna naša riječ? — progunđa Throck. 

— Zgodno ste vi drustvo lopova kad me tako pitate — 
odgovori ona smijući se u lice tim kršnim nitkovima. No 
Kraskom ću vjerovati na riječ; ako mi on kaže da imate 
novaca, i to toliko da se mogu pokriti svi troškovi našeg 
pothvata, ja ću mu vjerovati. 

Peebles i Throck se ljutito namršte, a Mirandine oći 
pretvorile su se u dva uska, neugodna proreza kad je 
uperio oči u u Kraskog. Bluber, naprotiv, uopće nije bio 
pogođen; on je očito volio da ga se sto više vrijeđa. Ako se 
netko prema njemu odnosio s pažnjom i poštovanjem, on 
bi postajao drzak, a puzao bi pod rukom koja ga je udarila. 
Samo se na licu Kraskog pojavio samouvjereni smiješak, 
zbog kojeg je Španjolcu uzavrela krv. 

— Bluber ima novac, Floro reče on. — Svaki je od nas 
doprinio svoj dio. Imenovali smo Blubera blagajnikom, fer 
znamo da će stiskati svaki gros, i uvijek će prije vrisnuti no 
što ga ispusti. Naš je plan sada da napustimo London po 
dvojica. 


Izvadio je iž džepa nekakvu kartu, razvio je i prostro na 
stol. Pri tom je pokazao na tačku sto je bila označena sa 
»X«. 

— Tu ćemo se sastati i opremiti nasu ekspediciju. Prvi 
će krenuti Bluber i Miranda; za njima Peebles i Throck. U 
vrijeme kad nas dvoje stignemo, sve će već biti spremno za 
pokret u unutrašnjost, gdje ćemo udariti stalni logor izvan 
utrtih putova, a što je moguće bliže našem cilju. Miranda 
će se zabavljati prerušavanjem dok ne bude spreman za 
završni dio dalekog putovanja. Smatram da se dobro 
pripremio za ulogu koju treba da odigra, i daje u stanju da 
je savršeno odglumi. Budući da će morati zavarati samo 
neuke Crnce i divlje zvijeri, to neće iziskivati prevelike 
napore njegovih glumačkih sposobnosti. 

U mekom glasu kojim je otežući izgovarao rijeći bilo je 
prikrivenog sarkazma, ali ga je Španjolac osjetio i oči su 
mu zablistale zloslutnim sjajem. 

— Znaćili to — upita Miranda mirnim glasom, koji nije 
bio u skladu s njegovim namrgođenim licem — da vi i Flora 
Hawkes putujete zajedno do mjesta »X« ? 

— Da, ako niste glupan — odgovori Kraski. 

Španjolac se napola digao i nagnuo se, prijeteći, preko 
stola prema Kraskom. Djevojka, koja je sjedila do njega, 
zgrabi ga za kaput. 

— Nista od toga! — reče ona vukući ga natrag na 
stolicu. — Toga je već bilo previše među vama; bude li jos, 
ja ću vas napustiti i potražiti prikladnije članove 
ekspedicije. 

— Tako je, prekinite, tu smo, i to ti je! — vikne Peebles 
ratoborno. 

— John je u pravu — zagrmi Throck svojim dubokim 
basom — i ja sam tu da ga podržim. Ako nastavite, ja ću 
vam dati nekoliko vrućih — i on pogleda prvo Mirandu a 
zatim Kraskog. 

— Hajde — umirivao je Bluber — rukujte se i budite 
dobri prijatelji. 


— Tako je povika Peebles — tako se govori. Pruži mu 
ruku, Estebane. Hajde, Kraski, zakopaj ratnu sjekiru. Ne 
smijemo ovu stvar započeti neprijateljstvima, eto tu smo, i 
to vam je to! 

Kraski, koji je osjetio da dobro stoji kod Flore, pružio je 
velikodušno ruku preko stola prema Španjolcu. Esteban je 
trenutak oklijevao. 

— Hajde, čovječe, rukuj se — progunđa Throck — ili se 
vrati svom zaposlenju kao prekobrojni, a mi ćemo za tvoj 
posao naći nekog drugog i podijeliti plijen s njim. 

Mračni izraz Španjolčeva lica odjednom se ozari 
ugodnim smiješkom. On brzo pruži ruku Kraskome. 

— Oprosti mi — reče — ja sam nagao, ali time ništa ne 
mislim. Flora Hawkes je u pravu. Moramo svi biti prijatelji, 
i u to ime, koliko je do mene, evo moje ruke, Kraski. 

— Dobro — reče Kraski — žao mi je ako sam te 
uvrijedio. 

— Pri tom je zaboravio da je Miranda glumac, a da je 
mogao zaviriti duboko u njegovu mračnu dusu, bio bi 
protrnuo. 

— A sada, kad ste opet topri prijatelji —reče Bluber tr- 
ljajući svoje ljigave ruke — sašto se sada ne bi dogoforili 
kad ćemo početi? Flora dati meni karta i prafce i mi 
možemo početi otmah. 

— Posudi mi olovku, Kraski — reće djevojka, i kada joj 
je čovjek dao olovku, ona potraži na karti jedno mjesto još 
dalje u unutrasnjosti od tačke X, te ga zaokruži olovkom. 

— To je O — reče ona. — Tek kad dođemo tamo, dobit 
ćete konačna uputstva i kurseve. 

Bluber podigne ruke. — Ah, gospođice Flora, što vi 
mislite da mi, potrošimo tfije hiljate funta na mačka u 
freći? Ah, ne sahtijefate valjda to od nas? Moramo sve 
fitjeti prije neko potrošimo samo jetan groš. 

— Jeste, tu smo, i to ti je to! — zagrmi John Peebles 
udarajući šakom po stolu. 


Djevojka se bez žurbe podigne sa stolice. — Oh, vrlo do- 
bro — reće ona sliježući ramenima. — Ako vi tako mislite, 
mogli bismo od svega odustati. 

— Oh, čekajte, čekajte, Flora — uzvikne Bluber, 
ustajući naglo. — Nemojte se usrujati. Zar ne mošete 
fidjeti na ćemu smo? Tfije hiljade je mnogo novac, a mi smo 
topri poslofni ljuti. Ne bi trebali potrošiti saf nofac ako za 
njega ništa ne topijemo. 

— Ne tražim od vas da ga potrošite i da pri tom ništa ne 
dobijete — odvrati djevojka zajedljivo — ali ako itko u ovoj 
ekipi treba nekom da vjeruje, to ste vi koji ćete meni 
vjerovati. Ako vam dam sve podatke kojima raspolažem, 
ništa vas na svijetu ne može spriječiti da me ostavite na 
cjedilu; a ja ne namjeravam to dopustiti. 

— Ali mi nismo pudale, gospođice Flora — ustrajao je 
Bluber. — Mi nećemo nikat pomisliti na to da fas 
prefarimo. 

— Niste vi anđeli, Bluber, nijedan među vama nije 
anđeo — odvrati djevojka. — Ako hoćete nastaviti, to će biti 
onako kako ja hoću, a ja namjeravam biti tamo na kraju, 
da dobijem sto mi pripada. Do sada ste mi vjerovali na riječ 
da imam podatke, a i nadalje mi morate vjerovati — ili 
nema ništa od svega. Što bi meni koristilo da odem u tu 
prokletu džunglu, da podnosim sve tegobe koje nas tamo 
čekaju, da vučem vas sa sobom, ako ne bismo mogli doći 
do blaga kad stignemo? A nisam tolika budala da vjerujem 
kako bih mogla uteći s njim od ovakve bande lopova kao 
što ste vi, sve da vas i pokušam nasamariti. Dok s vama 
igram otvorenim kartama, osjećam se savršeno sigurnom, 
jer znam da će se bilo Esteban, bilo Carl brinuti za mene, 
ali ne znam što ćete vi ostali uraditi. Polazimo ili ne? 

— Pa, Johne, što mislite fi i Dick? — upita Bluber 
obrativši se dvojici bivših boksača. — Za Carla snam da 
misli što i Flora. No? Šta? 


— Do đavola — reče Throck — nikome nisam mnogo 
vjerovao ako nisam morao, ali mi se sada čini da moramo 
vjerovati Flori. 

— Ilja mislim isto tako — reče John Peebles. — Ali ako 
pokusaš nešto, Floro ... — I on načini značajnu kretnju 
prstima preko grkljana. 

— Razumijem, Johne — reče djevojka smijući se — i 
znam da bi ti to učinio isto tako brzo za dvije funte kao i za 
dvije hiljade. Ali onda se vi svi slažete da nastavimo prema 
mojem planu? I ti, Carl? 

Rus kimnu glavom. 

— Što god ostali kažu vrijedi i za mene — napomene. 

I tako je to lopovsko malo drustvo počelo razrađivati 
svoje planove, svaku i najmanju sitnicu koja je bila 
potrebna da ih dovede do tačke O što ju je djevojka ucrtala 
na karti. 


što su odali tragovi 


K:“ je Jad-bal-ja, Zlatni lav, napunio dvije godine, bio 
je to najveličanstveniji primjerak svoje vrste od svih 
što su ih Greystokovi ikad vidjeli. Po veličini znatno je 
nadilazio odrasle mužjake; izgled mu je bio prekrasan; po 
plemenitoj glavi i crnoj grivi bio je nalik na potpuno 
odraslog mužjaka, dok je inteligencijom znatno nadmašio 
svoju divlju sumsku braću. 

Jad-bal-ja predstavljao je nepresušni izvor ponosa i 
zadovoljstva za majmuna-čovjeka, koji ga je uvježbao tako 
brižljivo i hranio ga promisljeno sa ciljem da u punoj mjeri 
razvije njegove skrivene sposobnosti. Lav više nije spavao 
podno kreveta svoga gospodara, već je Tarzan sagradio za 
njega jaki kavez iza bungalova, jer tko je bolje od 
majmuna-čovjeka znao da lav, kakav god bio i kako god 
bio odgojen, ipak ostaje lav — divlji mesožder. Prve je 
godine po volji tumarao po kući i imanju. Kasnije je izlazio 
samo u Tarzanovu društvu. Često su njih dvojica lutali 
ravnicom i džunglom loveći zajedno. Lav se gotovo 
podjednako sprijateljio s Jane i Korakom, tako da ga se oni 
nisu ni bojali niti su gajili nepovjerenje prema njemu, ali je 
prema Tarzanu-majmunu pokazivao najveću sklonost. 
Navikao se i na Crnce Tarzanova domaćinstva, nikada nije 
napadao domaće životinje i perad, nakon što mu je Tarzan 
u ranoj mladosti utuvio da ga poslije grabežljivih izleta u 
obore i kokošinjce odmah čeka odgovarajuća kazna. Bez 
sumnje je odlučujući faktor u tome što su mogli očuvati 


stoku na imanju bilo što nikad nisu dopustili da lav 
pregladni. 

Činilo se da se čovjek i zvijer savršeno razumiju. Neće 
bas biti da je lav razumio sve što mu je Tarzan govorio, no 
bilo kako bilo, lakoća s kojom je on saopćavao svoje želje 
lavu bila je gotovo nepojmljiva. Poslušnost koju je kod 
mladunčeta izazvala mješavina strogosti i ljubavi 
pretvorila se većim dijelom u naviku kod odraslog lava. Na 
Tarzanovo naređenje donosio bi pred noge svoga 
gospodara s velikih udaljenosti antilopu ili zebru ne 
pokušavajući da kuša meso. Ulovio bi i donosio čak i žive, 
nepovrijedene životinje. 

Takav je, eto, bio Zlatni lav sto je sa svojim gospodarem 
tumarao praiskonskim prašumama. 

BaS u to vrijeme doprle su do čovjeka-majmuna glasine 
o nekoj grabežljivoj bandi zapadno i južno od njegova 
imanja; ružne priče o pljačkanju slonovače, o odvođenju u 
roblje i mučenjima, kakve nisu pomutile mir Tarzanove 
džungle već odavno. Uz to su došle i druge priče što su kod 
Tarzana izazvale mrsštenje obrva i nedoumicu, no zatim je 
prošlo mjesec dana u toku kojega Tarzan više nije čuo 
nikakvih glasina sa zapada. 

Rat je bogatstvo Greystokovih sveo na mršave prihode. 
Oni su za stvar Saveznika dali praktički sve, a sada se 
gotovo sve sto im je preostalo utrosšilo za obnovu Tarzanova 
afričkog posjeda. 

— Čini se, Jane — reče on svojoj ženi jedne noći — da 
nas vrlo vjerojatno čeka još jedno putovanje u Opar. 

— Plašim se i pomisliti na to. Neću da ideš — reče ona. 
— Ti si dva puta jedva izvukao živu glavu iz tog strašnog 
grada. Treći put možda nećeš imati toliko sreće. Mi imamo 
dovoljno, Johne, pa možemo sebi omogućiti udobnost i 
sreću ovdje. Zašto da ono što vrijedi više nego sva blaga 
stavljamo na kocku pokušavajući ponovo da se dokopamo 
blaga iz riznice. 


— Nema opasnosti, Jane — uvjeravao ju je on. — Po- 
sljednji put mi je Werner bio za petama, pa sam između 
njega i potresa gotovo zaglavio. Nije, međutim, vjerojatno 
da bi mi takav stjecaj okolnosti ponovo pomrsio račune. 

— Nećeš ići sam, Johne? — upita ona. — Povest ćeš 1 
Koraka sa sobom? 

— Ne —reče on — njega neću povesti. On mora ostati s 
tobom, jer su moja duga izbivanja u stvari opasnija za tebe 
nego za mene. Uzet ću pedeset Vazirija da mi nose zlato, pa 
će nam to omogućiti da iznesemo dovoljno da nam dugo 
potraje. 

— A Jad-bal-ja — upita ona — hoćeš li njega povesti? 

— Neću, bolje da on ostane ovdje. Korak se za njega 
može brinuti i voditi ga povremeno u lov. Namjeravam 
putovati brzo, a to putovanje bilo bi za njega suviše 
naporno: lavovi se ne vole kretati po žarkom suncu, a 
budući da ćemo putovati uglavnom danju, sumnjam da bi 
Jad-bal-ja dugo izdržao. 

I tako se desilo da se Tarzan-majmun jos jednom 
uputio dugim putem koji vodi u Opar. S njim je krenulo 
pedesetak odabranih divovskih Vazirija, iz ratničkog 
plemena koje je izabralo Tarzana za poglavicu. Na verandi 
bungalova stajali su Jane i Korak mašući rukama u znak 
pozdrava, dok je iz pozadine zdanja do Tarzanovih ušiju 
dopirala glasna rika Jad-bal-ja, Zlatnog lava. Kako su 
odmicali, pratio ih je preko valovite ravnice Numin glas, 
sve dok na kraju nije zamro u daljini. 

Iako mu je brzina bila ograničena brzinom najsporijeg 
Crnca, Tarzan je srazmjerno brzo napredovao. Udaljenost 
Opara od imanja iznosila je za ljude bez tereta, kao što su 
bili oni, dobrih dvadeset pet dana hoda, dok će na 
povratku, kad budu opterećeni šipkama zlata, napredovati 
znatno polaganije. Zbog svega toga majmun-čovjek je za 
taj pothvat predvidio dva mjeseca. Kako je njegova pratnja 
bila sastavljena isključivo od iskusnih ratnika, mogao je 
zaista brzo napredovati. Budući da su svi bili lovci, a kreta- 

Tarzan se još jednom uputio putem koji vodi u Opar. Slijedilo ga je pedesetak 
Vazirija... Na verandi bungalova stajali su Jane i Korak i mahali u znak 
pozdrava, a iz pozadine dopirala je rika Zlatnog lava. 


li su se kroz predjele pune divljači, nisu nosili nikakvih 
namirnica te nije trebalo da se opterećuju nezgrapnom 
opremom bijelih lovaca. 

Trnovita boma i nešto lisća bilo im je sklonište noću, 
dok su koplja, strijele i sposobnosti njihovog velikog bijelog 
poglavice jamčili da im trbusi nikad neće biti prazni. 

S odabranim ljudima što ih je poveo sa sobom Tarzan 
se nadao da će put do Opara prevaliti za dvadeset jedan 
dan, a da je putovao sam, mogao je postići dva do tri puta 
veću brzinu, jer kad bi Tarzan odlučio da putuje brzo, on bi 
naprosto letio kroz džunglu, gdje se osjećao kao kod kuće, 
kako danju tako i noću, a uz to je bio gotovo neumoran. 

Jednog poslijepodneva trećeg tjedna marša, Tarzan, 
koji je bio daleko ispred Crnaca u potrazi za lovinom, 
iznenada naiđe na truplo Bare, jelena, kome je pernata 
strijela izvirivala iz slabina. Bilo je očito da je Bara bio 
ranjen podalje od mjesta gdje je legao da ugine, jer je 
položaj strijele odavao da ona nije mogla prouzrokovati 
trenutačnu smrt. Ali ono što je naročito privuklo pažnju 
majmuna-čovjeka, čak i prije no sto je prišao bliže da 
potanje pregleda jelena, bila je vrsta strijele. Prepoznao je 
strijelu čim ju je izvukao iz jelenova tijela, i ona ga je 
ispunila takvim čuđenjem kao kad bismo vi ili ja ugledali 
frizuru urođenika iz plemena Svazi na Brodwayu ili 
Strandu, jer je strijela bila upravo onakva kakvu možete 
kupiti u gotovo svakoj trgovini sportskim potrepštinama u 
svakom većem gradu svijeta. Takve se strijele prodaju i 
upotrebljavaju za vježbanje u gađanju po parkovima i 
predgrađima. Ništa nije moglo biti neskladnije od te glupe 
igračke u srcu Afrike, pa ipak je ona, sudeći po mrtvom 
truplu Bare, djelotvorno izvršila svoj zadatak, mada je 
majmun-čovjek nagađao da je strijelu odapela neuvježba- 
na ruka. 

To je pobudilo Tarzanovu radoznalost, a uz to i njegov 
urođeni oprez. Čovjek mora dobro poznavati džunglu ako 
hoće u njoj dugo poživjeti, a tko hoće dobro upoznati 


džunglu ne smije dopustiti da mu bilo kakav neobičan 
događaj ili okolnost ostanu neobjašnjeni. I tako je Tarzan 
krenuo Barinim tragom, ne bi li po mogućnosti utvrdio 
kakvo je to stvorenje ubilo Baru. Lako je bilo slijediti krvavi 
trag, i majmun-čovjek se pitao zašto lovac nije pošao 
tragom ubijene divljači, koja je očito uginula još 
prethodnog dana. Ustanovio je da je Bara prevalio dugačak 
put, te je sunce već bilo nisko na zapadu kad je Tarzan 
naišao na prve znakove sto ih je ostavio ubojica životinje. 
To su bili otisci stopala koji su ga ispunili isto takvim 
iznenađenjem kao i strijela. Pažljivo ih je ispitao i saginjući 
se duboko čak ih je i onjusšio svojim osjetljivim nozdrvama. 
Nevjerojatno! Koliko god je to izgledalo nemoguće, ali ti 
otisci golih stopala potjecali su od bijelca — krupna 
čovjeka, vjerojatno isto tako golema kao sto je bio sam 
Tarzan. Stojeći tako i zureći u tragove tajanstvenog 
stranca, prošao je prstima jedne ruke kroz svoju gustu 
crnu kosu kretnjom koja je odavala da se našao u velikoj 
nedoumici. 

Kakav li to nagi bijeli čovjek tu u Tarzanovoj džungli 
ubija Tarzanovu divljač strelicom iz streličarskog kluba? 
Nevjerojatno da takav uopće postoji, no čovjek-majmun 
prisjeti se neodređenih glasina što ih je čuo prije četiri 
sedmice. Čvrsto odlučivši da objasni tu tajnu, krene 
tragom nepoznatog — hirovitim tragom koji je vijugao 
džunglom očigledno besciljno, a bio je, po Tarzanovu 
nagađanju, posljedica neznanja neiskusnog lovca. Tek kad 
se spustila noć, naišao je na rješenje zagonetke, a bilo je 
već tamno kao u rogu kad je majmun-čovjek opet krenuo 
prema logoru. 

Znao je da njegovi Vaziri očekuju meso i nije imao na- 
mjeru da razočara, mada je ustanovio da on nije jedini 
mesožder koji lovi u tom predjelu. Isprekidano gunđanje 
lava u neposrednoj blizini bilo je prvo što ga je na to 
upozorilo, a zatim je u daljini začuo i riku drugoga. Ali od 
kakva je značenja bilo za majmuna-čovjeka sto drugi love? 


Ne bi bilo ni prvi ni posljednji put da on svoju vještinu, 
snagu i brzinu omjeri s ostalim lovcima tog divljeg svijeta 
— kako s ljudima tako i sa životinjama. 

I tako je Tarzan naposljetku uspio da, ispred nosa 
razočaranog i razbjesnjelog lava, ubije tustu antilopu sto 
ju je lav namijenio sebi. Bacivši lovinu na rame gotovo 
ispred lava koji se ustremio na nju, Tarzan se hitro prebaci 
na donje grane jednog drveta i nasmijavši se posprdno 
velikoj mački nečujno nestane u noći. 

Pronašao je bez teškoća logor i svoje gladne Crnce, koji 
su imali toliko povjerenja u njega da nisu ni trenutka 
sumnjali da će se on vratiti s mesom za njih. 

Sutradan rano ujutro Tarzan je ponovo krenuo prema 
Oparu; uputivši Vaziri je da nastave marš najkraćim 
putem, on ih napusti da bi nastavio istraživanje zagonet- 
nog prisustva na koje su ga upozorili strijela i tragovi. Kad 
je opet stigao do mjesta gdje ga je tama natjerala da 
prekine svoje istraživanje, nasao je tragove nepoznatog 
čovjeka. Nije ih dugo slijedio, kadli odjednom naiđe na nov 
dokaz prisutnosti te nove i zloslutne ličnosti: preko staze 
ležalo je tijelo divovskog majmuna, jednog iz plemena 
čovjekolikih majmuna, među kojima je odrastao i Tarzan. 
Iz dlakavog trbuha Manganijeva virila je strelica, tvornički 
proizvod civilizacije. Oči majmuna-čovjeka odjednom se 
suze a pogled mu se smraći. Tko se usudio prodrijeti u nje- 
gov sveti zabran i tako bezdušno klati njegov narod? 

Iz grla majmuna-čovjeka začu se duboko režanje. S 
odjećom civilizacije bio je odbačen i njen tanki sloj što ga je 
Tarzan nosio u društvu bijelaca. Čovjek što je promatrao 
les svog dlakavog rođaka nije više bio engleski lord, nego 
zvijer džungle u čijim je grudima bjesnila neugasiva vatra 
sumnje i mržnje prema čovjeku, što je nasljeđe onih koji su 
uzgojeni u džungli. Grabežljiva zvijer je razgledala okrutno 
djelo čovjekovo. Tarzanu nije doprlo do svijesti njegovo 
krvno srodstvo s ubojicom. 


Shvaćajući da je trag star već dva dana, Tarzan je 
požurio u potjeru za koljačem. 

Za njega je bilo izvan svake sumnje da je tu izvršeno 
obično ubojstvo, jer je dobro poznavao ćud Manganija, pa 
je znao da nijedan od njih ne bi izazvao napadaj ako nije na 
to prisiljen. 

Putujući uz vjetar, Tarzan je svojim osjetljivim 
nozdrvama oko pola sata poslije otkrivanja majmunova 
lesa nanjušio miris-trag pripadnika svoga roda. Znajući 
kako su bojažljivi ti plahoviti žitelji džungle, on im se 
približavao veoma oprezno, da ne bi pobjegli prije no što 
postanu svjesni tko je on. Iako ih nije često viđao, znao je 
da ga se neki među njima još uvijek sjećaju i da pomoću 
njih može uspostaviti prijateljske odnose s cijelim 
plemenom. 

Budući da je tlo bilo obraslo gustim sipražjem, Tarzan 
je odlučio da im se približi na visini, te je, njišući se brzo i 
lako među lisnatim granama, uskoro naišao na divovske 
čovjekolike majmune. Bilo ih je dvadesetak na prašsumskoj 
čistini. Svi su bili zaokupljeni traženjem gusjenica i 
kukaca, koji su važna stavka u jelovniku Manganija. 

Na licu majmuna-čovjeka pojavio se blijedi smiješak 
kad je s debele grane, sakriven u lisću, ugledao malu 
skupinu ispod sebe. Svaki pokret, svaka gesta čovjekolikih 
majmuna dozivala je u Tarzanovu pamet duge godine 
njegova djetinjstva, kad je, štićen strasnom majčinskom 
ljubavlju majmunice Kale, sa Kerčakovim plemenom lutao 
džunglom. U nestašnim mladuncima vidio je ponovo svoje 
drugove u igri, a u odraslima one divlje beštije kojih se 
bojao u mladosti a pobjeđivao ih u muževnoj dobi. Ljudski 
putovi mogu se mijenjati, ali putovi majmuna ostaju isti, 
jučer, danas i zauvijek. 

Nekoliko ih je minuta sutke promatrao. Kako će se oni 
veseliti kad ga vide i ustanove tko je! Jer Tarzan-majmun 
je širom džungle bio poznat kao prijatelj i zaštitnik 
Manganija. Najprije će režati na njega i prijetiti mu, jer se 


za utvrđivanje njegova identiteta neće osloniti isključivo na 
vid i sluh. Nakostriješeni mužjaci neće ga priznati sve dok 
se ne spusti na čistinu i dok mu oni, opkolivši ga, ne dođu 
dovoljno blizu da im napokon i nozdrve potvrde ono što su 
oči vidjele a uši čule. Tada će, nesumnjivo, za nekoliko 
minuta zavladati veliko uzbuđenje, ali vođeni instinktom 
svog majmunskog uma, oni će doskora svu svoju pažnju 
usmjeriti na otkinuti list, gusjenice ili ptičje jaje, i krenut 
će za svojim poslom ne posvećujući mu više pažnje nego 
bilo kojem drugom članu plemena. To se, međutim, neće 
dogoditi sve dok ga svaki pojedinac ne onjuši i, možda, ne 
dodirne njegovu kožu žuljevitim rukama. 

Sada se Tarzan oglasi u znak pozdrava, a kad su 
majmuni pogledali gore, izašao je iz svog skrovišta te su ga 
svi mogli jasno vidjeti. — Ja sam Tarzan-majmun — reče 
on — moćni borac, prijatelj Manganija. Tarzan dolazi kao 
prijatelj!... Izgovorivši te riječi, s lakoćom se spusti na 
sočnu travu čistine. 

Smjesta je zavladala strka. Ženke su, vrišteći opomene, 
jurile s mladima prema drugoj strani čistine, dok su se 
nakostrijeseni mužjaci režeći okrenuli prema dosljaku. 

— Hej — uzvikne Tarzan — zar me ne prepoznajete? Ja 
sam Tarzan-majmun, prijatelj Manganija, sin Kale i kralj 
Kerčakova plemena. 

— Znamo te — progunđa jedan od starijih mužjaka — 
jučer smo te vidjeli kad si ubio Gobua. Odlazi, ili ćemo te 
ubiti. 

— Nisam ja ubio Gobua — odgovori majmun-čovjek. — 
Našao sam jučer njegovo mrtvo tijelo i slijedeći trag ubojice 
naišao sam na vas. 

— Mi smo te vidjeli — ponovi stari mužjak. — Odlazi ili 
ćemo te ubiti. Ti više nisi prijatelj Manganija. 

Majmun-čovjek stajao je zamišljeno. Očito, ovi su maj- 
muni doista vjerovali da su ga vidjeli kako im ubija druga. 
Kako da se to objasni? Kome da to pripiše? Značce li tragovi 
golih nogu velikog bijelog čovjeka više no što je to on 


nagađao? Tarzan je to želio da zna. On podigne oči i ponovo 
se obrati mužjacima. 

— Nisam je ubio Gobua — ponovi on. — Mnogi me od 
vas znaju cijelog života. Vi znate da sam ja jedino u 
posštenoj borbi, onako kako se mužjaci bore među sobom, 
ubio ponekog Manganija. Vi znate da su od svih 
stanovnika džungle Mangani moji najbolji prijatelji, i da je 
Tarzan-majmun najbolji prijatelj sto ga Mangani imaju. 
Kako bih, dakle, mogao ubiti nekoga iz svog roda? 

— Mi samo znamo — odgovori stari mužjak — da smo 
te vidjeli kako ubijaš Gobua. Vidjeli smo našim vlastitim 
očima kako ga ubijasš. Odlazi dakle brzo, da te ne ubijemo. 
Moćan je borac Tarzan-majmun, ali naši mužjaci još su 
moćniji od njega. Ja sam Pagt, kralj plemena Pagta. Odlazi 
dok te nismo ubili. 

Tarzan je pokusao da ih razuvjeri, ali su oni bili duboko 
uvjereni da je on ubio njihovog druga Gobua, te ga nisu 
slušali. Naposljetku, radije nego da zapodjene sukob u 
kojem bi neki neizbježno bili ubijeni, on se okrene i ode, 
obuzet tugom. Sada je, više nego ikada, namjeravao 
potražiti i pozvati na odgovornost onoga koji je ubio Gobua 
i koji se usudio prodrijeti u područje koje je njegovo 


oduvijek. 
Tarzan je slijedio trag sve dok se nije izmiješao s 
tragovima mnogih ljudi — uglavnom bosih Crnaca, no 


među njima je bilo i tragova cipela bijelaca, a jednom je 
ugledao i jedan trag za koji nije mogao utvrditi je li trag 
žene ili djeteta. 

Trag je očigledno vodio u stjenovite brežuljke koji su 
štitili golu dolinu Opara. 

Zaboravivši na svoj prvobitni cilj, a prožet samo divljom 
željom da nametljivce prisili da mu objasne svoje prisustvo 
u džungli i da Gobuovu ubojici odmjeri zasluženu kaznu, 
Tarzan je napredovao sada već širokim i dobro označenim 
tragom jedne veće skupine ljudi, koja je mogla biti najviše 
pola dana hoda ispred njega. To je značilo da su sada već 


na rubu doline Opara, ako je to bio njihov cilj. Tarzan nije 
mogao zamisliti da bi oni mogli ići prema nekom drugom 
cilju. 

Tajnu o položaju Opara uvijek je čuvao za sebe. Koliko 
je njemu bilo poznato, nijedan bijelac osim Jane i Koraka 
nije znao za položaj zaboravljenog grada drevnih 
stanovnika Atlantide. Jer što bi drugo moglo privući te 
bijelce s tolikom pratnjom u neistraženu divljinu koja je sa 
svih strana okruživala Opar. 

Takve su misli bile Tarzanu na umu dok je brzao 
stazom što je vodila u Opar. Pala je noć, ali trag je bio tako 
svjež da ga je majmun-čovjek mogao slijediti po mirisu, 
čak i kad više nije mogao vidjeti otiske na zemlji. Iznenada 
je ispred sebe u daljini ugledao svjetlo logorske vatre. 


sudbonosne kapljice 


K: kuće je život u bungalovu i na imanju tekao 
uobičajenim tokom, kao i prije Tarzanova odlaska. 
Korak je, ponekad pješke a ponekad jašući, nadzirao 
poljoprivredne radnike i pastire, katkada sam, ali češće u 
društvu bijelog nadzornika Jervisa. Jane ih je često 
pratila, pogotovu ako su jahali. 

Zlatnog lava je Korak vježbao vezana remenom, jer nije 
bio siguran u svoju sposobnost da vlada životinjom, pa se 
stoga bojao da bi Jad-bal-ja mogao, u odsutnosti gospoda- 
ra, pobjeći u sumu i vratiti se divljoj prirodi. Kad bi se 
jednom vratio u džunglu, predstavljao bi izuzetnu opas- 
nost po ljudske živote, jer je Jad-bal-ja odrastao među 
ljudima te nije imao onaj urođeni strah od njih koji je inaće 
obilježje svih divljih zvijeri. Kako je Zlatni lav bio izvježban 
da svoj plijen uzima sa grla lutke, Koraku nije trebalo 
mnogo fantazije da shvati sto bi se moglo desiti kad bi, 
našavši se jednom u punoj slobodi, bio upućen samo na 
sebe usred džungle. 

Prve sedmice Tarzanove odsutnosti glasnik je iz 
Najrobija donio za Jane brzojav koji je sadržavao vijest o 
teškoj bolesti njezina oca u Londonu. Majka i sin su se 
posavjetovali. Čak i kad bi poslali glasnika za njim, Tarzan 
bi se mogao vratiti tek za pet ili sest tjedana. Kad bi ga 
Jane čekala, bilo bi malo vjerojatno da bi na vrijeme stigla. 
Čak i kad bi smjesta otputovala, bilo bi sasvim malo nade 


da će ga zateći na životu. Zato su donijeli odluku da ona 
odmah krene na put, da je Korak otprati sve do Najrobija i 
da se zatim vrati na imanje i da ga nadgleda do očeva 
povratka. 

Dugačak je put od imanja Greystokovih do Najrobija i 
Korak se jos nije vratio, kad je oko tri sedmice nakon 
Tarzanova odlaska, jedan Crnac, čija je dužnost bila da se 
brine o Jad-bal-jau, nepažnjom ostavio nezabravljena 
vrata kaveza dok ga je čistio. Zlatni lav je koračao 
gore-dolje, dok je Crnac poslovao metlom unutar kaveza. 
Bili su oni stari prijatelji i Vaziri se nije plašio Velikog lava, 
te mu je stoga bezbrižno okretao leđa. Dok je Crnac 
poslovao u suprotnom uglu kaveza, Jad-bal-ja se za 
trenutak zaustavio kod vrata na drugom kraju. Zvijer je 
opazila da su vrata malko otvorena. Tiho je podigla veliku 
jastučastu šapu i gurnula je u otvor. Kako ih je time olako 
privukla, vrata su se još malo otvorila. Zlatni lav je smjesta 
uvukao njušku u prošireni otvor i dok je gurao vrata na 
stranu, užasnuti je Crnac podigao pogled i dospio da vidi 
kako se njegov štićenik meko dočekuje na zemlju izvan 
kaveza. — Stoj, Jad-bal-ja, stoj! — vrištao je uplašeni 
Crnac, skačući za njim. Zlatni lav je, međutim, samo 
ubrzao korake i, preskočivši ogradu, zagrabio prema šumi. 

Crnac je pošao za njim vitlajući metlom i glasno 
vrišteći, što je izmamilo stanovnike koliba da izađu, te su 
se svi pridružili svome drugu u potjeri za lavom. Progonili 
su ga preko valovite ravnice, no mogli su isto tako pokušati 
uloviti varavu lutajuću svjetlost. Taj se oprezni i hitri 
bjegunac nije obazirao ni na njihovo umiljavanje ni na 
njihove prijetnje. Tako su oni vidjeli kako Zlatni lav nestaje 
u prašumi i premda su marljivo pretraživali šumu gotovo 
do noći, bili su naposljetku prisiljeni da odustanu od 
traganja i da se pokunjeno vrate na imanje. 

— Oh — uzvikne nesretni Crnac koji je skrivio bijeg 
Jad-bal-ja — što će mi veliki bwana reći, što će sa mnom 


učiniti kad sazna da sam Zlatnom lavu omogućio da 
umakne! 

— Bit ćes protjeran na dulje vrijeme, Keewazi — 
uvjeravao ga je stari Muviro. — Sigurno će te poslati na 
pašnjake daleko na istok da čuvas stada. Tamo će ti 
društvo praviti mnogi lavovi, koji neće biti tako prijateljski 
raspoloženi kao Jad-bal-ja. To nije ni polovina onoga što 
zaslužujes, i da srce velikog bwane nije tako ispunjeno 
ljubavlju prema njegovoj crnoj djeci — da je on kao drugi 
bijeli bwane što ih je stari Muviro vidio — bičevali bi te dok 
god bi mogao stajati, a možda i do smrti. 

— Ja sam muškarac — odgovori Keewazi. — Ja sam 
ratnik i Vaziri. Na kakvu me god kaznu veliki bwana 
osudio, primit ću je kao muskarac. 


Te iste noći Tarzan se približavao logorskim vatrama 
neobičnog društva koje je slijedio. Nevidljiv zaustavio se u 
lišću drveta u samoj sredini logora, koji je bio okružen 
ogromnom  trnovitom  bomom i sjajno osvijetljen 
mnogobrojnim vatrama što su ih Crnci marljivo podržavali 
granama s jedne ogromne gomile koju su očigledno 
nakupili ranije toga dana. Bliže središtu logora nalazilo se 
nekoliko šatora, a ispred jednoga sjedila su u sjaju vatre 
četiri bijelca. Dvojica bijahu krupni momci bikovskih šija i 
crvenih lica, očevidno Englezi. Treći je izgledao kao mali i 
debeli Teuton, dok je četvrti bio visok, vitak i lijep, tamne 
valovite smeđe kose i pravilnih crta lica. On i Nijemac bili 
su pretjerano opremljeni za putovanje centralnom Afri- 
kom, upravo prema idealiziranim standardima filmova: u 
stvari, svaki je izgledao kao da je upravo došao sa 
snimanja najnovijeg trilera o džungli. Mladić očevidno nije 
bio engleskog porijekla i Tarzan je odmah pomislio da bi 
mogao biti Slaven. Ubrzo nakon Tarzanova dolaska, digao 
se i ušao u jedan šator, iz kojeg je Tarzan odmah začuo 


prigušeni razgovor. Nije mogao razabrati riječi, ali mu se 
učinilo da je jedan od glasova koji su dopirali do njega 
izrazito ženski. Ona trojica što su ostala pored vatre vodili 
su nevezan razgovor — kad odjednom, iz neposredne 
blizine, iza ograde, lavlja rika prolomi tišinu džungle. 

Bluber skoči na noge vrisnuvši tako zatečeno da je 
poletio dobru stopu uvis; — zatim je koraknuo natraške, 
izgubio ravnotežu, prevrnuo svoj logorski stolac i svalio se 
na leđa. 

— Adolfe! — viknu jedan od njegovih drugova. — 
Uradiš li to još jednom, neka sam proklet ako ti ne 
prebijem vrat. Tu smo, i to ti je to! 

— Do đavola, ako on nije gori nego onaj prokleti lav — 
zareza drugi. 

Bluber uspuza na noge. — Ja sam sigurno mislio ta 
tolasi preko ograda. Ako se isfućem is ovog, nikada fiše, ni 
sa sfe slato od Afrika, neću više prolazim ono što sadnja tri 
mjeseca. Ah, ako samo pomislim, lafovi, leopardi, nosorogi 
i nilski konji! 

Njegovi se drugovi nasmijasše. 

— Govorili smo ti Dick i ja od samog početka da ne 
treba da ides u unutrašnjost prašume. 

— Ali zašto sam kupio sve to otijelo? — zakuka 
Nijemac. — Ofo otijelo stajalo mene dfateset gvineja u 
kojem ja stojim. Ah, da sam snao nešto, za jedna gvineja 
kupila bi cijela garderoba; tfadeset gvineja za ovo, a nitko 
ga ne fidi osim difljaka i lafova. 

— Uz to još strašno izgledaš u njemu — primijeti jedan 
od njegovih prijatelja. 

— Pogledajte ga, sfe je već prljafo i poterano. Kako da 
snam da će se ofo odijelo uništiti? Svojim flastitim očima 
fidio ja u »Princess-kinu« kako je junak profeo tri mjeseca 
u Afrika loveći lafove i ubijajući ljudošdere, a poslije 
pofratka nije imao ni masne fleke na hlačama — kako sam 
ja mogao snati da je Afrika tako prljafa i puna trnja. 


Tarzan je izabrao baš taj trenutak da se tiho spusti u 
vatrom osvijetljeni krug ispred njih. Dvojica Engleza 
skočiše na noge, očito zaprepašteni, a Bluber se okrenuo i 
već zakoračio kao da će pobjeći, no u času kad je bacio 
pogled na majmuna-čovjeka on se zaustavio a izraz 
olakšanja zamijenio je užas što ga je obuzeo kad je Tarzan 
sišao pred njih kao da je pao s neba. 

— Estebane — vrisnu Nijemac — sašto tolasis tako 
rano i sašto tolasiš na takaf način isnenada — misliš da 
smo bes šivaca? 

Tarzan je bio bijesan, bijesan na te uljeze što su se 
usudili da bez njegove dozvole uđu u područje gdje je on 
održavao mir i red. Kad je Tazan bio bijesan, na njegovu bi 
se čelu zažario ožiljak sto mu ga je nanio Bolgani, gorila, u 
ono davno vrijeme kad se dječak Tarzan upustio u smrto- 
nosnu borbu s velikom zvijeri i kad je prvi put shvatio 
pravu vrijednost očeva lovačkog noža. Taj mu je noz 
omogućio da se on, srazmjerno slabašan, mali Tarman- 
gani, ogleda na ravnoj nozi s velikim zvijerima džungle. 

Njegove su se sive oći suzile a glas mu je bio hladan i 
ujednačen kad im se obratio. — Tko ste vi — upita ih — da 
se usuđujete upasti u zemlju Vazirija, Tarzanov posjed, 
bez odobrenja gospodara džungle? 

— Otkuda ti te gluposti, Estebane — upita jedan od 
Engleza — i zašto si se, do đavola, sam vratio tako rano? 
Gdje su tvoji nosači i gdje je ono prokleto zlato? 

Majmun-čovjek je šutke promatrao koji trenutak onoga 
što mu je govorio. — Ja sam Tarzan-majmun — reče on. — 
Ne znam o čemu govorite. Znam samo da sam došao tražiti 
čovjeka koji je ubio Gobua, velikog majmuna; čovjeka koji 
je ubio Baru, jelena, bez mog odobrenja. 

— Do đavola — prasne drugi Englez — prestani s 
glupostima, Estebane! Ako pokušaš biti zabavan, mi tu ne 
vidimo sale; tu smo, i to tije to! 

U šatoru, u koji je ušao četvrti bijelac dok je Tarzan iz 
svoga skrovišta visoko gore promatrao logor, jednu je ženu 


iznenada spopao užas. Grčevito je uhvatila za ruku svog 
ortaka i uprla prst prema visokom, gotovo nagom liku 
majmuna-čovjeka sto je stajao u punom svjetlu logorskih 
vatri. — Bože, Carl — prošapta ona dršćućim glasom — 
pogledaj! 

— Što nije u redu, Floro? — upita njezin ortak. — Ja 
vidim samo Estebana. 

— To nije Esteban — prosikta djevojka. — To je lord 
Greystoke lično ... to je Tarzan-majmun! 

— Ti si luda, Floro — odgovori čovjek — to ne može biti 
on. 

— Ipakje to on — ustrajala je žena. — Zar misliš da ga 
ne poznajem? Nisam li godinama radila u njegovoj kući? 
Nisam li ga viđala gotovo svakog dana? Misliš li da ja ne 
poznajem Tarzana-majmuna? Pogledaj samo onaj ožiljak 
što plamti na njegovu ćelu — čula sam priču o tom ožiljku 
i viđala sam kako postaje grimizne boje kad god se on 
razgnjevi. A i sada je grimizne boje. Tarzan-majmun je 
gnjevan. 

— Dobro, pretpostavimo da je to doista Tarzan- 
majmun. Što on može učiniti? 

— Ti ga ne poznaješ — odgovori djevojka. — Ti i ne 
slutiš kako je on strašno moćan ovdje: on ima vlast nad 
životom i smrću ljudii zvijeri. Kad bi mu bilo poznato zašto 
smo došli ovamo, nitko se od nas ne bi vratio na obalu živ. 
Sama činjenica što je ovdje navodi me na pomisao da je 
dokucćio pravi razlog. Ako je dokučio, onda neka nam bog 
pomogne ... ukoliko ... ako ... 

— Ako: što? — upita čovjek. 

Djevojka je jedan trenutak suteći razmišljala. 

— Postoji samo jedan izlaz — izusti ona. — Mi ga ne 
smijemo ubiti. Kad bi njegovi Crnci to saznali, nikakva nas 
sila više ne bi mogla spasiti. Ipak, postoji izlaz, samo ako 
budemo brzo radili... — Okrenula se i počela pretraživati 
jednu od svojih torbi. Ubrzo pruži čovjeku malu bočicu 
tekućine. — Izađi i razgovaraj s njim — reče ona. — 


Sprijatelji se s njim. Laži mu. Ispričaj mu bilo što. Obećaj 
mu sve. Uspostavi dovoljno prijateljske odnose da ga 
možeš ponuditi kavom. On ne pije ni vino ni bilo kakvu 
tekućinu koja sadrži alkohol, ali znam da voli kavu. Često 
sam ga posluživala kavom kasno noću kad bi se vratio iz 
kazalista ili s plesa. Navedi ga da popije kavu, pa ćes onda 
znati sto da radis s ovim... I ona pokaže bocicu što ju je 
čovjek jos uvijek držao u ruci. 


Ti si luda, Floro — odgovori čovjek — to ne može biti Tarzan. — Zar misliš da ga 
ne poznajem — uzvrati ljutito Flora — pogledaj samo onaj ožiljak što plamti na 
njegovom čelu... 


Kraski kimne. 

— Razumijem — reče on, okrene se i napusti šator. 

Tek što je načinio nekoliko koraka, djevojka ga opet po- 
zove. — Mene ne smije vidjeti. Nemoj da mu padne na 
pamet da se nalazim ovdje ili da me poznajes. 
pored vatre, on pozdravi Tarzana ljubaznim smiješkom i 
veselim riječima. 

— Dobro dosli — reče — mi se uvijek radujemo kad 
vidimo stranca u logoru. Sjednite. Podaj gospodinu stolac, 
Johne — reče Peeblesu. 

Majmun-čovjek omjeri Kraskog kao sto je omjerio i 
ostale. U njegovim očima nije se pojavio sjaj prijateljstva 
kao odgovor na pozdrav. 

— Pokušao sam dokučiti sto traži vaša grupa ovdje — 
odgovori on oštro Rusu ali ovi me ustrajno zamjenjuju s 
nekim drugim. Oni ili su ludi ili su lupeži, a ja ću saznati 
što su i prema tome ću postupiti. 

— Hajde, hajde — viknu Kraski umirujući ga. — 
Siguran sam da je posrijedi neki nesporazum. Recite, tko 
ste vi? 

— Ja sam Tarzan-majmun — odgovori on. — Nijedan 
lovac ne dolazi u ovaj dio Afrike bez mog odobrenja. To je 
tako dobro poznato da je nevjerojatno da ste vi prešli obalu 
a da vam to nitko nije saopćio. Tražim objasnjenje... i to 
brzo. 

— Ah, vi ste Tarzan-majmun — povika Kraski. — 
Sretni smo zaista, jer sada možemo opet produžiti našim 
putem i osloboditi se strašne nedoumice. Mi smo izgublje- 
ni, gospodine, nepovratno izgubljeni zbog neznanja ili 
lopovluka našeg vodiča, koji nas je napustio prije nekoliko 
sedmica. Razumije se da znamo za vas; jer tko ne zna za 
Tarzana-majmuna? Mi smo međutim dalje južnije tražili 
primjerke faune ovog područja, koje naš dobri prijatelj i 
poslodavac gospodin Adolf Bluber uz velike izdatke 
sakuplja da bi ih poklonio muzeju svoga rodnog grada. 


Sada sam siguran u to da nam možete reći gdje se nala- 
zimo i uputiti nas u pravom smjeru. 

Peebles, Throck i Bluber stajali su opčinjeni tim lažima 
Kraskog, ali Bluber se prvi snasao. Lubanje Engleza bile 
su odviše tupe da bi mogle odmah dokučiti lukavu 
smicalicu. 

— Pada —reće ljigavi Bluber trljajući dlanove. — To je 
ono što ja upravo namjeravam da vama ispričam. 

Tarzan se naglo okrene prema njemu. — Pa kakva je to 
onda priča o Estebanu? — upita on. — Nije li to ime kojim 
su me ostali nazvali? 

— Ah! — uzvikne Bluber. — John samo htio da se malo 
šali. On ne posnaje Afrika; on nikada prije nije bio tu. On 
mosšda mislio da ste urođenik. John, on sfe urođenike zove 
Esteban, i sabavlja se s njima, jer sna da oni ne rasumiju 
što on kaže. Hej, Johne, nije li tako ...? — Prepredeni 
Bluber nije, međutim, čekao da mu John odgovori. — 
Vidite — nastavi on — mi smo se izgubili, a vi ćete nas 
izvesti iz ove džungle. Plaćamo svaku cijenu... vi samo 
recite koliko. 

Majmun-čovjek mu je samo djelomice vjerovao, ali je 
ipak bio malo smekšan njihovim očevidno prijateljskim 
namjerama. Možda su mu, na kraju krajeva, ispričali neku 
poluistinu, a da su na njegovo područje zaista dosli iz 
neznanja. To će, međutim, on saznati od svojih Vazirija, 
koji će od urođeničkih nosača iscijediti istinu. Ali to sto su 
ga zamijenili za Estebana još je uvijek poticalo njegovu 
radoznalost. Uz to, još je uvijek želio da sazna tko je ubio 
Gobua, velikog majmuna. 

— Sjednite, molim vas — nukao ga je Kraski. — Mi smo 
upravo namjeravali popiti kavu, i bit će nam milo ako nam 
se pridružite. Dolazeći ovamo, nismo imali zle namjere, a 
uvjeravam vas da ćemo rado i spremno nadoknaditi vama 
ili bilo kome drugome svu nenamjerno prouzročenu štetu. 

Ako popije kavu s tim ljudima, neće biti nikakva zla. 
Možda im je učinio krivo, no bilo kako bilo, salica kave 


neće ga obavezati. Flora je bila u pravu kad je ustvrdila da 
Tarzan-majmun uopće nema slabosti, osim po koju crnu 
kavu kasno navećer. On nije primio ponuđeni logorski 
stolac, nego je čučnuo poput majmuna ispred njih, a 
titrava svjetlost vatre poigravala je po njegovoj opaljenoj 
koži, reljefno ističući skladno oblikovane mišiće njegova 
profesionalnog atlete. Vise je nalikovao Merkuru ili 
Apolonu po ujednačenosti svojih proporcija, sto je 
ukazivalo na silnu snagu. 

Throck, Peebles i Bluber sjedili su promatrajući ga ska- 
menjeni od čuda, dok je Kraski pošao do kuhara da naruči 
kavu. Dvojici Engleza nije još pravo dopiralo do svijesti da 
su ovog pridosšlicu zamijenili za Estebana. Peebles se jos 
uvijek češao po glavi i gunđajući izražavao svoje sumnje u 
Tarzanov identitet, dok je Bluber bio naprosto užasnut. 
Inteligentniji od ostalih, on je brzo razabrao da je čovjek 
što ga je Kraski prepoznao doista netko drugi a ne onaj za 
koga su ga smatrali Peebles i Throck. Budući da Bluberu 
nije bilo ništa poznato o Florinom planu, obuzela ga je 
panika kad je pokušao sebi predočiti posljedice koje će 
imati to što je Tarzan naišao na njih na samom pragu 
Opara. Nije shvaćao ono što je shvatila Flora — da su im 
sami životi u opasnosti, da će imati posla s Tarzanom- 
majmunom, pravom zvijeri džungle, a ne s Johnom 
Claytonom, lordom Greystokom, engleskim plemićem. 
Mislio je na dvije hiljade funti što će ih sada, pošto je 
ekspedicija bijedno propala, izgubiti. Već je toliko čuo o 
tom majmunu-čovjeku da je znao da im on nikada neće 
dopustiti da odnesu zlato što ga je Esteban, najvjerojatnije 
upravo sada, krao iz oparske riznice. Bluber je, zaista, 
gotovo briznuo u plač kad se Kraski vratio s kavom. 

Iz mračne unutrašnjosti satora Flora Hawkes je 
nervozno promatrala prizor ispred sebe. Pomisao da bi je 
njezin prijašnji poslodavac mogao otkriti užasavala ju je. 
Budući da je bila sobarica u londonskoj gradskoj kući 


Grevstokovih, kao i u afričkom bungalovu, znala je da će je 
lord Greystoke smjesta prepoznati ako bude imao prilike 
da je vidi. Ona je u džungli osjećala kudikamo veći strah 
no što je trebalo da je obuzima zbog Tarzanove prave ćudi. 
Ali je taj strah bio posve razumljiv, jer je djevojka, u svojoj 
nečistoj savjesti, zamisšljala sve moguće kazne za svoje 
vjerolomstvo prema onima koji su s njom uvijek postupali 
ljubazno i s puno obzira. 

Neprestani snovi o basnoslovnom bogatstvu oparske 
riznice, za koju je doznala u tančine iz razgovora 
Greystokovih, pobudili su u njezinoj snažnoj i bezobzirnoj 
naravi želju za posjedovanjem i zato se u njoj malo-pomalo 
rodio plan kako da iz te riznice opljačka dovoljno zlatnih 
šipki, koje će joj omogućiti da do kraja života živi nezavisno 
i u izobilju. Cijeli je plan bio njezin. Najprije je zaintere- 
sirala Kraskog, dok je on, s druge strane, pridobio na 
suradnju dvojicu Engleza i Blubera, pa su zatim ta 
četvorica i Bluber namaknuli potreban novac za troškove 
ekspedicije. Flora je pak tražila tip čovjeka koji bi s 
uspjehom mogao predstavljati Tarzana u njegovoj vlastitoj 
džungli, i nasla je Estebana Mirandu, lijepog, snažnog i 
beskrupuloznog Španjolca. Njegove glumačke sposobno- 
sti, uz vještinu u prerušavanju, u čemu je bio pravi 
majstor, omogućavale su mu da — barem sto se vanjske 
forme tiče — oponaša koga god zaželi. 

Španjolac nije bio samo snažan i aktivan nego i hrabar. 
Pošto je obrijao bradu i navukao odjeću kakvu je Tarzan u 
džungli nosio, nije gubio vrijeme, već je imitirao majmuna- 
čovjeka koliko je god bolje mogao. 

Razumije se, nije imao nikakva iskustva i vještine koji 
su potrebni u džungli, a oprez mu je nalagao da izbjegava, 
sukobe s divljim zvijerima, ali je zato manju divljač lovio 
kopljem i strijelom, a uz to je vježbao s konopcem od 
povijuša, što je također bilo sastavni dio njegova 
prerušavanja. 


I nakon svega toga, Flora Hawkes je sada vidjela kako 
se odjednom ruše svi njezini dobro razrađeni planovi. 
Drhtala je gledajući čovjeka pored vatre, jer ju je svu 
obuzeo strah od Tarzana, a zatim je postala napeta od 
nervoznog očekivanja, kad je ugledala Kraskog kako se 
približava s lončićem kave u jednoj i šalicama u drugoj 
ruci. Kraski odloži lončić i šalice na zemlju malo iza 
Tarzana, i dok je punio šalice, ona opazi kako ulijeva u 
jednu od njih sadržaj bočice koju mu je ona dala. Na ćelu 
joj izbi hladan znoj kad je Kraski podigao tu salicu i 
ponudio je majmunu-čovjeku. Hoće li je uzeti? Hoće li 
posumnjati? Ako posumnja — kakvu će im užasnu kaznu 
odmjeriti za tu drskost? Vidjela je kako Kraski daje 
preostale salice Pceblesu, Throcku i Bluberu, a zatim kako 
se vraća u krug držeći u ruci šalicu koju je ostavio za sebe. 
Kad je Rus podigao šalicu do lica i uljudno se naklonio 
majmunu-čovjeku, vidjela je kako sva petorica piju. 

Vidjevši toj sva iscrpljena i izmučena od neizvjesnosti, 
ona se okrene i svali na krevet, gdje je ležala dršćući, s 
licem među rukama. A vani je Tarzan ispijao posljednje 
kapi iz svoje šalice. 


smrt se prikrada 


Pr podne onoga dana kad je Tarzan otkrio logor 
zavjerenika, osmatrač je sa ruševnog vanjskog zida 
razorenog grada Opara otkrio grupu ljudi koji su silazili u 
dolinu s vrha klisura što su okruživale grad. Tarzan, Jane 
Clayton i njihovi crni Vaziri bili su jedini stranci što su ih 
stanovnici Opara ikad vidjeli u svojoj dolini za života 
najstarijih među njima, a jedino se u napola zaboravljenim 
legendama daleke prošlosti pričalo o tome da su i neki 
drugi stranci posjetili Opar. Pa ipak je od pamtivijeka 
jedan čuvar uvijek stražario na vrhu vanjskog zida. Sada je 
samo jedno grbavo i sakato stvorenje podsjećalo na brojne, 
okretne ratnike isćezle Atlantide, jer je kroz vijekove rasa 
degenerirala napokon, miješanjem s čovjekolikim majmu- 
nima, stanovnik današnjeg Opara postao je nalik životinji. 
Čudni su i nedokučivi putovi prirode, jer se u tom procesu 
degeneracija ograničila samo na muškarce, dok su žene 
ostale uspravne, lijepo građene, često Ijepuškastih ili čak 
lijepih crta lica. To se ima pripisati činjenici da su žensku 
djecu, ako su imala majmunske osobine, smjesta ubijali, 
dok su, s druge strane, uništavali mušku djecu koja su 
imala izrazito ljudske osobine. 

Osamljeni stražar na vanjskom gradskom zidu bio je 
zaista tipični muški stanovnik Opara. Malo, zdepasto 
stvorenje kuštrave kose i brade, isprepletenih uvojaka što 
su izbijali na niskom zakošenom ćelu; sitne, blizu 
postavljene oči, zubi nalik na očnjake, kratke krive noge, 


dugačke, mišićave majmunske ruke, prekrivene, kao i 
prsa, rijetkom dlakom, dokazivali su njegovo majmunsko 
porijeklo. 

Dok su mu zle, zakrvavljene oči promatrale kako ta 
skupina ljudi napreduje kroz dolinu prema Oparu, njegovo 
je uzbuđenje postajalo sve veće, o čemu je svjedočilo 
ubrzano disanje i tiho, gotovo nečujno grleno režanje. 
Stranci su još bili toliko udaljeni da se jedino moglo 
razaznati da su to ljudska bića, a njihov se broj mogao 
samo približno procijeniti — na jedan do dva tuceta. Kad je 
stražar postao siguran u ta dva podatka, sišao je s 
vanjskog zida, prešao prostor između njega i unutrašnjeg 
zida, prošao kroza nj i onda brzim trkom pretrčao široku 
ulicu, da bi na kraju nestao u ruševnom ali jos uvijek 
veličanstvenom hramu. 

Cadj, veliki svećenik grada Opara, čučao je u sjeni 
ogromnih stabala koja su prerasla ono što je nekoć bio vrt 
drevnog hrama. S njim je bilo dvanaestak nižih svećenika, 
njegovih prisnih prijatelja, koji su bili preneraženi naglim 
dolaskom jednog običnog člana oparskog klana. Čovjek 
bez daha dojuri pred Cadja. 

— Cadj — vikne on — tuđinci silaze prema Oparu. 
Došli su u dolinu sa sjeverozapada preko okolnih grebena 
— ima ih najmanje pedeset, možda i više. Vidio sam ih s 
vrha vanjskih zidina, ali ne mogu nista više o njima reći, 
jer su još jako daleko. Od vremena kad je veliki 
Tarmangani bio posljednji put kod nas, nije bilo tuđinca u 
Oparu. 

— Mnogo je mjeseci prošlo otkako je veliki 
Tarmangani, koji je sebe nazivao Tarzan-majmun, bio 
među nama — reče Cadj. — Obećao je da će se vratiti prije 
kisa, da vidi da La nije zadesilo nekakvo zlo, ali se nije 
vratio, a La uvijek tvrdi da je mrtav. Jesi li još nekome 
ispričao sto si vidio? — upita obrativši se iznenada 
glasniku. 

— Nisam — odgovori ovaj. 


— Odlično! — uzvikne Cadj. — Dođite, idemo svi na 
vanjske zidine da vidimo tko se to usuđuje ući u 
zabranjeni Opar, i nemojte izustiti ni slova o tome što nam 
je Blagh ispričao dok ja to ne dopustim. 

—  Cadjova riječ je zakon sve dok ne progovori La — 
promrmlja jedan svećenik. 

Cadj se namrštena lica okrene govorniku. — Ja sam 
veliki svećenik — zareži on. — Tko ima smjelosti da mi se 
ne pokorava? 

— Ali La je velika svećenica — reće jedan — a velika 
svećenica je kraljica Opara. 

— Veliki svećenik može prinijeti kao žrtvu u odaji 
smrti ili bogu vatre i sunca koga kod hoće — podsjeti on 
ostale značajno naglašavajući rijeći. 

— Mi ćemo šutjeti — odgovori svećenik puzavo. 

— Dobro! — zareži veliki svećenik i povede ih putem 
preko vrta, kroz hodnike prema vanjskim zidinama Opara. 

Odatle su promatrali kako se jasno uočljiva grupa s 
velike daljine približava dolinom. 

Promatrači su razgovarah grlenim glasovima na jeziku 
čovjekolikih majmuna, u kome su se katkad miješale riječi 
i fraze nekog čudnog jezika, a to su bez sumnje bili 
iskvareni oblici drevnog jezika Atlantida, koji su im kroz 
bezbrojne generacije namrli njihovi ljudski preci — 
pripadnici one danas izumrle rase čiji gradovi i civilizacija 
leže duboko ispod nemirnih valova Atlantika. Njihov ih je 
pustolovni duh, u ona davna vremena, potakao da prodru 
u srce Afrike u potrazi za zlatom i da tu izgrade vjernu slike 
dalekih gradova — veličanstveni grad Opar. 

Dok su Cadj i njegovi pratioci motreći ispod čupavih 
obrva vrebali na tuđince što su se mukotrpno vukli izloženi 
tropskom suncu kroz kamenitu i pustu dolinu, jedan ih je 
sivi mali majmun promatrao kroz lišće ogromnog stabla 
koje se probilo kroz pločnik drvene ulice. To je bio 
dostojanstveni majmuncić tužna lica, ali je kao i svi drugi 
njegova roda bio veoma radoznao. Ta je radoznalost 


napokon u tolikoj mjeri nadvladala strah od okrutnih 
oparskih mužjaka da se hitro spustio sa stabla na pločnik, 
produžio kroz nutarnji zid, popeo se kroz vanjski zid do 
jednog položaja iza njih, gdje se mogao sakriti iza masivnog 
granitnog bloka ruševnog zida. Tu je bio srazmjerno 
siguran da ga neće otkriti, a mogao je prisluškivati 
razgovor Oparijanaca; oni su govorili jezikom čovjekolikih 
majmuna, koji je on dobro razumio. 

Poslijepodne je već bilo na izmaku kad se grupa 
napokon toliko približila Oparu da su se mogli raspoznati 
pojedinci, i ubrzo jedan od mlađih svećenika uzbuđeno 
poviće: 

— To je on, Cadj. To je veliki Tarmangani, koji sebe 
naziva Tarzan-majmun. Jasno ga vidim; ostali su svi crni. 
On ih tjera naprijed, bockajući ih svojim kopljem. Oni 
izgledaju uplašeno i veoma umorno, ali ih tjera naprijed. 

— Siguran si — upita Cadj — siguran si da je to 
Tarzan- majmun? 

— Potpuno siguran — odvrati svećenik. 

U tom uvjeravanju pridruži mu se uskoro još jedan sve- 
ćenik, a naposljetku su se stranci toliko približili da je i 
sam Cadj, čiji vid nije bio tako oštar kao u mladih 
pripadnika plemena, spoznao. da _ se_ to doista 
Tarzan-majmun vraća u Opar. 

Veliki se svećenik, gnjevan, namrsti i počne razmišljati. 
A onda se odjednom obrati ostalima: 

— On ne smije doći — uzvikne — on ne smije ući u 
Opar. Dočekat ćemo ih kad budu prolazili kroz vanjski zid 
i sasjeći jednog po jednog. 

— Ali La? — viknu onaj što je izazvao Cadjev gnjev u 
vrtu. — Ja se dobro sjećam da je La ponudila Tarzanu- 
majmunu prijateljstvo Oparijanaca, kad ju je tada, prije 
mnogo mjeseci, spasio kljova razbjesnjelog Tantora. 

— Tišina! — zareži Cadj. — On neće ući; mi ćemo ih 
sve poklati; uostalom, ne moramo znati tko su, dok ne 
bude prekasno. Razumijete li me? A znajte i to da će 


umrijeti Svaki onaj koji me pokuša omesti u mojoj namjeri 
— neće biti žrtvovan već će umrijeti od moje ruke, ali 
umrijet će sigurno. Jeste li me čuli? 

I on uperi svoj nečisti prst u uplašene svećenike. 

Majmun Manu gotovo je presvisnuo od uzbuđenja kad 
je sve to ćuo. Poznavao je Tarzana-majmuna — kao što su 
ga poznavali svi ostali majmuni sto su lutali uzduž i 
poprijeko Afrike — poznavao ga je kao prijatelja i zasštitni- 
ka. Za Manua mužjaci iz Opara nisu bili ni zvijeri, ni ljudi, 
ni prijatelji. On ih je poznavao kao okrutna i mrzovoljna 
stvorenja koja su jela meso vlastitih suplemenika, te ih je 
mrzio. Zato je bio veoma zbunjen tom zavjerom, koja je bila 
uperena protiv života velikog Tarmanganija. Dok je 
pokusšavao da u pameti sredi ono što je čuo i da iz mračnih 
zakutaka svog malog mozga izvuče plan kako da prevari 
svećenike i spasi Tarzana-majmuna, češao se po svojoj 
maloj sivoj glavici, po korijenu repa i trbuhu. Kreveljio se 
Cadju i njegovim pratiocima, koji su ipak ostali potpuno 
mirni, vjerojatno zato sto je majmunčić bio sakriven iza 
velikog granitnog bloka. To je bio zaista najznačajniji 
doživljaj u Manuovu životu. Htio je skakati gore-dolje, 
plesati, vrištati i brbljati, grditi i prijetiti omrznutim 
Oparijancima, ali mu je nešto govorilo da od toga neće biti 
koristi, osim sto bi možda navukao na sebe kišu kamenja, 
kojim su svećenici znali dobro i predobro gađati. Manu 
svakako nije bio neki dubokoumni mislilac, ali je ovom 
prilikom nadmašio sebe i uspio usredotočiti svoje misli na 
određeni problem umjesto da mu pažnju zaokuplja svaki 
list sto bi se otkinuo ili kukac koji bi zazujao blizu njega. 
Dopustio je ćak da mu slasna gusjenica, iako mu je dosla 
nadohvat ruke, opet nekažnjeno umakne. 

Upravo kad je padao mrak, Cadj je vidio kako jedan 
mali živahni majmun nestaje iza vrha vanjskog zida, 
pedesetak koraka od mjesta gdje je on čućao sa svojim 
društvom i očekivao dolazak boraca. Majmuni su, 
međutim, bili tako brojni u ruševinama Opara da je on taj 


događaj zaboravio čim je majmuna nestalo, a u tami što se 
spuštala nije vidio kako ta mala siva pojava izmiće dolinom 
prema grupi uljeza koja kao da se zaustavila u podnožju 
povećeg brežuljka što je stajao osamljen u dolini, približno 
milju daleko od grada. 

Mali Manu bio je veoma uplašen tako sam, vani u noći 
koja je nadolazila, i zato je bježao glavom bez obzira, 
podignuta repa. Neprestano je bacao unezvjerene poglede 
lijevo i desno. U trenutku kad je stigao do brežuljka pojurio 
je uz brijeg sto je brže mogao. To je, u stvari, bila strma 
granitna hridina gotovo okomitih strana, ali prilično 
izlokana vremenom, tako da se mali Manu lako popeo. 
Zaustavio se trenutak na vrhu da dođe do daha i da smiri 
lupanje uplašenog malog srca, a zatim nastavi put do 
tačke odakle je mogao vidjeti grupu ispod sebe. 

Tamo se zaista nalazio veliki Tarmangani — Tarzan, s 
kojih pedeset Gormanganija. Oni su spajali duge ravne 
motke koje su bile položene na zemlju u dvije usporedne 
linije. Poprijeko su u razmacima od jedne stope ili nesto 
većim vezivali manje, oko osamnaest palaca duge ravne 
grane, što je sve zajedno tvorilo primitivne ali jake ljestve. 
Razumije se da Manu nije shvaćao čemu to služi, niti je 
znao da je to proizvod bogate mašte Flore Hawkes i da će 
poslužiti za uspon uz okomite stijene brežuljka na vrhu 
kojeg se nalazio vanjski ulaz u riznice Opara. Manu nije 
znao ni to da društvo ne namjerava ući u grad Opar i da se 
prema tome ne izlaže opasnosti da postane žrtva Cadjovih 
skrivenih ubojica. Za njega je opasnost što je prijetila 
Tarzanu-majmunu bila veoma stvarna, i kad je opet došao 
do daha, nije gubio vrijeme već je stao opominjati prijatelja 
svog naroda. 

—  Tarzane — povika on jezikom koji je obojici bio zaje- 
dnički. 

Bijelac i Crnci pogledaše gore u pravcu odakle je 
dolazio taj klepetavi glas. 


— Toje Manu, Tarzane — nastavi majmunćić — koji ti 
je došao javiti da ne ideš u Opar. Cadj i njegovi ljudi će te 
sačekati kod vanjskog zida i ubiti. 

Kad su Crnci ustanovili da se to oglašava sivi 
majmunčić, odmah su se vratili svome poslu, a ni bijelac 
se nije obazirao na riječi opomene. Manu se nije iznenadio 
što se Crnci ne obaziru na njega jer je znao da ne razumiju 
njegov jezik, ali nije mogao razumjeti zasto mu Tarzan ne 
posvećuje bas nimalo pažnje. Neprestano je zvao Tarzana, 
vrištao je opominjući ga, ali nije uspio da iz njega izmami 
neki odgovor ili znak da ga je veliki Tarmangani ćuo ili 
razumio. To mu je bilo zagonetno. Što se desilo da je 
Tarzan-majmun postao tako ravnodušan na opomene 
starog prijatelja? 

Majmunčćić je naposljetku odustao i poćeo ćeznutljivo 
pogledavati u pravcu drveća unutar zidina Opara. Bilo je 
veoma mračno, i on zadrhta pri pomisli da mora ponovo 
prijeći dolinu, gdje noću tumaraju njegovi neprijatelji. 
Počešsa se po glavi i obujmi koljena sjedeći tako i tiho 
cvileći izgubljen i veoma nesretan, sćućuren u loptu. No 
ma koliko bio nesretan, na vrhu brežuljka ipak je bio 
srazmjerno siguran i zato je odlučio da prenoći ovdje 
umjesto da se osmjeli na strašni povratak kroz noć. Tako je 
vidio i kako su dovršili ljestve, podigli ih i prislonili na 
strmo uzvišenje. Kad je mjesec izašao i osvijetlio prizor, 
vidio je kako Tarzan-majmun tjera svoje ljude da se popnu 
ljestvama. Nikad nije vidio da Tarzan tako grubo i okrutno 
postupa s Crncima što su ga pratili. Manu je znao kako 
divalj može biti veliki Tarmangani prema neprijatelju, bio 
to čovjek ili zvijer, ali nikada nije vidio da tako postupa s 
Crncima koji su njegovi prijatelji. 

Jedan po jedan, Crnci su se, očito nerado, počeli 
penjati ljestvama, a bijelac ih je pri tom neprekidno gonio 
oštrim kopljem. Kad su se već svi popeli, Tarzan je pošao 
za njima i Manu je vidio da nestaju, kako se činilo, usred 
velike stijene. 


Za kratko vrijeme počeli su se opet pojavljivati, a svaki 
je od njih nosio po dva teška predmeta koji su Manuu 
nalikovali na manje kamene blokove. što _ su se 
upotrebljavali za gradnju kuća u Oparu. Vidio je kako nose 
blokove do ruba klisure i bacaju ih dolje na zemlju. Kad se 
posljednji Crnac pojavio sa svojim teretom i bacio ga dolje 
sišli su jedan po jedan natrag u podnožje klisure. Ovog 
puta je Tarzan krenuo prvi. Tada su skinuli ljestve i 
rastavili ih u pojedine dijelove, koje su složili u podnožju 
klisure. Nakon toga su pokupili blokove što ih bijahu 
donijeli s brežuljka i, pošavši za Tarzanom, koji je išao na 
čelu, krenuli prema rubu doline. 

Manuu bi sve to bilo veoma zagonetno, da je bio čovjek, 
no on je bio samo majmun pa je vidio jedino ono što se 
desilo, a mnogo nije razmisljao o tome. Znao je da ljudi 
imaju čudne navike, često neobjašnjive. Tako su, na 
primjer, Gormangani, koji nisu mogli putovati kroz 
džunglu i sume lako kao druge životinje, još povećavali 
svoje nevolje tovareći na sebe metalne kolute oko gležanj a 
i zapešća, ogrlice, opasaće i životinjske kože, sto im je 
samo smetalo u kretanju i otežavalo im život, što ostale 
životinje nikad ne bi uradile. Manu je, kad bi god pomislio 
na to, čestitao sebi što nije čovjek on je sažaljevao ta glupa 
i nerazumna stvorenja. 

Manu mora da je zaspao. Vjerovao je da je samo na tren 
zatvorio oči, međutim, kad ih je otvorio, već je ružičasta 
svjetlost zore obasjala pustu dolinu. Još je dospio da vidi 
posljednje Crnce iz Tarzanove grupe kako nestaju iza 
klisura na sjeveroistoku i počinju silaziti niz greben. Manu 
se zatim okrene prema Oparu pripremajući se da siđe s 
klisure i da otrčći natrag u sigurnost svojih stabala unutar 
oparskih zidina. No najprije mora izvidjeti — možda se 
Šita, pantera, još uvijek nalazi vani, i zbog toga je otrčao 
iza ruba klisure do mjesta s kojeg je imao pregled na dio 
doline između sebe i Opara. I opet je vidio nešto što ga je 
ispunilo velikim uzbuđenjem. Iza ruševnih vanjskih zidina 


Opara pojavila se velika grupa strašnih mužjaka Opara — 
Manu bi ih mogao nabrojiti punu stotinu, da je znao 
brojiti. 

Činilo se kao da dolaze ravno prema brežuljku. Sjedio 
je promatrajući ih kako se približavaju i odlučio da odgodi 
svoj povratak u grad sve dok omrznuti Oparijanci ne odu. 
Budući da niže životinje u svom egoizmu naprečac 
rasuđuju, pomislio je da njega gone. Takvo zaključivanje 
nije bilo nimalo smiješno, jer je sam bio majmun, pa se 
zato sakrivao iza jedne stijene, tako da je samo jedno malo 
svijetlo oko bilo izloženo neprijatelju. Kad je vidio kako mu 
se približavaju, postao je veoma uzbuđen, mada nije bio 
nimalo uplašen, jer je znao da se može, ako se oni počnu 
penjati uz jednu stranu, po drugoj strani spustiti i biti već 
na pola puta do Opara dok ga ponovo pronađu. 

Dolazili su sve bliže i bliže, ali se kod brežuljka nisu 
zaustavili — nisu mu se, u stvari, ni mnogo približili. Tada 
u malom majmunskom mozgu bljesnu istina — Cadj i 
njegovi ljudi gone Tarzana da ga ubiju. Ako je Manu bio 
uvrijeđen Tarzanovom ravnodušnosšću prošle noći, on je to 
očito već zaboravio, jer se sada opet uzbudio pri pomisli da 
majmunu-čovjeku prijeti opasnost, kao sto je to bilo i 
jučer. Prva mu je misao bila da otrči naprijed i da još 
jednom upozori Tarzana, ali se nije usudio udaljiti toliko 
od oparskog drveća, čak i kad mu pomisao na to da mora 
preteći mrke Oparijance ne bi bila dovoljna da ga od tog 
plana odvrati. Promatrao ih je do trenutka kad su prosli 
pokraj brežuljka, i tada mu je postalo jasno da su se 
uputili ravno prema mjestu gdje je posljednji iz Tarzanove 
grupe isćeznuo iz doline — vise nije bilo sumnje da 
progone čovjeka-majmuna. 

Manu je još jednom pretražio dio doline prema Oparu. 
Na vidiku nije bilo ničega što bi mu moglo spriječiti 
povratak i tako se, sa živahnošću svoga roda, spustio niz 
okomitu liticu i pojurio što je brže mogao prema gradskim 
zidinama. Teško je reći kad je on stvorio plan po kojemu je 


na kraju postupio. Možda ga je stvorio dok je sjedeći na 
brežuljku promatrao Cadj a i njegove ljude kako slijede 
trag majmuna-čovjeka, a možda mu je pao na pamet dok je 
jurio preko puste doline prema Oparu. Možda mu je to 
iznenada sinulo kad je već stigao u lisnato utočište svog 
drveća. Bilo kako bilo, činjenica je da se La, oparska velika 
svećenica i princeza, koja se u društvu nekoliko svećenica 
kupala u jezeru sto se nalazilo u vrtu jednog hrama, 
uplašeno trgla na vrištanje majmuna, koji se mahnito 
ljuljao viseći na repu s grane velikog stabla kojega su se 
grane širile iznad jezera. To je bio majušni majmuncić tako 
mudra i ozbiljna lica kao da ga mori teška briga za sudbine 
čitavih naroda. 

— La, La — vrisnu on — otisli su da ubiju Tarzana. 
Oni su otišli da ubiju Tarzana. 

Kad je čula to ime, La se u tren oka sva pretvorila u 
uho. Stojeći do pojasa u jezercu, ona upitno pogleda 
majmuna. 

— Što hoćeš time reći, Manu? Prošlo je mnogo mjeseci 
otkako je Tarzan bio ovdje. Sada ga nema. O čemu ti to 
govoris? 

— Vidio sam ga — zakrijesti Manu — prošle sam ga 
noći vidio s mnogim Gormanganijima. Došao je do velike 
stijene što leži u dolini ispred Opara; sa svim svojim 
ljudima popeo se na nju, ušao u nju, i ponovo izašao 
noseći kamenje koje je bacio u dolinu. Zatim su se svi 
spustili niz tu stijenu, pokupili kamenje i napustili 
dolinu... tamo — i Manu pokaže svojim malim dlakavim 
prstom prema sjeveroistoku. 

— Kako znaš da je to bio Tarzan-majmun? — upita La. 

— Misliš da Manu ne poznaje svog bratića i prijatelja? 
— upita majmun. — Vidio sam ga svojim očima; bio je to 
Tarzan-majmun. 

La namršti obrve zamislivsši se. Duboko u njezinu srcu 
tinjao je plamen velike ljubavi prema Tarzanu. Otkako ga 
je posljednji put vidjela, taj je plamen nasilno ugašen kad 


Dok se velika svećenica La kupala s još nekoliko svećenica u jezeru prišao joj je 
majmun Manu, Tarzanov prijatelj, i saopćio joj je da je vidio Tarzana prošle noći 
kako u društvu Gormanganija odnosi nekakvo kamenje iz Opara. 


je bila prisiljena da se uda za Cadja. Jer, pisano je u 
zakonima Opara da velika svećenica boga vatre i sunca 


mora uzeti muža određen broj godina nakon svog 
posvećenja. Laje mnogo mjeseci čeznula za tim da Tarzana 
uzme za muža. Majmun-čovjek je nije ljubio, te je napo- 
sljetku shvatila da je nikada neće ljubiti. Nakon toga 
pomirila se sa strašnom sudbinom koja ju je bacila u 
naručje Cadja. 

Kako su mjeseci prolazili a Tarzan se nije vraćao u 
Opar, kao što je obećao, da se uvjeri da nikakvo zlo neće 
zadesiti La, povjerovala je Cadju da je Tarzan mrtav, pa 
iako nije pri tom odvratnog Cadja manje mrzila, njezina se 
ljubav prema Tarzanu pretvorila u tužnu uspomenu. 
Saznati sada da je on živ i da je bio tako blizu, bilo je kao 
da se ponovo otvara stara rana. Isprva je shvatila samo to 
da je Tarzan bio blizu Opara, ali Manuovi krikovi su je 
opomenuli da je majmun-čovjek u opasnosti. Međutim, 
nije znala u kakvoj. 


— Tko je pošao da ubije Tarzana? — upita ona 
nenadano. 
—  Cadj, Cadj! — vrisnu Manu. — Otišao je s mnogo, 


mnogo ljudi i sada -slijedi Tarzanov trag. 

La žurno izađe iz vode, zgrabi svoj pojas i ukrase iz 
ruku pratilice i namještajući ih brzo pojuri kroz vrt u 
hram. 


moraš ga žrtvovati 


(2 i stotinjak njegovih strašnih pratilaca miljeli su 
oprezno niz prednju stranu grebena u dolinu, slijedeći 
trag bijelog čovjeka i njegovih crnih suputnika. Oni se nisu 
žurili jer su s vrha vanjskih oparskih zidina primijetili da 
grupa koju progone napreduje vrlo sporo. Nisu znali zašto, 
jer na toj velikoj udaljenosti nisu mogli vidjeti teret što su 
ga nosili Crnci. Cadj nije ni imao želju da dostigne svoj 
Plijen za vidjela, budući da je u planu imao potajni noćni 
napad, koji bi, izveden iznenadno i s velikim brojem njego- 
vih sljedbenika, mogao zbuniti i savladati usnuli logor. 

Trag što su ga slijedili bio je jasno označen. Zabune nije 
moglo biti, i oni su se polako spustali niz blagu padinu 
prema dnu doline. Podne je bilo već blizu kad su se naglo 
zaustavili otkrivši nedavno napravljenu trnovitu bomu na 
maloj čistini upravo pred njima. Iz središta bome dizao se 
tanak stup dima vatre koja se gasila. Tu je, dakle, bio logor 
majmuna-čovjeka. 

Cadj je povukao svoju družinu u zaklon gustih grmova 
uz stazu i poslao samo jednog čovjeka u izviđanje. Ovaj se 
poslije svega nekoliko trenutaka vratio javljajući da je logor 
napušten, i Cadj sa svojim ljudima ponovo krene naprijed. 
Kad su usli u bomu, pregledali su je nastojeći da procijene 
broj ljudi sto su pratili Tarzana. Dok su bili zauzeti time, 
Cadj ugleda nešto što je ležalo napola sakriveno u grmlju 
na drugoj strani bome. On priđe veoma pažljivo, jer ono što 
je ležalo tamo na zemlji nije pobudilo u njemu samo 


radoznalost nego i oprez: podsjećajući ga neodređeno na 
zgurena čovjeka. 

Tuce Cadjovih ljudi s toljagama približilo se onome što 
je pobudilo njegovu radoznalost, a kad su dosli bliže, 
vidjeli su da pred njima leži beživotno tijelo Tarzana- 
majmuna. 

— Bog vatre i sunca posegnuo je za njim da se osveti 
za oskvrnuti oltar — uzviknu svećenik, čije su oči sijevale 
divljom vatrom fanatizma. Ali jedan drugi svećenik, 
vjerojatno praktičniji ili barem oprezniji, kleknu pokraj 
tijela majmuna-čovjeka i prisloni uho na njegovo srce. 

— Onnije mrtav — prošapta — možda samo spava. 

—  Zgrabite ga onda, brzo! — povika Cadj, i čas kasnije 
Tarzanovo je tijelo bilo prekriveno tolikom gomilom 
dlakavih tijela tih strašnih ljudi koliko je samo moglo stati 
na njega. On nije pružio nikakav otpor, nije ćak ni oči 
otvorio i začas su mu ruke bile čvrsto svezane na leđima. 

— Odvucite ga ondje gdje će ga bog vatre i sunca 
vidjeti — viknu Cadj. Odvukli su Tarzana u sredinu bome 
na punu svjetlost sunca. Veliki svećenik Cadj izvukao je 
nož iz pregače, podigao ga iznad glave i zastao pored 
ispruženog tijela svoje žrtve. Njegovi sljedbenici su stali u 
krugu oko majmuna-čovjeka, a neki su se približili svom 
vođi. Izgledali su zbunjeno, pogledavajući čas na Tarzana 
čas na velikog svećenika, a zatim krišom u sunce visoko na 
nebu, preko kojega su promicali oblaci. Ma kakve bile misli 
što su morile njihove napola divlje mozgove, samo se jedan 
usudio da ih glasno izgovori. To je bio svećenik koji se dan 
prije, nije složio s Cadjovim prijedlogom da ubiju čovjeka- 
majmuna. 

— Cadj — reče on — tko si ti da se usuđuješ prinijeti 
žrtvu bogu vatre i sunca? To pravo ima samo La, nasa 
velika svećenica i kraljica, a ona će biti strašno bijesna kad 
sazna što si uradio. 

— Šuti, Dooth — viknu Cadj. — Ja, Cadj, ja sam veliki 
svećenik Opara. Ja, Cadj, ja sam muž kraljice La. Moja je 


riječ isto tako zakon u Oparu. Ako želiš ostati svećenik, 
ako želiš ostati živ, onda suti. 

— Tvoja riječ nije zakon — odgovori Dooth ljutito. — 
Budeš li izazivao bijes velike svećenice La, i budeš li 
izazivao srdžbu boga vatre i sunca, možeš biti kažnjen kao 
i svatko drugi. Ako prineseš ovu žrtvu, oboje će biti bijesni. 

— Dosta — kriknu Cadj. — Meni se obratio bog vatre 
i sunca i zatražio da mu žrtvujem ovog oskvrnitelja hrama. 

Klekao je pokraj majmuna-čovjeka i dodirnuo mu grudi 
iznad srca vrškom oštrog sječiva, a zatim je podigao oružje 
visoko iznad sebe, spremajući se da mu zada smrtonosni 
udarac. Tog trenutka jedan je oblak sakrio sunce i zasjenio 
ga. Zamrmorili su svećenici što su ga okruživali. 

— Pogledaj — viknu Dooth — bog vatre i sunca se 
ljuti. Sakrio je svoje lice od oparskog naroda. 

Cadj zasta. Bacio je napola izazovan a napola zaplašen 
pogled na oblak što je zastro sunce. Zatim se polako osovio 
na noge, ispružio ruke prema sakrivenom bogu, stojeći 
tako trenutak mirno, i izgledao je kao da pažljivo sluša. 
Onda se iznenada okrene svojim sljedbenicima. 

— Svećenici Opara! — vikne. — Bog vatre i sunca je 
govorio svom velikom svećeniku Cadju. On nije ljut. On 
samo želi govoriti sa mnom nasamo i naređuje da se vi 
udaljite u džunglu i da tamo pričekate dok ne dođe da bi 
govorio Cadju; nakon toga ja ću vas pozvati da se vratite. 
Idite! 

Činilo se da je za većinu Cadjova riječ zakon, ali su 
Dooth i nekoliko drugih, koji baš nisu posve vjerovali 
njegovim riječima, oklijevali, 

—  Nestanite! — zapovjedi Cadj. 

Navika da budu poslušni bila je u tih ljudi tako jaka da 
su se napokon i ti sumnjičavci okrenuli i nestali u džungli. 
Prepredeni smiješak obasja okrutno lice velikog svećenika 
kad su posljednji nestali iz vida, a potom mu pažnju opet 
zaokupi majmun-čovjek. Duboko u njemu, međutim, 
vrebao je urođeni strah od božanstva, što se vidjelo po 


pogledima upravljenim u nebo. Odlučio je da ubije 
majmuna-čovjeka dok su Dooth i ostali odsutni, no strah 
od boga zadržavao je njegovu ruku: čekao je da ga opet 
obasja svjetlost božanstva i time potvrdi da će njegova 
zamisao biti blagonaklono primljena. 

Oblak što je zastirao sunce bio je velik, i Cadj je, 
čekajući da taj oblak prođe, postajao sve uzbuđeniji. Često 
puta je podizao nož da zada smrtonosni udarac, pa ipak ga 
je njegova praznovjernost svaki put spriječila u izvršenju 
djela. Prošlo je pet, deset, petnaest minuta, a sunce je i 
dalje ostalo zamračeno. Ali sada je, naposljetku, Cadj vidio 
da se sunce približava rubu oblaka i još se jednom 
postavio u klečeći položaj do majmuna-čovjeka, da bi u 
trenutku kad sunčevo svjetlo posljednji put obasja živog 
Tarzana njegovo sječivo bilo spremno. Vidio je kako dolazi 
polako preko bome prema njemu, i kad je došlo, u zlim 
očima zasja demonska mržnja. Još tren i bog će udariti 
pečat na svoje odobrenje da se prinese, žrtva. Cadj je 
su mu se napeli da udare, a tada, tišinu džungle prekine 
ženski glas, gotovo vrisak. 

—  Cadj — prolomi se jedna jedina riječ, koja je svojom 
neočćekivanošću i iznenadnošću djelovala kao grom iz 
vedra neba. 

Držeći jos uvijek visoko nož, veliki se svećenik okrene u 
pravcu odakle je dolazio glas i na rubu čistine ugleda 
veliku svećenicu La, a iza nje Dootha i tuce nižih 
svećenika. 

— Što to znači, Cadj? — upita La ljutito približavajući 
mu se brzo preko čistine. 

On prkosno ustane. 

Bog vatre i sunca zahtijeva da, mu se žrtvuje ovaj ne- 
vjernik uzviknu on. 

—  Govoriš laži — odvrati La — bog vatre i sunca 
razgovara s ljudima samo na usta velike svećenice. Odviše 
si često pokušavao da osujetis volju svoje kraljice. Znaj, 


Cadj, da se vlast nad životom i smrću što je ima tvoja 
kraljica može primijeniti i na tebe kao i na sve druge. Kroz 
duge vijekove postojanja Opara, kako kažu legende, više je 
nego jedan veliki svećenik bio žrtvovan na oltar boga vatre 
i sunca. A nije nevjerojatno da će jos jedan otići putem 
oholih. Stoga obuzdaj svoju taštinu i žudnju za vlašću, da 
te ne unište. 

Cadj vrati nož u korice i okrenu se bacajući otrovne po- 
glede na Dootha, kome je očevidno pripisivao svoj neus- 
pjeh. Svima je bilo jasno da ga je kraljica osramotila, ali oni 
koji su ga poznavali nisu sumnjali da on još uvijek ima 
namjeru uništiti majmuna-čovjeka i da će, pruži li mu se 
ikad prilika, to i učiniti. Cadj je naime imao podršku u 
narodu i među svećenicima Opara. Mnogi su sumnjali da 
bi se La ikad usudila ozlovoljiti i naljutiti tako važnu 
većinu svojih sljedbenika time sto bi ubila ili ponizila 
njihovog velikog svećenika, kojije svoj položaj zauzimao na 
temelju zakona i običaja tako starih da se njihovo porijeklo 
izgubilo u davnini. 

Godinama je pronalazila čas ovu čas onu ispriku da 
odgodi svečanosti sjedinjenja i braka s velikim sveće- 
nikom. Ona je uz to izazvala neprijateljstvo svog naroda 
opipljivim dokazima svoje zanesenosti za Tarzana, a ćak i 
onda kad je naposljetku bila prisiljena da se uda za Cadja 
nije se nimalo trudila da prikrije svoju mržnju i prezir 
prema njemu. 

Kako će dugo moći tako nekažnjeno nastaviti, to je bilo 
pitanje što je zabrinjavalo one kojih je položaj u Oparu 
Zavisio od njezine blagonaklonosti, a kako su Cadju bile 
dobro poznate te okolnosti, nije čudo što je prema svojoj 
kraljici gajio izdajničke misli. Udružena s njim u izdajstvu 
bila je i Oah, svećenica koja je žudila za moći i položajem 
velike svećenice. Ako bi mogli ukloniti La, Cadj bi svojim 
utjecajem uzdigao Oah na položaj velike svećenice. Imao je 
i njeno obećanje da će se za njega udati i dopustiti mu da 
vlada kao kralj. Međutim, sada su jos oboje bili sputani 


praznovjernim strahom od boga vatre i sunca i zbog toga je 
Lain život zasad bio siguran. Bila bi, međutim, dovoljna i 
najmanja iskra pa da upali plamen izdajstva sto je tinjao. 

Do tog je časa ona, zabranjujući velikom svećeniku da 
žrtvuje Tarzana, postupala potpuno u granicama svojih 
prava. No njezina sudbina, pa čak i sam život, zavisili su 
od budućih postupaka prema zarobljeniku. Ako ga 
poštedi, ako na bilo koji način pokaže da se obnovila njena 
velika ljubav što mu ju je jednom gotovo javno očitovala, 
vjerojatno bi joj sudbina bila zapečaćena. Bilo je nesigurno 
čak i to može li mu ona nekažnjeno poštediti život i 
osloboditi ga. Cadj i ostali sada su je pomno promatrali 
kako se primiče Tarzanu. Stojeći šutke nekoliko trenuta- 
ka, gledala je dolje na njega. 

— Onje već mrtav? — upita. 

— Nije bio mrtav kad nam je Cadj naredio da se 
udaljimo — spremno izusti Dooth; — ako je sada mrtav, to 
znači da ga je Cadj ubio dok nas nije bilo. 

— Jaganisam ubio — reče Cadj — to će, kao što vam 
je rekla La, naša kraljica, ona učiniti. Oko boga vatre i 
sunca promatra odozgo, velika svećenice Opara. Nožje uza 
te, žrtva leži pred tobom. 

La se nije obazirala na te riječi, nego se obrati Doothu: 

— Ako je jos uvijek živ — reče ona — naćinite nosila i 
odnesite ga u Opar. 

Tako je Tarzan-majmun jos jednom stigao u drevni 
grad Atlantida. Uspavljujuće sredstvo što mu ga je dao 
Kraski djelovalo je jos satima. Bila je noć kad je otvorio oči 
i za trenutak je bio zbunjen tamom i tišinom što su ga 
okruživale. Sve što je isprva njuhom mogao ustanoviti bilo 
je to da leži na gomili krzna i da je nepovrijeđen; nije 
osjećao nikakve boli. Polako mu je kroz maglu omamljenog 
mozga prodiralo sjećanje na posljednje trenutke prije no 
što je nesvjestica ovladala njime i smjesta je shvatio da je 
bio žrtva smicalice. Kako je dugo bio bez svijesti i gdje se 
nalazi, to nije mogao ni zamisliti. Polako se podigao na 


noge i ustanovio da, osim lagane vrtoglavice, nema 
nikakvih drugih posljedica. Oprezno je počeo pipkati u 
tami krećući se pažljivo, ispruživši ruku, i tapkajući 
oprezno nogom. Gotovo odmah napipao je pred sobom 
kameni zid. Krenuo je duž zida i ubrzo je ustanovio da se 
nalazi u maloj prostoriji sa dva otvora i dvojim vratima na 
suprotnim zidovima. Tu su mu bili od koristi samo njuh i 
osjet opipa. Oni su mu prvo rekli da je zatvoren u 
podzemnoj ćeliji, ali što je utjecaj omamljujućeg sredstva 
više nestajao, njegov je njuh postajao sve oštriji, i kad mu 
se on posve vratio, u Tarzanovu se sjećanju uporno 
nametao dojam da poznaje neke miomirise sto su mu 
dopirali u nos — progonio ga je osjećaj dailije već upoznao 
pod sličnim okolnostima. Začas odozgo, kroz zemlju i 
zidove, dopre nešto poput strašnog krika — do uha 
majmuna-čovjeka dopro je tek odjek toga krika — ali to je 
bilo dovoljno da u njemu izazove pravu poplavu 
uspomena, i s njima u vezi on je utvrdio porijeklo poznatih 
mirisa oko sebe. Napokon mu je bilo jasno da se nalazi u 
mračnoj ćeliji u podzemlju Opara. 

Iznad njega, u svojoj sobi u hramu, velika se svećenica 
La prevrtala na ležaju i nije mogla da usne. Odviše je dobro 
poznavala ćud svog naroda i vjerolomnost velikog svećeni- 
ka Cadja. Poznavala je vjersku zatucanost koja je te 
njezine životinjske i neuke sljedbenike često tjerala na 
luđačka djela, a tačno je pogađala da će ih Cadj nahuškati 
protiv nje ukoliko ona ne bude htjela žrtvovati Tarzana- 
majmuna. Iako je bila velika svećenica užasnog kulta, a uz 
to i kraljica poluzvjerske rase, ipak je bila i žena; žena koja 
je ljubila samo jednom i svoju ljubav poklonila majmunu- 
čovjeku, koji je sada ponovo bio pod njezinom vlašću. Dva 
puta je on prije izbjegao njezin žrtveni nož. Naposljetku je 
ljubav pobjedonosno nadvladala ljubomoru i fanatizam, i 
La, žena, shvatila je da neće nikad vise biti u stanju da 
ugrozi život voljenog čovjeka, ma koliko beznadna bila 
njena ljubav. 


Te se noći suočila s problemom za koji je osjećala da je 
gotovo van njene moći. Činjenica da se udala za Cadja 
izbrisala je i posljednji tračak nade da će ikad postati žena 
majmuna-čovjeka, pa ipak njezina odluka da spasi 
Tarzana ako bi to bilo moguće, nije bila ništa slabija. 
Dvaput joj je on spasio život, jednom od nekog mahnitog 
svećenika, a jednom ispred Tantora. Osim toga, dala je 
svoju riječ da će se Tarzan, vrati li se ikad u Opar, vratiti 
kao prijatelj i biti primljen kao prijatelj. No, Cadjov utjecaj 
bijaše velik, a ona je znala da je taj utjecaj neprestano 
uperen protiv majmuna-ćovjeka — ona je to vidjela po 
vladanju svojih sljedbenika od trenutka kad su položili 
Tarzana na nosila da ga odnesu u Opar, zapazila je to iu 
njihovim opakim pogledima. Oni će se prije ili kasnije 
usuditi da je žigošu — bila im je potrebna ma i najmanja 
nova izlika, koju su željno očekivali u njenom budućem 
odnosu prema Tarzanu. Bilo je već kasno, iza ponoći, kad 
je k njoj došla jedna od svećenica što su uvijek bile na 
straži ispred vrata njezine sobe. 


— Dooth hoće da govori s tobom — prošapta 
službenica. 
— Kasno je — odgovori La. — Muškarcima nije 


dopušteno da ulaze u ovaj dio hrama. Kako je on došao 
ovamo, i zašto? 

— Kaže da dolazi u službi La, koja je u velikoj 
opasnost? — odgovori djevojka. 

—  Dovedi ga onda ovamo — reče La — i ako cijeniš 
svoji život, ne reci nikom ni riječi o tome. 

— Bit ću nijema kao oltarski kamen — odgovori 
djevojka okrenuvši se i napuštajući odaju., 

Trenutak kasnije ona se vrati vodeći Dootha, koji je 
zastao nekoliko stopa od velike svećenice i pozdravio je. La 
dade djevojci koja ga je dovela znak da ode, a zatim se 
upitno okrene čovjeku. 

— Govori, Dooth — naredi mu. 


Pošto je La doručkovala i po Doothu poslala Tarzanu hranu, posjetila ju je mlada 
svećenica, Oahina sestra. Još i prije no sto je djevojka progovorila, La je znala da 
je zavjera već u toku. 


— Svi mi znamo — reče on — za tvoju ljubav prema 
majmunu-čovjeku, i nije do mene, nižeg svećenika, da 
ispitujem misli ili djela velike svećenice. Moje je samo da 
služim, a i oni koji sada kuju zavjeru protiv tebe, bolje bi 
učinili da te služe. 

— Što hoćeš time reći, Dooth? Tko kuje zavjeru protiv 
mene? 


— Čaki ovog trenutka Cadj, Oah i još neki svećenici i 
svećenice stvaraju plan kako da te unište. Oni su postavili 
uhode da paze jer vjeruju da ćes osloboditi majmuna- 
čovjeka i zato će jedan od njih doći k tebi i reći da ćeš svoj 
problem najlakse riješiti ako mu dopustiš da pobjegne. 
Njega će poslati Cadj, a zatim će oni što motre obavijestiti 
narod i svećenike da su te vidjeli kako izvodiš žrtvu na 
slobodu. No, čak ni to ti neće ništa koristiti, budući da su 
Cadj, Oah i ostali postavili mnogo ljudi u zasjedu na put iz 
Opara, te će ga oni napasti i ubiti prije no što bog sunca i 
vatre dvaput zađe u šume na zapadu. Postoji samo jedan 
način da se spasiš, La od Opara, 

— Akojije to način? — upita ona. 

— Ti moraš svojim vlastitim rukama, na oltaru našeg 
hrama, žrtvovati majmuna-čovjeka bogu vatre i sunca. 


zagonetka prošlosti 


akon što je La u jutro doručkovala i po Doothu poslala 

hranu Tarzanu, došla je k njoj mlada svećenica, 
Oahina sestra. Još i prije no što je djevojka progovorila La 
je znala da je ona Cadjova izaslanica i da je njen dolazak 
početak zavjere na koju ju je Dooth upozorio. Djevojci je 
bilo neprijatno i bila je očevidno uplašena, jer je bila mlada 
i mnogo je poštovala kraljicu, koju je s razlogom smatrala 
svemoćnom i koja ju je mogla i smrću kazniti ako bi je bilo 
volja. La, koja je već stvorila plan za koji je znala da će u 
najvećoj mjeri zbuniti Cadja i njegove zavjerenike, pričeka 
šuteći da djevojka progovori. Međutim, proslo je prilično 
vremena dok je djevojka skupila toliko hrabrosti da izmisli 
odgovarajući uvod. U međuvremenu govorila je o mnogim 
stvarima koje nisu imale nikakve veze s predmetom, a 
veliku svećenicu La je njezina nelagodnost zabavljala. 

— Ne dešava se često — reće La — da Oahina sestra 
dolazi u odaje svoje kraljice, ako joj se ne naredi. Raduje 
me kad vidim kako ona naposljetku uviđa da treba da služi 
velikoj svećenici boga vatre i sunca. 

— Došla sam — progovori napokon djevojka, govoreći 
gotovo kao da je naucila ulogu napamet — da ti kažem 
kako sam, prisluškujući, saznala nešto što će te vjerojatno 
zanimati i što će ti, sigurna sam, biti drago čuti. 

— Da? upita La, podižući svedene obrve. 

— Prisluškivala sam  Cadjov razgovor. s nižim 
svećenicima — nastavi djevojka — i jasno sam cula kako je 


rekao da bi ga obradovalo kad bi majmun-čovjek pobjegao, 
jer da bi time i tebi i njemu bile _ ušteđene mnoge 
neugodnosti. Vjerovala sam da bi se La, kraljica, 
obradovala kad bi to saznala, jer je svima nama poznato da 
je La obećala prijateljstvo majmunu-čovjeku i da ga stoga, 
ne želi žrtvovati na oltar boga vatre i sunca. 

— Meni su jasne moje dužnosti — odgovori La oholim 
glasom —i nije mi potreban ni Cadj ni bilo koja službenica 
da mi ih tumači. Poznata su mi prava velike svećenice, a 
pravo žrtvovanja je jedno od njih. Zbog toga sam spriječila 
Cadja da žrtvuje stranca. Nikakva druga ruka osim moje 
ne može prinijeti žrtvu njegove krvi bogu vatre i sunca, ion 
će za tri dana umrijeti od noža na oltaru našega hrama. 

Te su rijeći djelovale upravo onako kako je La i predvi- 
djela. Na licu Cadjove izaslanice ocrtavalo se razočaranje i 
nedoumica, jer u uputama koje je dobila nije bilo 
predviđeno da bi La mogla zauzeti takav stav. Djevojka je 
odmah pronašla bijedan izgovor da se povuče, i kad se 
udaljila od velike svećenice, La je jedva savladala smijeh. 
Nije joj bilo ni na kraj pameti da žrtvuje Tarzana, no to 
Oahina sestra, razumije se, nije znala. Tako se ona vratila 
Cadju ponovila mu, što je mogla tačnije, sve što joj je La 
rekla. Veliki svećenik je bio veoma ozlovoljen, jer taj njegov 
plan nije bio toliko usmjeren protiv Tarzana koliko protiv 
La: trebalo je da je navede da izvrši djelo koje će izazvati 
gnjev svećenika i oparskog naroda, koji bi, vješto navedeni, 
mogli zahtijevati da ona smrću ispašta taj čin, Oah, koja je 
bila prisutna kad se njezina sestra vratila, ugrize se za 
usne, jer je njezino razočaranje bilo veliko. Nikad prije nije 
bila tako blizu mogućnosti da postane velika svećenica. 
Nekoliko minuta koračala je gore-dolje zadubljena u svoje 
misli, a zatim se iznenada zaustavi pred Cadjom. 

— La voli tog majmuna-čovjeka — reće ona — i čak 
kad bi ga žrtvovala, desilo bi se to samo iz straha od 
naroda. Ona ga još uvijek voli — ona ga voli više no što je 
ikada tebe voljela, Cadj. To majmun-čovjek zna i vjeruje 


joj, a budući da joj vjeruje, evo izlaza: slušaj Oahu, Cadj. 
Poslat ćemo jednu ženu majmunu-čovjeku da mu kaže da 
ju je poslala La i da joj je naredila neka ga izvede iz Oparai 
neka ga oslobodi. Ona će ga odvesti u našu zasjedu, a kad 
ga ubijemo, otići ćemo, mnogo nas, do La i optužiti je za 
izdaju. Ona koja će izvesti majmuna-čovjeka iz Opara reći 
će da joj je La naredila da to uradi, a svećenici i narod bit 
će veoma ljuti, i tada ćes ti tražiti njezinu glavu. To je vrlo 
jednostavno i mi ćemo se riješiti i njega i nje. 

— Vrlo dobro — uzviknu Cadj — mi ćemo to izvesti 
sutra u zoru, a prije no sto bog vatre i sunca krene na svoj 
noćni počinak, vidjet ćete novu veliku svećenicu u Oparu. 

Te je noći Tarzana probudio zvuk s vrata njegove ćelije. 
Čuo je kako pada zasun, a vrata su se, škripeći, polako 
otvorila. U potpunoj tami nije mogao vidjeti nikoga, ali je 
čuo kako se po kamenom podu prikradaju u sandale 
obuvene noge, a onda jedan ženski glas koji je prošaptao 
njegovo ime. 

— Ja sam tu — odgovori on — tko si ti i što hoćeš od 
Tarzana-majmuna? 

— Tvoj je život u opasnosti — odgovori glas — dođi, 
pođi za mnom. 

— Tko te je poslao? upita majmun-čovjek pokušava- 
jući da svojim osjetljivim njuhom utvrdi tko mu to dolazi u 
noćnu posjetu, no zrak je bio pun nekog teškog prodornog 
mirisa kojim je tijelo žene, čini se, bilo namazano, tako da 
nije mogao ocijeniti da li je to jedna od svećenica koje je 
upoznao prigodom svog prijašnjeg boravka u Oparu, ili 
neka žena koju ne poznaje. 

— Poslala me La — reče ona — da te izvedem iz ove 
oparske ćelije na slobodu, daleko od gradskih zidina. — 
Pipajući po mraku, ona ga je naposljetku našla. — Evo ti 
oružja — reće ona predajući mu ga, zatim ga uzme za 
ruku, okrene se i povede ga iz ćelije kroz dugi vijugavi i isto 
tako mračan hodnik, niz prastare kamene stepenice, kroz 
prolaze i hodnike, otvarajući vrata koja su cviljela i ječala 


na zarđalim Ssarkama. Kako su dugo i u kom pravcu tako 
išli, Tarzan ne bi mogao reći. Od Dootha, koji mu je 
donosio hranu, saznao je toliko da je sada vjerovao da u La 
ima prijatelja koji će mu pomoći, jer mu je Dooth ispričao 
da ga je ona spasila od Cadja kad ga je ovaj našao 
onesviještena u napuštenoj bomi Evropljana koji su ga 
omamili i tamo ostavili. I tako, kad je žena izjavila da je 
šalje La, Tarzan je drage volje pošao za njom. Nije mogao a 
da se ne prisjeti onoga sto mu je Jane prorekla o nevoljama 
koje ga mogu snaći bude li ustrajao na tome da poduzme 
treće putovanje u Opar i pitao se nije li njegova žena, na 
kraju, ipak bila u pravu tvrdeći da ovog puta neće uspjeti 
da se odrve nevoljama i fanatičnim svećenicima boga vatre 
i sunca. On, naravno, nije namjeravao da uđe u Opar, ali 
činilo se kao da iznad tog zlosretnog grada lebdi demonski 
čuvar, koji ugrožava život svih onih što se usuđuju doći u 
blizinu zabranjenog mjesta ili pokušaju iščupati iz 
zaboravljene riznice dio velikog blaga. 

Vise od jednog sata ona ga je vodila kroz podzemne pro- 
laze, u kojima je bilo mračno kao u paklu — dok se nisu 
popeli uz stepenice koje su ih dovele usred šikare kroz koju 
se samo naziralo blijedo svjetlo mjeseca. Čisti zrak mu je 
govorio da su izbili na površinu zemlje i sada je žena, koja 
nije progovorila ni riječi otkako ga je izvela iz ćelije, 
nastavila sutke stranputicom što je, neprestano uzbrdo, 
vijugala amo-tamo probijajući se kroz gustu sumu i 
šikaru. 

Prema položaju zvijezda i mjeseca i po strmoj stazi, Tar- 
zan je znao da ga vodi u planine što leže iza Opara — u 
predio koji nikad nije namjeravao posjetiti jer je taj kraj 
izgledao grubo i negostoljubivo, te se činilo da u njemu 
nema divljači koju je Tarzan najradije lovio. Bio je 
iznenađen prirodom raslinja, jer je dosad bio uvjeren da na 
tim golim brdima ne raste ništa osim pokojeg zakržljalog 
stabalca i mršavog grmića. Kako su nastavljali putem, 
mjesec se penjao na nebu sve dok blago svjetlo nije jasnije 


obasjavalo krajolik kroz koji su prolazili, i sada je vidio da 
prolaze kroz uski, gusto pošumljeni klanac. Sada je 
shvatio zašto je gusto raslinje nevidljivo s oparske ravnice. 
Kako ni sam nije bio razgovorljiv, šutljivost žene koja ga je 
vodila nije se Tarzana naročito dojmila. Da je imao bilo što 
da joj kaže, on bi joj to i rekao, a isto je tako pretpostavljao 
da bi i ona progovorila kad bi postojao razlog da govori, jer 
oni koji putuju daleko i brzo ne troše snagu na razgovor. 

Zvijezde na istoku počele su blijedjeti, najavljujući 
zoru, kad su njih dvoje grabili uz strmu padinu što je 
tvorila gornji kraj tjesnaca i stigli na srazmjerno ravno 
zemljište. Kako su napredovali, nebo je postojalo sve 
svjetlije i žena se zaustavila na rubu strmine, a kad je 
svanuo dan, Tarzan je ispod ugledao sumovitu udolinu u 
srcu planine, a dvije ili tri milje daleko nazirali su se kroz 
drveće obrisi građevine sto je blistala, presijavala se i 
iskrila u svjetlu novoga sunca. Tada se okrenuo i pogledao 
svoju pratilicu. Na licu mu se odražavalo iznenađenje, jer 
pred njim je stajala La, velika svećenica Opara. 

— Ti— uzviknu on. — Sad će Cadj zaista imati izgovor, 
kako je Dooth rekao, da te makne s puta. 

— On nikada neće imati priliku da me makne s puta 
— odgovori La — jer se ja nikad više neću vratiti u Opar. 

— Nikada u Opar! — vikne on. — Pa kamo onda 
namjeravas? Kamo možeš otići? 

— Idem s tobom — odgovori ona. — Ne tražim od tebe 
da me voliš; tražim samo to da me odvedeš daleko od 
Opara i od neprijatelja koji bi me ubili. Drugog izlaza nije 
bilo. Majmun Manu je prisluskivao kako kuju zavjeru 
protiv mene i došao mi je reći što sve namjeravaju učiniti. 
Za mene bi bilo svejedno, bilo da sam te spasila bilo da 
sam te žrtvovala. Oni su odlučili da me uklone, kako bi 
Oah mogla postati velika svećenica a Cadj kralj Opara. Aja 
nisam smjela žrtvovati tebe, Tarzane, ni u kakvim 
uvjetima, i tako mi se činilo da je ovo jedini način da se 
oboje spasimo. Nismo mogli krenuti na sjever ili na zapad, 


jer je Cadj tamo postavio ratnike u zasjedu da te presre- 
tnu, i mada si ti Tarzan i silan borac, oni bi te savladali i 
ubili. 

— No, kamo me ti to vodiš? — upita Tarzan. 

—  Izabrala sam manje od dva zla. U ovom pravcu leži 
jedna nepoznata zemlja, o kojoj se kod nas u Oparu 
pričaju legende pune čudovišta i neobičnih ljudi. Nikada 
se nijedan stanovnik Opara nije usudio otići onamo. Ali 
ako na svijetu postoji; ijedno biće koje bi moglo proći kroz 
ovu nepoznatu dolinu, onda si to ti, Tarzane. 

— Aliako o ovoj zemlji i njenim stanovnicima ne znaš 
ništa — upita Tarzan — kako to da tako dobro poznaješ 
put sto vodi do nje? 

— Mi dobro poznajemo put do vrha, ali nikada dosad 
nisam išla dalje. Čovjekoliki majmuni i lavovi služe se 
ovom stazom kad dolaze u Opar. Ali nam lavovi ne mogu 
reći kamo on vodi, a čovjekoliki majmuni neće, jer smo 
obično zaraćeni. Tim putem se oni spuštaju u Opar i kradu 
naše ljude, a mi ih tu čekamo ne bismo li ih uhvatili, jer 
češće žrtvujemo po kojeg čovjekolikog majmuna bogu vatre 
i sunca ili, bolje rečeno, to je bio nas običaj nekada, a sada 
nas se već niz godina čuvaju i naplaćaju od nas danak, 
iako nam nije poznato zašto kradu naše ljude — ukoliko ih 
ne jedu. To je veoma snažna rasa, viši su rastom od 
Bolganija, gorila, a uz to su i kudikamo lukaviji, jer kao sto 
u našim žilama teće majmunska krv, tako i u žilama 
čovjekolikih majmuna što obitavaju u dolini iznad Opara 
teće ljudska krv. 

— Zašto mi, La, moramo proći kroz ovu dolinu ako 
želimo pobjeći iz Opara? Mora postojati i neki drugi put. 

— Drugog puta nema, Tarzane-majmune — odgovori 
ona. — Putove što vode kroz dolinu čuvaju Cadjovi ljudi. 
Jedina mogućnost da pobjegnemo pruža nam se u ovom 
smjeru, ija sam te povela ovim putem koji presijeca strme 
klisure na jugu Opara. Moramo presjeći ili obići ovu dolinu 


da pokušamo pronaći neki put preko planina s druge 
strane. 

Majmun-čovjek stajao je zureći u pošumljenu dolinu 
ispod njih, a njegove misli bile su zauzete problemima koji 
su mi se nametnuli. Da je bio sam, ne bi krenuo ovim 
putem jer se dovoljno pouzdavao u vlastitu srčanost i 
vjerovao da bi srazmjerno sigurno prešao oparsku dolinu, 
bez obzira na Cadjove namjere. Međutim, nije bio sam. 
Sada mora misliti na La, jer mu je postalo jasno da ga je 
ona moralno obavezala spašavajući ga — a to ne smije 
potcjenjivati. 

Činilo mu se najmudrije da zaobiđu dolinu držeći se što 
je moguće dalje od zdanja što ga je vidio u daljini, jer je nje- 
gova jedina namjera bila da nađe put preko planina i izlaz 
iz te negostoljubive zemlje. Ali letimičan pogled na to 
zdanje, napola skriveno lišćem velikog drveća, tako je 
zagolicalo njegovu radoznalost da je osjetio gotovo 
neodoljivu želju za istraživanjem. Nije vjerovao da u dolini 
ima drugih stanovnika osim divljih zvijeri, a on je zgradu 
po njegovu misljenju podigao neki izumrli ili nestali narod, 
možda suvremenici drevnih Atlantida, koji su izgradili 
Opar, a možda su ga izgradili sami Oparijanci, koje su 
njihovi potomci zaboravili. Pri letimičnom pogledu ta se 
zgrada, po svom sjaju i veličini, doimala kao palača. 

Majmun-čovjek nije znao za strah, ali je ipak, kao i sve 
zvijeri, bio oprezan koliko je to potrebno. Ne bi oklijevao da 
svoju lukavost i srčanost omjeri s nižim vrstama, ma kako 
one bile divlje, jer se one ne udružuju, kao što to čine ljudi, 
da bi ga napale. Ako bi ga, međutim, udruženim snagama 
napao veći broj ljudi, on je znao da bi mu tada zaprijetila 
stvarna opasnost i da bi u borbi protiv snage potpomognu- 
te inteligencijom morao podleći. Bilo je međutim malo 
vjerojatno da je dolina naseljena ljudskim bićima. Podro- 
bno istraživanje tog zdanja bez sumnje bi pokazalo da je 
ono samo napuštena razvalina i da bi najstrašniji protiv- 
nici na koje bi mogao naići bili čovjekoliki majmuni i lav. A 


lava i majmuna nije se nimalo plašio. Bilo je čak lako 
moguće da bi s majmunima uspostavio prijateljske 
odnose. Uvjeren da mora potražiti izlaz iz doline na njenoj 
suprotnoj strani, on je, razumije se, želio proći kroz nju 
najkraćim putem, i tako je potreba da sto prije prođe 
dolinu jos pojačala njegovu želju da je istraži. 

— Dođi — pozva on La i krenu niz obronak u dolinu 
prema zdanju sto bijaše pred njima. 

Nećeš valjda poći ovim putem? — uzviknu ona izne- 
nađeno. 

— Zašto da ne? — reče on. — To je najkraći put preko 
doline i, koliko ja mogu prosuditi, naš put preko planina 
najvjerojatnije se nalazi u tom smjeru. 

— Alija se bojim — reće ona. Sam bog vatre i sunca 
zna kakve užasne opasnosti vrebaju u dubinama šuma 
ispred nas. 

— Samo Numa i Mangani — reče on — a njih ne treba 
da se plašimo. 

— Tise ničega ne bojiš — reče ona — ali ja sam samo 
žena. 

— Možemo umrijeti samo jednom — odgovori Tarzan 
— a umrijeti i onako moramo. Tko se neprestano plaši 
opasnosti, time je neće otkloniti, a život će mu biti bijedan. 
Ići ćemo kraćim putem, i možda ćemo vidjeti toliko toga da 
će nam se isplatiti što smo se izložili opasnosti. 

Pošli su nizbrdo dobro ugaženom stazom kroz šikaru, i 
što su se vise približavali podnožju, stabla su bila sve 
brojnija i veća, dok se nisu nasli u velikoj i gustoj šumi. 
Ako je i bilo vjetra, puhao im je u leđa, i majmun-čovjek, 
mada je poletno koračao, ipak je neprestano bio na oprezu. 
Na tvrdo utabanoj zemlji staze nije bilo mnogo znakova 
kojima bi se moglo zaključiti kakve su vrste životinja ovuda 
prolazile, no ovdje-ondje su nailazili na uočljive tragove 
lava. Više puta bi Tarzan zastao i osluskivao, često bi 
podizao glavu i njegove bi se osjetljive nozdrve širile 
ispitujući zrak. 


— Mislim da u ovoj dolini ima ljudi — reče on 
iznenada. — Već neko vrijeme gotovo sam siguran da nas 
netko nadzire. No, tko god bio taj sto se šulja za nama, 
neizrecivo je domišljat, jer ja i po njuhu samo naslućujem 
da je netko prisutan. 

La se ogleda zabrinuto i priđe mu bliže. — Ne vidim 
nikoga — reče ona tihim glasom. 

— Ne vidim nija — odgovori on. — A ne mogu ni uhva- 
titi neki određen miris, ali sam ipak uvjeren da nas netko 
slijedi. Netko nas slijedi po mirisu, a dovoljno je vješt da ne 
dopušta da njegov miris dopre do nas. Ma tko to bio, vjero- 
jatno putuje po drveću, i to na takvoj visini da mu miris 
ostaje uvijek iznad nas. Vjetar mu pri tome pomaže, ali čak 
kad bi se nalazio uz vjetar, mi uopće ne bismo mogli 
uhvatiti njegov miris. Pričekaj ovdje da se uvjerim... — Ion 
se okretno dohvati grana obližnjeg stabla i popne se gore 
spretno kao majmunčić Marni. Trenutak kasnije već se 
opet spustio do djevojke. 

— Bio sam u pravu — reće joj on — tamo je netko, i to 
ne daleko. No, da lije to čovjek ili su Mangani, to ne mogu 
reći, jer mi je miris nepoznat: ne podsjeća ni na jednog od 
njih, a opet podsjeća na oba. U toj igri, međutim, mogu i 
obojica sudjelovati. Dođi!... — On prebaci djevojku na 
rame i ćas zatim ponese je visoko u krošnje. — Ukoliko nije 
dovoljno blizu da nas gleda, u što sumnjam, naš će miris 
proći iznad njegove glave i proteći će neko vrijeme dok ga 
opet uhvati, osim ako je tako domišljat da se popne na jos 
veću visinu. 

La se divila snazi majmuna-čovjeka dok ju je s lakoćom 
prenosio sa drveta na drvo, i brzini kojom je, njišući se, 
putovao kroz lišće. Nastavio je tako oko pola sata, a zatim 
se nenadano zaustavio visoko gore na zaljuljanoj grani. 

— Pogledaj — reče on pokazujući dolje ispred njih. 

Djevojka pogleda u smjeru što joj ga je označio i kroz 
lisnate krošnje ugleda mali ograđeni prostor na kome se 
nalazilo tuce koliba. To sto se nejasno vidjelo, i čulo kroz 


lišće odmah je pobudilo njezinu pažnju, a isto tako i 
radoznalost majmuna-čovjeka. Nije bilo sumnje da su to 
kolibe, ali se činilo kao da se pokreću amo-tamo po zraku. 
Dok su se neke njihale poput blago zaljuljanog zvona, 
druge kao da su poskakivale gore-dolje, i to u jačim ili 
slabijim trzajima. Tarzan se prebaci na iduće drvo i siđe na 
čvrstu granu, gdje je spustio La s ramena. Potom počne 
krišom puzati naprijed, a djevojka, koja se, kao i svi 
Oparijanci, vješto penjala po drveću, krene za njim. Začas 
su stigli do jednog mjesta odakle su jasno vidjeli selo ispod 
sebe, i u istom času bila im je zagonetka tih pokretnih 
koliba objašnjena. 

Kao i kolibe mnogih afričkih plemena, i ove su bile 
građene po uzoru na pčelinje košnice. Promjer im je bio 
oko sedam stopa, no umjesto da budu sagrađene na 
zemlji, sve su bile pomoću čvrstih lijana obješene o grane 
divovskih stabala sto su rasla unutar ograde od kolja. Iz 
središta baze svake kolibe izlazila je jedna tanja lijana. Sa 
mjesta odakle ih je promatrao pod sobom, Tarzan nije 
mogao vidjeti ni na jednoj kolibi dovoljno velik otvor da bi 
se kroza nj moglo provući ljudsko tijelo, mada se na 
bočnim stranama svake vidjelo po nekoliko otvora 
promjera četiri do pet palaca, smještenih koje tri stope 
iznad baze. Na zemlji unutar ograđena prostora bilo je 
nekoliko stanovnika tog sela — ako se tih nekoliko visećih 
koliba uopće može nazvati selom. Tarzanu se činilo da su 
ljudi isto toliko neobični koliko i njihova čudnovata 
obitavališta. Bilo je doduše sigurno da su Crnci, ali Crnci 
jedne majmunu-čovjeku potpuno nepoznate vrste. Svi su 
bili goli i bez ikakvih ukrasa, osim nekoliko poteza bojom, 
nasumce povućenih po tijelu. Bili su visoki i vrlo mišićavi, 
ali su im noge bile odviše kratke a ruke predugačke a da bi 
se moglo reći da su skladno građeni, dok su im konture 
glave bile gotovo životinjske: pretjerano isturene vilice i 
jake obrve iznad kojih uopće nije bilo čela, već je lubanja 
bila vodoravno svedena prema tjemenu. 


Dok ih je tako stojeći promatrao, Tarzan primijeti kako 
se jedan spusta niz konopac što je visio iz dna kolibe, i 
smjesta je shvatio koja je svrha tih konopaca i gdje je ulaz 
u obitavališta. Stvorenja što su uokolo čučćala bila su 
zaokupljena jelom. Dok su jedni otkidali velikim zubima 
sirovo meso sa kostiju, drugi su jeli voće i gomolje. Bilo je i 
muškaraca i žena, i djece i odraslih; ali nitko nije izgledao 
veoma star. Bili su gotovo bez dlaka izuzevši rijetke 
crveno-smeđe čuperke na glavama. Malo su razgovarali, a i 
kad bi koji progovorio, to je bilo više nalik na režanje 
životinja nego na ljudski govor; za sve vrijeme dole ih je 
Tarzan promatrao nitko se od njih nije nasmijao — ćak niti 
nasmiješio, po čemu su se bitno razlikovali od ostalih 
stanovnika Afrike. Mada su Tarzanove oči pažljivo pretra- 
živale cijeli ograđeni prostor, nigdje nije mogao opaziti 
ništa što bi im služilo za kuhanje i nigdje nijedne vatre. Na 
zemlji oko njih je ležalo njihovo oružje, kratka koplja i 
jedna vrst bojnih sjekira zaoštrenog metalnog sječiva. 
Tarzan je bio zadovoljan što je pošao tim putem, jer mu se 
tako pružila prilika da vidi jednu vrstu urođenika za koju 
nije ni sanjao da postoji — vrstu koja je gotovo graničila sa 
životinjom. U usporedbi s ovima čak su i Var-dorici, 
Ho-donci i Pal-ul-donci znatno odmakli na ljestvici evolu- 
cije. 

Gledajući ih, nije se mogao načuditi što su dovoljno 
inteligentni da prave oružje koje su posjedovali, a to je 
oružje, kako se moglo vidjeti čak i s te prilične udaljenosti, 
bilo vješto zamisljeno i izrađeno. Kolibe su im također bile 
dosjetljivo izgrađene, dok je ograda od kolja sto je 
okruživala taj prostor bila visoka, čvrsta i dobro 
napravljena. Njen je zadatak oćito bio da ih stiti od lavova, 
kojih je u dolini bilo mnogo. 

Dok su Tarzan i La promatrali ta stvorenja, iznenada 
osjetiše kako im se slijeva netko približava, a čas kasnije 
ugledaju kako se s drveta što je raslo iznad ograde spusta 
čovjek sličan onima unutra. Ostali su njegov dolazak 


popratili gotovo ravnodušnim pogledima. Pošto je došao do 
skupine svojih suplemenika, pridoslica je čučnuo i počeo 
im pričati nešto. Tarzan je, mada nije mogao ćuti riječi, po 
kretnjama i znakovima kojima se služio da dopuni svoj 
oskudni govor, shvatio da priča o neobičnim stvorenjima 
što ih je maločas vidio u šumi. Majmun-čovjek je smjesta 
ocijenio da je to onaj isti za kojega je bio uvjeren da ih 
slijedi i kojega se uspio otarasiti. Pričanje ih je očigledno 
uzbudilo, jer su se neki podigli skačući gore-dolje nogu 
savijenih u koljenima i udarajući se smiješno po bokovi- 
ma. Pri tom im se izraz lica jedva malo promijenio, a malo 
zatim svi su čućnuli kao i prije. 

I dok su oni bili tako zaokupljeni, odjeknu kroz šumu 
glasno vrištanje koje je u majmunu-čovjeku probudilo 
mnoge divlje uspomene. 

—  Bolgani — prošapta on. 

—  Čovjekoliki majmun — reče ona i protrnu. 

Začas su ga ugledali kako dolazi stazom njisući se u bo- 
kovima. Bio je to ogromni gorila, kakvog Tarzan još nikad 
nije vidio. Gotovo divovskog stasa, to je stvorenje hodalo 
uspravno poput čovjeka, ne dodirujući tlo člancima. Glava 
i lice bili su kao u gorile, ali ipak malo drugačćiji, kao sto je 
Tarzan mogao ustanoviti kad se stvorenje približilo: bio je 
to Bolgani sa dušom i mozgom čovjeka. Ali to nije bilo sve 
što je to stvorenje činilo jedinstvenim; možda još čudnije 
nego bilo sto drugo bilo je to da je nosilo ukrase, i to kakve 
ukrase! Zlato i dijamanti su se presijavali na njegovu 
čupavom krznu, iznad lakata je nosio brojne grivne, a na 
nogama ukrasne kolute, dok su mu s pojasa na prednjoj i 
stražnjoj strani visile, gotovo do tla, dvije uske dugačke 
trake, koje kao da su bile sastavljene od samih komadića 
dijamantima optočena zlata. Nikada prije nije John 
Clayton vidio takvu izložbu barbarskih ukrasa, čak ni 
među obiljem oparskih bisera od neprocjenjive vrijednosti. 

Gotovo istog trenutka kad je onaj užasni vrisak narušio 
tišinu šume, Tarzan je opazio kako je on djelovao na stano- 


Tarzan i La odjednom ugledaju kako niz stazu dolazi ogromni gorila. Zlato i 
dijamanti presijavali su se na njegovom krznu a iznad lakata nosio je grivne. 
Glava i lice nalikovali su gorili, no to je bio Bolgani s mozgom čovjeka... 


vnike ograđenog prostora. U tren oka su se podigli. Žene i 
djeca požuriše da se sklone iza stabala ili se popeše 
konopcima u svoje viseće kolibe, dok se nekoliko muska- 
raca uputilo prema vratima ograđenog prostora. Gorila se 
zaustavio ispred vrata i ponovo se oglasio, ali ovog puta to 
nije bio vrisak, već je stvorenje počelo govoriti. 


smrtonosno koplje 


K<“ je ogromni gorila-čovjek ušao u ograđeni prostor, 
ratnici su zatvorili vrata i dok se on približavao 
središtu sela uzmicali pred njim sa strahopoštovanjem. 
Pošto je došao nasred sela, zastao je i ogledao se. 

— Gdje su vam žene i djeca? — upita. — Zovite ih. 

Žene i djeca vjerojatno su čuli tu njegovu zapovijed, ali 
se nisu pojavljivali iz svojih skrovišta. Ratnici su se 
nelagodno vrzmah, očigledno razdirani suprotnim osjeća- 
jima — osjećajem straha od čudovišta i željom da se 
odupru njegovoj zapovijedi. 

— Pozovite ih — ponovi on — ili ih dovedite. 

Naposljetku je jedan ratnik skupio toliko hrabrosti da 
mu se obrati: 

— Ovo selo je ovog mjeseca već dalo jednu ženu — reće 


on. — Sada je red na kojem drugom selu. 
— Tišina! — riknu gorila-čovjek i, prijeteći, priđe 
ratniku. — Zar ti, drski Gormangani, da se suprotstavljaš 


volji jednog Bolganija. Govorim glasom Nume, vladara: ili 
me poslušaj ili umri! 

Crnac se, dršćući od straha, okrene i pozove žene i 
djecu, no na njegove pozive nitko se nije javljao. Bolgani 
nestrpljivo mahne. 

— Idite i dovedite ih — zapovjedi on. 

I Crnci se puzavo i mrzovoljno raziđu po ograđenom 
prostoru prema skrovištima svojih žena i djece. Začas su 
se vratili vukući ih za sobom, koji za ruke, koji za kosu. 


Iako se činilo da ih se nerado odriču, ipak nisu pokazivali 
nikakve blagosti prema njima i nikakve nježnosti. Tarzan 
je ubrzo shvatio zašto se tako vladaju — to su mu objasnile 
rijeći ratnika koji je prije govorio: 

— Veliki Bolgani obratio se ratnik gorili-čovjeku ako 
Numa bude uvijek uzimao iz ovog sela, uskoro neće više 
biti dovoljno žena za ove ratnike, bit će premalo djece, a za 
kratko vrijeme selo će jednostavno izumrijeti. 

— Pa što onda — zareža gorila-čovjek — ta i onako 
ima previše Gormanganija na svijetu. Za što su oni uopće 
stvoreni nego da služe Numi-vladaru i izabranom narodu, 
Bolganijima? 

Govoreći tako, pregledavao je žene i djecu, štipao ih i 
udarao po prsima i leđima. Uskoro se okrenuo jednoj 
prilično mladoj ženi, kojoj je o boku bilo malo dijete. 

— Ova će biti dobra — reče on pa smakne dijete s 
majke i grubo ga baci poprijeko preko ograđenog prostora, 
i ono je ostalo ležeći pod ogradom, tužno jaucćući i 
izubijano. A njegova jadna majka, očito više životinja nego 
čovjek, šutke je stajala nekoliko trnutaka, dršćući i 
užasnuta, da bi naposljetku pohrlila svom djetetu. Ali 
gorila-čovjek je zgrabi jednom od svojih dugačkih ruku i 
svali je na zemlju. 

U istom trenutku iz krošnje iznad njih prolomi se jak i 
strašan urlik majmunskog mužjaka koji napada. Jadni 
Crnci, koje je sada osim straha spopao i užas, zagledaju se 
u krošnju, dok je gorila podigao svoje jezivo lice i zarežao u 
pravcu odakle je dopro taj zvjerski urlik. 

Na lisnatoj grani krošnje pojavilo se stvorenje kakvo 
nitko od njih još nikada nije vidio: bio je to bijeli čovjek, 
Tarmangani, čije je tijelo bilo bez dlaka, kao i tijelo Histe, 
zmije. U trenutku kad su pogledali gore, vidjeli su kako je 
strančeva ruka zamahnula, i istog časa njegovo se koplje, 
koje je letjelo brzinom misli, zabilo u Bolganijeva prsa. 
Gorila-čovjek samo je još jednom vrisnuo od bijesa i bola, i 


istog časa srušio se na zemlju, grčevito se sagnuo i ostao 
nepomično ležati. Bio je mrtav. 

Majmun-čovjek nije gajio neku naročitu ljubav prema 
Gormanganijima, ali njegov duh i mozak bijahu prožeti 
duhom poštene igre, i to ga je navelo da pomogne slabijem. 
Osim toga, Bolgani bijaše njegov iskonski neprijatelj: 
njegova prva žrtva u prvoj borbi bio je upravo jedan 
Bolgani. 

Kad se spustio s drveta među Crnce, ovi su svejednako 
nepomično stajali, nijemi i zaprepašteni, i samo _su 
prijeteći podigli prema njemu svoja koplja. 

— Ja sam prijatelj reće. — Ja sam Tarzan-majmun. 
Spustite koplja. Zatim se okrene i izvuče svoje koplje iz 
Bolganijeva tijela i nastavi. — Kakvo je to stvorenje, da mu 
dopuštate da ulazi u vase selo, ubija vam djecu i krade 
žene? Tko je on, da ga se ne usudite probosti kopljem? 

— Onjejedan od velikih Bolganija — reče onaj ratnik 
koji kao da je bio najbolji govornik i vođa plemena. — On je 
pripadnik izabranog naroda Nume, vladara, i kad Numa 
sazna da je on ubijen u našem selu, svi ćemo umrijeti za 
ovo što si uradio. 

— Tko je Numa? — upita majmun-čovjek, za koga je 
Numa, u jeziku čovjekolikih majmuna, bio samo lav. 

—  Numa je vladar — odgovori Crnac — koji živi s 
Bolganijima u palači dijamanata. 

Nije se izrazio baš tim riječima, jer je siromašni jezik čo- 
vjekolikih majmuna, čak i onda kad njime govore Opari- 
janci, koji su ipak na višem razvojnom stupnju i 
inteligentniji od drugih plemena svoga roda, još uvijek 
veoma primitivan. Ono što je rekao najbolje bi se moglo 
prevesti ovako: — Numa, kralj kraljeva, koji živi u kraljev- 
skoj kolibi od blistavog kamenja... Međutim, majmunu- 
čovjeku bilo je i to dovoljno da shvati o čemu Crnac govori. 
Numa je, očito, bilo ime koje je sebi nadjenuo kralj 
Bolganija, a naslov vladara značio je samo da ima 
istaknuti položaj među poglavicama. 


Onog trenutka kad je Bolgani pao, ucviljena je majka 
pojurila prema svom ranjenom djetetu i uzela ga na ruke. 
Šćućurila se uz ogradu privinuvši ga na grudi i blago mu 
tepala da ga umiri. Tarzan je smjesta utvrdio da dijete 
plaće više iz straha nego zbog povrede. Kad mu je prišao da 
ga pregleda, majka se isprva uplašila i stala uzmicati 
prijeteći čaporcima, poput kakve divlje životinje. Ali 
naposljetku kao da je u njezin slabašni mozak ipak doprla 
spoznaja da ju je to biće spasilo od Bolganija, da joj je 
omogućilo da opet dođe do svog djeteta, i da nema namjeru 
da nanese zlo ni njoj ni njemu. Uvjerivši se najzad da je 
dijete samo izubijano, Tarzan se opet obrati ratnicima koji 
su nekoliko koraka podalje uzbuđeno razgovarali. Kad su 
vidjeli da im se približava, stali su u polukrug i tako ga 
dočekali. 

— Kad saznaju što se desilo u našem selu, poslat će 
Bolganije i sve će nas poklati — reće jedan — ako ne 
dovedemo onoga koji je bacio koplje. Zbog toga moras ti, 
Tarmangani, poći s nama u palacću dijamanata pa ćemo te 
izručiti Bolganijima, i Numa će nam možda oprostiti. 

Majmun-čovjek se nasmije. Za kakvo li ga stvorenje 
smatraju ti bezazleni Crnci, te misle da će on samo tako 
dopustiti da ga izruče u osvetničke ruke Nume, vladara 
Bolganija. Mada je bio potpuno svjestan opasnosti u koju 
se upusta ulazeći u selo, on je znao da ima više izgleda da 
se izvuće negoli oni da ga zadrže. Nije mu to bilo prvi put 
da se susreće s divljim kopljanicima, i zato je tačno znao 
što ga čeka ako među njima izbije neprijateljstvo. Ali s 
ovim je ljudima želio mir, budući da je već onog trenutka 
kad je otkrio njihovo zabačeno selo u džungli odlučio da od 
njih sazna štogod. I zato im reće: 

— Pričekajte! Hoćete li izdati prijatelja koji je ušao u 
vaše selo da vas obrani od neprijatelja? 

— Mi te nećemo ubiti, Tarmangani. Mi ćemo te 
odvesti Bolganijima za Numu, vladara. 


—  Alito opet dolazi na isto — odvrati Tarzan — jer vi 
vrlo dobro znate da će me Numa, vladar, dati ubiti. 

— Mituništane možemo — odvrati onaj što je govorio 
— mi bismo te spasili da možemo, no kad Bolgani otkriju 
što se desilo u našem selu, mi ćemo to ispaštati ako se oni 
ne zadovolje time da umjesto nas kazne tebe. 

— Ali odakle će oni saznati da je Bolgani ubijen u 
vašem selu? — upita Tarzan. 

— Pa vidjet će njegovo tijelo kad dođu idući put! — 
reče Crnac. 

— Ai uklonite tijelo, pa ga neće vidjeti — odgovori 
Tarzan. 

Crnci se stanu češati po glavi. U njihovim jadnim 
slabašnim mozgovima nije se mogla roditi misao koja bi 
rijesila taj problem. Doista, taj stranac govori istinu — 
rekoše u sebi. Nitko osim njih i njega ne zna da je Bolgani 
ubijen u njihovom naselju. I zato je ukloniti tijelo značilo 
osloboditi selo svake sumnje. No kamo da ga odnesu? Ne 
znajući da sami sebi odgovore na to pitanje, oni upitaju 
Tarzana, na što im Tarmangani odgovori : 

— Ja ću se umjesto vas pobrinuti da sakrijem tijelo. 
Odgovorite iskreno na moja pitanja, i ja vam obećajem da 
ću ga tako ukloniti da nitko neće saznati kako je i gdje 
poginuo. 

— Što bi ti želio znati? — upita govornik. 

— Ja sam stranac u vašoj zemlji. Zalutao sam ovamo 
— odgovori majmun-čovjek — i želim pronaći put iz doline 
u onom smjeru. 

I on pokaže u smjeru jugoistoka. 

Crnac odmahne glavom. — Možda postoji put iz te 
doline li tom smjeru — reće on — ali nitko ne zna što se 
nalazi s onu stranu, i ja ne znam postoji li put kojim se 
može izaći, niti znam sto se nalazi ondje. Kažu da je s onu 
stranu planine sama vatra, a nitko se ne usuđuje da ode 
tamo i da se uvjeri. Što se mene tiče, nisam se nikada 
mnogo udaljavao od sela — najviše jedan dan hoda kad bih 


odlazio da lovim divljač za Bolganije ili da za njih berem 
voće, orahe i rajske smokve. Ako postoji izlaz, ja za njega 
ne znam, a sve kad bi i postojao, nitko se ne bi usudio da 
ga potraži. 

— Zar nitko od vas nikada ne napušta dolinu? — 
upita Tarzan. 

— Jane znam što rade drugi — odgovori Crnac — ali 
stanovnici ovog sela nikad ne napuštaju dolinu. 


— A što se nalazi u onom smjeru? — upita Tarzan 
pokazujući prema Oparu. 
— Ne znam — odgovori Crnac. — Odande ponekad 


dolaze Bolganiji dovodeći cudna bića: male ljude bijele i 
veoma dlakave kože, kratkih krivih nogu i dugih ruku, a 
kojiput bijele žene koje uopće nisu nalik na čudnovate 
Tarmanganije. Međutim, odakle ih dovode, to ne znam, jer 
nam to oni nikada ne kažu. Je li to sve što si htio znati? 

— Jest, to je sve — odgovori Tarzan videći da od tih 
jadnih Crnaca neće saznati ništa što bi mu moglo biti od 
koristi. Prema tome, morat će sam pronaći izlaz iz doline, a 
to bi mu svakako brže i sigurnije uspjelo kad bi bio sam. 
Zato odluči da od tih Crnaca izvuče što misle o planu koji 
mu je upravo pao na pamet. 

— Ako uklonim Bolganija, tako da ostali neće znati da 
je ubijen u vašem selu, hoćete li me smatrati prijateljem? 
— upita on. 

— Hoćemo — odgovori Crnac. 

— Onda — reče Tarzan — hoćete li se brinuti za moju 
bijelu ženu do mog povratka u vaše selo? Možete je sakriti 
li jednu kolibu ako naiđe koji Bolgani, a nitko ne treba da 
zna da je kod vas. Što kažete na to? 

Crnci se ogledaju. — Ne vidimo je — reče Crnac koji je 
govorio. — Gdje je? 

— Akomi obećate da ćete je štititi i sakrivati, ja ću je 
dovesti — odgovori majmun-čovjek. 

—  Jajoj neću učiniti ništa nažao — odgovori Crnac — 
ali za ostale ne znam. 


Tarzan se okrenu gomili koja ih je okruživala, 
slušajući. 

Namjeravam dovesti svoju družicu u vaše selo — reče 
Odnijet ću Bolganijev leš, tako da nitko neće na vas 
posumnjati, a kad se vratim, očekujem da cu je naći na 
sigurnom i nepovrijeđenu. 

Smislio je da će biti najbolje ako za La kaže da mu je 
žena, jer će tako oni razumjeti da je pod njegovom 
zaštitom, pa ako prema njemu osjećaju bilo strah bilo 
zahvalnost, La će biti sigurnija. Podigao je glavu prema 
drvetu gdje se ona sakrivala i pozvao je da siđe, a trenutak 
kasnije spustila se na nižu granu jednog drveta unutar 
ograde i sletjela Tarzanu na ruke. 

— To je ona — reče Tarzan sakupljenim Crncima. — 
Dobro je čuvajte i sakrivajte je od Bolganija. Ako joj se 
nešto dogodi prije mog povratka, obavijestit ću Bolganije 
da ste vi to uradili — i on pokaže na tijelo gorile-čovjeka. 

La mu se obrati zaklinjući ga, očiju iz kojih se čitao 
strah: 

— Ta nećeš me valjda ostaviti ovdje? 

— Samo na neko vrijeme — odgovori Tarzan. — Ovi se 
jadni ljudi plaše da će svi ispaštati ako se smrt ovog 
čudovišta dovede u vezu s njihovim selom, i zato sam im 
obećao da ću odstraniti dokaz, i to tako da odvratim 
sumnje od njih. Ako su već stigli do tog stupnja razvoja da 
imaju osjećaj zahvalnosti, osjećat će se obvezanim prema 
meni sto sam ubio ovu zvijer i odvratio sumnju sa njih. 
Eto, zbog toga će te oni zasštićivati. Međutim, da bih se 
dvostruko osigurao, iskoristio sam i njihov strah od 
Bolganija, a siguran sam da je taj strah veoma, velik. 
Dakle, uvjeren sam da ćeš ovdje biti sigurna do mog 
povratka, i to isto toliko kao da si sa mnom, jer te inaće ne 
bih ostavio. Kako, sam mogu putovati kudikamo brže, 
pokusat ću naći izlaz iz te doline, a onda ću se vratiti te 


ćemo zajedno pobjeći ili ćemo bar imati veće izglede da 
nam to uspije nego da polako lutamo udvoje tražeći put. 

— Ti ćeš se vratiti? — upita ona s prizvukom straha, 
molećivo i zaklinjući. 

— Vratit ću se — odgovori on i okrene se Crncima: — 
Priredite jednu od ovih koliba za moju družicu i nastojte da 
joj nitko ne dodijava, te je opskrbite hranom i vodom. I 
upamtite što sam vam rekao: vaša sigurnost zavisi od 
njezina života. 

Sagnuvši se, Tarzan je podigao mrtvog gorilu-čovjeka 
na rame, i Crnci se zadiviše njegovoj snazi i srčanosti. 
Mada su i sami bili veoma snažni, nijedan među njima ne 
bi mogao uprtiti na rame Bolganija a da ne zatetura pod 
tim teretom, a ovaj je čudni Tarmangani hodao posve lako 
i, kad su mu otvorili vrata na ogradi, otkasao stazom kroz 
džunglu kao da ne nosi ništa. Čas kasnije nestao im je iz 
vida iza okuke i išćeznuo u džungli. 

Tada se La obrati Crncima: — Spremite mi kolibu — 
reče im, jer je bila veoma umorna te je čeznula za 
odmorom. Oni su je gledali poprijeko i nešto šaputali među 
sobom. Bilo joj je jasno da se razilaze u mišljenju i uskoro 
je iz ulomaka razgovora koji su dopirali do nje razabrala da 
su se onima koji su se htjeli strogo pridržavati Tarzanovih 
naređenja žestoko usprotivili oni koji su željeli daje uklone 
iz sela, kako je ne bi otkrili Bolganiji i kaznili stanovnike 
sela. 

— Bilo bi bolje — začu kako govori jedan od tih — daje 
odmah izručimo Bolganijima i da im kažemo da smo vidjeli 
kako je njezin drug ubio Numinog glasnika. Reći ćemo da 
smo pokušali zarobiti Tarmanganija, ali je on utekao, a 
nama je uspjelo da uhvatimo samo njegovu drugaricu. 
Tako ćemo steći Numinu sklonost, pa nam, možda, neće 
više uzimati tolike žene i djecu. 

— Ali Tarmangani je moćan — odgovori jedan drugi. — 
On je čak moćniji od Bolganija. On bi bio strašan 
neprijatelj, a kako se lako može dogoditi da nam Bolganiji 


ne povjeruju, u tom bismo slučaju imali na vratu i njih i 
Tarmanganija. 

— U pravu si viknu La — Tarmangani je moćan. Za 
vas bi bilo mnogo bolje da vam je on prijatelj nego 
neprijatelj. On se jednom rukom hvata ukoštac s Numom, 
lavom, i pobjeđuje. Vidjeli ste s kakvom je lakoćom podigao 
tijelo golemog Bolganija na rame. Vidjeli ste kako je lako 
koračao stazom kroz džunglu pod teretom. U svijetu nema 
njemu ravna, nema nikoga koji bi bio nalik na Tarzana- 
majmuna. Ako ste razumni, Gormangani, smatrat ćete 
Tarzana za prijatelja. 

Crnci su je slušali, ali njihova tupa lica nisu odavala 
što se odigravalo u njihovim slabašnim mozgovima. Neko 
su vrijeme stajali tako šutke — nesposobni i neuki Crnci s 
jedne, a vitka, prekrasna bijela žena s druge strane. 
Naposljetku La ponovo progovori. — Idite — vikne — i 
pripremite mi kolibu. 

Te je rijeći izgovorila velika svećenica boga vatre i 
sunca, kraljica Opara, koja se obraća robovima. Njezin 
kraljevski izraz i zapovjednički glas istog su časa djelovali 
na stanovnike sela, i La je sada znala da je Tarzan bio u 
pravu kad je pretpostavljao da će svi njihovi postupci biti 
uvjetovani strahom. Jer sada su, kao išibani psi, smjesta 
krenuli prema najbližoj kolibi, koju su joj brzo pripremili 
prostrijevši po podu lišće i travu i donijevši u nju voća, 
oraha i smokava. 

Kad je sve bilo gotovo, La se popela konopcem kroz 
okrugli otvor u podu viseće kolibe, koja je bila prostrana i 
zračna, a sada i prilično čista. Povukla je konopac za 
sobom i bacila se na pripravljeni meki ležaj. Uskoro su je 
blago ljuljanje i njihanje kolibe, tiho suštanje lišća iznad 
nje i glasovi ptica i kukaca te tjelesna iscrpljenost uljuljali 
u dubok san. 


Mahnito izdajstvo 


SŠ jeveroistočno od oparske doline dizao se iz logora dim 
vatara. U logoru je nekoliko stotina Crnaca i šest 
bijelaca upravo večeralo. Crnci su čučali, mrki i sumorni, 
gunđajući protiv oskudne hrane, a bijelci, zabrinuti i 
ispunjeni strahom, držali su puške nadohvat ruke. Među 
njima bila je i jedna žena, jedna djevojka, koja se upravo 
obratila svojim drugovima: 

—  Adolfovoj škrtosti i Estebanovu hvalisanju možemo 
zahvaliti što smo se našli u ovom položaju — reće ona. 

Na te riječi debeli Bluber slegne ramenima, a krupni se 
Španjolac namršti. 

— Zbog čega — upita Adolf — trepa mene krifiti? 

— Bio si suviše škrt da unajmiš više nosača. Govorila 
sam ti onda da bi za nasu ekspediciju bile potrebne dvije 
stotine nosača, ali si ti htio uštedjeti novaca. I što je 
rezultat toga? Pedeset ljudi nosi po osam funti zlata svaki, 
a ostali su nosači preopterećeni logorskom opremom, tako 
da nam je za zaštitu ostalo jedva dovoljno askara. I zato ih 
moramo tjerati kao životinje da bismo mogli napredovati i 
prisiliti ih da nose teret, jer su na smrt umorni i bijesni. Ne 
treba im mnogo pa da nas sve poubijaju. A da nevolja bude 
veća, još se i slabo hrane. Kad bismo im mogli redovito 
puniti želuce, još bismo se nekako mogli nadati da će, biti 
sretni i koliko je moguće zadovoljni. Na žalost, odviše 
dobro poznajem urođenike a da ne bih znala da nisu ni 


sretni ni zadovoljni ako su gladni, pa čak i ako ništa ne 
rade. Da se Esteban nije toliko hvalio svojom lovačkom 
vještinom, bili bismo ponijeli dovoljno hrane, a ovako, tek 
što smo se počeli vraćati, nasi su obroci upola smanjeni. 


— Ne mogu ubijati divljač koje nema — zareža 
Španjolac. 
— Ima divljači koliko hoćeš — reče Kraski. — Svaki 


dan vidimo svu silu tragova. 

Španjolac mu dobaci otrovan pogled. 

— Ako ima toliko divljači — reče — zašto je ne ulovis 
sam? 

— Nikada nisam tvrdio da sam lovac — odgovori 
Kraski — mada bih mogao praćkom i duvaljkom postići 
isto što 1 ti. 

Španjolac skoči, prijeteći, no Kraski ga smjesta primiri 
uperivši u nj svoj pištolj. 

—  Prekinite s tim — ostro će djevojka skočivši među 
njih. 

— Neka se klipani pobiju — zareži John Peebles. — 
Ako jedan ubije drugog, bit će nas manje pri podijeli 
plijena; tu smo, i to tije to. 

— Zašto se svađati? — upita Bluber — ima tosta sa 
sfe — fise ot četrdeset i tri hiljata funti po glavi. Kad se na 
mene ljutite, psujete mene ta sam škrt, ali vi ste Englezi jos 
gori. Vi bi ubili jedan fas prijatelj da tobijete fiše nofaca. 
Topro je da ja nisam Englis. 

—  Zaveži — progunđa Throck — jer ćemo u protivnom 
morati da podijelimo među sobom tvojih četrdeset i tri 
hiljade funti. 

Bluber zastrašeno pogleda Engleza. — Hajde, hajde, 


Dick — procijedi dodvoravajući se — ne ljutiš se valjda 
zbog mala šala, a ja tfoj najbolji prijatelj? 
— Sit sam tog gunđanja — reče Throck. — Ja nisam 


neki mudrac, samo sam boksač, ali imam zdrave pameti 
pa znam da je Flora u ovoj prokletoj bandi jedina čiji 
mozak ne bi klepetao u orahovoj ljusci. John, Bluber, 


Kraski i ja smo ovdje samo zato što smo imali novaca za 
ostvarenje Florinog plana. Onaj glumac tamo — i on 
pokaže na Estebana — zato što mu lice i stas odgovaraju 
ulozi. U ovom poslu ni jednom od nas pamet nije potrebna 
i nitko nema više mozga nego sto ga upravo treba. Flora je 
mozak ove ekipe, i što budemo ranije shvatili da je tako i 
počeli izvršavati njena naređenja, to ćemo bolje proći. Ona 
je već prije bila s onim lordom Greystokom u Africi — ti si 
bila djevojka njegove žene, zar ne, Floro? — i ona zna nesto 
o ovoj zemlji, urođenicima i životinjama, a od nas nijedan 
ni pojma nema o svemu tome. 

—  Throckje u pravu — reće brzo Kraski. — Dosta smo 
se dugo petljali. Nismo imali gazde, i prva stvar koju sada 
treba da učinimo jest da Floru smatramo gazdom. Ako nas 
itko može izvući iz ove neprilike, to je ona, a sudeći po 
vladanju onih momaka tamo prijeko — i on kimne prema 
Crncima — bit ćemo sretni ako se izvučemo žive glave, a da 
o tome da bismo mogli iznijeti zlato uopće ne govorim. 

— Ah, nein! Ne mislis valjda ostafiti slato? — vrisnu 
Bluber. 

— Mislim da uradimo ono što Flora misli da je najbolje 
— odgovori Kraski. — Ako ona kaže da ostavimo zlato, 
ostavit ćemo ga. 

— Tako je — podrži ga Throck. 

— Ilja sam za to — reće Peebles. — Sve što Flora kaže, 
važi. 

Španjolac je mrzovoljno kimnuo u znak da se slaže. 

— Mi smo svi za to, Bluberu. Što je s tobom? — upita 
Kraski. 

— Pa, topro — sigurno — ako vi tako kažete — reće 
Bluber — i, kao što John kaže, tu smo, ito tije to. 

— Asada, Floro — reče Peebles — ti si šef. Što god na- 
rediš, to ćemo učiniti. Što treba dalje da radimo? 

— Vrlo dobro — reče djevojka — logorovat ćemo ovdje 
sve dok se ovi ljudi ne odmore, a sutra ćemo krenuti i pod 
svaku cijenu nastojati da za njih nabavimo mesa. Uz 


njihovu pomoć, to bi nam moglo uspjeti. Kad se odmore i 
dobro nahrane, opet ćemo krenuti prema obali, i to veoma 
polako, da se odviše ne umore. To je prvi dio moga plana, 
ali on zavisi o našoj umješnosti da pribavimo meso. Ne 
dokopamo li ga se, zlato ćemo ovdje zakopati a sami se 
svojski potruditi da stignemo do obale što je moguće prije. 
Tamo ćemo unajmiti druge nosače — dva puta više nego 
što ih imamo sada — i nakupovati toliko namirnica da će 
nam dostajati za put u džunglu i za povratak. Kad budemo 
dolazili ovamo, u svakom ćemo logoru pohraniti na 
skrovitu mjestu nešto namirnica za povratak, i tako 
nećemo morati vući teske terete cijelim putem kad se 
budemo vraćali. To će nam omogućiti da na povratku 
raspolažemo dvostruko većim brojem nosača no sto je 
potrebno za nas, teret, oni će nositi na smjenu, pa ćemo 
brže putovati a nitko neće gunđati. To su, eto, moji 
planovi. Neću vas pitati što o njima mislite, jer me se to ne 
tiče. Izabrali ste me za sefa i ja ću odsad postupati kako 
mislim da je najbolje. 

— Bravo — zagrmi Peebles — to su rijeći kakve volim 
čuti. 

— Reci predvodniku da bih htjela govoriti s njim, Carl 
— reče djevojka obrativši se Kraskom, koji se čas kasnije 
vratio s kršnim urođenikom. 

—  Owaza— reče djevojka kad je Crnac stao pred njom 
nama ponestaje hrane a ljudi nose dva puta teže terete no 
što bi trebalo. Reci im da ćemo ovdje ostati dok se ne 
odmore i da ćemo sutra svi poći u lov na meso. Tvoji će 
momci poći pod vodstvom trojice vještih boraca da nam 
kao gonići natjeraju divljač. Tako ćemo pribaviti mesa, a 
kad se ljudi dobro nahrane i odmore, krenut ćemo polako 
dalje, i gdje god bude dovoljno divljači, ulogorit ćemo se i 
loviti. Pristaju li na to i omoguće li nam da tako nesmetano 
iznesemo sav teret, reci im da ćemo im platiti dva puta vise 
no što smo se pogodili. 


— K vragu — zapišta Bluber — tfa puta fiše nego sto 
se pogodili! O, Floro, sašto im ne ponudiš teset procenat? 
To bi bilo fino kamat sa njihof nofac. 

—  Zaveži, budalo — prasnu Kraski, i Bluber se uvuče 
u sebe, mada je i dalje tresao glavom u znak da to ne 
odobrava. 

Crnac, koji je na razgovor došao smrknut i mrzovoljan, 
vidljivo se odobrovoljio. — Reći ću im — odgovori — i 
mislim da više nećete imati nikakvih neprilika. 

— Dobro — reče Flora — a sad idi pa im reci. 

Crnac se na to okrene i pođe prema svojima. 

Tako — reče djevojka s uzdahom olakšanja — mislim 
da se naposljetku možemo nadati. 

— Dva puta fiše nego što smo obećali platiti — uzviknu 
Bluber. 

Sutradan rano izjutra spremili su se da krenu u lov. 
Crnci su bili sada nasmiješeni i zadovoljni, očekujući obilje 
mesa, i dok su odlazili u džunglu veselo su pjevali. Flora ih 
je podijelila u tri skupine, svaku s jednim predvodnikom, i 
dala im tačne upute kako da se postave u hajkačku liniju. 
Drugi su bili određeni da bijelcima nose puške, a samo 
mala skupina askara ostala je da čuva logor. Bijelci su, 
osim Estebana, svi bili naoružani puškama. Jedino on 
kanda se nije namjeravao podvrgnuti Florinoj vlasti, 
tvrdeći da više voli loviti kopljem i strijelama i nastavljajući 
da igra svoju ulogu. Činjenica da je sedmice ustrajno lovio 
a nikad ulovio nije poljuljala njegovu samosvijest. Toliko se 
uživio u svoju ulogu da je zaista vjerovao da je on 
Taizan-majmun. Ovako do u sitnice opremljen kao Tarzan, 
on je zahvaljujući svojoj vještini prerušavanja, izvanre- 
dnom stasu i lijepom licu koje je bilo gotovo slika i prilika 
Tarzanova lica, gotovo i sama sebe zavarao kao što je s 
uspjehom zavaravao i sve ostale. Među nosačima bilo je 
ljudi koji su poznavali moćnog Tarzana, ali su i oni bili 
zavedeni, mada su se čudili njegovim postupcima, koji su 


ponekad ipak bili različiti nego u Tarzana, a da se i ne 
spominje lov, u čemu ih je potpuno razočarao. 

Kako je bila natprosječno inteligentna, Flora Hawkes je 
brzo uvidjela da ne bi bilo dobro kad bi bez naročitog 
razloga bilo kojem od suputnika nametala svoju volju, pa 
je stoga dopustila Estebanu da tog jutra lovi na svoj način, 
iako su neki gunđali zbog te njezine odluke. 

— Zar je to uopće važno? — upita ih ona, kad se 
Španjolac udaljio. — Vjerojatno on ništa bolje ne rukuje 
puškom nego kopljem i strijelom. Čari i Dick su jedini 
zaista dobri strijelci među nama, i o njima, uglavnom, 
zavisi uspjeh našeg današnjeg lova. Estebanova je taština 
toliko povrijeđena da će, vjerojatno, uložiti krajnje napore 
da danas ipak nešto ulovi. Nadajmo se da će imati 


uspjeha. 

— Ja se nadam da će slomiti svoj glupi vrat — reće 
Kraski. — Iskoristili smo ga i sada bi nam bolje bilo da ga 
se riješimo. 

Djevojka odmahnu glavom. — Ne — reće ona. — Ne 


smijemo ni misliti ni govoriti tako. Ovu stvar _ smo 
zajednički zapoćeli, i sada dajte se držimo zajedno do 
kraja. Kad želite smrt bilo kome od nas, kako znate da 
drugi ne žele vašu smrt? 

— Uopće ne sumnjam u to da Esteban želi moju smrt 
— odgovori Kraski. — Nema noći da prije spavanja ne 
pomislim kako bi mi taj poganac mogao do jutra zabosti 
nož u tijelo. A to, sto ga ti Floro braniš, ne može promijeniti 
moje osjećaje prema njemu. Ti si od samog početka prema 
njemu bila odviše popustljiva. 

Ako jesam, to se tebe ništa ne tiče — odbrusi djevojka. 

I tako su krenuli u lov, Kraski tmuran i bijesan 
premisšljajući kako da se osveti Estebanu, a Esteban 
zaokupljen mržnjom i ljubomorom. Njegovo bi mračno biće 
spremno dočekalo svaku priliku da ukloni ostale članove 
družine i da sam prigrabi ženu i zlato. Mrzio ih je sve od 
reda; u svakom je vidio mogućeg suparnika u ljubavi, a u 


smrti svakog od njih nije vidio samo jednog udvarača 
manje nego i četrdeset i tri hiljade funti više za podjelu. 
Dok je time bio tako zaokupljen da više nije mislio na lov, 
mada je trebalo da se potpuno usredotoči samo na divljac, 
izbio je kroz gustu šikaru na blještavo sunce velike čistine 
i našao se licem u lice s pedesetak veličanstvenih crnih 
ratnika. Esteban je za trenutak ostao sleđen i nepomičan 
od užasa i potpuno je zaboravio na svoju ulogu — postao je 
samo osamljeni bijelac u srcu divlje Afrike, koji se našao 
pred velikom skupinom ratobornih urođenika, možda ćak i 
ljudoždera. I upravo to što je ostao nijem i nepokretan, 
upravo ga je to spasilo, jer su Vaziri u tom sutljivom, 
veličanstvenom liku što je pred njima stajao vidjeli svog 
dragog lorda u stavu što je za nj bio karakterističan. 

— O bwana, bwana — viknu jedan od ratnika 
poletjevši prema njemu — to si zaista ti, Tarzan-majmun, 
gospodar džungle, koga smo smatrali mrtvim. Mi, tvoji 
vjerni Vaziri; u potrazi smo za tobom, i ovog trenutka već 
smo imali namjeru da se izložimo opasnostima Opara, 
bojeći se da si se usudio bez nas poći onamo i da su te 
zarobili. 

Jedan od Crnaca je u svoje vrijeme, kao sluga, pratio 
Tarzana u London i naucio nesto engleski, a na to svoje 
znanje bio je veoma ponosan i iskoristio bi svaku priliku da 
pred svojim manje sretnim drugovima pokaže što zna. Baš 
to što ga je sudbina izabrala da tom prilikom govori u ime 
ostalih bijaše za Mirandu sretna okolnost. Koliko se god 
trudio da savlada narječje crnih nosača sa zapadne obale, 
teško da bi se mogao s njima sporazumjeti, a jezik Vazirija 
bio mu je posve nerazumljiv. Flora mu je veoma savjesno 
saopćila sve o Tarzanu, tako da mu je sada bilo jasno da se 
nalazi u društvu vjernih Vazirija. Nikad dosada nije vidio 
tako veličanstvene Crnce - pravilno građene, snažne, inte- 
ligentne i lijepih crta lica, tako da su na razvojnoj ljestvici 
bili toliko iznad Crnaca sa zapadne obale koliko su ovi bili 
iznad majmuna. Esteban Miranda je imao sreću, budući 


da je bio oštrouman i savrsen glumac. Da nije bio takav, 
izdali bi ga sigurno užas i zabrinutost kad je shvatio da se 
u tom dijelu pokrajine nalazi skupina Tarzanovih žestokih 
i vjernih podanika. Jos je jedan čas šuteći stajao pred 
njima, pribirući se, a zatim je, shvativši da mu život zavisi 
o tome koliko će uvjerljivo nastupiti, progovorio. Dok je 
razmišljao, tom lukavom i bezobzirnom Španjolcu pala je 
na pamet sjajna misao. 


' dica Ve 
Gaja 


Esteban je izbio na veliku čistinu i našao se licem u lice s pedesetak crnih 
ratnika. Kako su to bili Vaziriji, oni su povjerovali da je Esteban Tarzan i srdačno 
su ga pozdravili. 


— Otkako sam vas posljednji put vidio — reče — otkrio 
sam da je jedna skupina bijelaca došla u zemlju s 
namjerom da opljačka oparsku riznicu. Slijedio sam ih do 
njihova logora a zatim sam pošao da potražim vas, jer ih 
ima mnogo i nose velike količine zlata koje su ukrali u 
Oparu. Pođite za mnom, napast ćemo njihov logor i oteti im 
zlato. Dođite! — I on se zaputi prema logoru što ga je 
upravo napustio. 

Dok su išli stazom kroz džunglu, pratio ga je Usula, 
Vaziri koji je natucao engleski. Slušajući kako iza njega 
ostali ratnici razgovaraju svojim jezikom, od kojeg nije 
razumio ni riječi, Španjolac se sjetio u kako bi se 
nezgodnom položaju našao kad bi mu se netko obratio na 
jeziku Vazirija, na jeziku koji je Tarzan sigurno izvrsno 
govorio. Dok je slušao Usulino brbljanje, njegov je mozak 
brzo radio, i začas, mada mu je to bio samo poticaj, pala 
mu je na pamet jedna Tarzanova nezgoda o kojoj mu je 
Flora pričala, to jest kako je od udarca po glavi u oparskoj 
riznici izgubio sjećanje. Jedino se pitao nije li već odviše 
zagazio u svoju akciju a da bi sada mogao na račun gu- 
bitka sjećanja objašnjavati slabosti uloge koju je glumio. 
Ipak, zaključio je da je to najbolje sto se sada može učiniti. 
Zato se nenadano obrati Usuli: 

Sjećaš li se — upita on — one nezgode što sam je do- 
živio u oparskoj riznici, kada sam izgubio pamćenje? 

— Da, bwana, dobro se sjećam toga — odgovori Crnac. 

— Slična mi se nezgoda opet desila — reče Esteban — 
jedno se veliko drvo srušilo pred mene i jedna me grana u 
padu udarila po glavi. Nisam potpuno izgubio pamćenje, 
ali se teško prisjećam mnogih stvari, a neke sam i potpuno 
zaboravio; ne sjećam se na primjer kako ti je ime i ne 
razumijem što ostali Vaziri oko mene pričaju. 

Usula ga sućutno pogleda. — O, bwana, Usulino je srce 
doista tužno sto ti se dogodila ta nezgoda. Ali i ona će, kao 
i prijašnja, sigurno brzo proći, a u međuvremenu ću ja, 
Usula, biti tvoje pamćenje. 


— Dobro — reće Esteban — kaži to i ostalima kako bi 
mogli razumjeti, a usput im reci i to da sam i neke druge 
stvari zaboravio. Sada bez vas ne bih mogao pogoditi put 
kući, a i ostala su mi osjetila izgubila oštrinu. Međutim to 
će, kako ti, Usula, kažeš, brzo proći i vratit će mi se 
pamćenje. 

— Tvoji vjerni Vaziri s veseljem će dočekati taj 
trenutak — odvrati Usula. 

Kad su se približili logoru, Miranda reče Usuli da 
upozori ostale đa budu tiho. Zaustavili su se na rubu 
čistine, odakle su mogli vidjeti bomu i šatore sto ih je 
čuvalo svega pola tuceta askara. 

— Kad vide koliko nas ima, neće pružiti nikakav otpor 
— reće Esteban. — Hajde da opkolimo logor, pa ćemo onda 
na dani znak napasti. Ti ćeš im reći da Tarzan-majmun 
dolazi sa svojim Vazirijima zbog zlata koje su ukrali, no da 
ću ih poštedjeti ako smjesta napustite ovaj kraj i nikad se 
više ne vrate. 

Da mu je to bolje odgovaralo, Španjolac bi isto tako 
spremno naredio Vazirijima da na prepad poubijaju sve 
stražare, no u njegovu se lukavom mozgu rodio drugi plan. 
Želio je da ga ti ljudi vide s Vazirijima i da ostanu živi kako 
bi mogli ostalima Ispričati da su ga vidjeli i Flori i njezinoj 
pratnji prenijeti nešto sto je Esteban namjeravao reći 
jednom askaru za vrijeme dok budu Vaziri odnosili zlato iz 
logora. 

Dajući Usuli upute da se njegovi ljudi postave oko 
logora, Esteban ga je upozorio da se ne pojavljuju dok se 
on ne odsulja na čistinu i ne privuče pažnju askara na 
straži. Prošlo je petnaest minuta dok nisu svi ljudi bili 
raspoređeni, a onda se Usula vrati Estebanu ijavi mu daje 
sve spremno. 

Kad podignem ruku, ti ćes znati da su me prepoznali i 
da se morate početi približavati — upozori ga Esteban i po- 
lako izađe na čistinu. Jedan ga je askar ugledao i 


prepoznao u njemu Estcbana. Španjolac se približi još 
nekoliko koraka bomi i onda stane. 

— Ja sam Tarzan-majmun — reče on — vaš logor je 
potpuno opkoljen mojim ratnicima. Ako mi se ne oduprete, 
ništa vam se neće dogoditi! 

On mahne rukom. Iz zelenila okolne džungle pojavilo se 
pedeset mišićavih Vazirija. Askari su ih gledali gotovo 
užasnuto, nervozno hvatajući svoje puške. 

— Nemojte pucati — upozori ih Esteban — ako nećete 
da vas sve poubijamo. 

Tada se još više približi, a njegovi Vaziri za njim, tako 
da je boma bila potpuno opkoljena. 

— Govori im, Usulo — reče Esteban. Crnac pođe 
naprijed. 

— Mi smo Vaziri — viknu on — a ovo je Tarzan- 
majmun, gospodar džungle i nas poglavica. Došli smo da 
Vratimo zlato što ste ga ukrali iz oparske riznice. Ovaj put 
ćemo vas poštedjeti, pod uvjetom da napustite ovaj kraj i 
da se nikad više ne vratite. Kažite vašem gospodaru ovo: 
»Tarzan-majmun pazi na ovaj kraj i njegovi Vaziri paze s 
njim!« Odložite vaše puške. 

Askari, sretni sto su tako jeftino prošli, smjesta izvrše 
Usulin nalog, a tren kasnije Vaziri su ušli u bomu i prema 
Estebanovu naređenju počeli skupljati zlato. Dok su to 
radili, Esteban se približio jednom askaru za kojeg je znao 
da zna nešto engleski. 

— Reci svom gospodaru — reče on — da zahvali 
Tarzanovoj milosti što je životom samo jednog čovjeka 
platio svoj upad u njegovu zemlju i krađu njegova blaga. 
Ubio sam biće koje se predstavljalo kao Tarzan, a njegovo 
tijelo ponijet ću sa sobom i njime hraniti lavove. Reci im da 
im Tarzan oprašta čak i njihov pokušaj da ga otruju 
prigodom posjeta logoru, ali samo pod uvjetom da se 
nikada više ne vrate u Afriku i da nikome ne odaju tajnu 
oparskog blaga. Tarzan pazi i njegovi Vaziri paze da nitko 


ne uđe u Afriku bez Tarzanova znanja. Još prije no što su 
krenuli iz Londona znao sam da dolaze. Reci im to. 

Vazirijima je trebalo svega nekoliko minuta da pokupe 
zlatne šipke, i prije no sto su se askari oporavili od 
iznenađenja, nestali su, sa svojim gospodarom Tarzanom, 
u džungli. 

Već je bilo kasno poslije podne kad su se Flora i 
četvorica bijelaca okruženi sretnim i nasmijanim Crncima 
vratili u logor noseći plodove uspješnog lova. 

— Eto, sada, kad nas ti vodiš, Floro — kaza Kraski — 
sreća nam je zaista sklona. Imamo ovdje dovoljno mesa za 
nekoliko dana, a s obiljem mesa u želucima Crnci će dobro 
odmicati. 

— Ija pih rekao da stfari bolje stoje. — reče Bluber. 

— Do vraga, tako je — reće Throck — kažem vam da je 
Flora bistra. 

— Koji je to đavo? — upita Peebles. — Što se desilo s 
onim bijednicima? 

I on pokaže prema bomi, koja je već bila na vidiku, 
odakle su izlazili askari, trčeći prema njima i uzbuđeno 
blebećući. 

—  Tarzan-majmun je bio ovdje! — vikao je jedan. — 
Bio je tu sa svim svojim Vazirijima... hiljadu ogromnih 
ratnika... i premda smo se borili, oni su nas savladali, uzeli 
zlato i otišli. Tarzan-majmun mi je prije odlaska govorio 
neobične riječi. Rekao mi je da je ubio jednog između vas 
koji se usudio nazvati Tarzanom. Mi to ne razumijemo. On 
je otišao u lov jutros zajedno s vama, a uskoro se vratio s 
hiljadu ratnika, uzeo zlato i prijetio nam da će ubiti nasi 
vas ako se ikad opet vratite u ovu zemlju. 

— Što? — viknu Bluber — Slata nema više? — Ah, ah. 

I svi su odjednom poćeli postavljati pitanja, dok ih 
Flora nije ušutkala. 

— Dođi reče ona vođi askara — vratit ćemo se u 
bomu, pa ćeš mi onda polako i pažljivo ispričati što se 
desilo otkako smo mi otišli. 


Ona je napeto saslušala njegovo pripovijedanje, a onda 
nekoliko puta provjeravala različite pojedinosti. Naposlje- 
tku ga je otpustila i obratila se svojim ortacima: 

— Sad mije jasno da se Tarzan oporavio od omamlju- 
jućeg sredstva koje smo mu dali. Zatim nas je sa svojim 
Vazirijima slijedio, uhvatio Estebana i ubio ga; i naposlje- 
tku, kad je nasao logor, odnio je zlato. Zaista ćemo biti 
sretni ako iz Afrike izvućemo žive glave. 

— Ah — gotovo vrisnu Bluber — prljafi pokvarenjak. 
On krade naše slato i mi isgubili đve hiljate funta u ofaj 
posao. 

—  Zaveži, kukavico! — zareža Throck. — Da nije tebe i 
onog glumca, to se ne bi nikad desilo. On sa svojim 
hvalisanjem da je vjest lovac, mada nije u stanju da bilo 
što ulovi, a ti sa tvojim škrtarenjem na svakom grosšu, vi 
ste nas uvalili u ovaj sos, i sad smo tu. Onaj prostak od 
Tarzana smaknuo je Estebana, a to je najpametnije sto je 
ikad uradio. Vražja šteta sto niste bili tu da i vi dobijete 
svoje, a ja imam baš dobru namjeru da vam i sam 
prerežem grkljan. 

— Prekini paljbu, Dick! — viknu Peebles. — Koliko ja 
mogu vidjeti, nitko za to nije kriv. Umjesto da pričamo što 
smo mogli učiniti, bilo bi bolje da krenemo u potjeru za 
onim momkom Tarzanom i da mu otmemo ono prokleto 
zlato. 

Flora Hawkes se nasmije. — Nemamo baš nikakvih 
izgleda reče. Ja dobro poznajem tog klipana Tarzana. Sve 
da je i potpuno sam, ne bismo mu bili dorasli, a sada je s 
njim i cijeli čopor Vazirija, od kojih, možete mi vjerovati, 
nema boljih ratnika u čitavoj Africi. Za njega bi se oni borili 
do posljednjeg čovjeka. Samo recite Owazi da imate 
namjera goniti Tarzana i oduzeti mu zlato, pa ćemo začas 
ostati bez ijednog nosača. Na samo Tarzanovo ime Crnci sa 
zapadne obale umiru od straha već od djetinjstva. Radije bi 
se suprotstavili samom đavlu negoli njemu. Ne, gospodine, 
naš je plan propao, i sve što možemo učiniti jest to da se 


izvućemo iz ove zemlje i da zahvalimo providnosti ako se 
izvućemo živi. Majmun-čovjek će paziti na nas. Ne bih bila 
iznenađena da nas sada, ovog trena, promatra. 

Njezini se drugovi počeše bojažljivo obazirati i nervozno 
pogledavati prema džungli, a ona nastavi: 

— Nikad nam neće dopustiti da se vratimo u Opar po 
drugi tovar, čak i kad bismo uspjeli nagovoriti Crnce da 
pođu. 

— Tfe hiljade funta, tfe hiljade funta — jaukao je 
Blubdr — i sfa ta odijela, što me koštala tfadeset gvineja a 
ne mogu ih u England nositi, osim ako ne isla na 
maskenbal, gdje još nikad ne bila. 

Kraski nije govorio nego je sjedio očiju uprtih u zemlju, 
slušajući ostale. Sada je podigao glavu. 

— Izgubili smo naše zlato — reče — a prije no što se 
vratimo potrošit ćemo i ostatak od dvije hiljade funti. 
Drugim riječima, nasa se ekspedicija završila potpunim 
gubitkom. Vi se možda zadovoljavate time da se vratite 
upropašteni, ali ja ne. Osim oparskog zlata ima i drugih 
stvari u Africi, i kad već napuštamo ovu zemlju, nema 
razloga da ne uzmemo nešto sto će nam nadoknaditi 
gubitak vremena i uloženi novac. 

— Što time misliš — upita Peebles. 

— Proveo sam mnogo vremena pričajući sa Owazom 
— odgovori Kraski. — Pokušavao sam naučiti njihov jezik 
pa mi je uspjelo da od tog starog razbojnika svasta 
doznam. On je pokvaren od rođenja, i ako bi ga htjeli 
objesiti za sva umorstva koja je počinio, morao bi imati više 
života nego mačak, ali bez obzira na sve to, on je lukavi 
stari lisac ija sam od njega naučio mnogo drugih stvari a 
ne samo taj njegov jezik. U stvari, toliko sam toga naučio 
da se usuđujem reći da ćemo iz Afrike otići s priličnim 
dobitkom ako budemo složni. Ja se lično još uvijek nisam 
odrekao oparskog zlata. Što smo izgubili, to smo izgubili, 
ali ostalo ga je jos i te koliko tamo odakle smo ga uzeli, i 


jednog dana, kad se sve to smiri, ja ću se vratiti da uzmem 
svoj dio. 

— Ali što je s onim drugim poslovima? — upita Flora. 
— Kako nam Owaza može pomoći? 

— Postoji jedno malo društvance tamo dolje — objasni 
Kraski — što hvata robove i krade slonovaču. Owaza zna 
gdje oni posluju i gdje im je glavni logor. Ima ih svega 
nekoliko, a njihovi su Crnci gotovo svi robovi, koji bi se 
začas okrenuli protiv njih. Imam ovakav plan: mi smo 
brojčano premoćni i možemo ih lako savladati i oteti im 
slonovaću, pod uvjetom da smo u stanju pridobiti njihove 
robove za sebe. Nama robovi nisu potrebni. Ne bismo znali 
što da počnemo s njima, i zbog toga im možemo obećati 
slobodu ako nam oni zauzvrat pomognu, a s Owazom i 
njegovom bandom podijelit ćemo slonovacću. 

— Kako znaš da će nam Owaza pomoći? — upita 
Flora. 

— Zamisao je zapravo njegova. Zbog toga, eto, znam 
da će pomoći — odgovori Kraski. 

— Ne zvuči loše — reče Peebles. — Nija nisam za to da 
se vratim kući praznih šaka. 

Ostali redom prihvatiše taj plan. 


gori neobični tamjan 


ID: je Tarzan nosio mrtvog Bolganija iz crnačke 
naseobine, usmjerio je svoje korake prema onoj 
građevini koju je ugledao s ruba doline, a radoznalost 
čovjeka je u njemu nadvladala prirodni oprez životinje. 
Putovao je uz vjetar i po mirisu koji mu je dopirao u 
nozdrve zakljucio je da se približava obitavalištu Bolganija. 
U tom mirisu bio je vonj gorila-ljudi pomiješan s vonjem 
Crnca i mirisom kuhane hrane, a uz to je bio i neki teški, 
slatki miomiris, koji je majmun-čovjek mogao dovesti u 
vezu samo s upaljenim tamjanom, mada se činilo 
nemoguće da bi takav miris mogao dopirati iz nastambi 
Bolganija. Možda potjeće iz one velike zgrade koju mora da 
su sagradila i u kojoj možda još uvijek stanuju ljudska 
bića, premda u mnoštvu mirisa koji su mu prodirali u 
nozdrve nije osjetio nista sto bi ga podsjećalo na miris 
bijelaca. 

Kad je po jačini mirisa zaključio da se približio Bolgani- 
jima, Tarzan se zajedno sa svojim teretom popne na stablo 
da bi ostao neprimijećen. Začas je kroz krošnje ispred sebe 
Ugledao visok zid, a dalje iza njega obrise zlokobne građe- 
vine, čudne i zagonetne, obrise što su izgledali kao da 
potjeću iz nekog drugog svijeta, toliko je ta građevina bila 
neobična. Preko zida je dopirao vonj Bolganija i miris 
tamjana pomiješan s vonjem Nume — lava. 

Džungla je bila iskrčena kojih pedesetak metara od 
zida što je opasivao građevinu, tako da nije bilo stabla koje 


bi pružalo grane iznad zida, no Tarzan se približio koliko je 
više mogao, ali je ostajao i dalje dobro skriven u lišću. 
Izabrao je položaj dovoljno visoko, i to mu je omogućilo da 
vidi preko zida. 

Zgrada unutar ograđenog prostora bila je ogromna, a 
pojedini njeni dijelovi kao da su bili izgrađeni u različitim 
razdobljima, jer nisu predstavljali jednu cjelinu, tako da je 
sve skupa izgledalo kao zbrka dograđenih zdanja i tornjeva 
od kojih ni dva nisu bila među sobom slična; no uza sve to, 
zdanje je u cjelini bilo prilično dopadljivo, mada mu je 
izgled bio tako neobičan. Postavljeno na umjetno podnožje, 
desetak stopa iznad zemlje, okruženo granitnim zidom sa 
širokim stepeništem koje se spustalo do razine terena, 
zdanje je bilo okruženo grmljem i drvećem, od kojeg je 
poneko stablo bilo veoma staro. Ogroman toranj bio je 
gotovo — potpuno pokriven bršljanom.  Najupadljivije 
značajke te zgrade bili su bogati barbarski ukrasi. U 
izglađeni granit zidova umetnut je savršen mozaik od zlata 
i dijamanata; nebrojene su se hiljade svjetlucavih kameno- 
va iskrile s pročelja, minareta, kupola i tornjeva. 

Ograđeni prostor površine od kojih 15 do 20 jutara naj- 
većim je dijelom zapremala sama zgrada. Terasa, na kojoj 
je zgrada bila smještena, služila je uglavnom za šetnje, a 
bila je zasađena cvijećem i ukrasnim drvećem, dok je dio 
zemljišta ispod nje, koliko je Tarzan mogao razabrati — 
služio kao neka vrst povrtnjaka. U vrtu i na terasi nalazili 
su se nagi Crnci posve nalik na one što ih je vidio u naselju 
gdje je ostavio La. I muškarci i žene, svi su bili zaposleni 
oko raslinja unutar ograđenog prostora. Među njima bilo 
je i nekoliko stvorova sličnih gorilama, poput onoga što ga 
je Tarzan ubio u naselju. Ali oni nisu radili, nego su 
nadgledah kako rade Crnci, prema kojima su se odnosili 
osorno i grubo a ponekad ćak i okrutno. Ti su gorile-ljudi 
svi bili pokriveni bogatim ukrasima, poput onih što su se 
nalazili na tijelu koje je mirovalo u rasljama iza 
majmuna-čovjeka. 


Dok je Tarzan sa zanimanjem promatrao taj prizor 
ispod sebe, kroz glavni ulaz — ogromni portal, tridesetak 
stopa širok i možda petnaest stopa visok — ušla su dva 
Bolganija. Oko glave su nosili trake s umetnutim 
dugačkim bijelim perima. Stali su svaki s jedne strane 
ulaza, prinijeli ruke ustima i pustili prodorne glasove nalik 
na zov trube. Crnci su odmah napustili posao i požurili do 
podnožja stepeništa što vodi sa terase u vrt te stali u 
drvored, a i Bolgani su isto tako stali u dva reda na terasi 
od glavnog portala do stepeništa tvoreći neku vrst živog 
zida. Iz unutrašnjosti zgrade uskoro su odjeknuli glasovi 
nalik na trubu, a čas kasnije je Tarzan ugledao kako se 
pomalja čelo povorke; prvo četvorica Bolganija, bok uz 
bok, glave ukrašene perima, s ogromnom toljagom u ruci; 
iza njih dvojica trubača, a dvadeset stopa iza trubača 
divovski lav crne grive, kojeg su četvorica snažnih Crnaca, 
po dvojica sa svake strane, vodili vezana. Bio je vezan, 
kako se činilo, zlatnim lancima koji su završavali na 
blistavoj dijamantnoj ogrlici oko vrata zvijeri. Iza lava je 
dvadeset Bolganija stupalo u četvororedima. Bili su 
oboružani kopljima, no Tarzan nije mogao dokučiti da li im 
je namjena da brane lava od naroda ili pak narod od lava, 

Bolgani koji su u redu stajali s obje strane između 
portala i stepeništa bili su sušta smjernost: njihova su se 
tijela savijala od pojasa u dubokom poklonu dok je Numa 
prolazio između njihovih redova. Kad je zvijer došla do 
početka stepeništa, povorka se zaustavila, a dolje su 
postrojeni Crnci jedan za drugim padali ničice priljublju- 
jući čelo na zemlju. Numa, očigledno stari lav, stao je i 
bacio preziran pogled na ta ljudska bića što su ležala 
ispružena pred njim. Njegove su se opake oči staklasto 
presijavale, dok je očnjake divlje iskesio a iz snažnih mu 
pluća provalilo zlokobno režanje. Na taj su zvuk Crnci 
zadrhtali, istinski užasnuti. Majmun-čovjek je zamišljeno 
namrštio obrve. Nikad prije nije bio svjedokom tako 
jedinstvenog prizora poniženja čovjeka pred životinjom. 


Na svoje zaprepaštenje Tarzan je ugledao povorku Bolganija koju su predvodili 
nekakvi trubači, a oko osam metara iza trubača, četiri snažna crnca vodila su na 
pozlaćenom lancu lava. Iza lava dostojanstveno su stupali Bolganiji naoružani 
kopljima... 


Povorka je zatim nastavila put silazeći niz stepenište i 
produžujući desno kroz vrt, a kad je prošla, Crnci i Bolgani 
su se podigli i nastavili svoj posao. 

Tarzan je ostao u svom skrovištu promatrajući i 
pokušavajući da nađe nekakvo objašnjenje za taj neobični 
i neshvatljivi prizor kojemu je bio svjedok. Lav je sa svojom 
pratnjom zamakao iza ugla zgrade i nestao s vida. Što je on 
predstavljao tim ljudima, tim neobičnim stvorovima. 
Odakle ti izmijenjeni odnosi između vrsta? Tu je čovjek 
vrijedio manje nego poluzvijer, a iznad svih, sudeći po 
podložnosti koja joj je iskazivana, bila je prava zvijer — 
divlji mesožder. 

Onih petnaest minuta nakon što je Numa nestao iza 
istočnog ugla palače, Tarzan još uvijek bijaše obuzet tim 
mislima, ali tada mu odjednom pažnju privuče prodorni 
zvuk truba na suprotnoj strani zgrade. Upravivši pogled u 
tom pravcu, ugleda kako se povorka ponovo pojavljuje i 
nastavlja svoj put prema podnožju stepeništa kojim se 
spustila u vrt. Istog časa, kad su začuli prodorne glasove, 
Crnci i Bolgani vratiše se na one svoje položaje od podnožja 
stepeništa do ulaza u palaču i jos jednom  izraziše 
poštovanje Numi koji je u trijumfu ulazio u zgradu. 

Tarzan-majmun je rukom prošao kroz bujnu, razba- 
rušenu kosu. Ali na kraju je ipak bio prisiljen da zatrese 
glavom u nedoumici. Nije mogao smisliti nikakvo obja- 
šnjenje događaja koji su se odigrali pred njegovim očima. 
Međutim, radoznalost je bila tolika da je odlučio da prije 
nego što pronađe put koji vodi iz doline najprije podrobno 
istraži palaču i okolno zemljište. 

Ostavio je Bolganijevo truplo tamo gdje ga je sakrio, i 
počeo polako kružiti oko zgrade, da bi je, sakriven u 
krošnjama, mogao sa svih strana istražiti. Ustanovio je da 
je arhitektura jedinstvena i da se vrt prostire oko cijele 
zgrade, mada je jedan njegov dio na južnoj strani palače 
bio zauzet oborima i kokošinjcima u kojima su bile brojne 
koze i velika jata pilića. Na toj se strani nalazilo i nekoliko 


stotina košnicama sličnih visećih koliba, poput onih što ih 
je vidio u onom naselju Crnaca. Pretpostavljao je da su to 
nastambe crnih robova koji su u okviru palače vršili sve 
naporne i prljave poslove. 

Nešto kasnije, jedna je druga skupna izišla iz šume i 
posla prema palači. Brojila je pedesetak naoružanih 
Bolganija i dvostruko tolikih crnih ratnika s kopljima i 
sjekirama. Potpuno okruženi tim naoružanim stvorovima, 
četiri su Crnca nosila na maloj nosiljci pričvršćenu i oko 
dvije stope široku a četiri stope dugu ukrašenu škrinjicu. 
Sama škrinjica bila je od nekog tamnog drveta na kojoj se 
primjećivao zub vremena, ojačanu trakama i, kako se 
činilo, uglovima od suhog zlata i dijamanata. 

Što je bilo u škrinjici, to Tarzan, razumije se, nije 
mogao znati, ali mora da je bila veoma dragocjena, kad su 
zbog nje poduzete tolike mjere opreza. Odnijeli su je ravno 
u golemi, bršijanom pokriveni toranj na sjeveroistočnom 
uglu palače, kojega je ulaz, kako je Tarzan sada prvi put 
primijetio, bio osiguran isto tako velikim i teškim vratima 
kao što su bila i ona na zidu. 

Kad mu se učinilo da ga nitko ne može primijetiti, 
Tarzan se zanjihao i prebacujući se s grane na granu 
stigao do mjesta gdje je ostavio Bolganijevo truplo. 
Prebacio ga je na rame i vratio se, a onda, iskoristivši 
trenutak kad nikoga nije bilo, bacio truplo sto je mogao 
bliže portalu. 

— Sada — pomisli majmun-čovjek — neka pogađaju 
tko im je ubio druga, ako mogu. 

Probijajući se prema istoku, Tarzan se približio 
planinama što su ležale iza doline dijamantne palače. 
Često je morao obilaziti naselja da bi izbjegao pogledima 
brojnih skupina Bolganija, koji su se kroz šumu kretali u 
svim pravcima. Kasno poslije podne izbio je iza brežuljaka 
i mogao je vidjeti tamo preko planine u punom svjetlu 
dana divlje granitne visove kojih su se strmi vrhovi dizali 
još mnogo iznad granice drveća. Upravo ispred njega dobro 


uočljivi put vodio je u guduru što vijuga visoko gore prema 
vrhu. To mjesto bilo je isto tako pogodno za početak 
istraživanja kao i bilo koje drugo. Videći da nema nikoga, 
majmun-čovjek se spusti s drveta i, idući kroz šipražje i 
stazom, uputi se nečujno i brzo prema brežuljcima. Na 
najvećem dijelu puta morao se probijati kroz gustis, jer su 
se po putu neprestano kretali Crnci i Bolgani, prazni 
uzbrdo a u povratku natovareni granitnim blokovima. Što 
je dublje ulazio u brda, gusta se sikara postepeno 
prorjeđivala i on se mogao lakše kretati, ali je opasnost da 
ga otkriju porasla. Međutim, Tarzanovi životinjski 
instinkti, koji su prevladavali dok je živio u džungli, 
omogućili su mu da se sakrije tamo gdje se nitko drugi ne 
bi mogao sakriti pogledu neprijatelja. Na pola puta do 
planine put je prolazio uskim, ni dvadeset stopa širokim 
klancem sto su ga vode usjekle u granitu. Tu se više nije 
mogao sakriti, i majmunu-čovjeku postade jasno da bi ga 
otkrili istog trenutka kad bi ušao u klanac. On se ogleda i 
opazi da bi zaobilaznim putem mogao stići na vrh klanca, 
gdje bi između granitnih stijena, zakržljalih stabala i 
grmova mogao naći dovoljno zaklona a možda i bolji 
pregled staze što vodi kroz klanac. 

Nije se prevario. Kad je stigao do jednog pogodnog 
mjesta visoko iznad staze, ugledao je pred sobom kotlinu 
okruženu klisurama izbušenim poput saća brojnim 
otvorima, koji, po Tarzanovu misljenju, nisu mogli biti 
ništa drugo do ulazi u tunele. Do nekih nižih otvora vodile 
su grubo izrađene ljestve, a iz drugih su visili čvornati 
konopci sve do podnožja. Iz tih su tunela izlazili ljudi 
noseći male vrećice zemlje, koju su istresali na zajedničku 
gomilu pokraj jedne rječice sto je pretjecala kroz klanac. 
Tu su drugi Crnci pod nadzorom Bolganija bili zaposleni 
ispiranjem zemlje, ali sto su zapravo tražili, ili što su 
nalazili, to Tarzan nije mogao pogoditi. Duž jedne strane 
stjenovite udoline mnogo je Crnaca bilo zaposleno 
vađenjem granita, koji su izrezivali iz stijene stepenasto od 


podnožja do vrha udoline. Tu su nagi, s primitivnim 
alatom, argatovali pod surovim nadzorom Bolganija. O 
tome što rade kamenoresci nije bilo sumnje, ali što su oni 
ostali iznosili iz tunela, to Tarzan nije mogao znati, iako je 
po svemu zaključivao da se radi o zlatu. Gdje su onda oni 
nalazili svoje dijamante? Sigurno ne u onim granitnim 
klisurama! 

Pošto se ogledao oko sebe, Tarzan zaključi da se put 
kojim je išao od šume završava u ovom malom ćor-sokaku, 
pa je zato počeo tražiti drugi put kojim bi se mogao probiti 
preko grebena. 

Do večeri toga dana, i još sutradan, sav se posvetio 
nastojanjima da nađe kakav put, ali je na kraju morao 
priznati da na ovoj strani nema izlaza iz doline. Odlazio je 
visoko iznad granice drveća, no tamo je uvijek nailazio na 
gole, okomite granitne stijene sto su se uzdizale visoko 
iznad njega, a na njima ćak ni majmun-čovjek nije mogao 
pronaći uporišta. Duž južne i istočne strane, gdje je 
nastavio svoje istraživanje, doživio je jednako razočaranje. 
Naposljetku je pošao natrag prema šumi namjeravajući da 
s La u toku noći potraži izlaz kroz oparsku dolinu. 

Sunce je upravo izlazilo kad je Tarzan stigao do naselja 
gdje je ostavio La, i tek sto ga je ugledao, naslutio je da 
nešto nije u redu, jer ne samo da su vrata bila širom 
otvorena već i unutar ograde nije bilo nikakvog znaka 
života, a i viseće kolibe bijahu nepomične, što je značilo da 
nisu nastanjene. Uvijek na oprezu od prepada, Tarzan je 
oprezno razgledao naselje prije no što će se spustiti u 
njega. Kako je imao veliku moć zapažanja, zaključio je da 
je naselje napušteno već dan ranije. On potrči prema kolibi 
u kojoj je bila skrivena La i brzo se popne užetom. Koliba 
bijaše prazna i nigdje ni traga velikoj svećenici. Kad se 
spustio na zemlju, čovjek-majmun dade se na to da rijesi 
zagonetku nestanka stanovnika sela i velike svećenice. Već 
je pretražio više koliba, kadli njegove ostre oči zapaziše da 
se jedna od tih obješenih krletki gotovo neprimjetno 


pomiče. Brzo je prešao udaljenost do nje, i kad se približio, 
vidio je da iz otvora visi konopac. Zaustavio se ispod nje i 
pogledao gore u otvor, ali je vidio, samo krov kolibe. 

—  Gormangani! — uzviknu on. — To sam ja, Tarzan- 
majmun! Dođi na otvor pa mi ispričaj što se desilo s tvojim 
drugovima i mojom ženom koju sam ostavio ovdje pod 
zaštitom vaših ratnika. 

Odgovora nije bilo, pa je Tarzan ponovo zazvao, siguran 
da se u kolibi netko skriva. 

—  Siđi! — viknu on opet — ili ću ja doći gore! 

I opet nije bilo odgovora. Mračni smiješak preleti Tarza- 
novim usnama kad je izvadio lovački nož iz korica, stavio 
gameđu zube, a zatim mačjim skokom dohvatio rubove i 
provukao se u unutrašnjost kolibe. 

Iako je očekivao otpor, nije ga bilo. Zbog mraka u kolibi 
nije odmah mogao razabrati nalazi li se u njoj netko ili ne. 
Kad su mu se oči privikle na polutamu, opazio je u 
suprotnom kraju kolibe gomilu lišća i trave. Prišao joj je, 
razgrnuo i ugledao jednu ženu što se zgurila od straha. 
Zgrabio ju je za ramena i posjeo je. 

— Što se dogodilo? — upita on. — Gdje su tvoji suse- 
ljani? Gdje je moja žena? 

= Nemoj me ubiti! Nemoj me ubiti! — vikalo je 
prestrašeno stvorenje. — To nisam bila ja! To nije bila moja 
krivnja! 

= Nemam namjeru da te ubijem — odgovori Tarzan. 
— Reci mi istinu i neću ti ništa učiniti. 

— Bolganiji su ih sve odveli! — poviće žena. — Dosli 
su kad je sunce već bilo nisko, onog dana kad si i ti došao. 
Bili su vrlo bijesni, jer su pred vratima dijamantne palače 
našli tijelo svoga druga. Znali su da je bio tu u nasoj 
naseobini, a od časa kad je krenuo iz palače više ga nitko 
nije vidio živa. Došli su, prijetili i mučili naše ljude, sve dok 
im oni nisu sve ispričali. Kad su odlazili, poveli su sve sa 
sobom; odveli su i tvoju ženu. Nikada se više neće vratiti. 


= Mislis li da će ih Bolgani poubijati? — upita 
Tarzan. 

— Da — odgovori ona — oni ubijaju svakoga tko im 
se zamjeri. 

Kako je sada bio sam te se više nije morao brinuti za La, 
Tarzan bi se lako mogao noću probiti kroz oparsku dolinu i 
preko grebena stići na sigurno. No, takva mu misao mozda 
nikad nije pala na pamet. Zahvalnost i privrženost bile su 
osnovne značajke majmuna-čovjeka. La ga je spasila od 
svojih fanatičnih suplemenika. Izbavila ga je nauštrb 
svojoj vlasti, položaju, miru i sigurnosti. Stavila je svoj 
život na kocku zbog njega i pobjegla iz svoje zemlje. Sama 
činjenica da su je Bolgani odveli i daje možda namjeravaju 
ubiti majmunu-čovjeku nije bila dovoljna. Mora saznati da 
li je živa ili nije, a ako je jos na životu, uložit će svu svoju 
snagu da je spasi i izbavi iz opasnosti što joj u ovoj dolini 
prijete. 

Tarzan je proveo dan izviđajući okolinu palače i 
pokušavajući otkriti kako bi mogao ući a da pri tom ne 
bude otkriven. Uvjerio se da je to nemoguće, jer su se u 
vrtu neprekidno nalazili Crnci ili Bolgani. Međutim, kad je 
pao mrak, istočna se vrata zatvoriše, a stanovnici koliba i 
palače povukoše se unutar bedema a da nisu ostavili vani 
ni jednog jedinog stražara — sto je samo po sebi jasno 
govorilo da se Bolgani ne plaše napadaja. Crnci su im 
dakle, sudeći po tome, bili potpuno podložni, a to je značilo 
da je visoki zid što je opasivao palaču samo ostatak iz onih 
davnih dana kad je nekoć silni a sada isćezli neprijatelj 
ugrožavao njihov mir i sigurnost. 

Napokon, kad je pala noć, Tarzan se približio vratima, i 
bacivši omću užeta preko isklesanog lava više vrata, popeo 
se hitro na zid i spustio se s druge strane u vrt. Ako nađe 
La, morat će brzo uzmaknuti, i zato je povukao zasun na 
teškim vratima i otvorio ih. Zatim je otpuzao prema 
istočnom tornju, pokrivenom brsljanom za koji je nakon 
duga proučavanja utvrdio da se njime može najlakše ući u 


palaču. Uspjeh njegova plana u znatnoj je mjeri zavisio o 
tome koliko je star i čvrst brsljan sto je prekrivao toranj 
gotovo do samog vrha. S ogromnim je olakšanjem ustano- 
vio da će bršljan lako odoljeti njegovoj težini. 

Visoko iznad zemlje, pod samim vrhom tornja opazio je 
već sa okolnih stabala otvoreni prozor koji, za razliku od 
ostalih na tom dijelu palače, nije imao rešetke. Kao i u 
drugim dijelovima palače, i na tom je tornju poneki prozor 
bio osvijetljen. Izbjegavajući te osvijetljene otvore, Tarzan 
se uspinjao brzo, iako oprezno, prema prozoru bez 
rešetaka na vrhu tornja. Kad je stigao do njega, oprezno je 
provirio preko ruba i, na svoje veliko zadovoljstvo, 
ustanovio da on vodi u jednu neosvijetljenu sobu koja je 
bila toliko mračna da nije mogao nista razabrati. Podigavši 
se oprezno na podboj prozora, spustio se nečujno u prosto- 
riju. Tapkajući, obišao je cijelu prostoriju i ustanovio da se 
u njoj nalazi jedan izrezbareni krevet neobična oblika, stol 
i nekoliko klupa. Krevet je bio prekriven nekom pletenom 
tkaninom sto bijaše prebačena preko meko uštavljenih 
koža antilope i leoparda. 

Nasuprot prozoru kroz koji je usao bila su jedna 
zatvorena vrata. Otvorio ih je polako i tiho, te je kroz uski 
otvor mogao vidjeti slabo osvijetljeni hodnik ili okruglo 
predvorje posred kojega bijaše okrugli otvor promjera četiri 
stope. Kroz taj otvor i dalje kroz sličan otvor na stropu 
prolazio je ravan drveni stup, a na njega su, na udaljenosti 
od jedne stope, bile pričvršćene prečke: bila je to neka 
vrsta primitivnih stepenica što su povezivale katove u 
tornju. Iz tog kružnog predvorja vodila su mnoga vrata 
nalik ona kroz koja je gledao. 

Budući nije čuo ni glasa i da osim njega nije bilo 
nikoga, Tarzan je otvorio vrata i zakoračio u predvorje. 
Njegove je nozdrve upravo zapahnuo onaj isti teški miris 
tamjana sto ga je prvi put osjetio kad se prije nekoliko 
dana približavao palači. Samo, tu u tornju taj je miris bio 
znatno jači te je potiskivao gotovo sve ostale mirise, zbog 


čega mu je bilo gotovo nemoguće da služeći se njuhom 
pronađe La. Promatrajući sva ta vrata na tom jednom 
katu, bio je zaprepašten, jer se našao pred gotovo 
nemogućim zadatkom. Kako se nije mogao osloniti na svoj 
oštar njuh, činilo mu se gotovo neizvedivo da pretraži ma- 
kar samo taj ogromni toranj, sve kad bi poduzeo jedino 
najneophodnije mjere opreza. 

Tarzan nije nikada dopuštao da ga prevari njegovo 
samopouzdanje. Poznavajući svoje mogućnosti, dobro je 
znao da nema mnogo izgleda čak ni protiv nekoliko 
Bolganija, ako ga otkriju u vlastitoj palači, gdje je njima 
bilo poznato sve a njemu ništa. Iza njega je bio otvoren 
prozor, tiha noć i sloboda. Ispred njega opasnost, 
vjerojatni neuspjeh i sasvim lako moguće — smrt. Što da 
izabere? Na trenutak je zamišljeno zastao, a zatim podigao 
glavu, raširio ogromna ramena, zatresao izazovno svojim 
crnim uvojcima i uputio se smjelo k najbližim vratima, 
Pretražio je sobu za sobom, sve dok nije opisao puni krug, 
no potraga je bila bezuspješna, bar što se tiče La ili bilo 
kakve mogućnosti da je pronađe. Našao je neobično 
pokućstvo, prostirke i zidne ćilime, ukrase od zlata i 
dijamanata, a u jednoj od slabo osvijetljenih soba nabasao 
je na usnulog Bolganija. Međutim, majmun-čovjek kretao 
se tako nečujno da je ovaj i dalje mirno spavao dok je 
Tarzan-obilazio njegov krevet, koji je bio smjesten usred 
sobe, i razgledao zastrto udubljenje u zidu. 

Pošto je pregledao taj kat, Tarzan odluči da prvo 
pregleda više katove, a tek kasnije da se vrati i pretraži 
niže. Držeći se tog plana, on se najprije popne neobičnim 
stepenicama. Popeo se kroz tri kata dok nije stigao na 
najviši. Na svakom su se katu nalazila kružno razmještena 
vrata, ali sva su bila zatvorena, a katovi su bili slabo 
osvijetljeni uljanicama — plitkim zdjelama u kojima je bio 
loj sa stijenjem. 

Posljednji je kat imao samo troja vrata, sva zatvorena. 
Strop tog kata je, u stvari, bila kupola tornja koji je u 


sredini također imao okrugli otvor, a kroz njega su se 
stepenice penjale gore u noć. 

Kad je Tarzan otvorio najbliža vrata, ona su zasškripala 
u šsarkama, a to je bio prvi zvuk sto ga je uzrokovao otkako 
je započeo pretraživanje. Unutrašnjost sobe bijaše neosvi- 
jetljena, pa je Tarzan nekoliko sekundi zastao na pragu, 
miran i tih kao kip. Iznenada je postao svjestan da se iza 
njega začuo neki jedva čujan zvuk. Brzo se okrenuo i na 
suprotnoj strani ugledao lik nekog čovjeka kako stoji na 
otvorenim vratima. 

Tarzan je najzad otvorio jedna od triju vrata i našao se pred nekakvom neosvi- 
jetljenom prostorijom. Dok je on tako stajao, začuje iza sebe cvilenje vrata. 
Okrenuvši se, spazi u vratima čovjeka.. 


zlatne šipke 


| ih Miranda je svoju ulogu Tarzana-majmuna 
glumio pred Vazirijima tek dvadeset i četiri sata, a već 
mu je postalo jasno da će mu ćak i s prednošću koju je 
dobio svojom navodno povrijeđenom glavom biti veoma 
teško da ih u nedogled zavarava. Ponajprije, Usuli kao da 
se uopće nije dopadala zamisao da samo otme uljezima 
zlato i da zatim pobjegne pred njima. I njegovi su drugovi 
time bili isto tako malo oduševljeni kao i on. U stvari, nisu 
mogli zamisliti da bi nekoliko udaraca po glavi moglo 
njihova Tarzana-majmuna pretvoriti u kukavicu, a bijeg 
ispred ovih Crnaca sa zapadne obale i šake neiskusnih 
bijelaca bio je nalik samo na kukavičluk. 

Nakon svega toga desilo se poslije podne ono što je Špa- 
njolca napokon navelo na pomisao da sebi stvara sve 
drugo samo ne povoljan položaj i da mora što prije pronaći 
nekakav povod da se otarasi Vazirija, čime bi se povećali 
njegovi izgledi da ostane na životu. 

Upravo su prolazili kroz prilično otvorenu džunglu. Ši- 
kara nije bila naročito gusta a udaljenost između stabala 
poprilična, kadli ih iznenada napadne jedan nosorog. Na 
zaprepaštenje Vazirija, Tarzan-majmun, ćim je ugledao 
kako Buto juriša, naglo se okrene i potrči prema najbližem 
stablu. U svojoj žurbi Esteban se sapleo i pao, a kad je 
dospio do stabla, pokušao je da se uzvere uz golemo stablo, 
kao što se dječaci znaju uspuzati po telegrafskom stupu, 


umjesto da se dohvati najnižih grana. Omaklo mu se, pa se 
umjesto na drvetu opet našao na zemlji. 

U međuvremenu je Buto, koji napada samo po mirisu i 
sluhu jer mu je vid neobično slab, promijenio smjer i 
potrčao za jednim Crncem što mu je privukao pažnju. 
Pošto je i njega promašio, odlutao je i nestao negdje u 
šikari. 

Kad se Esteban napokon pridigao i ustanovio da je 
nosoroga nestalo, našao se okružen divovskim Crncima na 
čijim se licima odražavala samilost i tuga, a na nekima od 
njih čak i tračak prezira. Španjolac je uvidio da ga je strah 
natjerao da napravi grešku koja se više ne može popraviti, 
pa se očajnički prihvatio jedine isprike koju je smislio. 

— Moja jadna glava — uzvikne on i pritisne dlanovi- 
ma sljepooćice, 

— Udarac je pao na tvoju glavu, bwana — reče Usula 
— a tvoji su vjerni Vaziri vjerovali da je srce njihova 
gospodara neustrašivo. 

Budući da Esteban nije odgovorio, oni su sšutke 
nastavili put, i išli su tako sve dok nije zanoćalo, a onda su 
udarili logor na obali rijeke, upravo iznad vodopada. U 
toku poslijepodneva Esteban je razradio plan kako da se 
izvuće, i tek sto su se ulogorili, on naredi Vazirijima da 
zakopaju blago. 

— — Ostavit ćemo ga ovdje — reče — a sutra ćemo poći 
u potragu za kradljivcima, jer sam odlučio da ih kaznim. 
Moraju naučiti da ne mogu nekažnjeno ući u Tarzanovu 
džunglu. Samo me je povreda na glavi spriječila da ih 
poubijam istog časa kad sam otkrio njihovu podlost. 

Takvo se stanovište Vazirijima više dopalo. To je bio 
novi tračak nade. Tarzan-majmun je opet postao Tarzan. I 
tako su laka srca, ponovo radosni, sutradan izjutra 
krenuli u potragu za logorom Engleza. Usula je pronicavo 
pretpostavio kojim se pravcem bijelci kreću, te su krenuli 
drugim putem kroz džunglu da ih presretnu, i tako su 
tačno pogodili pravac da su nabasali na Engleze upravo u 


trenutku kad su ovi udarili logor da zanoće. Osjetili su 
miris njihovih vatri i začuli pjesme i razgovor nosača sa 
zapadne obale mnogo prije nego što su došli do njih. Tada 
je Esteban okupio Vazirije oko sebe. 

— Djeco moja — obrati se on Usuli na engleskom — 
ovi stranci dosli su da naude Tarzanu. Na Tarzanu je, da 
se osveti zato pođite i ostavite me da ja sam — na svoj 
način kaznim neprijatelje! Vratite se kući, ostavite zlato na 
njegovu mjestu, jer mi neće uskoro trebati. 

Vaziri su bili razočarani, jer taj novi plan njihova gospo- 
dara nije nimalo odgovarao njihovoj želji da pobiju sve te 
ljude sa zapadne obale. No, pred njima je stajao Tarzan, 
njihov veliki bwana, koga su uvijek dosad pokorno slusali. 
Pošto je Esteban izložio svoje namjere, oni su se nekoliko 
časaka nelagodno meskoljili a onda počeli razgovarati 
među sobom na svom jeziku. Španjolac nije razumio što 
razgovaraju, ali je bilo očito da nagovaraju na nešto Usulu, 
koji mu se naposljetku obrati: 

— O, bwana — uzvikne Crnac. — Kako bismo se 
mogli vratiti kući i ispričati lady Jane da smo te ostavili da 
se povrijeđen i sam suočis s puškama bijelaca i njihovih 
askara? Nemoj to od nas tražiti, bwana. Da si zdrav, ne 
bismo se plašili za tebe, ali od ozljede na glavi ti više nisi 
isti, a mi se bojimo ostaviti te sama u džungli. Dopusti 
nama, svojim vjernim Vazirijima, da kaznimo te ljude i da 
te onda odvedemo kući na sigurno, gdje ćes se moći 
izliječiti od zla što te je snašlo. 

Španjolac se nasmije. 

Ja sam se potpuno oporavio — reće i samom mi ne 
prijeti nista veća opasnost nego da sam s vama. I zato, vi 
ćete poslušati moje želje! — nastavi strogo. — Vratite se 
smjesta putem kojim smo došli! Kad prevalite dvije milje, 
možete se ulogoriti za noć, a ujutro krenite dalje kući. 
Nemojte praviti buku, jer neću da znaju da sam ovdje! I ne 
brinite se za mene. Ja sam zdrav i vjerojatno ću vas dostići 
prije no što stignete kući. Idite! 


Vaziri se tužno zapustiše putem kojim su upravo došli i 
začas je i posljednji od njih nestao s vida. 

S uzdahom olakšanja, Esteban Miranda krene prema 
logoru svojih drugova. Plašeći se da bi ga iznenađeni 
askari mogli obasuti tučom metaka, on najprije zafićuka, 
zatim se još malo približi i tek onda stane dozivati. 

— To je Tarzan! — povika Crnac koji ga je prvi 
ugledao. — Sad će nas zaista sve poubijati! 

Esteban opazi kako raste uzbuđenje nosača i askara, 
vidio ih je kako grabe puške i nervozno se poigravaju 
okidačima. 

— To sam ja, Esteban Miranda! — uzvikne glasno. — 
Floro, Floro, reci ovim budalama da se ostave pušaka! 

Bijelci su također ustali promatrajući ga, a na zvuk 
njegova glasa Flora se okrenu Crncima. 

— U redu je — reče ona — to nije Tarzan. Sklonite 
puške. 

Esteban uđe u logor smiješeći se. 

— Evo me — reće on. 

— Vjerovali smo da si mrtav — reče Kraski. — Neki od 
ovih momaka ispričali su nam kako im je Tarzan rekao da 
te je ubio. 

— Onmeje zarobio — reče Esteban — ali, kako vidite, 
nije me ubio. Mislio sam da će me ubiti, ali nije, a na kraju 
me je pustio u džunglu. Vjerojatno je mislio da neću ostati 
živ i da će postići cilj a da ne uprlja ruke. 

— Bitcće da te je pročitao — reče Peebles. — Ti bi zasi- 
gurno poginuo da te čovjek dugo ostavi u džungli — umro 
bi od gladi. 

Na ovu dosjetku Esteban ne odgovori ništa, već se 
obrati Flori: 

—  Raduješ li se što me vidis, Fjoro? — upita on. 

Djevojka slegne ramenima. 

— Dalito mijenja stvar? — upita ona. — Naš pothvat 
je propao. Neki od ovih misle da velik dio krivice snosiš ti 
— nastavi i pokaže glavom prema ostalim bijelcima. 


Španjolac se namrgodi. Nikome od njih nije osobito 
stalo da ga vidi. Njemu nije stalo do njih, međutim nadao 
se da će Flora ipak biti oduševljena njegovim povratkom. 
E, pa da je slutila što ima na umu, bila bi sretnija sto ga 
vidi, i još kako bi joj bilo drago da mu može iskazati 
naklonost. Ali, ona to nije znala. Nije znala da je Esteban 
Miranda sakrio zlatne šipke tamo gdje može jednog dana 
doći i uzeti ih. Namjeravao ju je nagovoriti da napusti 
ostale, a zatim bi se kasnije mogli njih dvoje vratiti i 
ponovo se domoći blaga, no on je sada bio ljut i uvrijeđen 
— nitko od njih neće dobiti ni šilinga — pričekat će dok oni 
napuste Afriku, a zatim će se vratiti i uzeti sve za sebe. 
Jedina je neprilika bila što su Vaziri znali gdje je blago te će 
se prije ili kasnije vratiti s Tarzanom da ga uzmu. Ta slaba 
točka u njegovu proračunu mora se pojačati, a da bi to 
postigao, mora imati pomoć, sto je značilo da mora tajnu 
podijeliti s nekim drugim, ali s kim? 

Naoko ne hajući za mrke poglede svojih drugova, on 
zauzme svoje mjesto među njima. Jasno mu je bilo da su 
daleko od toga da se raduju sto ga vide, ali mu nije bilo 
jasno zašto je tome tako, jer nije bio upoznat s planom 
Kraskog i Owaze da pljačkašima otmu njihovu slonovaču. 
Glavni razlog njihova protivljenja bio je strah da ne bi 
morali s njim podijeliti plijen. Kraski je prvi izrekao misao 
koja je svima, osim Estebanu, bila na pameti. 

—  Mirando — reče on. — Svi smo jednodušni da ste ti 
i Bluber u velikoj mjeri odgovorni za neuspjeh našeg 
pothvata. Ne ulazimo u greške. Spominjem to samo kao 
činjenicu. Međutim, za vrijeme tvoje odsutnosti skovali 
smo plan da ipak iznesemo iz Afrike nešto što će nam 
djelomice nadoknaditi gubitak zlata. Pažljivo smo razradili 
taj plan. Ne protivimo se tome da nam se ti prikljućiš, ako 
to želiš zbog društva, ali stalo nam je do toga da ti već sada 
bude jasno da nećes sudjelovati u podjeli dobitka. 

Španjolac se nasmije i nehajno odmahne rukom. 


— To je u redu — reče — neću tražiti nista. Ne bih 
želio da bilo što uzmem od vas — On se nasmije u sebi na 
pomisao da će jednog dana odnijeti iz Afrike više od četvrt 
milijuna funti u zlatu, i to samo za sebe. 

Ostali su taj neočekivani Estebanov stav primili s 
velikim olakšanjem, a napetost je popustila. 

— Tisi dobar momak, Estebane — reče Peebles. 

— Ja sam neprekidno, od samog početka, govorio da 
ti uvijek želis najbolje, a sada želim dati na znanje da se 
veoma radujem što si se vratio živ i zdrav. Strašno mi je 
bilo kad sam ćuo da su te zatukli. 

— Da — reče Bluber — John te šalio tako strašno ta 
sfako feče plakao prije spafanja, je li, Johne? 


— Nemoj se miješati, Bluberu — zareža Peebles 
zapiljivsi se bijesno u debeljka. 
— Nisam ništa rekao — odgovori Adolf videći da se 


krupni Englez naljutio — narafno ta nam sfima drago što 
se Esteban fratio i bilo nam šao kad mislili da ga ubio. 

— Ida ne traži nista od plijena — doda Throck. 

— Ne brinite — reče Esteban — bit ću zadovoljan ako 
se Vratim u London. Dosta mi je Afrike za cijeli život. 

Prije no što je zaspao te noći, Španjolac je dva do tri 
sata pokušavao smisliti kako da zlato osigura isključivo za 
sebe, bez straha da će mu ga Vaziri oteti. Znao je da bi mu 
lako bilo pronaći mjesto gdje ga je zakopao, te da bi ga 
mogao premjestiti pod uvjetom da se vrati istim putem 
kojim ih je Usula tog dana vodio. To bi mogao izvesti sam, i 
nitko osim njega ne bi znao gdje je zlato sakriveno, ali je s 
druge strane bio isto tako uvjeren da se jednom kasnije ne 
bi znao vratiti s obale i pronaći ga. To je značilo da mora 
svoju tajnu otkriti i nekom drugom nekom tko dobro 
poznaje ovu zemlju i tko bi mogao u svako vrijeme opet 
pronaći to mjesto ma iz kojeg smjera dosao. Ali, tko je bio 
taj u koga bi mogao imati povjerenja? On je u duhu 
pažljivo probrao sve ljude koji su sudjelovali u ovom pot- 
hvatu i neprestano se vraćao na jednog — na Owazu. Nije 


imao povjerenja u poštenje tog prepredenog starog lopova, 
no nijedan drugi nije tako odgovarao njegovoj svrsi, pa je 
naposljetku bio prisiljen zaključiti da će morati svoju tajnu 
podijeliti s tim Crncem i da se, što se tiče sigurnosti, mora 
pouzdati u njegovu gramžljivost a ne čast. Mogao je tog 
momka dobro platiti da ga učini bogatijim no što je ovaj 
ikad sanjao da bi mogao biti. To je Španjolac mogao sebi 
priuštiti, budući da se radilo o ogromnom bogatstvu. Tako 
je, najzad, zaspao sanjajući o tome što mu zlato u 
vrijednosti od četvrt milijuna funti sterlinga može pružiti u 
veselim prijestolnicama svijeta. 

Sutradan izjutra, dok je doručkovao, Esteban je kao 
slučajno spomenuo da je jučer prošao kraj ogromnog stada 
antilopa, te predložio da uzme četvoricu ili petoricu Crnaca 
ida s njima pođe u lov, a navećer bi im se opet priključio u 
slijedećem logoru. Nitko se nije usprotivio, vjerojatno zato 
što su pretpostavljali da će mogućnost da pogine biti to 
veća sto se više bude udaljavao i odlazio u lov. Nitko ga ne 
bi žalio, jer ga u stvari nitko nije volio, niti mu je bilo tko 
vjerovao. 

—  Uzet ću Chvazu — reče on. — Onje najvještiji lovac, 
a uz njega petoricu-šestoricu ljudi po njegovu izboru. 

No kasnije, kad je prišao Owazi, ovaj nije pristajao da 
ide u lov. 

— Imamo dovoljno mesa za dva dana — rekao je. — 
Treba da što je moguće brže odemo iz zemlje Vazirija i 
Tarzana. Između nas i obale uvijek mogu naći mnogo 
divljači. Nastavljamo bez zaustavljanja put jos dva dana, a 
onda ću ići s tobom u lov. 

— Slušaj — reče Esteban šapatom — nećemo loviti 
samo antilope, nego nešto više. Ne mogu ti sada reći, ali 
kad izađemo iz logora, objasnit ću ti. Platit ću ti, ako pođesš 
danas sa mnom, više nego sto vrijedi sva slonovača koju 
namjeravate oteti razbojnicima... — Owaza prisluhnu 
pažljivo i počeša se po kudravoj glavi. 


— Danas je povoljan dan za lov, bwana — reče. — 
Uzet ću pet momaka i poći ću s tobom. 

Pošto je Owaza dao upute za daljnji put i mjesto logoro- 
vanja za noć, da bi ih on i Španjolac mogli opet pronaći, 
grupa lovaca se uputila natrag putem kojim ih je Usula 
vodio prethodnog dana. Nisu daleko odmakli kad je Owaza 
otkrio svježi trag Vazirija. 

—  Ovuda su jučer prošli mnogi ljudi — reće on Este- 
banu, gledajući ga podrugljivo. 

— Nisam ih vidio — odgovori ovaj — mora da su došli 
tim putem kad sam ja već prošao, 

— Doprli su gotovo do našeg logora, a zatim su 
skrenuli i otišli — reće Owaza. 

— Čuj, bwana, ja imam pušku, a ti ćeš hodati ispred 
mene. Ako ovi tragovi potjeću od tvojih ljudi i ako me vodiš 
u zasjedu, bit ćeš prvi koji će umrijeti, 

— Čuj, Owaza — reče Esteban — sada smo dovoljno 
udaljeni od logora, pa ti mogu reći. Ovi tragovi potječu od 
Tarzanovih Vazirija, koji su zakopali zlato na jedan dan 
hoda odavde. Poslao sam ih kući. Želio bih da ti pođeš sa 
mnom i da sakrijemo zlato na drugo mjesto. Pošto ostali 
uzmu svoju slonovaću i vrate se u Englesku, ti ija ćemo se 
vratiti i uzeti zlato, i onda ćes biti kraljevski nagrađen. 

— Tko si ti, onda? — upita Owaza. — Često sam sum - 
njao da ti nisi Tarzan-majmun. Onog dana kad smo 
napustili logor ispred Opara jedan mi je od mojih ljudi 
ispričao da su te tvoji vlastiti ljudi otrovali i ostavili u 
logoru. Rekao mi je da je to vidio svojim očima — tvoje 
tijelo kako leži sakriveno iza nekog džbunja — a ipak si ti 
tog istog dana isao s nama. Pomislio sam da mi laže, no 
vidio sam njegovo zaprepašteno lice kad te je ugledao, i 
zato se ćesto pitam — ne postoje li dva Tarzana-majmuna? 

— Ja nisam Tarzan-majmun — reče Esteban. — 
Tarzan je bio onaj što je otrovan u našem logoru. Oni su 
mu, međutim, dali nešto sto ga je za duže vrijeme 
uspavalo, vjerojatno u nadi da će ga divlje životinje ubiti 


prije no što se probudi. Da li je još na životu ili nije, to mi 
ne znamo. Prema tome, ti se, Owazo, ne trebas plašiti ni 
Vazirija ni Tarzana, jer mu se ja sklanjam s puta još više 
nego ti. 

Crnac kimnu. 

— Možda govoriš istinu — reče. 

Međutim, nastavio je da hoda iza njega s puškom 
neprestano spremnom. 

Oprezno su napredovali plašeći se da ne preteknu 
Vazirije, no onda su nedaleko od njihova logora ustanovili 
da su udarili drugim putem i da nema više opasnosti da se 
s njima susretnu. 

Kad su doprli do jedne tačke, samo milju udaljene od 
mjesta gdje je bilo zakopano zlato, Esteban reće Owazi da 
ostavi ovdje svoje momke, dok će njih dvojica krenuti dalje 
da bi premjestili zlato. 

—  Štoih manje bude znalo za ovo — reče on Crncu to 
ćemo biti sigurniji. 

— Bwana govori mudre riječi — odgovori lukavi 
Crnac. 

Esteban je bez ikakvih teškoća pronašao ono mjesto 
pokraj vodopada. Ispitavši Owazu, ustanovio je da ovaj 
odlično poznaje kraj i da mu ne bi bilo teško da do njega 
opet dođe — ravno s obale. 

Premjestili su zlato malo podalje sakrivši ga u gustaru 
pokraj rijeke, znajući da će tamo biti isto sigurno kao da su 
ga premjestili stotinu milja daleko. Bilo je veoma malo 
vjerojatno da bi Vaziri ili bilo tko drugi koji nešto zna o 
prvobitnom skrovištu mogao pretpostaviti da će se netko 
potruditi da ga premjesti za svega stotinjak metara. 

Kad su završili, Owaza pogleda u sunce. 

— Nećemo uspjeti da dođemo većeras u logor — reče a 
morat ćemo brzo putovati da bismo ih sutra stigli. 

Nisam to ni očekivao — odgovori Esteban — ali im to 
nisam mogao reći. Bit ću zadovoljan ako ih nikad više ne 
nađemo. 


Owaza se naceri. U njegovu se lukavu mozgu rodila 
zamisao. 

— Zasto — pomisli on — da stavljam život na kocku u 
borbi s kradljivcima slonovače za nesto kljova, kad sve to 
zlato ovdje čeka samo da ga prenesemo na obalu pa da 
bude naše 


čudan toranj ravna krova 


To: je, okrenuvši se, ugledao kako iza njega stoji 
čovjek. To je bilo na posljednjem katu bršljanom 
obraslog istočnog tornja dijamantne palače. Njegov nož je 
izletio iz korica na dodir brzih prstiju. No, gotovo istovre- 
meno je opet spustio ruku i nastavio da promatra onog 
drugog s izrazom nevjerice na licu, koja se na sličan naćin 
odražavala i na licu nepoznatog. Taj što ga je Tarzan 
ugledao nije bio ni Bolgani ni Gormangani, nego — bijelac, 
ćelav, star, naborana lica i duge bijele brade — bijeli čovjek 
koji je, izuzev barbarske ukrase od dijamantima optočena 
zlata, bio potpuno gol. 

— Bože! — uskliknu ta čudnovata prikaza. 

Tarzan ga pogleda obijesno. Ta je jedina engleska riječ 
otvarala tako neslućene mogućnosti nagađanja da je 
njegov um bio zbunjen. 

— Što si ti? Tko si ti? — nastavi starac, ovaj put, 
međutim, u narječju velikih majmuna. 

— Čas prije izgovorili ste jednu englesku riječ — reče 


Tarzan. — Znate li taj jezik?... — Tarzan je sada govorio 
engleski. 

— O, dobri bože! — uzvikne starac. — Dočekao sam 
da i opet čujem taj dragi jezik! — I on je sada govorio 


engleski, zamuckujući, kao čovjek koji se odavna odvikao 
govoriti tim jezikom. 
— Tko ste vi? — upita Tarzan. — I što radite ovdje? 

nisu ubili, Mo talon se zanimao za bici mi i za izlaz iz vog nas člja 
Starac mu je objasnio da postoji samo jedan izlaz ali sumnja da bi e odavde 


— To sam isto pitanje ja postavio vama — odgovori 
starac. — Nemojte se plašiti da mi odgovorite. Vi ste 
očevidno Englez, a mene se ne morate nimalo bojati. 

— Ja sam ovamo došao u potrazi za jednom ženom 
koju su Bolgani zarobili — odgovori Tarzan. 

Onaj drugi kimnu. — Da — reče — znam. Ona je tu. 

— Jeli neozlijeđena? — upita Tarzan. 

— Jeste. Bit će sigurna do sutra ili prekosutra — 
odgovori starac. — Ali tko ste vi i kako ste iz vanjskog 
svijeta pronašli put ovamo? 

— Ja sam Tarzan-majmun — odgovori majmun- 
čovjek. — U ovu sam dolinu stigao tražeći izlaz iz oparske 
doline, gdje je život moje drugarice bio u opasnosti. A vi? 

— Ja sam starac — odgovori ovaj — i ovdje se nalazim 
od dječačke dobi. Bio sam slijepi putnik na brodu kojim je 
Stanley doplovio u Afriku, a kad je uspostavljena stanica 
na Stanleyevu jezeru, pošao sam s njim u unutrašnjost. 
Jednog dana otišao sam u lov potpuno sam. Izgubio sam 
se, a kasnije su me zarobili neprijateljski raspoloženi 
urođenici. Odveli su me još dalje u unutrašnjost u svoje 
selo, odakle sam na kraju pobjegao, ali sam bio tako 
potpuno smeten i izgubljen da nisam imao pojma u kom 
pravcu da krenem prema obali. Lutao sam tako mjesec 
dana, dok naposljetku, jednog prokletog dana, nisam 
pronašao ulaz u ovu dolinu. Nije mi poznato zašto me 
odmah nisu ubili, ali eto nisu, a kasnije su otkrili da se 
mogu okoristiti mojim znanjem. Otada sam im pomagao u 
kamenolomu, u rudarstvu i u rezanju dijamanata. Danas 
sam ja, u stvari, jedan od njih, ali u mom je srcu uvijek 
tinjala nada da bih jednog dana mogao pobjeći iz doline — 
beznadna nada, uvjeravam vas. 

—  Zarnema izlaza? — upita Tarzan. 

— Ima, samo što je neprestano čuvan. 

—  Gdjeje? —ispitivao je Tarzan. 

— To je nastavak rudarskog okna sto prolazi ispod 
cijele planine na drugu stranu. U rudnicima su preci ovog 


plemena radili od davnine. Planina je poput saća sasvim 
izbušena tunelima i oknima. Iza zlatonosnog kvarca leže 
ogromne količine starog krizolita, koji sadrži dijamante. U 
potrazi za njima očigledno je postalo neophodno da se 
okno prokopa na drugu stranu planine, možda i u svrhu 
provjetravanja. Taj tunel i put što vodi u Opar jedine su 
mogućnosti da se uđe u ovu dolinu. Od pamtivijeka oni 
kod tunela drže stražu, i to, pretpostavljam, vise da 
spriječe bijeg robova nego da se brane od provale 
neprijatelja, jer vjeruju da nema bojazni od takvih upada. 
Put prema Oparu nije čuvan — oni se naime već odavna ne 
boje Oparijanaca, a uza sve to znaju sasvim dobro da se 
niti jedan od njihovih robova ne bi usudio ući u dolinu 
obožavalaca sunca i vatre. Zbog tih istih razloga moramo 
mi uvijek ostati ovdje zarobljeni. 

— Kako je čuvan tunel? — upita Tarzan. 

— Dva Bolganija i tucet, ili više, ratnika uvijek je tamo 
na straži — odgovori starac. 

— Dalibi Crnci željeli da uteknu? 

— Rečeno mi je da su u proslosti mnogo puta 
pokusšavali — odgovori starac — ali nikada otkako se ja 
nalazim ovdje, i uvijek su bili uhvaćeni i mučeni. A cijelo je 
pleme bilo kažnjeno težim radom zbog pokušaja bijega 
jednog malog broja njih. 

— Ima li mnogo Crnaca? 

— Ima ih približno pet hiljada ovdje u dolini — 
odgovori starac. 

— A koliko ima Bolganija? — upita majmun-čovjek. 

— Između deseti jedanaest stotina. 

— Petorica prema jednome — promrmlja Tarzan — a 
ipak se boje pobjeći. 

— Nemojte zaboraviti — reče starac — da su Bolgani 
vladajuće i inteligentno pleme, a oni drugi su duševno 
samo malo iznad šumskih životinja. 

— Ipak, oni su ljudi — podsjeti ga Tarzan. 


— Samo po izgledu — odgovori stari. — Oni se ne 
znaju udruživati kao što to čine ljudi. Nisu još dostigli 
stupanj zajednice u svom razvoju. Istina je da obitelji žive 
zajednički u jednom selu, no ta je zamisao, zajedno s 
oružjem, potekla od Bolganija, da ih lavovi i pantere ne bi 
potpuno istrijebili. Rečeno mi je da je prije svaki takav 
Crnac, čim bi dovoljno odrastao da može sam loviti, 
sagradio kolibu sasvim izdvojeno od ostalih i započeo 
živjeti samotničkim životom, i da u to vrijeme nije bilo ni 
traga obiteljskom životu. Bolgani su ih zatim naučili kako 
će sagraditi ograde oko sela i prisilili su muževe, i žene da 
žive u njima te da podižu svoju djecu, tako da sada neka 
sela broje i četrdeset do pedeset ljudi. No smrtnost je kod 
njih velika, a ne mogu se razmnožavati kao oni što žive u 
normalnim prilikama mira i sigurnosti. Okrutnost 
Bolganija ubija mnoge; i mesožderima plaćaju znatan 
danak, 

— Petorica prema jednome, a ipak ostaju robovi. 
Kakve li su to kukavice! — reče majmun-čovjek. 

— — Naprotiv, oni ni izdaleka nisu kukavice — odgovori 
starac. — Oni će se s najvećom srčanošću suprotstaviti 
lavu. Tolike su, međutim, godine bili podložni volji 
Bolganija da se to kod njih pretvorilo u naviku — strah od 
Bolganija ucijepljen je u njihovu mozgu već od samog 
rođenja. 

To je zanimljivo — reće Tarzan — no, recite mi, gdje je 
ona žena zbog koje sam došao? 

—  Onaje vaša žena? — upita starac. 

— Nije — odgovori Tarzan; — rekao sam Crncima da 
jeste, kako bi je bolje čuvali. Ona je La, kraljica Opara, 
velika svećenica boga vatre i sunca. 

Stari ga čovjek pogleda u nevjerici. — Nemoguće — 
uzviknu — nije moguće da je oparska kraljica stavila život 
na kocku i dosla u postojbinu svojih iskonskih 
neprijatelja! 


Bila je na to prisiljena — odgovori Tarzan — jer joj 
jedan dio naroda radi o glavi zato što je odbila da mene žrt- 
vuje njihovom bogu. 

— Bilo bi veselje da to saznaju Bolgani — odgovori 
stari. 

— Recite mi gdje se ona nalazi. Ona me je obranila od 
svojih ljudi, i ja je moram spasiti, ma kakvu joj Bolgani 
sudbinu krojili. 

— To je beznadno — reče starac. — Mogu vam reći 
gdje se ona nalazi, ali je vi ne možete spasiti. 

— Mogu pokusati — odgovori majmun-čovjek. 

—  Doživjet ćete nesupjeh i poginut ćete. 

— Ako je sve što ste mi ispričali istina, i ako doista 
nema nade za bijeg iz doline, mogu i da poginem — 
odgovori majmun-čovjek.— Ali ja se ne slažem s vama. 

Stari slegne ramenima. — Ne poznajete Bolganije — 
reče. 

— Recite mi gdje se nalazi žena — ponovo će Tarzan. 

— Pogledajte — odgovori starac, pozove ga kretnjom 
na zapad pokaže prstom na neobični ravni toranj koji se 
uzdizao iznad krova glavne zgrade na zapadnom dijelu 
palače. — Ona se vjerojatno nalazi negdje u onom tornju — 
reče starac Tarzanu — no što se vas tiče, mogla bi isto tako 
biti i na sjevernom polu. 

Tarzan je nekoliko trenutaka mirno stajao a njegove su 
oštre oči pamtile sve bitne pojedinosti prizora sto se pružao 
pred njim. Gledao je taj neobični toranj ravna krova i, 
činilo mu se da bi do njega mogao doći s krova glavne 
zgrade. Vidio je i grane starih stabala što su ponegdje 
nadvisivale i sam vrh, ali osim prigušenog svjetla što je 
prodiralo kroz neke prozore palače nije vidio nikakvog 
drugog znaka života. 

Iznenada se obrati starcu: 


— Ja vas ne poznajem — reče — ali mislim da vam 
mogu vjerovati, jer krvne su veze snažne, ta vi i ja smo 
jedini predstavnici naše rase u ovoj dolini. 

— Nemojte se plašiti — reče stari — ja ih mrzim. 
Pomogao bih vam kad bih mogao, ali znam da nema 
nikakve nade, bez obzira kakav plan imate na pameti — 
ona žena neće nikada biti spašena; vi nećete nikada 
napustiti dolinu dijamantne palače i nećete moći napustiti 
palaču, osim ako to ne bude po želji Bolganija. 

Čovjek-majmun se nasmije. 

— Vi ste već tako dugo ovdje da je vama prevladalo 
ono isto duševno stanje koje i one ljude drži u 
neprekidnom ropstvu. Ako želite pobjeći, dođite sa mnom. 
Možemo i ne uspjeti, ali to je još uvijek bolje nego da za 
vječna vremena ostanete u ovom tornju. 

Starac strese glavom. 

— Ne —reče on — to je beznadno. Da je bijeg izvediv, 
ja već odavno ne bih bio ovdje. 

— Onda, zbogom — reče Tarzan i, prebacivši se preko 
prozora, spusti se dolje na krov po čvrstoj grani starog 
bršljana. 

Starac ga je neko vrijeme promatrao kako se oprezno 
kreće preko krova prema onom tornju ravna krova, gdje se 
nadao da će pronaći i osloboditi La, a onda okrene i požuri 
niz primitivne stepenice što su kao ljestve prolazile 
središtem tornja. 

Tarzan se uputio neravnim krovom glavne zgrade 
penjući se i spuštajući kako se penjao i spuštao krov, i već 
je prevalio znatan dio udaljenosti do onog neobičnog tornja 
ravna krova u kojem je, navodno, bila utamničena La. 
Napredovao je sporo, jer _ se kretao oprezno poput 
grabežljive zvijeri zastajkujući i osluškujući često u sjeni. 
Kad je napokon stigao do tornja, ustanovio je da ima 
mnogo otvora koji gledaju na krov, a prekriveni su samo 
debelim zidnim ćilimima sto ih je već vidio u prvom tornju. 
Pomakao je jedan ćilim malo u stranu i zavirio u veliku 


prostoriju bez pokućstva, koja je u središtu imala okrugli 
otvor i stepenište nalik na ono u istočnom tornju. Budući, 
da nikoga nije bilo na vidiku. Tarzan se odmah uputi 
prema stepeništu. Provirivši oprezno kroz otvor, vidje da se 
stepenice spustaju u veliku dubinu prolazeći kroz mnogo 
katova. Nije mogao prosuditi kako se duboko spuštaju, no 
činilo mu se da prodiru u podzemne prostorije ispod 
palače. Kroz otvor su dopirali zvukovi života, a isto tako i 
mirisi, ali su se oni uglavnom ponistavali, barem za 
Tarzanov njuh, jer je neki teški miomiris preovladavao u 
čitavoj palači, 

Upravo je taj miomiris bio sudbonosan za Tarzana, jer 
bi inače njegov osjetljivi nos otkrio da se u blizini nalazi 
jedan Crnac. Taj je momak ležao u udubini zida iza jednog 
zastora. Bio je u takvom položaju da je vidio kako Tarzan 
ulazi, a mogao ga je vidjeti i sada kad je majmun-čovjek 
žurio niz otvor stepeništa. Crnčeve su se oči prvo raširile 
od užasa kad je ugledao tu stranu utvaru, kakvu nikad 
ranije nije vidio. Da je to stvorenje bilo dovoljno 
inteligentno, da je moglo biti praznovjerno, povjerovalo bi 
da je Tarzan bog koji je sišao s neba. No, kako je bio na 
suviše niskom stupnju razvoja pa uopće nije imao nikakve 
sposobnosti predočćavanja, on je shvatio samo da je vidio 
jedno strano stvorenje, a bio je uvjeren da svi stranci 
moraju biti neprijatelji. Njegova je dužnost bila da o 
prisutnosti tog stranca obavijesti svoje gospodare, ali nije 
imao hrabrosti da se makne sve dok se taj uljez nije toliko 
udaljio da više nije mogao primijetiti kretanje Crnca — nije 
želio da privuče pažnju na sebe, jer je ustanovio da čovjek 
to manje pati što se manje susreće s Bolganijima. Dugo je 
taj stranac virio niz otvor stepenista i isto je tako dugo 
Crnac mirno ležao promatrajući ga. 

No, najzad je sišao niz stepenice i nestao promatraču s 
vida, a taj je odmah poskočćio i odjurio preko krova palače 
u pravcu velikog tornja na zapadnoj strani. 


Kako je Tarzan silazio po ljestvama, onaj je miris posto- 
jao sve neugodniji. Gdje bi inače mogao njuhom vrlo brzo 
istraživati, sada je bio prisiljen osluškivati svaki glas, a 
mnogo puta i istraživati otvore u središnjem hodniku, 
ulazeći u njih. Gdje su vrata bila zabravljena, on je ležeći 
prisluskivao kroz otvor na donjem dijelu. Nekoliko se puta 
odvažio zazivajući La po imenu, međutim, ni jedanput nije 
dočekao odgovora. 

Već je pretražio četiri kata i spuštao se u peti, kadli na 
jednim vratima tog kata ugleda nekog veoma uzbuđenog i 
vjerojatno uplašenog Crnca. Momak je bio divovskog stasa 
i nenaoružan. Stajao je i gledao majmuna-čovjeka izbulje- 
nim očima kad se ovaj lako dočekao skočivši sa stepeništa 
i ostao tako stojeći na istoj razini. 

— Što hoćeš? — promuca napokon Crnac, — Tražiš li 
onu bijelu ženku, tvoju ženu, što su je odveli Bolgani? 

— Da — odgovori Tarzan. — Što znaš o njoj? 

— Ja znam gdje je skrivena — odgovori Crnac. — Ako 
pođes za mnom, odvest ću te do nje. 

— Zašto si se ponudio da to učiniš za mene? — upita 
Tarzan, u kome se odmah porodila sumnja. Zasto ne odeš 
do svojih gospodara i ne isprićaš im da se nalazim ovdje, 
kako bi mogli poslati ljude da me zarobe? 

— Nije mi poznat razlog zašto su me poslali da ti to 


kažem, — odgovori Crnac. — Bolgani su me poslali. Ja 
nisam želio doći, jer sam se plašio. 

— Kamo su ti naredili da me odvedes? — upita 
Tarzan. 


— Treba da te odvedem u jednu prostoriju gdje će se 
vrata istog časa za nama zatvoriti. Mi ćemo onda biti 
zarobljenici. 

— Ati? —ispitivao je Tarzan dalje. 

— Ija cu, isto tako, biti zatvoren zajedno s tobom. 
Bolganija se ne tiče sto će se sa mnom dogoditi. Možda ćes 
me tii ubiti, no to ih ne zabrinjava. 


— Ako me odvedes u klopku, ja ću te zaista usmrtiti 
— odgovori Tarzan — no ako me odvedesš do žene, možda 
ćemo svi zajedno pobjeći. Ti bi želio da pobjegnes, zar ne? 

— Želio bih da umaknem, ali ne mogu. 

—  Jesiliikad pokušao? 

— Ne, nisam. Zašto da pokušavam nešto sto se ne 
može izvršiti? 

— Ako me odvedeš u stupicu, ja ću te sasvim sigurno 
ubiti. Ako me odvedesš ženi, imat ćeš barem priliku, kao i 
ja, da poživiš. Što ćeš uraditi? 

Crnac se zamišljeno češao po glavi, dok se ideja polako 
uvlačila u njegov slabašni mozak. Najzad je progovorio: 

— Ti si veoma mudar — reče on. — Ja ću te odvesti do 
žene. 

— Idi onda naprijed — reče Tarzan. — Ja ću te 
slijediti. 

Crnac je sišao u niži kat i otvorivši vrata ušao u jedan 
dugi ravni hodnik. Dok je majmun-čovjek isao za svojim 
vodičem, imao je dovoljno vremena da razmišlja na koji su 
način Bolgani saznali za njegovu prisutnost u tornju, a 
jedini zaključak do kojeg je uspio doći bio je da ga je starac 
izdao, jer je on — koliko je Tarzan znao — bio jedini koji je 
znao da se majmun-čovjek nalazi u palači. Hodnik kojim 
ga je Crnac vodio bio je veoma mračan, osvijetljen samo 
slabim i nedovoljnim svjetlom sto je dopiralo s hodnika 
kroz koji su već prošli, a vrata su iza njih ostala otvorena. 
Čas kasnije Crnac se zaustavio pred zatvorenim vratima. 

— Žena se nalazi ovdje unutra — reče Crnac 
pokazujući na vrata. 

— Jeli sama? — upita Tarzan. 

— Nije — odgovori Crnac. — Pogledaj — i on otvori 
vrata, a iza njih teski zastor, koji je polako rastvorio, 
otkrivajući Tarzanu unutrašnjost prostorije. 

Tarzan zgrabi Crnca za zapešća da mu ne pobjegne, za- 
korakne naprijed i prisloni oko na otvor. Ugledao je veliku 
dvoranu, s povišenim podijem u jednom uglu. Podnožje tog 


podija bijaše izrađeno od tamna, izrezbarena drva. 
Središnji lik na tom podiju bio je jedan golemi lav crne 
grive — isti onaj što ga je Tarzan vidio kako u pratnji 
prolazi kroz vrtove palače. Njegovi zlatni lanci sada su bili 
pričvršćeni za alke na podu, a četvorica Crnaca su ukočeni 
kao kipovi stajali s obje strane zvijeri. Na zlatnim 
prijestoljima iza lava sjedila su trojica veličanstveno 
okićenih Bolganija. Na podnožju stepenica stajala je La 
između dvojice stražara. S obje strane središnjeg prolaza 
bile su izrezbarene klupe okrenute prema podiju, a u 
prednjim je redovima sjedilo pedesetak Bolganija, među 
kojima je Tarzan gotovo na prvi pogled uočio malog starca 
s kojim se susreo u tornju. Pogled na njega je u maj- 
munu-čovjeku učvrstio uvjerenje da ga je upravo taj starac 
izdao. 

Prostorija je bila osvijetljena stotinama baklji koje su 
davale i svjetlo i onaj teški miomiris što je opsjedao Tarza- 
nove nosnice otkako je prvi put ušao u carstvo Bolganija. 
Izduženi prozori, nalik na prozore u katedralama, s jedne 
Strane te prostorije bijahu širom otvoreni propuštajući 
meki zrak ljetne noći iz džungle. Kroz njih je Tarzan mogao 
vidjeti zemljište oko palače, a i to da je ta dvorana bila u 
istoj razini s terasom na kojoj je bila smještena palaća. S 
druge strane tih prozora vidjela su se otvorena vrata što su 
vodila u džunglu i slobodu, međutim, između njega i 
prozora bilo je i pedeset naoružanih gorila-ljudi. Možda bi, 
ipak, za ostvarenje puta u slobodu lukavstvo bilo bolje 
oružje no bilo što drugo. U pameti mu je, očevidno, ipak 
bila misao da će na kraju sve završiti više silom nego 
pomoću lukavstva. On se okrene Crncu što je stajao kraj 
njega. 

—  Bilistražari što čuvaju lava željeli da pobjegnu? — 


upita on. 
—  Svibioni pobjegli, kad bi mogli — odgovori Crnac. 
— Onda treba da uđem u ovu prostoriju — reče 


Tarzan Crncu. — Hoćeš li me pratiti i reći ostalim 


Gormanganijima da ću ih izvesti iz doline budu li se borili 
na mojoj strani? 

— Reći ću im, no oni mi neće vjerovati — odgovori 
Crnac. 

— Onda im reci da će izginuti ako mi ne budu 
pomogli — reće Tarzan. 

— Reći ću im. 

Kad je Tarzan ponovo obratio pažnju na dvoranu, vidio 
je kako Bolgani koji je zauzimao srednji prijesto govori: 

— Plemeniti Numa, kralju zvijeri, vladaru svih stvari 
— izgovorio je dubokim režećim glasom. Numa je ćuo riječi 
ove ženke i Numina je volja da ona umre. Veliki Vladar je 
gladan. On će je sam pojesti tu u prisutnosti svojih 
plemića i vladarskog vijeća trojice. To je Numina volja. 

Iz redova tog poluzvjerskog slušateljstva začulo se re- 
žanje u znak odobravanja, dok je golemi lav ispružio svoje 
užasne pandže i zarikao tako da se sva palacća tresla. 
Njegove su se zle žutozelene oči prikovale na ženi što bijaše 
pred njim dokazujući da su se takve ceremonije ponavljale, 
pa se lav navikao na logični završetak. 

— Prekosutra — nastavi govornik — muž ovog 
stvorenja, koji je sada već čvrsto zaključan u tornju 
Vladara, bit će priveden ovamo pred Numu na suđenje. 
Robovi! — povika iznenada snažnim glasom dižući se na 
noge i zapiljivsi se u stražare što su držali La — odvucite 
ovu ženu vašem vladaru! 

Lav je istog časa pomahnitao, sibajući repom i istežući 
čvrste lance, režeći i ričući, a kad se podigao na stražnje 
noge, pokušao je skočiti na La, koju su sada vodili 
stepenicama prema biserima ukrašenom ljudožderu koji 
ju je tako nestrpljivo očekivao. 

Ona nije plakala od užasa, nego je pokušavala da se 
izvije, iz ruku snažnih stražara koji su je držali, alije to bilo 
uzalud. 

Doprli su do posljednje stepenice i bas kad su htjeli da 
je gurnu lavu, zaustavio ih je glasan krik koji je dopro iz je- 


dnog ugla dvorane. Krik je zaustavio Crnce, a sakupljene 
Bolgani je podigao na noge, zaprepaštene i bijesne, budući 
da je prizor pred njihovim očima bio takav da ih je doveo u 
bjesnilo. Jedan gotovo nag bijelac uskočio je u dvoranu s 
podignutim kopljem. O njemu su slušali, ali ga dosada 
nisu vidjeli. Bio je toliko brz da je bacio svoje koplje istog 
trenutka kad je ušao unutra — čak i prije no što su oni 
uspjeli skočiti na noge. 


dvorana strave 


edan se drugi lav crne grive kretao džunglom kroz noć. 

Ne osvrćući se u svojoj veličanstvenosti na ostala 
stvorenja, dostojanstveno je prolazio prašumom. Nije lovio, 
jer se uopće nije trudio da mu kretanje bude nečujno, i nije 
se nikada oglašavao, kako inače čine lavovi. Kretao se brzo 
i tek bi ponekad zastao podigavsši njuškom da onjusi zrak i 
da osluhne. Tako je najzad stigao do visokog zida, počeo 
njuškati po njemu i naposljetku naisao na poluotvorena 
vrata, kroz koja je prošao u dvorište. 

Pred njim se izdizala golema zgrada. Dok je stajao i pro- 
matrao, prolomilo se iz unutrašnjosti zgrade gromko 
rikanje bijesnog lava. Crnogrivac je nagnuo glavu na jednu 
stranu i poćeo se prikradati. 

Upravo u trenutku kad je trebalo da La bude gurnuta u 
Numine pandže, Tarzah-majmun je glasno viknuvsši 
uskoćio u dvoranu i time naćas zaustavio stražare koji su 
je gurali u smrt. U kratkom trenutku predaha, za koji je 
majmun-čovjek znao da će doći, poletjelo je brzo koplje. 
Bolgani su, na svoje zaprepaštenje i bijes, vidjeli kako se 
zabolo u srce njihova vladara — velikog lava crne grive. 

Uz bok Tarzana nalazio se Crnac koga je natjerao da 
mu služi, i kad je Tarzan pojurio prema La, ovaj ga je pratio 
vičući svojim drugovima da će možda biti slobodni i riješiti 
se zauvijek Bolganija ako pomognu ovom strancu. 

— Vi ste dopustili ubistvo velikog vladara! — vikao je 
on jadnim Numinim čuvarima. — Bolgani će vas ubiti zbog 


toga! Pomognete li stranom Tarmanganiju i njegovoj ženi, 
imat ćete barem neke izglede za život i slobodu. A vi — 
obrati se onoj dvojici koji su čuvali La — i vas će pozvati na 
odgovornost; mi smo vam jedina nada! 

Pošto je dojurio do La, Tarzan je povuče preko 
stepenica na podij, gdje se nadao da će moći da se odupru 
pedesetorici Bolganija koji su već pojurili sa svojih sjedista 
prema njima. 

— Ubijte onu trojicu što sjede na podiju! — viknu 
Tarzan stražarima koji su se sada već kolebali na koju 
stranu da se priklone. — Ubijte ih, ako želite slobodu! 
Ubijte ih, ako želite živjeti! 

Njegov zapovjednički glas, upravo magnetska privlačć- 
nost njegove ličnosti i prirodni dar za vođu pridobili su ih u 
onom kratkom trenutku kad je bilo potrebno da se okrenu 
protiv omrznute vlasti koju su ona trojica Bolganija na 
podiju predstavljala. Kad su zarinuli svoja koplja u crna, 
čupava tijela svojih gospodara, postali su zauvijek 
Tarzanovi, jer u zemlji Bolganija za njih više nije bilo nade. 

Držeći jednom rukom La oko struka, majmun-čovjek je 
iznese na vrh podija gdje je išćupao svoje koplje iz tijela 
mrtvog lava. Zatim se okrenuo prema Bolganijima što su 
nadolazili, metnuo jednu nogu na tijelo žrtve i zaurlao 
strašnim pobjedničkim krikom Kerčakovih majmuna. 

Ispred njega su Bolgani zastali, a iza njega su stražari 
drhtali od užasa. 

— Stanite! — viknu Tarzan dižući ruku prema Bolga- 
nijima. — Čujte! Ja sam Tarzan-majmun! Nisam tražio 
kavgu s vašim narodom. Samo sam prolazio kroz vašu 
zemlju u svoju. Pustite me da u miru odem s ovom ženom i 
ovim stražarima! 

Umjesto odgovora začu se divlje režanje Bolganija, i oni 
opet pojuriše na podij. Iz njihovih se redova iznenada 
izdvoji onaj starac iz tornja i potrća brzo prema Tarzanu. 

—  Izdajico! — vikne Tarzan — ti ćeš prvi osjetiti Tar- 
zanov gnjev! 


Kad se crnogrivi lav približio naselju, pronašao je otvorena vrata i malo je zastao 
njušeći. Uto se odnekle iz dubine naselja začula rika razbješnjelog lava. Crnogrivi 
lav zatresao je grivom, nakrivio glavu i pošao nečujno naprijed. 


Rekao je to engleski, a stari je odgovorio istim jezikom. 

—  Izdajica? — povika starac iznenađeno. 

— Jest, izdajica! — zagrmi Tarzan. — Nisi li ti odmah 
otrčao Bolganijima da im javis da sam u palači kako bi 
mogli poslati Crnca da me namami u stupicu? 


— Ništa takvo ja nisam učinio — odgovori starac. — 
Došao sam ovamo da bih bio uz bijelu ženu, misleći da ću 
možda biti od koristi njoj ili tebi, budete li me zatrebali. 
Sada dolazim kao Englez da ti stanem uz bok i da umrem 
uz tebe, jer umrijet ćes, to je sigurno kao sto je bog na 
nebu. Ništa te sada, kad si im ubio vladara, ne može 
izbaviti od gnjeva Bolganija. 

— Dođi, dakle! — viknu Tarzan. — I dokaži svoju oda- 
nost. Bolje je umrijeti sada, nego zauvijek živjeti u ropstvu! 

Šestorica se stražara postaviše po trojica sa svake 
strane Tarzanu i La, dok je sedmi, onaj što je ušao nena- 
oružan s Tarzanom, iščćupao koplje iz tijela jednog od 
trojice Bolganija koji su izginuli na podiju. 

Pred tom silom, tako neobičnom za njih, Bolganiji su 
zastali u podnožju stepenica. Zastali su samo načas, jer ih 
je bilo svega devet prema pedeset, a onda kad su navalili 
uz stepenice, Tarzan i stražari dočekali su ih ratnim 
sjekirama, kopljima i toljagama. Za trenutak su uspjeli da 
ih potisnu, međutim brojčana je premoć bila isuviše 
velika. Kad je talas ponovo navalio, prolomi se u ušima 
boraca iz blizine užasna rika zbog koje je borba iznenada 
prestala. 

Kad su pogledah odakle taj glas dolazi, ugledali su je- 
dnog golemog lava crne grive kako stoji tik pod jednim 
prozorom. Jedan je tren stajao poput kipa od zlatne 
bronze, a zatim je zgrada ponovo zadrhtala od njegove silne 
rike. 

Viši od svih ostalih, Tarzan pogleda s podija dolje na 
veliku zvijer i u iznenadnom oduševljenju njegov glas 
nadglasa režanje Bolganija. 

—  Jad-bal-ja — uzvikne i pokaže na Bolganije. — 
Ubij! Ubij! 

Tek što je izrekao te rijeći, golemo je cudovište, istinsko 
utjelovljenje đavola, već navalilo na dlakave gorile-ljude. 
Istovremeno je majmunu-čovjeku pala na pamet zamisao 
kako da izbavi sebe i ostale što su od njega zavisili. 


— Brzo! — viknu on zarobljenicima. — Navalite na 
Bolganije. Ovdje je napokon pravi Numa, kralj životinja i 
vladar svih stvorova. On ubija svoje neprijatelje, ali će 
štititi Tarzana i njegove prijatelje. 

Videći kako im gospodari uzmiću pred snažnim 
napadom lava, robovi su pojurili vitlajući sjekirama i 
toljagama dok je Tarzan odbacivši koplje zauzeo mjesto 
među njima s isukanim nožem i, držeći se tik uz 
Jad-bal-ja, usmjeravao lava od jedne žrtve do druge, da ne 
bi omaškom napao nekog Crnca, malog bijelca ili čak i 
samu La. Dvadesetak Bolganija već je ležalo na podu kad 
je ostatak uspio da umakne iz dvorane, a zatim Tarzan 
pozva Jad-bal-ja da stane do njega. 

— Idite — obrati se Crncima — i odvucite tijelo lažnog 
Nume s podija. Iznesite ga iz dvorane, jer je sada došao 
pravi vladar da zauzme svoje prijestolje. 

Starac i La su zapanjeno gledali Tarzana i lava. 

— Tko ste vi — upita starac — kad vam uspijeva da 
izvodite takva čudesa s divljim zvijerima? Tko ste vi i što 
sada namjeravate? 

— Pričekajte i vidjet ćete — odgovori Tarzan smiješeći 
se. — Mislim da smo sada svi sigurni, te da će Crnci još 
dugo nakon ovoga moći živjeti mirno i udobno. 

Kad su Crnci odvukli s podija truplo lava i izbacili ga 
kroz jedan prozor, Tarzan je poslao Jad-bal-ja da zauzme 
mjesto na podiju, koje je dosada zauzimao lav Numa. 

— Evo — obrati se on Crncima — ovdje vidite pravog 
vladara, koji ne mora biti lancima vezan za prijesto. Trojica 
će, od vas otići do koliba vaših ljudi iza palače i pozvati ih 
da dođu u prijestolnu dvoranu, kako bi i oni mogli vidjeti 
što se ovdje odigralo. 

— Požurite, trebat će nam mnogo ratnika prije no sto 
se Bolgani vrate s većim snagama! 

Obuzeti uzbuđenjem koje je gotovo preobrazilo njihove 
duhove u nešto poput inteligencije, trojica Crnaca požure 
da izvrše Tarzanov nalog, dok su ostali buljili u njega s 


izrazom takvog strahopoštovanja koje bi mogla izazvati 
samo pojava nekog božanstva. La se približi Tarzanu i 
zagleda mu se u lice pogledom koji je bio gotovo isto tako 
pun poštovanja kao i pogledi Crnaca. 

— Nisam ti se zahvalila, Tarzane — reče ona — za sve 
što si zbog mene stavio na kocku i sto si učinio za mene. 
Znam da si morao doći ovamo u potrazi za mnom, da me 
izbaviš od ovih čudovišta, a znam i to da te nije ljubav 
natjerala na taj gotovo beznadni podvig. Čudo je da si 
uspio i toliko, međutim, ja iz legendi koje se prepričavaju o 
podvizima Bolganija znam da nema nikakve nade da na 
kraju svi skupa umaknemo, i ja te zaklinjem da odeš 
odmah i da, po mogućnosti, pobjegnes sam, jer jedino ti 
imaš izgleda da uspijes. 

— Ne slažem se s tobom da ne postoji mogućnost 
bijega, La — odgovori majmun-čovjek. — Čini mi se da 
sada imamo razloga da budemo uvjereni u mogućnost 
bijega, no moramo i ove uboge Crnce osloboditi ropstva i 
bolganijskog ugnjetavanja. No, to nije sve! Neću se samo 
time zadovoljiti! Moram kazniti ne samo taj narod koji 
prema strancima ne pokazuje nikakvu gostoljubivost nego 
i tvog vjerolomnog svećenika. Da bih to postigao, namje- 
ravam udariti na Opar silom koja će biti dovoljna da prisili 
Cadja da se odrekne vlasti i da te ponovo ustoličim na 
oparski prijesto. Ništa manje od toga neće me zadovoljiti i 
to ću sigurno izvršiti prije nego odem. 

— Vi ste hrabar čovjek — reče starac — i uspjeli ste 
daleko više no sto sam smatrao da je moguće, no La je u 
pravu. Vi ne poznajete okrutnost i snagu Bolganija. Ne 
znate ni to koliku vlast imaju nad Crncima. Da možete 
odstraniti iz njihovih glava taj zlokobni strah sto ih tako 
teško pritiskuje; mogli biste ih pridobiti u dovoljnom broju 
da omogućite sebi bijeg iz doline, no to je, mislim, izvan 
vaše moći. Naša je jedina nada, dakle, da pobjegnemo iz 
palače dok se još nisu sredili, pa da se onda pouzdamo u 


svoju brzinu i da će nam sreća biti sklona pri bijegu iz 
doline. 

— = Pogledajte! — vikne La pokazujući rukom. — Već 
je i ovog časa prekasno, oni se vraćaju! 

U pravcu što ga je ona označila ugledao je kroz otvorena 
vrata na drugom kraju dvorane kako velik broj gorila-ljudi 
dolazi prema njima. Njegov je pogled brzo skrenuo na 
prozore na drugom zidu. 

— Stanite reče on. 

Ostali pogledaju prema prozorima koji su gledali na 
terasu i ugledaju tamo nesto što je nalikovalo gomili od 
nekoliko stotina Crnaca koji su se trčeći približavali 
prozorima. Oni Crnci na podiju uzbuđeno su podvikivali: 
— Dolaze, oni dolaze! Mi ćemo biti slobodni, a Bolgani nas 
neće više moći tjerati da radimo do iznemoglosti, neće nas 
više tući, mučiti i bacati pred Numu da nas pojede! 

Tek što su Bolgani uspjeli doprijeti do vrata što vode u 
dvoranu, počeli su kroz prozore na suprotnoj strani 
navirati Crnci. Vodili su ih oni koje je Tarzan poslao da ih 
dovedu, a svoju su dužnost tako dobro obavili da su Crnci 
već sada izgledali potpuno preporođeni misleći na skoro 
oslobođenje. Čim ih je ugledao, vođa Bolganija im glasno 
naredi da pohvataju uljeze na podiju, no umjesto odgovora 
najbliži, je Crnac bacio koplje, i kad je ovaj pao mrtav, 
bitka je već bila u toku. 

Bolgani u palači bili su brojčano mnogo premoćniji, ali 
su Crnci imali tu prednost da su uspjeli spriječiti da u dvo- 
ranu dođe veći broj Bolganija istovremeno. Tarzan je 
odmah zapazio oduševljenje Crnaca, pa je pozvao 
Jad-bal-ja, sišao s podija i preuzeo vodstvo nad Crncima. 
Pred svakim je otvorom rasporedio dovoljno boraca za 
obranu, a u središtu dvorane zadržao je ostatak kao 
rezervu. Zatim je pozvao starca, da se posavjetuje s njim. 

— Istočna su vrata otvorena — reče Tarzan. — Ostavio 
sam ih otvorena kad sam ulazio. Može li dvadeset ili 
trideset Crnaca bez opasnosti izaći kroz njih da bi se razišli 


po selima i obavijestili stanovnike o tome sto se ovdje 
dešava? Treba da ih nagovore da sve svoje ratnike odmah 
pošalju u palaču, kako bismo mogli do kraja izvojevati 
slobodu. 

— To je izvanredan plan — odgovori starac. — 
Između, nas i vrata sada nema Bolganija, pa ako je to 
ikada moguće izvesti, sada je pravi ćas. Ja ću ti izabrati 
ljude. To moraju biti poglavice, jer će samo njihove rijeći 
stanovnici sela uzeti dovoljno ozbiljno. 


— Dobro — složi se Tarzan — izaberi ih odmah. 
Objasni im što hoćemo i naglasi im da je brzina 
neophodna. 


Jednog po jednog, starac je odabrao trideset ratnika i 
zatim im pažljivo objasnio što treba da rade. Bili su 
oduševljeni planom i uvjeravali su Tarzana da će prva 
pojačanja stići prije nego prođe jedan sat. 

— Kad budete prolazili kroz vrata, razbijte zasun, ako 
vam uspije, tako da ih Bolgani ne mogu ponovo zatvoriti i 
onemogućiti nam da dobijemo pojačanje. I recite im da oni 
koji prvi stignu pričekaju pred vratima dok ih se ne sakupi 
dovoljan broj — najmanje toliko koliko ih sada ima u dvo- 
rani — kako bi bili bar donekle sigurni kad budu prodrli u 
palaču. 

Crnci odgovoriše da su razumjeli, i čas kasnije nestali 
su kroz prozore u tamnoj noći. 

Nedugo nakon što su ti Crnci otišli, Bolgani su poduzeli 
odlučan juriš na Crnce koji su čuvali glavni ulaz u 
prijestolnu dvoranu, i tom je prilikom dvadesetorici gorila- 
ljudi uspjelo da se probiju u dvoranu. Na prvi znak povla- 
čenja Crnci su se pokolebali, jer je u njima prevladao 
iskonski strah od Bolganija i uzrokovao kolebanje i 
neodlučnost u protunapadu. Tarzan je poletio naprijed da 
pomogne zaustaviti juriš, i pozvao je za sobom Jad-bal-ja, 
a kad je golemi lav skočio s podija, majmun-čovjek je upro 
prstom pokazujući najbližeg Bolganija i povikao: — Ubij, 
ubij! 


Jad-bal-ja je skočio ravno za vrat gorile-čovjeka. Gole- 
me su se vilice sklopile na njegovu od straha iscerenom 
licu, a zlatni lav je na zapovijed svog gospodara odmah 
skočio na drugoga. Začas je tako oborio tri Bolganija, pa 
kad su to vidjeli ostali, oni se okrenuše da pobjegnu iz te 
dvorane strave. Sada su Crnci, stekavši opet samopo- 
uzdanje zbog lakoće kojom je njihov okrutni saveznik 
izazvao smrt i stravu tirana presjekli put Bolganijima 
postavivši se između njih i vrata — Držite ih, držite ih! — 
povika Tarzan. — Nemojte ih ubiti! Zatim se obrati 
Bolganijima: — Predajte se I neće vam se ništa dogoditi. 

Jad-bal-ja priđe svom gospodaru i stane uz njega režeći 
na Bolgamje i pogledavajući s vremena na vrijeme čovjeka- 
majmuna pogledima punim molbe, pogledima koji su 
govorili jasnije od riječi: pošalji me među njih. 

Od Bolganija koji su prodrli u dvoranu još ih je samo 
petnaest bilo na životu. Časak su oklijevali, a onda jedan 
baci oružje na pod. I ostali, bez krzmanja, također pobaca- 
še svoja koplja. 

Tarzan se okrene Jad-bal-jau: — Natrag! — reče on i 
pokaže na podij. Kad se lav okrenuo i odsuljao prema 
podiju, Tarzan se obrati Bolganijima: 

— Jedan će od vas izaći i reći da zahtijevam da se 
predaju. 

Bolgani su neko vrijeme šaputali među sobom i 
naposljetku jedan izjavi da će to saopćiti ostalima. Kad je 
taj izašao iz dvorane, starac priđe Tarzanu. 

— Oni se neće nikad predati — reće. — Možeš 
očekivati samo izdaju. 

— To je u redu — odgovori Tarzan — ja to i očekujem, 
no usput dobivam na vremenu, a to je ono što nam je 
najpotrebnije. Osjećao bih se bolje da mogu ove tu zatvoriti 
u nekakvu prostoriju, jer bih za toliko smanjio broj naših 
neprijatelja. 


— Ima tamo jedna prostorija — reće starac pokazujući 
na jedna vrata prijestolne dvorane — gdje ih možes 
zatvoriti. Takvih prostorija ima mnogo u vladarevu tornju. 

— Dobro - reče Tarzan i čas kasnije su Bolgani bili po 
njegovu nalogu zaključani u susjednoj prostoriji. Vani po 
hodnicima moglo se čuti kako gorile-ljudi raspravljaju. 
Očito su razgovarah o poruci koju im je poslao Tarzan. 
Prošlo je petnaest mmuta, pa onda trideset minuta a da od 
Bolganija nije stigla nikakva poruka, a niti su se neprija- 
teljstva nastavila. Naposljetku se na glavnom ulazu pojavio 
onaj isti kojega je Tarzan poslao sa zahtjevom da se 
predaju. 

— Onda — upita ga majmun-čovjek — kakav je 
odgovor? 

—  Oninemaju namjeru da se predaju — odgovori Bol- 
gani — ali su spremni da ti dopuste da napustiš dolinu pod 
uvjetom da pustiš zarobljenike i da ne učinis ostalima 
ništa nažao. 

Majmun-čovjek zatrese glavom. 

— To neće ići. Ja raspolažem tolikom silom da mogu 
satrti Bolganije iz doline palače dijamanata. Pogledaj — i 
on pokaže na Jad-bal-ja — ovo je pravi Numa! Ono ćudovi- 
šte sto ste ga imali na prijestolju bila je obična divlja zvijer, 
dok je ovaj Numa, kralj životinja, vladar svih stvorenja. Po- 
gledaj ga! Moram li ga držati vezana lancima poput 
zarobljenika ili roba? Ne. Pa ipak, postoji netko tko je 
moćniji čak i od njega, a to je onaj koji mu naređuje. To 
sam ja, Tarzan-majmun! Naljutis li me, nećesS osjetiti samo 
Numin gnjev nego i Tarzanov bijes. Crnci su moj narod, a 
Bolgani će biti moji robovi. Idi, reci svojim drugovima, ako 
hoće ostati na životu, da će im biti najbolje da đođu brzo i 
da mole milost! Idi! 

Kad je glasnik opet nestao, Tarzan se okrene starcu koji 
ga je promatrao, a na izrazu njegova lica mogla bi se čitati 
neka mješavina straha i poštovanja da nije bilo onog 


svjetlucanja u uglovima njegovih očiju. Majmun-čovjek 
uzdahne duboko i s olakšanjem. — Sada smo dobili još 
najmanje pola sata reče. 

— To će nam vrijeme biti i te kako potrebno — odgovori 
starac — iako si već i dosad postigao više no što sam oče- 
kivao. Uspio si naime kod Bolganija, koji do sada nisu 
nikada posumnjali u svoju moć, ipak izazvati sumnju da 
nisu svemoćni. 

Odjednom je raspravljanje u hodnicima utihnulo, i 
umjesto njega začulo se komešanje. Jedna skupina od 
približno pedeset gorila-ljudi zauzela je položaj ravno 
preko puta glavnog ulaza, gdje su mirno stajali držeći 
oružje u pripravnosti, očito spremni da spriječe svaki 
pokusaj bijega onima u dvorani. Iza njih se moglo vidjeti 
kako se preostali udaljuju i nestaju kroz vrata i hodnike 
što su vodili iz glavnog predvorja palače. Crnci su zajedno s 
La i starcem nestrpljivo iščekivali da dođe pojačanje, dok je 
Tarzan sjedio na rubu podija prebacivšsi ruku oko vrata 
Jad-bal-ja. 

Nakon toga nastade dugotrajna tišina, koju je prekida- 
lo jedino nervozno šaputanje Crnaca, kojih je moral 
očevidno polako popuštao dok su čekali da im drugovi iz 
prašume stignu u pomoć. Osim toga, na njihovu je 
hrabrost djelovalo i to što nikako nisu mogli pogoditi sto 
Bolgani smjeraju, odnosno što su već poduzeli protiv njih. 
Tisina je bila mnogo strasnija no što bi to bio pravi napad. 

La je prva od bijelaca prekinula tišinu. 

— Akoje onih trideset Crnaca moglo napustiti palaću, 
zašto to ne bismo mogli i mi? — upita ona. 

— Dva su razloga za to — odgovori Tarzan. — Prvo, da 
smo zajedno napustili Bolganije, oni bi nas — brojčano 
nadmoćni kao što su bili — mogli napadati i tako nas 
zadržati dovoljno dugo da njihovi glasnici stignu prije nas 
u sela. I onda bismo ubrzo bili opkoljeni hiljadama 
neprijateljskih ratnika. Drugi je razlog u tome što ja želim 
kazniti ta čudovišta, kako bi se ubuduće stranac mogao 


osjećati sigurnim ti ovoj dolini — On zastane. — A sada ću 
vam odati i treći razlog zašto nećemo ovog trenutka 
napustiti palaču. Pogledajte — nastavi — terasa i vrt su 
prepuni Bolganija. Kakve god njihove namjere bile, mislim 
da uspjeh zavisi od naseg pokušaja da umaknemo iz ove 
prostorije kroz prozore, jer ako se ne varam, Bolgani su 
nam na terasi i u vrtu postavili zasjedu. 

Starac pođe do jednog mjesta odakle je mogao sagledati 
veći dio terase i vrta na onoj strani gdje su se nalazili 


prozori. 
— U pravu si — reče on kad se vratio do majmuna- 
čovjeka. — Bolgani su se svi, osim onih što čuvaju glavni 


izlaz i možda nekolicine na drugim izlazima iz prijestolne 
dvorane, sakupili pod ovim prozorima. To, međutim, 
moramo utvrditi. 

On brzo prijeđe na drugu stranu dvorane i odmakne je- 
dan zastor, iza kojega se na otvoru pojavi mala skupina 
Bolganija. Stajali su tamo nepokretno, ne pokušavajući da 
ga zgrabe ili da mu naude. Pošao je do drugog izlaza, pa 
onda do trećeg. Iza svakog je otkrivao istu sliku sutljivih 
gorila-ljudi što su stražarili. Obišao je cijelu dvoranu, 
prešao i preko podija, a zatim se vratio Tarzanu i La. 

— Kao što sam i mislio — reče — mi smo potpuno 
opkoljeni. Ako ne stigne neka pomoć, izgubljeni smo. 

— Ali njihove su snage podvojene — primijeti na to 
Tarzan. 

— Čaki ovako podvojeni dovoljno su jaki da obraču- 
naju s nama — odgovori starac. 

— Možda si u pravu — reće Tarzan — ali borba će, u 
najmanju ruku, biti velika. 

—  Štoje to! — uzvikne iznenada La, a istovremeno su 
i ostali začuli buku i podigli oči prema stropu, gdje su ugle- 
dali kako se s tuceta otvora dižu poklopci iza kojih se uka- 
zaše mrka lica nekoliko tuceta gorila-ljudi. 

— Što to sada smjeraju? — uzvikne Tarzan, a Bolgani, 
kao da hoće odgovoriti, počeše u dvoranu bacati smotuljke 


u ulje namočenih gorućih krpa vezanih u kozje koze. 
Dvorana se odmah počela puniti gustim, zagusljivim 
dimom koji je prožimao smrad gorućih koža i dlaka. 


krvava karta 


ošto su zakopali zlato, Esteban i Owaza vratili su se na 

mjesto gdje su ostavili onih pet momaka, i onda su s 
njima krenuli do rijeke, gdje su se ulogorili za noć. Tu su 
kovali planove i donijeli odluku da napuste bijelce i da ih 
puste da se do obale probiju kako god znaju. A njih 
dvojica, predlagao je Owaza, treba da se probiju do jednog 
drugog mjesta na obali i da tamo unajme dovoljan broj 
nosača koji će prenijeti zlato. 

— Zašto da idemo ćak do obale po nosače? — upita 
Esteban. — Ne bismo li ih isto tako mogli unajmiti u 
najbližem selu? 

— Ti ljudi ne bi posli s nama do obale — odgovori: 
Owaza — oni nisu nosači. U najboljem bi nam slučaju 
nosili zlato samo do najbližeg sela. 

— Pa zašto da ne uradimo tako — zapita Španjolac. — 
U narednom selu mogli bismo unajmiti druge nosače da 
nam nose dalje, sve dok ne bismo uspjeli najmiti nosaće 
koji bi išli do obale. 

Owaza zatrese glavom. 

—  Toje dobar plan bwana, ali ga ne možemo ostvariti, 
jer nemamo čime platiti nosače. 

— U pravu si — na to će Esteban — ali bi nam to ušte- 
djelo taj prokleti put do obale i natrag. 

Neko su vrijeme sjedili i šutke razmišljali. 

— = Sjetio sam se! — uzvikne naposljetku Španjolac. — 
Čak i da imamo nosače, ne bismo mogli otići ravno do 


obale, jer bismo mogli nabasati na društvo Flore Hawkes. 
Moramo dakle pričekati dok oni ne odu iz Afrike. Dva 
mjeseca čekanja nije mnogo, a oni će imati đavolske muke 
da se dokopaju obale s onom gomilom buntovnih nosača. 
Dok budemo čekali, možemo s jednom šipkom zlata otići 
do najbližeg mjesta i tamo je zamijeniti za robu. Nakon 
toga možemo se vratiti i od sela do sela unajmljivati 
nosače. 

—  Bwana govori riječi mudrosti — odgovori Owaza. — 
Najbliža trgovačka stanica mnogo je bliža od obale. Tako 
ćemo uštedjeti na vremenu, a uz to i izbjeći mnoge naporne 
marševe. 

— Ujutro ćemo se, dakle, vratiti i iskopati jednu 
šipku zlata, no moramo se osigurati da nas ne bi pratio 
netko od tvojih ljudi, jer sve dok to ne bude zaista 
neophodno nitko ne smije saznati gdje je zlato zakopano. 
Kad se vratimo, saznat će, dakako, i drugi, ali kako ćemo 
mi nakon toga biti neprekidno prisutni neće biti mnogo 
opasnosti da nam ga netko otme. 


I tako su se sutradan izjutra Španjolac i Owaza vratili 
do zakopanog blaga i iskopali jednu šipku zlata. 

Prije odlaska, Španjolac na unutrašnjoj strani leopar- 
dove kože koju je nosio preko ramena nacrta vrlo tačnu 
skicu položaja blaga. Crtao je zašiljenim štapom koji je 
prethodno umočio u krv sitnog glodavca što ga je za to 
ubio. Owaza mu je saopćio imena rijeka i svih planina koje 
su se mogle vidjeti s mjesta gdje je bilo zakopano zlato. Uz 
to je unio, što je moguće jasnije, put kojim se može stići na 
to mjesto s obale. Kad je i te podatke ispisao ispod svoje 
karte, osjetio je veliko olakšanje, jer ako se nešto desi 
Owazi, bez te karte možda više ne bi mogao pronaći zlato. 

Narednog jutra Owaza i Esteban napustili su logor i krenuli prema mjestu gdje je 
bilo pohranjeno zlato. Iskopali su jednu šipku. Kako se Esteban bojao da bi se 
Owazu moglo nešto dogoditi, odlučio je da na leopardovom krznu nacrta položaj 
mjesta sa svim potrebnim oznakama. 


Kad je Jane Clayton stigla na obalu da se ukrca u brod 
za London, čekao ju je telegram iz kojeg je razabrala da joj 
je otac potpuno izvan opasnosti i da nije potrebno da 
dolazi. Zato je, pošto se dva dana odmarala, krenula kući 
istim onim dugim, vrućim i zamornim putem kojim je i 
dosla. Kad je napokon stigla u bungalov, ustanovila je na 
svoje zaprepaštenje da se Tarzan još uvijek nije vratio s 
ekspedicije u Opar. A uz to ju je još i ražalostila vijest o 
bijegu Zlatnog lava, jer je znala koliko Tarzan voli tu 
plemenitu zvijer. 

Prošla su dva dana od njezina povratka, kad su se poja- 
Vili i Vaziri koji su pratili Tarzana, ali bez njega. Srce joj se 
tada ispunilo istinskim strahom za njezina muža. 
Ispitivala je brižljivo te ljude, a kad je saznala za Tarzanovu 
nezgodu i da je opet izgubio pamćenje, odmah je odlučila 
da će sutradan krenuti u potragu za njim i obavijestila 
Vazirije koji su se tek vratili da će je pratiti. 

Korak je pokušao da je odvrati, no kad u tome nije 
uspio, uporno je tražio da i on pođe s njom. 

— Ne smijemo svi odjednom izbivati — reće ona. — Ti 
ostani ovdje, sine moj. Ako ne uspijem, vratit ću se i pustiti 
tebe. 

— Ne mogu dopustiti da ideš sama, majko — odgovori 
Korak. 

— Kad su Vaziri sa mnom, onda nisam sama — 
nasmije se ona. — A ti, dječače moj, dobro znaš da sam s 
njima jednako sigurna bilo gdje u srcu Afrike kao i ovdje 
na imanju. 

— Da, da, vjerojatno je tako — odgovori Korak — no ja 
bih ipak volio da pođem, ili pak da je Merien ovdje. 

— Da,ija bih željela da je Merien ovdje — odgovori 
lady Greystoke. — Međutim, nemoj se brinuti. Ti znaš da 
sam ja, mada se u tome ne mogu mjeriti s Tarzanom ili s 
tobom, ipak prilično vješta u džungli, što nipošto nije mala 
prednost; pa kako ću biti okružena vjernim i hrabrim Vazi- 
ri j ima, bit ću potpuno sigurna. 


— Pretpostavljam da si u pravu — odgovori Korak — 
no ipak mi nije drago što ideš sama. 

I tako se, uza sve njegove primjedbe, Jane Clayton 
sutradan izjutra uputila s pedeset Vazirija u potragu za 
svojim suprugom. 


Kad se Esteban i Owaza nisu vratili u logor kao što su 
obećali, ostali su se članovi ekspedicije najprije počeli 
ljutiti, a zatim se njihova srdžba pretvorila u zabrinutost, i 
to dakako ne zbog Španjolca, već zbog mogućnosti da je 
Owazu snašla neka nesreća pa se neće vratiti da ih odvede 
na obalu. Jedino je on od svih Crnaca izgledao dorastao 
osornim i buntovnim nosačima. Crnci su s prezirom odbili 
pomisao da se Owaza izgubio. Više su bili skloni mišljenju 
da su ih on i Esteban namjerno napustili. Luvini, koji je u 
odsutnosti Owaze vršio dužnost nadglednika, imao je 
svoju vlastitu teoriju. 

—  Owazai bwana su otišli da sami potraže pljačkaše 
slonovače. Lukavštinom, oni bi mogli postići isto sto i mi 
upotrebom sile, a slonovaću će morati dijeliti samo na dva 
dijela. 

— Ali kako mogu dvojica savladati čitavu bandu plja- 
čkaša? — upita Flora ne vjerujući da je to moguće. 

— Vi ne poznajete Owazu — odgovori Luvini. — Uspije 
li mu razgovarati s robovima, on će ih pridobiti za sebe, a 
kad pljačkaši vide da je onaj što prati Owazu i bori se na 
čelu pobunjenih robova Tarzan, pobjeći će od straha. 

— Mislim daje on u pravu — promrmlja Kraski — sve 
to miriše na Španjolca. 

Zatim se iznenada obrati Luviniju: 

—  Možes li nas ti odvesti do logora tih pljačkaša? 

— Mogu — odvrati Crnac. 

— Dobro! — uzvikne Kraski. — A sada, Floro, što ti 
misliš o ovom planu: Poslat ćemo glasnika pljačkašima da 


ih upozori na Owazu i Španjolca i da im kaže da to nije 
Tarzan-majmun nego varalica. Možemo ih zamoliti da tu 
dvojicu zarobe i da ih drže do našeg dolaska, a kad stigne- 
mo tamo podesit ćemo daljnje planove prema prilikama. 
Nije isključeno da ćemo provesti nas prvobitni plan pošto 
jednom kao prijatelji upadnemo u njihov logor. 

— Da. to ne zvuči loše — odgovori Flora — i zaista 
podmuklo, kao što si i ti sam. 

Kraski pocrveni. 

— Vukovi zavijaju u čoporu — reče. 

Djevojka ravnodušno slegne ramenima, ali Bluber, koji 
je zajedno s Peeblesom i Throckom sšutke slusao taj 
razgovor, plane. 

— Što si mislio time? — upita uzrujano. — Tko je ne- 
pošten? Kašem ti, gazda Kraski, da ja pošten čovjek, a to 
da Adolf Bluber neposšten čovjek, to ni jedan ne reći. 

— Oh, zaveži! — prasne Kraski. — Bilo pošteno ili 
nepošteno, ti si za sve, samo ako nema opasnosti. Ali oni 
su momci i sami oteli slonovaču, pri čemu su vjerojatno 
ubili dosta ljudi, a uz to su i pohvatali robove, koje ćemo mi 
osloboditi. 

— Pa topro — odgovori Bluber — ako je to sfe lijepo i 
plemenito, pa... u redu, ali upamti, gospodine Kraski, ta 
sam ja poštena čovjek. 

— Do vraga! — viknu Throck. — Mi smo svi pošteni! U 
svom životu nisam nikad vidio drustvo koje bi bilo tako po- 
šteno kao naše. 

— Sigurno je da smo pošteni — zagrmi John Peebles 
—irazbit ću prokletu glavu svakome tko kaže da nismo; tu 
smo, i to ti je to! 

Djevojka se umorno nasmiješi. 

—  Poštenjake je lako prepoznati — reče. — Oni idu po 
svijetu i pričaju kako su pošteni. To, uostalom, nije važno; 
sada treba da se odlučimo hoćemo li prihvatiti prijedlog 
Kraskog ili nećemo. U tome se moramo složiti prije no bilo 
što poduzmemo. Ima nas petero. Da glasamo. Da ili ne! 


— Hoće li ljudi poći s nama? — upita Kraski obrativsi 
se Luviniju. 

— Ako im se obeća dio slonovače, poći će — odgovori 
Crnac. 

— Tkoje od nas za taj plan? — upita Flora. 

Svi su bili za plan i za to da se prihvate tog pothvata. 
Pola sata kasnije već je glasnik krenuo putem sto je vodio 
u logor pljačkaša noseći poruku za njihovog vođu. Nedugo 
zatim i oni su napustili logor i pošli u istom smjeru. 

Tjedan dana kasnije, kad su stigli u logor pljačkaša, 
ustanovili su da je i njihov glasnik sretno prispio i prenio 
poruku. Ali kako se Esteban i Owaza nisu pojavili, niti se u 
blizini išta o njima čulo, pljačkasi su postali sumnjičavi i 
mrzovoljni bojeći se da je poruka samo smicalica koja je 
trebala da znatnom broju bijelaca i naoružanih Crnaca 
omogući da bez opasnosti uđu u njihovu utvrdu od kolja. 


Jane Clayton i njezini Vaziri brzo su napredovali, i na 
mjestu gdje su Vaziri posljednji put vidjeli Estebana, za 
koga su još uvijek vjerovali da je Tarzan, naišli su na 
tragove grupe Flore Hawkes. Slijedeći veoma jasan trag i 
napredujući mnogo brže od Florine grupe, Jane i Vaziri 
ulogoriše se jednu milju podalje od logora razbojnika. 
Svega nedjelju dana poslije odlaska Florine grupe, koja se 
još uvijek nalazila tu, čekajući bilo da se pojave Esteban i 
Owaza bilo da u jednom povoljnom trenutku izdajnički 
napadnu pljačkaše slonovače, Lavini i još neki Crnci 
uspjeli su potajno nauckati na pobunu robove pljačkaša. 
Mada je svakog dana obavještavao Floru Hawkes o tome 
kako se razvija situacija, ipak nije javljao kako napreduje 
njegov vlastiti mali plan, u kojem je uz pobunu robova i 
pokolj pljačkaša bio predviđen i pokolj svih bijelaca u 1o- 
goru, izuzev Flore Hawkes, koju je Luvini želio zadržati za 
sebe ili pak prodati nekom crnom sultanu na sjeveru. 


Prema Luvinijevu planu prvo je uz pomoć bijelaca trebalo 
poklati pljačkase, a zatim razoružati bijelce, te ih poubijati. 

Nema sumnje da bi Luvini taj svoj plan mogao lako os- 
tvariti da nije bilo odanosti i sklonosti jednog mladog 
Crnca koji je Flori Hawkes bio dodijeljen kao sluga. 

Mlada je žena, koliko je god bila pohlepna i škrta, ipak 
bila dobra i milostiva gospodarica. Dobrota koju je iskazi- 
vala neukom malom Crncu uskoro će joj se mnogostruko 
isplatiti. 

Luvini je jednog poslijepodneva došao k njoj i saopćio 
joj da je sve spremno i da pobuna robova i pokolj pljačkaša 
treba da uslijede ćim se spusti mrak. Skladište slonovače 
već je toliko raspirilo pohlepu bijelaca da su s najvećim 
nestrpljenjem čekali čas kad će izvršiti i posljednji čin 
svoga plana i dokopati se velikog bogatstva. 

Upravo prije većere mali se crni dječak usšuljao u šator 
Flore Hawkes. Oči su mu bile raskolačene od silnog 
straha. 

— Što se dogodilo? — upita ona. 

—  ŠSš! — opomenu je on. — Nemoj da oni čuju kako 
razgovaram s tobom, nego približi svoje uho da ti šapatom 
ispričam što Luvini smjera. 

Djevojka nagne glavu do usta malog Crnca. 


— Ti si bila dobra prema meni — prošapta on — i 
sada, kad ti Luvini hoće nanijeti zlo, došao sam da te 
obavijestim. 


— Što to znači? — na to će Flora tiho. 

— To znači da je Luvini izdao svojim ljudima 
naređenje da nakon pokolja poubijaju i sve bijelce a tebe 
da zarobe. Namjerava da te zadrži za sebe, ili da te za 
veliku svotu proda na sjeveru. 

— Ali, kako si ti sve to saznao? — upita djevojka. 

Svi Crnci u logoru to znaju — odgovori dječak. — Meni 
je zapovjedio da ti ukradem pištolj i pušku, kao što će i 
drugi djećaci ukrasti oružje svojim gospodarima. 

Djevojka skoči na noge. 


— Ja ću tog izdajicu naučiti pameti! — uzviknu ona, 
dograbi pištolj i krene prema izlazu iz šatora. 

Dječak je uhvati za noge. 

— Ne, Ne! — vikne. — Nemoj to učiniti! Nemoj ništa 
reći! To će ih samo navesti da prije poubijaju bijelce, a tebe 
će ipak zarobiti. Svi su Crnci u logoru protiv vas. Luvini je 
obećao da će slonovaču podijeliti na jednake dijelove. Oni 
su spremni, pa ako bi ti sada zaprijetila Luviniju, ili kad bi 
na neki drugi način shvatili da znate za zavjeru, navalili bi 
na vas istog trenutka. 

— Što da činim? upita ona. 

— Postoji samo jedna nada, a to je bijeg. Ti i ostali 
bijelci morate pobjeći u džunglu. Pratiti vas ne bih smio 
čak ni ja. 

Djevojka je neko vrijeme stajala gledajući šutke malog 
dječaka, a onda reće: 

— Vrlo dobro, ja ću učiniti kako kažeš. Spasio si mi ži- 
vot. Možda ti se nikad neću moći odužiti, a možda i hoću. 
Idi sada, prije no što posumnjaju u tebe. 

Crnac se izvuče iz šatora puzeći ispod stražnje strane, 
da ga ne bi opazio neki od njegovih iz sredista logora, 
odakle se prednja strana šatora mogla jasno vidjeti. 
Neposredno nakon njegova odlaska Flora je bezbrižno 
izašla i uputila se u šator u kome bijahu Kraski i Bluber. 
Tu je našla obojicu i ispričala im, šapćući, što joj je Crnac 
rekao. Kraski je na to pozvao Peeblesa i Throcka. Odlučili 
su da ne odaju da bilo što slute, Englezi su predlagali da 
zaskoče i ubiju Crnce, ali ih je Flora Hawkes odvratila od 
tog prenagljenog koraka shvaćajući da su urođenici 
brojčano premoćni i da je takav pokušaj unaprijed osuđen 
na neuspjeh. 

Pronicavi Bluber, koji je u svojoj lukavosti u svakoj 
prilici tražio mogućnost da se izvuće pomoću dvoličnosti, i 
sada je predložio da potajno o svemu obavijeste pljačkaše 
te da udruženi s njima zauzmu što je moguće povoljnije 


položaje u logoru i da pripucaju na Crnce ne čekajući 
njihov napad. 

Flora Hawkes odbije i taj prijedlog. 

To neće ići — reče — jer nas pljačkaši isto toliko mrze 
koliko i Crnci. Ako bismo uspjeli savladati Crnce, pljačkaši 
bi za svega nekoliko minuta saznali za sve pojedinosti 
plana što smo ga skovali a poslije toga nasi životi ne bi 
vrijedili koliko je crno pod noktom. 

— Mislim da je Flora, kao i obično, u pravu — zareža 
Peebles — no kako ćemo se, do đavola, provesti u toj 
džungli, bez lovaca, bez kuhara, bez nosača i bez vodiča, to 
je ono što bih ja htio znati; tu smo, i to ti je to. 

— Čini se da nam ništa drugo ne preostaje — reče 
Throck — no odnio me đavo ako se meni bježi odavde! 

— Ah, — uzvikne Bluber — mi sami da idemo u ta 
džungla? Radije bi ostao oftje pa da me kao bijelca ubiju. 

Bluber je kršio ruke, a znoj se slijevao niz njegovo 
masno lice. — Ah, sašto sam to učinio? Sašto sam to ući- 
nio? — naricao je. Sašto nisam ostao kod kuća u London 
gdje i spadam? 

—  Zaveži! — prasnu Flora. — Nije li ti jasno da će ovi 
momci, učinis li nešto što će pobuditi njihovu sumnju, 
odmah navaliti na nas? Preostaje nam samo da pričekamo 
dok se oni bace na pljačkaše. Mi ćemo još uvijek imati 
oružje, jer nam ga oni ne namjeravaju ukrasti sve dok ne 
pokolju pljačkaše. U gužvi za vrijeme borbe mi ćemo 
pobjeći u džunglu, a onda — nitko ne može znati sto će se 
s nama dogoditi. 

Čas kasnije k njima je došao Luvini. 

—  Sveje gotovo, bwana — reče on. — Čim večera bude 
gotova, budite spremni. Čut ćete pucanj, to će biti znak. 
Tada otvorite vatru na pljačkase. 

— Uredu — reće Kraski — mi smo upravo raspravljali 
o tome i odlučili smo da zauzmemo položaje blizu vrata, 
kako bismo ih spriječili u bijegu. 


— To je dobro — odgovori Luvini; — no vi morate 
ostati ovdje — obrati se on Flori. — Bilo bi opasno za vas da 
budete ondje gdje se vodi borba. Zato ostanite u svom 
šatoru, a mi ćemo zametnuti borbu na drugoj strani, 
možda i kod vrata, ukoliko bi netko od njih pokusao 
umaći. 

— U redu — reče Flora — ja ću ostati ovdje gdje je si- 
gurno. 

Zadovoljan što se njegov plan tako dobro ostvaruje. 
Crnac ih napusti, a malo zatim svi su ljudi u logoru bili 
zauzeti večerom. U zraku se osjećala neka nervozna 
napetost što je zahvatila cijeli logor, pa i pljačkaše, koji ni 
pojma nisu imali o onome što se sprema. Bluber je bio 
toliko zastrašen da uopće nije mogao jesti, nego je sjedio 
blijed i dršćući bacao divlje i unezvjerene poglede po logoru 
i prema vratima. Mora da je, sjedeći tako i čekajući na 
pucanj koji je imao najaviti početak pokolja, stotinu puta 
procijenio udaljenost do vrata kroz koja treba da odjuri u 
džunglu, gdje će, u to bijaše uvjeren, postati žrtva prvog 
lava koji naiđe. 

Peebles i Throck su ravnodušno pojeli svoju večeru. 
Kraski, nervozan kakav je bio, nije mogao jesti, ali nije 
pokazivao nikakvih znakova straha. I Flora Hawkes, iako 
je shvaćala koliko je beznadan njihov položaj, ostala je 
naoko mirna. 

Pala je noć. Neki su Crnci i pljačkaši još uvijek jeli kad 
je tišinu narušio oštar pucanj. Jedan se pljačkaš tiho 
skljoka na zemlju. Kraski se digne i zgrabi Floru za ruku. 
— Dođi — poviće on. 

I oni potrčaše prema vratima, a za njima Peebles i 
Throck, dok je Bluber, kome je strah dao krila, bio 
nekoliko koraka ispred njih. 

Sada je zrak već bio ispunjen promuklim krikovima 
boraca i pucnjevima pušaka. Pljačkaši, kojih je bilo svega 
desetak, pucali su na Crnce kao na divljač, i kako su bili 
neusporedivo bolji strijelci, ishod borbe jos je uvijek bio 


neizvjestan kad je Kraski otvorio vrata te je petoro bijelaca 
pobjeglo u pomrčinu džungle. 

Bez obzira na veću vještinu pljačkaša, Crnci su na 
kraju, mada nisu bili nikakvi strijelci, zahvaljujući 
ogromnoj brojčanoj prednosti, uspjeli oboriti i posljednjeg 
pljačkaša. Tek je tada Luvini obratio pažnju na druge 
bijelce i ustanovio da su pobjegli iz sela. Crnac je u tren 
oka shvatio dvije stvari. Prvo, da ga je netko izdao, i drugo, 
da bijelci za to kratko vrijeme otkako su napustili logor 
nisu mogli daleko dospjeti. 

Okupio je ratnike i objasnio im što se dogodilo. Utuvio 
im je da će se bijelci, ako im dopuste da umaknu, vratiti s 
pojačanjima i kazniti ih. I zato se oni, — a sada ih je bilo 
preko dvije stotine — odmah uputiše tragom bjegunaca, da 
ih sustignu prije no što bi ovi uspjeli prenijeti poruku do 
najbližeg sela, koje je bilo udaljeno od logora svega jedan 
dan hoda. 


riznica dijamanata 


ad se prijestolna dvorana ispunila zagusljivim dimom, 

Crnci su se okupili oko Tarzana zaklinjući ga da ih 
izbavi, jer su i oni vidjeli da pred svakim izlazom stoji 
mnoštvo Bolganija, dok ih je još vise čekalo u vrtovima i na 
terasi. 

— Pričekajte malo — reče Tarzan. Kada dim postane 
toliko gust da nas Bolgani više neće vidjeti, pojurit ćemo na 
prozore što gledaju na terasu, jer su oni bliže istočnim 
vratima nego bilo koji drugi izlaz, pa će tako neki od nas 
imati bolju priliku da umaknu. 

— Jaimam bolji plan — umiješa se starac. — Kad nas 
dim sasvim obavije, pođite za mnom. Postoji jedan izlaz 
koji nije čuvan, vjerojatno zato što oni i ne sanjaju da 
bismo se mi mogli njime poslužiti. Kad sam prolazio preko 
podija iza prijestolja, iskoristio sam priliku i uvjerio se da 
ga Bolgani ne čuvaju. 

— Kamo on vodi? — upita Tarzan. 

— U podrum tornja dijamanata, onog tornja u kome 
sam te otkrio. Taj je dio palače najbliži istočnim vratima, 
pa ako nam uspije doći do njih prije no što oni posum- 
njaju, sigurno će nam uspjeti da se dokopamo šume. 

— Sjajno — odgovori majmun-čovjek. — Ubrzo će nas 
dim sakriti od Bolganija. 

U stvari, u to je vrijeme dim već bio tako gust i oštar da 
su oni što su bili u dvorani jedva disali. Neki su već počeli 
kasljati i gušiti se, a, svima su oči suzile. Pa ipak, jos uvijek 


nisu bili potpuno skriveni od pogleda stražara koji su ih 
opkolili. 

— Ne znam koliko ćemo ovo još moći izdržati — reće 
Tarzan. — Što se mene tiče, dosta mi je. 

— Ipak postaje sve gušći i gušći — reče starac. — Još 
malo, i ja mislim da ćemo neopazice izaći. 

—  Jato više ne mogu izdržati! — uzviknu La. — Ja se 
gušim i već sam napola slijepa. 

— Vrlo dobro — reče starac. — Sumnjam da bi nas 
sada mogli vidjeti. Već je prilično gust. Hajde, dođite za 
mnom, 

I on ih povede uza stepenice podija kroz jedna vrata iza 
prijestolja u mali otvor sakriven zastorima, Starac je prvi 
ušao u otvor, pa onda La, a za njom Tarzan i Jad-bal-ja, 
koji je već postao tako nestrpljiv da ga je Tarzan jedva 
obuzdavao, te je sada potmulo režao od bijesa, sto je moglo 
Bolganijima odati kuda bježe. Iza Tarzana i lava gurali su 
se, kašljući, Crnci, no kako je Jad-bal-ja bio upravo pred 
njim, držali su se malo podalje od prve grupe, što inaće 
vjerojatno nikako ne bi učinili. 

Otvor je vodio u tamni hodnik kojim se po grubim 
stepenicama silazilo kat niže, a zatim kroz potpunu tamu 
ravno prema tornju dijamanata, koji je bio prilično daleko 
od tornja vladara. 

Oslobodivši se gustog dima, osjetili su toliko olakšanje 
da nikoga nije smetalo što je u hodniku mrak kao u rogu. 
Svi su šutke išli za starcem, koji ih je upozorio na prvih 
nekoliko stepenica, koje su uostalom bile i jedina prepreka 
u tunelu. 

Na kraju hodnika starac se zaustavio pred teskim vra- 
tima, koja je tek uz krajnji napor uspio otvoriti. 

— Pričekajte nas — obrati se on Crncima — dok 
nađem baklju, da osvijetlimo put. 

Čuli su ga kako se kreće iza vrata, a čas kasnije pojavi 
se slabašno titravo svjetlo, i u tom blijedom svjetlu Tarzan 


ugleda četvorouglatu prostoriju koje se veličina mogla 
samo naslućivati u titravom svjetlu baklje. 

Neka svi uđu — reće starac — a posljednji neka zatvori 
vrata za sobom. 

Kad je to bilo gotovo, on pozva Tarzana. 

Vođeni starcem, Tarzan, La i grupa zarobljenih Crnaca spustili su se stepe- 
nicama u mračni hodnik i tako su se sve više udaljavali od Bolganija. Međutim 
Zlatni lav postajao je sve nemirniji... 


— Dođi! — reče mu. — Prije no sto napustimo ovu 
prostoriju hoću da ti pokažem prizor kakav ljudsko oko još 
nije vidjelo. 

I on ga odvede na drugi kraj prostorije, gdje je Tarzan u 
svjetlu lojanice ugledao nizove polica, a na njima male 
kožne vrećice. Starac je odložio lojanicu na jednu policu, 
uzeo jednu vrećicu i istresao njezin sadržaj na dlan. 

— Dijamanti — reče on. — Svaka od ovih vrećica 
teška je pet funti, a u svakoj se nalaze dijamanti. Oni su ih 
nagomilavali kroz bezbrojna stoljeća, jer ih proizvode 
mnogo više no što ih mogu sami upotrijebiti. U njihovim je 
legendama sadržano vjerovanje da će se Atlantidi jednog 
dana vratiti i da će im onda moći prodati dijamante. Zato 
oni i dalje kopaju, a dijamante spremaju kao da za njih 
postoji stalno i spremno tržište. Evo, uzmite jednu vrećicu 
— reče on — i pruži jednu Tarzanu a drugu njegovoj 
pratilici. — Ne vjerujem da ćemo ikada živi izaći iz ove 
doline, ali može se i to desiti — reće na kraju, i uzme treću 
vrećicu za sebe. 

Iz riznice dijamanata starac ih je uz primitivne ljestve 
odveo kat više, a zatim brzo do glavnog ulaza u toranj. 
Sada su između njih i terase bila samo dvoja teška vrata 
zakračunata iznutra, a nedaleko zjapila su istočna vrata 
zidina. Starac je upravo htio otvoriti ta vrata, kad ga 
Tarzan zaustavi: 

— Stani načas — reče on — dok ne stignu i preostali 
Crnci. Treba im neko vrijeme da se popnu ljestvama. Kad 
budu svi iza nas, ti otvori širom vrata, pa onda s La i ovih 
desetak Crnaca što su tu iza nas pojuri prema vratima. Mi 
ostali obrazovat ćemo zaštitnicu i odbiti Bolganije ako nas 
napadnu. Budite spremni — doda ćas kasnije. — Mislim 
da su se sada svi popeli. 

Tarzan je u tančine objasnio Crncima svoj plan, a 
zatim, okrenuvši se prema starcu, zapovjedi: — Sada! 


Zasun je kliznuo, vrata su se otvorila, a cijela je 
skupina istovremeno počela trčati prema istočnim 
vratima. 

Bolgani, još uvijek nagomilani oko prijestolne dvorane, 
nisu ni slutili da su im žrtve umakle sve dok Tarzan sa 
Jad-bal-jaom nije sa zaštitnicom prošao kroz istočna 
vrata. Tada su ga Bolgani ugledali i istog je časa njih 
nekoliko stotina pojurilo za njima vrišteći. 

— Eno.ih, dolaze! — vikne Tarzan ostalima. — Trkom 
preko doline ravno prema Oparu, La! 

— Ati? — upita mlada žena. 

— Ostat ću samo malo s Crncima i pokušati da 
kaznim te momke. 

La zastane. 

— Ne idem ni koraka dalje bez tebe, Tarzane! — reče 
ona. — Već si previše toga stavio na kocku zbog mene. Ne, 
neću ići bez tebe! 

Majmun-čovjek slegne ramenima. 

— Kako hoćeš — reče on. — Evo ih, dolaze! 

Na jedvite jade uspio je skupiti oko sebe pedesetak 
Crnaca koji, kad su jednom prošli kroz vrata, kao da su bili 
opsjednuti jednom jedinom mišlju, to jest da se što više 
udalje od palače dijamanata. S njima je ostao na vratima, 
dok je nekoliko stotina Bolganija jurišalo prema njima. 

Starac se vrati i uhvati Tarzana za ruku. — Bolje je da 
sada pobjegneš — reče mu. — Crnci će se pokolebati i uteći 
poslije prvog sukoba. 

— Bježanjem nećemo ništa dobiti — reće Tarzan — već 
ćemo izgubiti Crnce što smo ih pridobili, a tada će cijela 
dolina oko nas naličiti na rojeve stršijenova. 

Tek što je on umuknuo, jedan Crnac viknu: 

— Gledajte! Gledajte, dolaze! 

I pokaže prema šumi. 

— Upravo na vrijeme — primijeti Tarzan kad je ugle- 
dao prve skupine Crnaca kako izranjaju iz šume prema 
istočnim vratima. 


—  Ovamo! — vikne on Crncima koji su im se primicali. 
Bolgani su nam za petama! Dođite i osvetite im se za sve 
nepravde. 

I on se okrene pa pojuri naprijed da presretne gorile, 
koji su napadali. Iza njega se talas za talasom Crnaca 
valjao kroz istočna vrata palače dijamanata noseći sve 
pred sobom i udarajući poput uzburkanog mora u 
pokolebani zid Bolganija, bacajući ga nemilosrdno natrag 
o zidove palače. 

Od sve te vike, borbe i krvi Jad-bal-ja se tako uzbudio i 
pomahnitao da ga je Tarzan s mukom obuzdavao da se ne 
baci na prijatelje i neprijatelje podjednako. Imao je toliko 
muke obuzdavajući tog žestokog saveznika da je uspio 
samo malo sudjelovati u borbi, no vidio je da se odvija 
kako je on želio i da će, ukoliko se ne desi nešto 
nepredviđeno, Bolgani sigurno biti poraženi. 

I nije se prevario. Crnci su upravo pomahnitali u svojoj 
želji za osvetom i bili su toliko opijeni prvim plodovima 
pobjede da su, kao i Jad-bal-ja, potpuno podivljali. Nisu 
praštali, a niti su molili za milost, tako da se borba završila 
tek onda kad više, nije bilo nijednog Bolganija da ga ubiju. 

Kad je borba prestala, Tarzan se s Lai starcem vrati u 
prijestolnu dvoranu, u kojoj se dim već razišao. Pozvali su, 
tamo poglavice svih sela i kad su se oni skupili ispred 
podija na kome su stajala trojica bijelaca i golemi crnogrivi 
lav Jad-bal-ja, Tarzan im se obrati: 

— Crnci iz doline palače dijamanata, ove ste se noći 
oslobodili tiranskih gospodara koji su vas ugnjetavali jos 
od vremena koje ni najstariji među vama ne pamti. 
Ugnjetavali su vas vijekovima, i zato se među vama nije 
mogao pojaviti vođa koji bi bio sposoban da mudro i 
pravedno vlada. Zbog toga morate za vladara izabrati 
čovjeka neke druge rase, a ne iz vaše. 

— Ti, ti! — začusše se mnogobrojni glasovi kad je jedan 
od njih predložio da izaberu Tarzana-majmuna za kralja. 


— Ne — viknu majmun-čovjek podigavši ruku da ih 
utiša. — Ali tu je netko tko je dugo boravio među vama, 
koji zna vaše običaje i navike, vaše nade i potrebe mnogo 
bolje nego itko drugi. Ako hoće ostati s vama i vladati, ja 
sam siguran da će biti dobar kralj... I Tarzan pokaže na 
starca. 

Starac pogleda Tarzana zaprepašteno. — Ali ja hoću da 
odem odavde — reće on. — Hoću da se vratim u svijet 
civilizacije, za koji sam sve te godine bio pokopan. 

— Tine znas o ćemu govoriš — odgovori majmun- 
čovjek. 

— Ti si vrlo dugo izbivao. Nećeš više naći prijatelja 
tamo odakle si došao. Naći ćeš samo prijevaru, dvoličnost, 
lakomost, škrtost i okrutnost. Ustanovit ćes da se nitko na 
tebe neće obazirati, a ni tebi neće nitko biti zanimljiv. Ja, 
Tarzan-majmun, napustio sam džunglu i pošao u gradove 
što ih je sagradio čovjek, no tamo sam uvijek osjećao 
odvratnost i bio sam sretan kad sam se vratio u džunglu, 
među plemenite zvijeri koje su iskrene u svojoj ljubavi, ai 
u mržnji — u slobodu istinske prirode. Ako se vratis, bit 
ćes razočaran i shvatit ćes da si odbacio priliku da izvršis 
vrijedno djelo, koje se isplati učiniti. Ova te jadna stvorenja 
trebaju. Ja ne mogu ostati da ih izvedem iz mraka, no ti bi 
mogao. Mogao bi ih preobraziti u marljiv, častan i ljubazan 
narod, a da pri tom ipak ostanu dobro uvježbani u ratnoj 
vještini, jer ako smo dobri, uvijek će biti onih što nam 
zavide, a ako su moćniji od nas, pokusat će da dođu i silom 
otmu ono što posjedujemo. Zbog svega toga moras vježbati 
te ljude da budu sposobni braniti svoju zemlju i svoja 
prava, a da bi u tome uspjeli, moraju imati sposobnosti i 
znanja da se bore, a uz to i oružje kojim će voditi rat. 

—  Govoriš istinu, Tarzane-majmune — nato će 
starac. — U onom drugom svijetu nema ničega za mene, pa 
ako me Crnci hoće za vođu, ostat ću ovdje. 

Kad je o tome ispitao starješine, oni su ga uvjeravali da 
će, kad već Tarzan ne može da im bude poglavica, biti 


veoma radosni da ih vodi starac, koga su svi poznavali, iz 
viđenja ili po čuvenju, kao čovjeka koji nije nikada bio 
okrutan prema Crncima. 

Kad su pregledali palaču, otkrili su na desetke 
preživjelih Bolganija koji su se sklonili po različitim 
zakucima. Doveli su ih u prijestolnu dvoranu i dali im da 
biraju: ili da ostanu u dolini kao robovi ili da je potpuno 
napuste. Crnci su htjeli navaliti na njih i pogubiti ih, no 
njihov kralj nije to dopustio. 

— Kamo ćemo mi ako napustimo dolinu palače 
dijamanata? — upita jedan Bolgani. — Nije nam poznato 
što se nalazi iza grada Opara, a u samom Oparu naići 
ćemo samo na neprijatelje. 

Tarzan je sjedio promatrajući ih ispitivački i nije 
govorio ništa. Dugo je šutio, dok su neke crnačke poglavice 
i sami Bolganiji davali različite prijedloge za budućnost 
gorila-ljudi. Napokon je majmun-čovjek ustao i kimnuo 
Bolganijima. 

— Ima vas oko stotinu. Vi ste snažna bića i dobri 
borci. Pored vas sjedi La, velika svećenica i kraljica Opara. 
Jedan je opaki svećenik prigrabio njezinu vlast i otjerao je 
s prijestolja, no sutra ćemo se mi uputiti s najhrabrijim 
Crncima iz doline palače dijamanata prema Oparu i tamo 
ćemo kazniti Cadja, velikog svećenika, koji je izdao svoju 
kraljicu, i La će opet sjesti na oparsko prijestolje. Međutim, 
tamo gdje jejednom već posijano sjeme izdaje, ona se može 
pojaviti u bilo koje vrijeme i kad se čovjek najmanje nada. 
Stoga će proteći mnogo vremena prije no što La bude opet 
mogla imati povjerenja u svoj narod, i zato biste mogli poći 
s njom i tamo biste nasli novu domovinu. Pođite, dakle, s 
nama na Opar i borite se s nama da veliku svećenicu La 
opet vratimo na prijestolje, a zatim, kad borbe prestanu, 
ostat ćete tamo da je kao lična straža zaštitite ne samo od 
vanjskih nego i od unutarnjih neprijatelja. 


Pošto su Bolgani neko vrijeme raspravljali o tom prije- 
dlogu, jedan od njih priđe Tarzanu. — Učinit ćemo kako ti 
predlažeš — reće on. 

— Ivi ćete biti vjerni kraljici La? — upita majmun- 
čovjek. 

— Bolgani nije nikada izdajica — odgovori gorila- 
čovjek. 

— Dobro! — usklikne Tarzan. — A ti, La, jesi li ti zado- 
voljna ovakvim sporazumom? 

—  Primam ih u svoju službu — odgovori ona. 

Sutradan rano izjutra Tarzan i La krenuše sa tri hiljade 
Crnaca i stotinu Bolganija da kazne vjerolomnog Cadja. 
Isli su gotovo bez ikakvih mjera opreza. Jednostavno su 
prošli dolinom palače dijamanata, spustili se stjenovitim 
klancem u oparsku dolinu i produžili ravno prema začelju 
palače kraljice La. 

Mali sivi majmunčić, koji je sjedio među povijušama na 
vrhu zida hrama, vidio ih je kako dolaze. Nagnuo je glavu 
prvo na jednu pa onda na drugu stranu i toliko se 
zainteresirao i uzbudio da je za trenutak zaboravio da se 
počeše po trbuhu — a time se on ustrajno bavio već 
prilično dugo. Kako se kolona približavala, majmun Manu 
je postajao sve uzbuđeniji, a kad je nejasno vidio i ogroman 
broj Crnaca, već je bio sav izvan sebe. Posljednji razlog što 
ga je nagnao da u mahnitom trku pojuri natrag prema 
oparskoj palači bio je pogled na Bolganije — nemani 
njegova malog svijeta. 

Cadj se nalazio u dvorištu unutarnjeg hrama, gdje se za 
sunčeva izlaska prinosi žrtva bogu vatre i sunca. S Cadjom 
se nalazilo i nekoliko nižih svećenika, te Oah sa svojim sve- 
ćenicama. Sudeći po mrkim licima i riječima što ih je Oah 
upućivala Cadju, među njima je očigledno došlo do 
razdora. 

— Opet sijednom otišao suviše daleko, Cadj! — vikala 
je ona ogorčeno. — Samo velika svećenica boga sunca i 


vatre smije prinositi žrtve, a ti uza sve to neprestano 
oskvrnjujes ovaj sveti nož svojom nedostojnom rukom! 

— Tišina, ženo! — zareža veliki svećenik. — Ja sam 
Cadj, kralj Opara, veliki svećenik boga vatre i sunca. Ti si 
samo po Cadjovoj milosti ono što jesi. Nemoj previše 
iskušavati moje strpljenje jer ćes zaista osjetiti sveti nož. 

Njegove zlokobne rijeći nisu se mogle krivo tumačiti. 
Neki od prisutnih nisu uspjeli prikriti zaprepaštenje i zgra- 
žanje što ih je izazivalo svetogrđe učinjeno prema njihovoj 
velikoj svećenici. Koliko god malo držali do Oah, ostajala je 
činjenica da je izabrana na najviši položaj. Oni koji su 
vjerovali da je La mrtva — a Cadj se svojski trudio da ih u 
to uvjeri, iskazivali su Oah sve počasti koje su pripadale 
njenom položaju. 

— Pripazi malo, Cadj — opomene ga jedan od starijih 
svećenika. Postoji granica preko koje čak ni ti ne smiješ ići. 

— Ti se usuđuješ da mi prijetiš? — viknu Cadj 
razjareno, očiju koje su svjetlucale od bijesa. — Ti se 
usuđuješ da mi prijetiš, meni, Cadju, velikom svećeniku 
boga vatre i sunca? 

Dok je to govorio, priskočio je čovjeku koji ga je uvrije- 
dio, prijeteći podigao žrtveni nož iznad glave — i upravo u 
tom času jedan se sivi majmuncić pojavio brbljajući i 
vrišteći kroz rupu u zidu sto je opasivao dvorište hrama. 

— Bolgani, Bolgani! — vrištao je. — Dolaze, oni 
dolaze! 

Cadj je zastao i naglo se okrenuo prema Manuu, a ruka 
u kojoj je držao nož klonu uz bok. — Vidio si ih, Manu? — 
upita on. — Govoriš li istinu? Ako je to jedna od tvojih pod- 
vala, nećeš imati prilike da se još jednom našalis s 
Cadjom. 

— Govorim istinu — brbljao je majmunčić dalje. — 
Vidio sam ih vlastitim očima! 

— Koliko ih ima? — upita Cadj. — I koliko su već blizu 
Opara? 


Ima ih koliko i lišća na drveću — odgovori Manu — a 
doprli su već blizu zidina hrama... Bolgani i Crnci... ima ih 
kao trave što raste u klancima gdje je svježe i vlažno! 

Cadj se okrene, podigne lice prema suncu, zabaci 
glavu, i ispusti dugačak i prodoran krik. Tri je puta pono- 
vio taj užasni zov, a onda naredi ostalima u dvorištu da 
pođu za njim, te brzim koracima krene prema palaći. Dok 
je Cadj išao drevnom ulicom ispred oparske palače, iz svih 
su hodnika i veža navirale skupine grbavih i dlakavih 
Oparijanaca, naoružanih teškim toljagama i noževima. U 
krošnjama iznad njih vristalo je i brbljalo dvadesetak, ili 
još više, sivih majmunćića. 

— Ne ovamo — vikali su oni pokazujući na južnu 
stranu — ne ovamo! 

Poput neobuzdane gomile vratiše se horde svećenika i 
ratnika u palaču slijedeći Cadja 1 izbiše opet na drugoj 
strani zgrade. Tu su se uzverali na vrh visokog zida kojim 
je palača bila opasana, i to upravo u času kad su se vani 
zaustavili Tarzanovi ljudi. 

— Kamenje, kamenje! — vrištao je Cadj, a žene su 
dolje u dvorištu, na njegovu zapovijed, počele skupljati 
komade stijena sto se otkrhnulo sa zida palače i dobacivale 
ga gore ratnicima. 

—  Odlazite! — vrisnu Cadj vojsci pred vratima. — 
Odlazite! Ja sam Cadj, veliki svećenik boga vatre i sunca, a 
ovo je njegov hram. Ne oskvrnjujte hram plamenog boga, 
jer ćete upoznati njegov gnjev. 

Tarzan je zakoraknuo ispred ostalih i podigao ruku 
naredivši svojim ljudima da se utišaju. 

—  Ovdjeje La, vaša velika svećenica i vaša kraljica! — 
vikne on Oparijancima na zidinama. — Cadj je izdajica i 
varalica. Otvorite vrata i dočekajte svoju kraljicu. Izručite 
izdajicu pravdi i nikakvo vas zlo neće snaći. No ako ne 
dopustite da La uđe u grad, mi ćemo silom i krvoprolićem 
zauzeti ono sto joj pripada. 


Kad je završio, La mu priđe i stane pored njega da bi je 
svi mogli vidjeti. Odmah je odjeknulo nekoliko glasova 
dobrodošlice, a i nekoliko glasova protiv Cadja. Shvativši 
da više nije potrebno mnogo pa da bude poražen, Cadj 
vrišteći naredi svojim ljudima da prijeđu u napad, a 
istovremeno se nabaci kamenom na Tarzana. Samo 
zahvaljujući svojoj čćudesnoj okretnosti, Tarzan je izmakao, 
a kamen je, prohujavši pored njega, pogodio u prsa jednog 
Crnca i oborio ga. Na to je Tarzan pozvao svoje ljude na 
juriš. Bolgani i Crnci su urlajući i režeći pojurili u napad. 
Uzverali su se poput mačaka uz grube stijene zida u susret 
toljagama. Tarzan, koji je za cilj odabrao Cadja, među 
prvima se popeo na vrh. Jedan je kosmati i grbavi ratnik 
uzmahnuo buzdovanom prema njemu, a Tarzan je, viseći 
na jednoj ruci, drugom rukom dočekao oružje i istrgao ga 
iz ruku napadača. Istovremeno je opazio kako se Cadj 
okrenuo i iščeznuo dolje u dvorištu. Tarzan se ispeo na 
vrh, gdje su ga smjesta napala druga dvojica ratnika. S 
oružjem sto ga je oteo njihovom drugu, on ih, zahvaljujući 
svojoj visini i snazi, poobara lijevo i desno. Zatim, imajući 
na umu da Cadj, kolovođa bune protiv La, ne smije uteći, 
skoči sa zida baš u trenutku kad je veliki svećenik nestao 
ispod jednog svoda na drugom kraju dvorišta. 

Neki su svećenici i svećenice pokušali da mu prepriječe 
put. Zgrabivši jednoga od njih za zapešće, on poće vitlati 
njime i krčeći sebi, put potrči na drugu stranu dvorišta. 
Tamo je stao, okrenuo se, napregao svoje snažne misice, 
ponovo zavitlao svećenikovim tijelom i bacio ga u lice 
svojim goniocima. 

Ne čekajući da vidi posljedice, on se okrene i potrči Za 
Cadjom. Ovaj mu je neprestano izmicao, jer je bolje od 
Tarzana znao put kroz labirinte palače, hrama i dvorista. 
Tarzan je bio uvjeren da taj put vodi prema unutarnjim 
dvorištima hrama. Tamo bi Cadj lako pronašao ulaz u 
podzemne ćelije te bi se sakrio u neko skrovište gdje bi ga 
teško bilo pronaći, jer su ti mračni podzemni hodnici tvorili 


pravi labirint krivudavih prolaza. I zato je Tarzan uložio sve 
snage da na vrijeme stigne do žrtvenog dvorišta, kako bi 
spriječio Cadja da se dokopa podzemnih prolaza u kojima 
bi našao srazmjerno sigurno utočiste. Ali u trenutku kad je 
pojurio iz predvorja u dvorište, jedna mu se lukavo posta- 
vljena omća zategne oko članka na nozi i on tresne koliko 
je bio dug i širok na tlo. Gotovo u istom trenutku jedna 
skupina grbavih čovjećuljaka skoči na njega, onako 
ošamućena od pada, i prije no što je došao svijesti već su 
ga Cvrsto svezali. 

Onako u polusvijesti, osjetio je da ga dižu sa zemlje i 
nekamo nose, i doskora je osjetio pod sobom hladnu 
površinu kamena. Kad se osvijestio, ustanovio je da leži na 
žrtvenom oltaru unutarnjeg dvorišta hrama boga sunca i 
vatre. Do njega je stajao Cadj, veliki svećenik, lica 
izobličena od mržnje i radosti zbog dugo očekivane osvete. 

— Naposljetku te imam — izusti slavodobitno to 
oličenje mržnje. — Ovog puta nećeš, Tarzane-majmune, 
upoznati bijes boga vatre i sunca nego Cadjov gnjev, gnjev 
jednog čovjeka. Sada više nema čekanja, i nitko me neće 
spriječiti da ti se osvetim. 

I on podigne žrtveni nož visoko iznad glave. 

U tom trenutku Tarzan ugleda kako se iza vrha dvori- 
šnog zida pomaljaju glava i pleća crnogrivog lava. 

Jad-bal-ja! — uzvikne. — Ubij! Ubij! 

Cadj je s visoko podignutim nožem trenutak oklijevao. 
Njegove su oči posle za Tarzanovim pogledom, a u tom 
trenutku Zlatni je lav skočio na zemlju i u dva ogromna 
skoka našao se na velikom svećeniku Opara. Nož se 
otkotrljao na zemlju, a goleme su se čeljusti sklopile na 
užasnutom licu velikog svećenika. 

Niži svećenici, oni što su zarobili Tarzana i ostali ovdje 
da budu svjedoci njegove smrti, pobjegoše u trenutku kad 
je Zlatni lav skočio na njihova gospodara. Tako su sada 
Tarzan, Jad-bal-ja i leš velikog svećenika jedini ostali u 
žrtvenom dvorištu hrama. 


Kad je Tarzan izbio na vrh, iznenada su ga napala dva Oparijanca. S oružjem 
koje im je ranije oteo, Tarzan je oborio napadače na tlo imajući stalno na umu da bi 
trebalo uhvatiti Cadja koji je pobunio Oparijance protiv velike svećenice... 


— Dođi, Jad-bal-ja! zapovjedi Tarzan lavu. — I ne daj 
nikome da dirne Tarzana-majmuna. 


Sat kasnije pobjedničke su snage kraljice La preplavile 
drevnu palaču i hramove Opara. Preživjeli svećenici i 
ratnici brzo su se predali i priznali La za svoju kraljicu i 
veliku svećenicu. Na njenu zapovijed započela je potraga 
za Tarzanom i Cadjom. I tako je La, na ćelu skupine svojih 
ljudi, usla u žrtveno dvorište. 

Prizor što ga je ugledala bio je tako neobičan da je naglo 
zastala. Na oltaru je, svezan, ležao Tarzan-majmun, a nad 
njim je stajao i režao Jad-bal-ja, Zlatni lav, piljeći ravno u 
nju očima koje su sijevale. 

— Tarzane! — vrisne ona i zakorakne prema oltaru. 
Cadj je napokon postigao svoj cilj! Bože mojih predaka, 
smiluj mi se — Tarzan je mrtav! 

— Nisam! — vikne na to majmun-čovjek. — Ni govora! 
Dođi! Oslobodi me! Ja sam samo vezan, a da nije bilo 
Jad-bal-ja, bio bih umro pod vašim žrtvenim nožem. 

— Hvala ti, bože! — vikne La i krene prema oltaru, ali 
je opet zastala, ne usuđujući se da priđe lavu koji je 
prijeteći režao. 

— Lezi — zapovjedi Tarzan lavu — pusti je neka priđe! 

I Jad-bal-ja je legao kraj gospodara ispruživši svoju 
brkatu njušku na prsa majmuna-čovjeka. 

Tada je La prišla, podigla žrtveni nož i prerezala uže 
kojim je gospodar džungle bio vezan. A onda je iza oltara 
ugledala Cadjovo truplo. 

— Tvoj je najljući neprijatelj mrtav — reće Tarzan — a 
to možeš zahvaliti Jad-bal-jau, kao što mu i ja dugujem 
život. Sada ćeš vladati u miru, sreći i prijateljstvu s 
narodom iz doline palače dijamanata. 

Te su noći Tarzan, Bolgani, poglavice Crnaca, svećenici 
i svećenice iz Opara prisustvovali velikoj gozbi u dvorani 
oparske palače. Svi su bili gosti kraljice La, a jeli su iz 
zlatnih tanjura drevnih Atlantida, sa pladnjeva koji su 
potjecali s jednog kontinenta koji danas postoji samo još u 
drevnim legendama. A sutradan Tarzan i Jad-bal-ja kre- 
nuše na put, da se vrate u zemlju Vazirija i — kući. 


mučenje vatrom 


lora Hawkes i njezina četiri saveznika, koje su gonili 

Luvini i njegovih dvije stotine ratnika, spoticali su se 
kroz noćnu pomrčinu džungle. Nisu znali kojim putem da 
udare, jer su ih sve dotad uvijek vodili crni vodiči. Nisu 
znali gdje se nalaze, bili su potpuno izgubljeni. Mislili su 
jedino na to kako da se što više udalje od logora pljačkaša 
slonovače. Njihova bi naime sudbina, bez obzira na ishod 
borbe, bila zapečaćena ako bi pali u sake pobjednicima. 
Tako su glavinjali možda kojih pola sata, a kad su za 
vrijeme kratkog predaha iza sebe ćuli glasove potjere, 
nastavili su puni strave svoj besciljni bijeg. 

Čas kasnije, na svoje veliko iznenađenje, ugledaju sjaj 
vatre ispred sebe. Što bi to moglo biti? Nisu li išli u krugu i 
tako nabasali na logor iz kojeg su bježali? Približili su se 
vatri da vide o čemu se radi, i najzad ugledaju pred sobom 
obrise jednog logora opasanog trnovitom ogradom, a u 
središtu tog logora gorjela je mala logorska vatra. Oko 
vatre sjedilo je kojih pedesetak crnih ratnika. Kad su 
bjegunci dopuzali bliže, ugledaju među Crncima kako 
jasno osvijetljena sjajem logorske vatre stoji jedna bijela 
žena. 

Crnci oko logorske vatre očito su raspravljali o 
zvukovima borbe što su ih ćuli iz logora pljačkaša, jer su 
često pokazivali u tom pravcu. Žena je sad podigla ruku i 
svi su zasšutjeli i počeli osluškivati, jer su sada očevidno i 


oni začuli dolazak ratnika koji su progonili Floru Hawkes i 
njezine ortake. 

— Tamo se nalazi jedna bijela žena — reće Flora 
ostalima. 

— Ne znamo tko je, ali nam je ona sada jedina nada, 
jer će nas naši progonitelji svakog časa stići. Možda će nas 
ova žena zaštititi. Dođite, hoću da budem načisto s tim. 

I, ne čekajući odgovor, ona se smjelo uputi prema bomi. 

Tek što je načinila nekoliko koraka, otkrile su je oštre 
oči Vazirija, a zid od bome u tren oka se ispuni 
svjetlucavim kopljima. 


— Stoj — vikne jedan ratnik — mi smo Tarzanovi 
Vaziriji! Tko je? 
— Ja sam Engleskinja — odgovori Flora. — Zalutala 


sam zajedno sa svojim drugovima u džungli. Naši su nas 
pratioci izdali, naš nas predvodnik progoni na ćelu svojih 
ratnika. Ima nas svega petoro i molimo vas da nas 
zaštitite. 

— Pustite ih da uđu — naredi Jane Vazirijima. 

Dok su Flora Hawkes i ostala četvorica ulazili u bomu 
praćeni ispitivačkim pogledima Jane Clayton i Vazirija, još 
je jedan drugi par očiju iz krošnje što se nadvila nad logor s 
druge strane promatrao taj prizor. U tim se sivim očima 
pojavilo čudno svjetlo kad su prepoznale djevojku i njene 


drugove. 

Kad su se došljaci približili lady Greystoke, ona 
iznenađeno usklikne: — Floro, Floro Hawkes, što vi radite 
ovdje?! 


Zatečena, djevojka zastane: — Lady Greystoke! — otme 
joj se sa usana. 

— To zbilja ne mogu shvatiti — nastavi Lady 
Greystoke. 

— Nisam znala da se nalazite u Africi. 

Mada je u prvi mah ostala zaprepaštena, Flora se, 
zahvaljujući svojoj prirođenoj snalažljivosti, ubrzo snašla. 


— Tu sam u društvu gospodina Blubera i njegovih 
prijatelja — reće ona — koji se bave naučnim 
istraživanjima, a mene su poveli jer sam već bila u Africi s 
vama i lordom Greystokom, pa stoga znam ponešto o 
navikama i običajima ove zemlje. Međutim, naši su se 
momci okrenuli protiv nas i mi smo izgubljeni ako nam ne 
pomognete. 

— Jesu lito momci sa zapadne obale? — upita Jane. 

— Jesu — odgovori Flora. 

— Mislim da moji Vaziri mogu s njima izaći na kraj. 
Koliko ih ima? 

— Oko dvije stotine — odgovori Kraski. 

Lady Greystoke zatrese glavom. — Nadmoć je prilično 
velika primijeti ona, a zatim pozva Usulu, koji je imao da 
odluči. — Dvije stotine momaka sa zapadne obale progoni 
ove ljude — reče mu. — Morat ćemo se boriti da ih 
obranimo. 

— Mi smo Vaziri — odgovori Usula dostojanstveno. 

Čas kasnije Luvinijevi su se Crnci pojavili na vidiku na 
vanjskom rubu prostora što ga je osvjetljavala logorska 
vatra. 

Ugledavši ratnike spremne da ih dočekaju, Crnci sa 
zapadne obale zastadosše. Luvini, koji je jednim pogledom 
ocijenio da je neprijatelj brojčano slabiji, pođe nekoliko 
koraka naprijed i obaspe ih rugalicama i uvredama 
zahtijevajući da mu izruče bijelce. Svoje je rijeći popratio 
nastranim i smiješnim koracima, mašući istovremeno 
puškom i prijeteći šakama. Njegovi su Crnci odmah 
prihvatili pripjev i začas je cijela družina od dvije stotine 
ratnika vrištala, urlala i prijetila, a uz to su poskakivali 
gore-dolje bacajući se u neko mahnito uzbuđenje koje im 
je trebalo uliti hrabrost za početak juriša. 

Vaziri, koje je Tarzan uvježbao i disciplinirao, već su 
odavna odbacili predigru borbe sto je tako draga srcima 
ostalih ratobornih plemena, i umjesto,toga su ravnodušno 
i odlučno čekali iza ograde od bome dolazak neprijatelja. 


— Oni imaju i nešto pušaka, a to je prilično loše po 
nas — primijeti lady Greystoke. 

— Nema ih među njima ni pola tuceta koji bi mogli 
nešto pogoditi — reće Kraski. 

— Vaši su ljudi svi naoružani, — reče na to Jane. — 
Zauzmite položaje među mojim Vazirijima. Nemojte pucati 
dok nas ne napadnu, no na prvi znak otvorite paljbu i ne 
prestajte pucati. Nema ničega što bi Crnce sa zapadne 
obale moglo više obeshrabriti nego puščana vatra bijelog 
čovjeka. Flora ija ostat ćemo u donjem kraju logora pokraj 
onog velikog stabla. 

Jane je govorila odrešito, kao netko tko je vičan 
zapovijedanju i zna što govori. Ljudi su je poslušali, čak je 
i Bluber, mada se tresao od straha, pošao da zauzme 
položaj među Vazirijima, i to u prvim redovima. 

Na svjetlu logorske vatre Luvini je lako mogao razbrati 
njihovo kretanje, a isto ga je tako dobro razabirao čovjek 
što je osmatrao iz krošnje stabla pod koje su se sklonile 
Jane Clayton i Flora Hawkes. Luvini nije došao da se bori. 
Došao je samo da zarobi Floru Hawkes. Obratio se svojim 
ljudima. 

— Imaih svega pedeset, mogli bismo ih lako poubijati, 
no mi nismo došli da izazivamo rat. Došli smo da 
odvedemo natrag bijelu djevojku. Vi ostanite ovdje i ovim 
sinovima šakala priredite veliku predstavu. Nastojte da 
zaokupite njihovu pažnju. Malo se približite, pa se onda 
opet povucite, i dok im budete tako privlačili pažnju, ja ću 
ih s pedesetak ljudi zaobići, doći iz logora i domoći se 
djevojke, a kad je budem imao, obavijestit, ću vas, pa se 
onda možete odmah vratiti u selo, gdje ćemo iza ograde biti 
sigurni od napada. 

Taj je plan odlično odgovarao Crncima sa zapadne 
obale, jer nisu imali hrabrosti da se upuste u tu opasnu 
bitku. I tako su oni nastavili plesati, urlati i prijetiti jos 
žešće nego prije. Osjećali su da to mogu izvoditi potpuno 


nekažnjeno, jer će se poslije pobjede bez prolijevanja krvi 
brzo povući u sigurnost svoje ograde. 

Dok se Luvini obilazeći provlačio kroz džunglu prema 
pozadini logora i dok je galama što su je stvarali Crnci sa 
zapadne obale tako porasla da je gotovo zaglušivala, 
iznenada se na zemlju pred dvije bijele Zene sa stabla iznad 
njih spustio jedan bijeli div. Na njemu bijahu samo 
pregača i leopardova koža. Njegov se divovski lik jasno 
isticao u titravom svjetlu vatre. — Johne! — uzviknu lady 
Greystoke. — Hvala bogu da si to ti! 

— Pst! — opomenu ih bijeli div prinoseći kažiprst 
usnama. Potom se okrene Flori Hawkes. — Ti si ona koju 
hoću! — uzvikne on te zgrabi djevojku, prebaci je preko 
ramena prije no što je lady Greystoke mogla da se umiješa, 
i prije no što je ona mogla shvatiti sto se desava on je 
preskočio zaštitnu bomu iza logora i nestao u džungli. 

Jane Clayton je načas ostala teturajući kao da je 
ošamućena neočekivanim udarcem, a zatim prigušeno 
zajeca, spusti se na zemlju i ridajući zakopa lice u dlanove. 

Tako su je našli Luvini i njegovi ratnici kad su se tiho 
dosuljali preko bome u logor iza leđa branilaca s druge 
strane vatre. Došli su po bijelu ženu, i nisu došli uzalud. 
Grubo su je podigli na noge, ugušili njene krikove svojim 
grubim i prljavim dlanovima i odnijeli je napolje u džunglu 
prema ograđenom selu pljačkaša slonovače. 

Deset minuta kasnije bijelci i Vaziri primijetiše kako se 
Crnci sa Zapadne obale polako povlače u džunglu, još 
uvijek urlajući i prijeteći kao da namjeravaju hametice 
potući neprijatelje. Bitka je bila završena a da pri tom nije 
ispaljen ni jedan hitac, a da nije bačeno ni jedno koplje. 

— Do vraga! — reče Throck. — Čemu sva ta silna 
galama? Pomislio sam da nas imaju namjeru požderati, a 
ti usljivci su samo urlali. E pa tu smo, i to tije to. 

Bluber se naduo. — Trebalo bi ipak više nego šaka 
urođenika da sastraši Adolfa Blubera — izjavi on svečano. 


Kraski je češući se po glavi promatrao Crnce što su 
odlazili, a onda se okrenuo prema logorskoj vatri Ne mogu 
to razumjeti — reče, a onda odjednom zapita: — Gdje su 
Flora i lady Greystoke? 

Tada su otkrili da su dvije žene nestale. 

Vaziri su pomahnitali. Glasno su zazivali svoju 
gospodaricu po imenu, no odgovora nije bilo. — Za mnom 
— viknu Usula — mi, Vaziri, na kraju ćemo se ipak boriti! 

I on potrči prema ogradi, preskoči je, a pedeset njegovih 
Vazirija krene za njim u potjeru za Crncima sa zapadne 
obale. 

Začas su ih sustigli, a ono sto je od toga nastalo vise je 
bilo nalik na bezglavi bijeg nego na borbu. Bježeći pred 
Vazirijima prema utvrdi od kolja, Crnci sa zapadne obale, 
prestrašeni i obezglavljeni bez svog vođe, jer je Luvini sa 
svojih pedesetak ljudi već bio dobrano poodmakao, 
odbacivali su puške kako bi mogli brže trčati. Našavši se 
napokon iza zida od kolja, počeli su pružati otpor, jer su 
shvatili da bi ih Vaziri sve poklali kad bi im uspjelo ući, i 
zato su se sada borili poput štakora satjeranih u skripac. 
Uspjeli su zadržati napadače i zatvoriti vrata. Kako je selo 
bilo građeno tako da može odolijevati velikom broju 
napadača, nije im ga bilo teško braniti, to vise sto je 
Vazirija sada bilo manje od pedeset, prema gotovo dvije 
stotine boraca u selu. 

Uviđajući da jurišanjem neće ništa postići, Usula 
povuće svoje ljude malo podalje od sela i tu su svi čučnuli 
te mrka i jarosna lica piljili prema vratima, dok je Usula 
mozgao kako da nadmudri protivnike. Došao je naime do 
zaključka da ih samom silom neće moći savladati. 

— Mi hoćemo samo lady Grdystoke — reće jednom od 
svojih ljudi. — Osvetiti se možemo i kasnije. 

— Ali mi ne znamo nalazi li se ona u selu ili ne — 
primijeti na to Crnac. 

— Pa gdje bi onda mogla biti? — zapita Usula. Ti si 
možda u pravu i ona možda doista nije u selu, i to je ono 


što namjeravam utvrditi. Imam jedan plan! Vidite, vjetar 
puše sa suprotne strane. Desetorica će poći sa mnom, a vi 
ostali približit ćete se vratima i nadati se u paklenu dreku, 
kao da se spremate za napad. Nakon nekog vremena oni će 
otvoriti vrata i izaći. To vam obećajem. Nastojat ću da 
budem ovdje prije no sto se to dogodi, no ako ne stignem, 
vi se podijelite u dvije skupine i stanite s obje strane vrata. 
Crnci sa zapadne obale neka bježe, oni nas se ne tiču. 
Pazite samo na lady Greystoke, pa ako je ugledate, otmite 
je od onih što je čuvaju. Jeste li me razumjeli? — I kad su 
ljudi kimnuli glavom, on dovrši: — Hajdemo, dakle, 
I on izabere deset ljudi te nestane u džungli. 


Luvini je Jiane Clayton odnio u jednu kolibu nedaleko 
vrata. Tu ju je čvrsto svezao, jos uvijek uvjeren da je to 
Flora Hawkes, a zatim požuri prema vratima da preuzme 
komandu nad svojim ljudima u obrani sela. 

Događaji proteklog sata razvijali su se takvom brzinom 
daje Jane Clayton bila još uvijek napola ošamućena nizom 
potresa sto ih je podnijela. Njezin sadašnji položaj nije 
predstavljao ništa prema uspomeni na to kako ju je Tarzan 
napustio u nuždi i otisao u džunglu noseći jednu drugu 
ženu. Čak ni sjećanje na Usulinu priču o tome kako je 
Tarzan doživio nesreću i navodno izgubio pamćenje nije 
moglo opravdati okrutnost njegova odlaska. Ležala je sada, 
licem nadolje, u prljavstini kolibe, jecajući kao sto već 
mnogo godina nije jecala. 

Dok je ona tu ležala rastrzana bolom, prikradali su se 
Usula i njegovih deset ljudi tiho i nečujno oko vanjske 
strane ograde prema stražnjoj strani sela. Tu su našli 
velike količine osušenog džbunja sto su ga pljačkaši, 
krčeći čistinu, ostavili kad su gradili selo. Počeli su ga 
slagati tik uz ogradu, sve dok tri četvrtine tog dijela ograde 
nije bilo ispunjeno visoko nagomilanim džbunjem.. 


Ustanovivši da se taj posao teško može izvršiti bez buke, 
poslao je Usula jednog od svojih ljudi do glavnine i naredio 
im da neprekidno urlaju i stvore galamu koja će ugusiti 
buku što će je izazvati njihovi drugovi. Plan je savršeno 
uspio. Premda su Usula i njegovi momci mogli sada 
udvostručiti napore, ipak im je trebalo više od jednog sata 
da slože gomilu džbunja. 

Kroz jedan otvor u ogradi Luvini je promatrao glavninu 
Vazirija koji su sada bili obasjani svjetlom izlazećeg 
mjeseca i napokon je zaključio da te noći nemaju namjeru 
napadati, pa prema tome on može smanjiti budnost i 
provesti vrijeme na ugodniji način. Pošto je svojim 
ratnicima izdao uputstva da ostanu u blizini vrata i da 
budu stalno na oprezu — a naredio je da ga pozovu čim 
Vaziri promijene vladanje — on se uputi prema kolibi u 
kojoj je ostavio lady Greystoke. 

Crnac je bio krupan momak niska ravna čela i isturene 
vilice. Kad je ušao u kolibu i zabio upaljenu baklju u 
zemlju, njegove su krvlju podlivene oči požudno obuhvatile 
lik žene koja je ležala ispružena pred njim. Obliznuo je 
svoje debele usne, prišao joj i dodirnuo je ispruženom 
rukom, Jane Clayton ga pogleda i izmakne trgnuvši se. 
Kad je ugledao ženino lice, Crnac se iznenadi. 

— Tko si ti? — upita on služeći se primitivnim 
engleskim jezikom s obale. 

— Ja sam lady Greystoke, žena Tarzana-majmuna 
odgovori Jane Clayton. — Ako si mudar, odmah ćeš me 
osloboditi. 

U Luvinijevim se očima ukaže iznenađenje i strah, ali i 
nešto drugo. Bilo je, međutim, teško reći sto će u tom 
pokvarenom mozgu prevladati. Dugo je tako sjedio i piljio u 
nju, a pohotni i likujući izraz njegova lica polako je 
nadvladao i izbrisao strah sto se tamo iz početka ocrtavao, 
i Jane Clayton je u toj promjeni pročitala svoju sudbinu. 

Šeprtljavim prstima Luvini je počeo razvezivati čvorove 
konopaca kojima je Jane bila vezana oko zapešća i 


članaka. Osjetila je na sebi njegov vreli dah, vidjela njegove 
krvlju podlivene oči i crveni jezik kojim je svaki čas 
oblizivao debele usne. U trenutku kad je osjetila kako 
posljednji čvor popušta, ona skoči na noge i poleti k 
vratima kolibe, no dugačka se Crnčeva ruka ispružila i 
zgrabila je. Dok ju je Luvini privlačio prema sebi, ona se 
okrene poput bijesne tigrice i udari ga nekoliko puta po 
iscerenom ružnom licu. Životinjskom snagom, nemilosr- 
dnom i nesavladivom, on je lomio njezin nemoćni otpor 
privlačio je polako ali sigurno k sebi. Zaboravljajući na sve 
ostalo, gluhi i na viku Vazirija pred vratima i na iznenadno 
novo komešanje u selu, ovo je dvoje nastavilo da se rve, pri 
čemu je žena unaprijed bila osuđena na poraz. 

Usula je na stražnjoj strani bakljama već potpalio 
gomilu džbunja na pet-šest raznih mjesta. Plamen, 
rasplamsan blagim povjetarcem iz džungle, pretvorio se 
začas u razbuktali požar u kome se suho drvo ograde 
rušilo u roju crvenih iskara koje je vjetar nosio prema 
slamnatim krovovima koliba. 

Za tili čas cijelo je selo buktalo u paklenom požaru. I 
kao što je Usula predviđao, vrata su se širom otvorila, a 
Crnci sa zapadne obale prokuljali kroz njih bježeći 
uplašeno prema džungli. S obje strane vrata Vaziri su 
budno pazili hoće li ugledati svoju gospodaricu, no iako su 
čekali sve dok nitko više nije izlazio kroz vrata iza kojih je 
sve proždirao pakao vatre, nisu dočekali da je vide. 

Dugo nakon što su već bili posve uvjereni da ni jedno 
ljudsko biće nije moglo ostati živo u selu, jos su uvijek 
čekali i nadali se; najzad je Usula odustao od beskorisnog 
čekanja. 

— Onanije bila tamo — reče on — pa sada moramo u 
potjeru za Crncima da ih pohvatamo nekoliko, ne bismo li 
od njih saznali gdje se nalazi lady Greystoke. 


Vrlo brzo cijelo je selo zahvatio požar. Kapija se širom otvorila, a Crnci su 
prokuljali bježeći uplašeno prema džungli. S obje strane kapija Vaziri su pazili ne 
bi h ugledali svoju gospodaricu... 


Već je svitalo kad su nekoliko, milja zapadno nabasali 
na jednu malu skupinu bjegunaca. Kad su ih opkolili i 
obećali im slobodu ako iskreno odgovore na Usulina 
pitanja, oni su se odmah predali, 

— Gdje je Luvini? — upita Usula, koji je prošle noći 
od bijelaca saznao za ime vođe Crnaca sa zapadne obale. 


— Mi to ne znamo; nismo ga vidjeli otkako smo 
pobjegli iz sela — odgovore Crnci. 

— Mi smo bili robovi pljačkaša i kad smo prošle noći 
utekli izvan ograde, odvojili smo se od ostalih, jer smo 
uvjereni da ćemo biti sigurniji sami nego s Luvinijem, koji 
je ćak okrutniji od pljačkaša. 

— Jeste li vidjeli bijele žene što ih je on prošle noći 
donio u logor? — upita Usula. 

—  Onje donio samo jednu ženu — odgovori Crnac. 

— Što je uradio s njom? Gdje se ona sada nalazi? — 
upita Usula. 

— To ne znam. Pošto ju je donio, vezao joj je ruke i 
noge i ostavio je u kolibi u kojoj je on obitavao, pored vrata. 
Otada je više nismo vidjeli. 

Usula se okrene i pogleda svoje drugove. Velik se strah 
pojavio u njegovim očima, strah sto se odrazio i na licima 
ostalih. 

— Dođite — reče on — vraćamo se u selo. — I vi ćete s 
nama! — doda on obraćajući se Crncima sa zapadne obale. 
— A ako ste nam lagali.... — i on učini značajnu kretnju 
kažiprstom preko grla — onda ... 

— Mi vam nismo lagali — odgovore oni. 

Brzo su prevalili udaljenost do sela, od kojega nije 
ostalo nista do nešto žara što je jos tinjao u noći. 

— Gdje se nalazila koliba u kojoj je bila zatvorena 


bijela žena? — upita Usula kad su došli na zgarište sa 
kojeg se jos dizao dim. 
— Ovdje — reče jedan Crnac i pođe brzo prema 


jednom mjestu nekoliko koraka podalje od onoga što je 
preostalo od vrata. Iznenada se zaustavi i pokaže na nesto 
što je ležalo na zemlji. 

— Tuje — reče — bijela žena koju tražite. 

Usula i ostali pojure naprijed. U njima su se sukobili 
bijes i bol kad su na zemlji ugledali pougljenjeno ljudsko 
tijelo. 


— To je ona — reče Usula okrenuvši se da sakrije bol, 
dok su se suze kotrljale niz njegove crne obraze. I ostali su 
Vaziri bili jednako potreseni, jer su svi voljeli ženu velikog 
bwane. 

I Možda to ipak nije ona — primijeti jedan od njih — 
Možda je to ona druga. 

— To možemo brzo provjeriti — vikne treći. — Ako se 
njezini prstenovi nalaze u pepelu, onda je to zaista ona! — 
On klekne i poče tražiti prstenje što ga je lady Greystoke 
nosila na ruci. 

Usula, sav očajan, odmahne glavom. 

— Toje ona, evo, tu je stup za koji je bila vezana. — I 
on upre prst na pocrnjeli ostatak stupa tik uz tijelo. — A 
što se tiče prstenja, ako ga nema ovdje, to još nije nikakav 
dokaz, jer joj ga je Luvini sigurno oteo čim ju je zarobio. 
Bilo je dosta vremena da svi napuste selo, osim nje, koja je 
bila vezana i nije mogla pobjeći. 

Vaziri iskopaše plitak grob i s poštovanjem pokopaše 
ostatke, označivši to mjesto malom kamenom mogilom. 


tragom osvete 


ok se Tarzan, krećući se brzinom kojom se kretao 

Jad-bal-ja, razmjerno polako vraćao kući, ispunjen 
različitim osjećajima, premisljao je o doživljajima proteklog 
tjedna. Mada, sjedne strane, nije uspio opljačkati oparsku 
riznicu, s druge je strane vrećica dijamanata koju je nosio 
mnogostruko nadoknadila neuspjeh njegova pothvata. 
Sada mu je jedina briga bila sigurnost Vazirija i želja da 
pronađe bijelce koji su ga omamili, te da im odmjeri 
zasluženu kaznu. No, kako je njegova želja da se vrati kući 
bila veća, odlučio je da barem zasad ne poduzima ništa da 
ih uhvati. 

Loveći zajedno, hraneći se i spavajući zajedno, putovali 
su čovjek i zvijer divljim stazama džungle kući. Jučer su 
dijelili meso Bare, jelena, danas su se gostili Hortom, 
veprom, a bilo je malo vjerojatno da će bilo koji od njih 
ostati gladan. 

Kad su stigli na dan hoda do bungalova, Tarzan je 
Otkrio tragove znatnog broja ratnika. Kao što neki ljudi 
požudno prate burzovne izvještaje jer vjeruju da im 
opstanak zavisi od toga, tako je i Tarzan-majmun požudno 
pazio na svaki i najmanji podatak koji je u džungli nalazio. 
A to je i razumljivo, jer njegov je opstanak ovisio o tome 
hoće li na vrijeme uočiti sve što se zbiva i sve to tačno 
objasniti. Tako je i sad pažljivo ispitao trag pred sobom, pa 
iako je trag bio već nekoliko dana star i mada su ga već 
djelomično izbrisale životinje, ipak je za oštar vid i njuh 


majmun-čovjeka bio jos uvijek dovoljno čitljiv. Njegova se 
djelomična ravnodušnost nenadano preobrazila u živo 
zanimanje, jer je među otiscima stopala velikih ratnika 
ugledao ovdje-ondje manje otiske bijele žene — voljeni trag 
što ga je on poznavao kao što vi poznajete majčino lice. 

—  Vaziri su se vratili i saopćili joj da sam nestao — go- 
vorio je samom sebi — a onda se ona uputila s njima u 
potragu za mnom. — Zatim se okrene lavu: — E pa, 
Jad-bal-ja, opet ćemo se jednom udaljiti od doma. Ali ne, 
gdje je ona, tu je i dom. 

Pravac traga bio je Tarzanu-majmunu prilično zagone- 
tan, budući da nije vodio izravno putem za Opar, već 
mnogo južnije. 

Šestog su dana njegove oštre oči uhvatile zvuk ljudskih 
koraka, a čas zatim do njegovih je nosnica dopro miris 
Crnaca. Natjeravši Jad-bal-ja da se sakrije u guštik, 
Tarzan se popne na drveće i krene sto je brže mogao u 
susret Crncima. Kako se udaljenost smanjivala, miris je 
bivao sve jači i naposljetku, čak i prije no što ih je ugledao, 
Tarzan je znao da su to Vaziri. Međutim, jedan miris, koji 
bi ga ispunio srećom, nedostajao je među mirisima 
njegovih ratnika. 

Trenutak kasnije iznenađeni Usula, koji je išao na ćelu 
tužnih i potištenih Vazirija, iznenada se na okuci staze 
našao licem u lice sa svojim gospodarom. 

—  Tarzane-majmune! — viknu Usula. — Jesi li to 
zaista ti? 

— Atko bi drugi bio — odgovori majmun-čovjek. — 
No, gdje je lady Greystoke. 

— Oh, gospodaru, kako da ti kažem! — zaplaka 
Usula. 

— Ne misliš valjda reći...! — vikne Tarzan. — To ne 
može biti! Ništa joj se nije moglo dogoditi dok su je štitili 
moji Vaziri! 

Ratnici sagnuše glave, postiđeni i tužni. 


— Uzmi naše živote za njezin — izgovori Usula 
jednostavno. I on odbaci svoje koplje i stit te raširi ruke 
izlažući svoje goleme grudi Tarzanu. — Udri, bwana! 

Majmun-čovjek se okrenu pognute glave. Zatim opet 
pogleda Usulu. 

Ispričaj mi kako se to dogodilo i zaboravi svoje glupe 
rijeći, kao što sam i ja zaboravio ono što ih je izazvalo. 

Usula je ukratko ispričao tok događaja koji su doveli do 
smrti Jane, a kad je završio, Tarzan-majmun je izgovorio 
svega tri riječi, kojima je izrazio pitanje tako tipično za 
njega: 

—  Gdjeje Luvini? 

—  Oh,mitone znamo — odgovori Usula. 

— Ali ja ću to saznati — reće Tarzan-majmun. — 
Produžite svojim putem, djeco moja, natrag vašim 
kolibama vašim ženama i djeci, a kad idući put ugledate 
Tarzana-majmuna, znajte da će Luvini biti mrtav. 

Oni ga stadoše moliti da ih uzme sa sobom, ali on ne 
htjede ni ćuti za to. 

— Vi ste, u ovo doba godine, potrebni kod kuće — 
reče. — Već suviše dugo niste s vašim stadima i na 
poljima. Vratite se, dakle, i saopćite vijest Koraku, no 
recite mu da je moja želja da i on ostane kod kuće. Ako ja 
nestanem, on može nastaviti moje nedovršeno djelo. 

Kad je prestao govoriti, okrenuo se u smjeru odakle je 
došao te zafućka duboko i otegnuto, a čas kasnije pojavi se 
na stazi, skačući, Jad-bal-ja, Zlatni lav. 

— Zlatni lav! — viknu Usula. — Kad je ono pobjegao 
Kewaziju, otišao je da nađe svog voljenog gospodara. 

Tarzan kimne. 

—  Ionje prevalio dugačak put kroz strane zemlje dok 
me je pronašao — reće. 

Zatim se oprosti s Vazirijima i ponovo krene da, daleko 
od svog doma, pronađe Luvinija i da se osveti. 


John Peebles, ukliješten u rašljama jednog velikog 
stabla umornim očima pozdravi zoru sto se rađala. 
Nedaleko od njega u drugim rašljama, ukliještio se Dick 
Throck, dok je Kraski inteligentniji od njih i obdaren nekim 
pronalazačkim duhom, napravio malu zaravan od grana, 
na kojoj je srazmjerno udobno ležao. Desetak stopa iznad 
njega njihao se napola iscrpljen i potpuno prestrašeni 
Bluber na jednoj tanjoj grani poduprtoj rašljama. 

— Ah —zastenja Peebles — radije ću dopustiti da me 
požderu lavovi nego da provedem jos jednu ovakvu noc; tu 
smo, i to tije to. 

— Ija ću, do đavola — reče Throck — poslije ovoga 
spavati na zemlji, bez obzira na sve lavove ovoga svijeta. 

— Da ste vas trojica zajedno bar toliko pametni kao 
morž — primijeti Kraski — mogli smo noćas spavati 
razmjerno sigurno i udobno na zemlji. 

— Hej, Bluberu, gospodin Kraski govori tebi! — viknu 
Peebles podrugljivo, naglasivši riječ gospodin. 

— Ah! Ne tiče me se sto netko govori — zastenja 
Bluber. 

— On hoće da mu svako veče sagradimo kuću — 
nastavi Peebles — a on bi stajao sa strane i upućivao nas 
vraški dobro kako da radimo, dok on, kao fin gospodin, ne 
bi radio. 

— Zašto da ja bilo kakav posao obavljam svojim 
rukama, kad vi, velike životinje, za posao i nemate nista 
drugo? — upita Kraski. — Da vam ja nisam nabavio 
hranu, bili biste sada gladni. A na kraju ćete završiti kao 
meso za lavove ili poumirati od umora, sto uopće ne bi bio 
velik gubitak, ako me ne budete slušali. 

Nitko nije ništa odgovorio na tu njegovu dosjetku. Oni 
su se, u stvari, prepirali tako mnogo i tako dugo da se 
zaista nisu na to mnogo osvrtali. Osim Peeblesa i Throcka, 
svi su se oni među sobom zdušno mrzili, a držali su se 
zajedno samo zato što su se bojali da budu sami. Peebles je 
polako spustio svoju tjelesinu na zemlju. Za njim se poveo 


Throck, pa Kraski, i onda Bluber, koji je neko vrijeme 
stajao šuteći i gledajući svoju poderanu odjeću. 

— Ah! — uzvikne on naposljetku. — Pogledajte me! 
Ofa odijelo koštalo mene tfadeset gvineja, i pogledajte! 
Uništeno, uništeno! Sad ne vrijedila ni peni na funta. 

— Do vraga s tim tvojim odijelom — uzvikne Kraski. 
— Tu smo izgubljeni, napola izgladnjeli, neprekidno u 
opasnosti od divljih zvijeri, a možda i od ljudoždera, bez 
Flore, koja je nestala u džungli, a ti stojis tu i pričaš o svom 
odijelu od dvadeset funti ! Umaraš me, Bluberu! No, hajde, 
mogli bismo i krenuti. 

— Kojim putem? — upita Throck. 

— Pa, na zapad razumije se — odgovori Kraski. — 
Tamo je obala, a nama ne preostaje ništa drugo nego da je 
se pokušamo dokopati. 

— A ne možemo stići tamo ako krenemo na istok! 
zagrmi Peebles. Tu smo, i to tije to. 

— Tko je rekao da bismo mogli? — upita Kraski. 

— E pa dobro, mi smo jučer cijeli dan isli na istok — 
reče Peebles — znao sam sve vrijeme da nešto nije u redu, 
a sada sam upravo došao na to. 

Throck se glupavo zabulji u svog druga, s izrazom 
iznenađenja. 

— Što hoćeš time reći? — zareži. — Kako si došao na 
to da smo išli na istok? 

— To je posve jednostavno — odgovori Peebles — i ja 
vam to mogu i dokazati. Budući da je onaj tamo toliko 
pametniji od nas, mi smo slušajući ga neprekidno isli 
ravno u unutrašnjost, od onog časa kad su nas urođenici 
napustili — reče i pokaže glavom prema Kraskom, koji ih 
je, držeći ruke na kukovima, podrugljivo promatrao. 

— Ako misliš da vas vodim u pogrešnom pravcu, 
Peeblesu — reče Kraski — vi se lijepo okrenite i pođite 
drugim putem! Ja ću nastaviti putem kojim smo išli, jer 
znam da je to pravi put. 


— To nije pravi put — odgovori Peebles — i ja ću vam 
to dokazati. Slušajte! Ako čovjek ide na zapad, sunce mu je 
slijeva, zar ne; razumije se, sredinom dana. E, a otkako 
putujemo bez urođenika, sunce nam je uvijek zdesna. 
Neprekidno sam mislio da nešto nije u redu, ali sam tek 
sada shvatio o čemu se radi. Zar to nije jasno kao jedanput 
jedan? Neprestano smo išli na istok. 

— Do vraga — viknu Throck — tako je, na istok, a 
ovaj klipan misli da je sveznajući! 

— Ah! — prostenje Bluber. — I mi treba da hodamo 
opet natrag, jos jedan put? 

Kraski se nasmije i okrene da. pođe putem što ga je 
izabrao. — Vi, momci, možete poći kojim god putem 
hoćete, a dok budete putovali, uzmite u obzir da ste južno 
od ekvatora i da vam je stoga sunce neprekidno na sjeveru, 
što ipak ne mijenja njegovu staromodnu naviku da zalazi 
na zapadu. 

Bluber je prvi shvatio da je Kraski u pravu. 

— Dođite, momci — reće on. — Kraski ima pravo. 

On se okrene i pođe za Kraskim. 

Peebles je stajao češući se po glavi potpuno zbunjen tim 
zagonetnim problemom, a Throck se duboko zamislio i 
napokon krenuo za Bluberom i Kraskim. 

— Dođi, Johne — reče on Peeblesu — ja to ne 
razumijem,: no mislim da su oni u pravu. Oni idu upravo 
tamo gdje je sunce jučer zašlo, a to sigurno mora biti 
zapad. 

Budući da mu je teorija bila poljuljana, i Peebles je 
krenuo za Throckom, mada nije bio sasvim uvjeren da je 
Kraski u, pravu. 

I tako su se njih četvorica, gladni i izranjenih nogu, 
satima mukotrpno vukli stazom kroz džunglu prema 
zapadu, bezuspješno tražeći kakvu divljač. 

Nenavikli na džunglu, sve su više posrtali. Sve da su na 
sve strane oko njih bile divlje zvijeri i ratnici, njihova su 


čula bila tako otupljena da ih je i najbućniji neprijatelj 
mogao zaskočiti a da ga ne primijete. 

I tako ih je, nedugo poslije podneva, kad su prelazili 
malu čistinu, iznenada zaustavio zvižduk jedne strijele, sto 
je prohujala Bluberu pored glave. Adolf prodorno vrisne i 
baci se na zemlju; Kraski zgrabi pušku i počne pucati. 

— Tamo! — viknu on. — Iza onog džbunja! 

U tom času jedna mu je strijela iz drugog pravca 
probila, podlakticu. Snažni i nespretni, Peebles i Throck 
stupiše u akciju sporije od Kraskog, ali ni oni nisu 
pokazivah znakove straha. 

— Dolje! — viknu Kraski te se sam baci na zemlju. 

—  Ležite i potprašite im ! 

Tek što su se ta trojica svalili u visoku travu, na čistini 
se pojavi dvadesetak Pigmejaca, a iznad ispruženih 
bijelaca prozviždi čitav roj strijela. S obližnjeg su stabla 
dva čelična oka promatrala zasjedu. 

Bluber je ležao potrbuške i pokrio lice rukama, dok je 
beskorisna puška ležala pored njega; no Kraski, Peebles i 
Throck, boreći se za svoje živote, obasipali su olovom 
skupinu Pigmejaca što su urlali kao đavoli. 

Kad su Kraski i Peebles sa svojim puškama oborili 
svaki po jednog urođenika, neprijatelj se povukao u 
sigurnost okolne džungle. 

Neprijateljstva su načas prekinuta. Zavladala je 
potpuna tišina, a onda je iz ogromne krošnje jednog stabla 
u blizini odjeknuo neki glas. 

— Nemojte pucati dok vam ne kažem — rekao je 
netko engleski — i ja ću vas izbaviti. 

Bluber je podigao glavu. 

— Dođite brso! Dođite brso! — uzvikne. — Mi ne 
pucati! Spasite mene, spasite mene, i ja fam dam pet 
funta! 

Iz krošnje odakle je došao glas začu se sada dubok, 
otegnut zvižduk, a zatim opet zavlada tišina. 


Pigmejci, koje je iznenadio tajanstveni glas iz krošnje, 
naćas su se smirili, no kako se više ništa nije ćulo, ponovo 
su se pojavili iz džbunja i odapeli još jedan roj strijela 
prema ljudima sto su na čistini ležali u travi. Istovremeno 
se s donje grane onog divovskog stabla spusti ogromni 
bijelac, a jedan veliki crnogrivi lav iskoči iz šikare. 

— Ah! —vrisnu Bluber i ponovo pokrije lice rukama. 

Pigmejei su koji trenutak ostali na mjestu, kao ukopani 


od straha, a njihov je vođa uzviknuo: — To je Tarzan! — i 
pobjegao u džunglu. 
— Da, to je Tarzan; Tarzan-majmun! — vikne lord 


Greystoke. — Tarzan i Zlatni lav! 

No kako je on govorio jezikom Pigmejaca, bijelci nisu 
razumjeli ni riječi od onoga što je rekao. Zato se Okrenuo 
njima: 

—  Pigmejci su otisli, dižite se. 

Njih četvorica se podigosše. 

— Tko ste vi i što radite ovdje? — zapita Tarzan- 
majmun. — No, ne treba da vas pitam tko ste. Vi ste ljudi 
što su me omamili i ostavili u svom logoru na milost i 
nemilost prvog lava ili divljeg urođenika koji naiđe. 

Bluber otetura naprijed trljajući ruke i smiješeći se 
puzavo. — Ah ne, gospodin Tarcan, mi fas ne posnafali. 
Nikada mi to ne učinili da smo snali da vi Tarcan-majmun. 
Isbafite me! Teset funta, tfadeset funta — sfe! Samo recite 
cijena. Spasite me i faše je! 

Tarzan se nije osvrtao na Blubera, već se obrati 
ostalima 

— Tražim jednog vašeg čovjeka — reče — Crnca čije je 
ime Luvini. On je ubio moju ženu. Gdje se nalazi? 

— Otome mi ne znamo ništa — odgovori Kraski. 

— Luvini nas je izdao i napustio. U to su vrijeme vaša 
žena i jos jedna druga bijela žena bile u logoru. Nitko od 
nas ne zna što se s njima dogodilo. Bile su iza nas kad smo 
zauzeli položaje da obranimo logor od naših vlastitih ljudi i 
robova koji su poubijali pljačkaše slonovače. I vaši Vaziri 


bili su tamo. Pošto se neprijatelj povukao, ustanovili smo 
da su obje žene nestale. Ne znamo što se s njima dogodilo. 
I mi ih sada tražimo. 

— Toliko su mi ispričali i moji Vaziri — reće Tarzan.— 
Jeste li onda uopće vidjeli Luvinija? 

— Ne, mi nismo — odgovori Kraski. 

— Što vi radite ovdje? — upita Tarzan. 

— Došli smo s gospodinom Bluberom da poduzmemo 
naučnu ekspediciju — odgovori Kraski. — Imali smo 
velikih teškoća. Naš je predvodnik zajedno s askarima i 
nosačima digao bunu i napustio nas. Mi smo sami i 
bespomoćni. 

— Ja, ja! — vikao je Bluber. — Spasite nas! Spasite 
nas! No, zadržite ovaj laf podalje, čini me nerfosnog. 

— On vam neće nauditi dok mu to ja ne kažem — reče 
Tarzan. 

— Onda, molim fas, nemojte reći! — povika Bluber. 

— Kamo biste vi htjeli otići? — zapita Tarzan. 

— Mi se pokušavamo vratiti natrag na obalu — 
odgovori Kraski — a zatim se ukrcati u brod za London. 

— Dođite sa mnom — reće Tarzan. — Možda vam ja 
mogu pomoći. Vi to ne zavređujete, ali ja ne mogu dopustiti 
da bijeli ljudi poginu tu u džungli. 

Pošli su za njim prema zapadu, i te su se noći ulogorili 
pored jednog malog potoka u džungli. 

Četvorica Londonaca teško su se privikla na prisutnost 
lava, a Bluber je očito bio sav u strahu. 

Dok su ćućali oko vatre nakon večere za koju se 
pobrinuo Tarzan, Kraski je predložio da naprave neko 
sklonište protiv divljih zvijeri. 

— To neće biti potrebno — reće Tarzan. — Jad-bal-ja 
će vas čuvati. On će spavati pored Tarzana-majmuna, i što 
ne bude čuo jedan, čut će drugi. 

Bluber uzdahne, 

— Moj bog — pomosi — ja bih dao deset funta za jedna 
noć spafanja. 


— Možeš je noćas imati i za manje — odgovori Tarzan 
— jer ti se ništa neće desiti dok smo ovdje ja i Jad-bal-ja. 

—  Topro, onda ja mislim kasati vam laka noć — reče 
Bluber, udalji se nekoliko koraka od vatre, sklupća se i 
ubrzo zaspi. Throck i Peebles povedoše se za njim, a 
uskoro i Kraski. 

Dok je Kraski drijemajući ležao poluotvorenih očiju, 
vidio je kako se majmun-čovjek, koji je dotad čućao pored 
vatre, diže i odlazi prema obližnjem stablu. Pri tom mu je 
nešto ispalo iz pregače — jedna kožna vrećica, mala nabije- 
na vrećica. 

Kraski je, sada već posve budan, promatrao kako se 
Tarzan, za kojim je koračao lav, malo udaljio i legao da 
spava. 

Golemi se lav skutrio pored svog gospodara. Kraski je 
bio uvjeren da su obojica zaspali. Odmah je počeo polako i 
kradomice puzati prema vrećici što je ležala pored vatre. 
Nakon svakog pokreta bi zastao i pogledao na dva usnula 
lika, na dvije okrutne zvijeri ispred sebe; međutim, obje su 
mirno spavale. 

Naposljetku je Kraski, ispruživši ruku, mogao dohvatiti 
vrećicu. Privukao ju je k sebi i brzo je strpao u njedra. 
Zatim se okrenuo i polako i pažljivo otpuzao natrag na 
svoje mjesto s druge strane vatre. Tamo je, ležeći naslonjen 
glavom na ruku kao u dubokom snu, pažljivo opipao 
vrećicu prstima lijeve ruke. 

— Po opipu bih rekao da su kamenčići — mumljao je 
sebi u bradu — a to bez sumnje i jesu, a služit će kao 
barbarski ukrasi tom divljem barbarinu koji je uz to i 
engleski plemić. Izgleda nemoguće da je ta divlja zvijer 
sjedila u domu lordova! 

Kraski je nečujno razriješio čvor kojim je vrećica bila 
zatvorena i začas istresao nekoliko kamenčića na dlan. 

— Zarje moguće? — uzvikne on, — Dijamanti! 

Pohlepno je istresao sve i poćeo se naslađivati tim 
velikim blistavim dragim kamenima najbolje vrste; bilo je 


tu pet funti čistih bijelih dijamanata, koji su predstavljali 
tako basnoslovno bogatstvo da je sama pomisao na to 
ošamutila Kraskog. 


s ud 


Sredinom prijepodneva Tarzan se sa četvoricom Londonaca približio ograđenom 
selu s mnogo koliba. Tarzan je objasnio poglavici da ova četvorica žele stići na 
obalu i da im je potrebna pratnja. — Tarzan, gospodar džungle, treba samo da 
naredi — odgovorio je poglavica. 


— Zar je moguće? — ponovi on. Krezovo bogatstvo u 
mojim rukama. 

Brzo je pokupio kamenje i strpao ga u vrećicu, držeći 
neprestano na oku Tarzana i Jad-bal-ja. Ni jedan se, 
međutim, nije pomakao, i kad je sve vratio u vrećicu, gurne 
je natrag u njedra. 

— Sutra — promrmlja on — sutra. O da imam živaca 
pokušati noćas. 

Sutradan, sredinom prijepodneva, Tarzan se _s 
četvoricom Londonaca približavao povećem ograđenom 
selu s mnogo koliba. Bio je primljen ne samo susretljivo 
već s počastima koje se odaju vladaru. 

Bijelci su bili uplašeni vladanjem crnog poglavice i 
njegovih ratnika prema Tarzanu. 

Pošto je završen uobičajeni obred, Tarzan se okrenuo i 
mahnuo rukom četvorici Evropljana. — To su moji prija- 
telji — objasni on crnom poglavici — i oni žele stići na 
obalu. Posalji, dakle, dovoljno ratnika s njima da ih za 
vrijeme putovanja hrane i štite. Ja, Tarzan-majmun, 
tražim tu uslugu. 

— Tarzan-majmun, veliki poglavica, gospodar džun- 
gle, treba samo da naredi! — odgovori Crnac. 

— Dobro — usklikne Tarzan — hrani ih i postupaj 
dobro s njima. Ja imam drugog posla i ne mogu ostati. 

— Njihovi trbusi bit će puni i oni će stići na obalu a da 
im ni vlas ne padne s glave — odgovori poglavica. 

Bez ijedne oproštajne riječi, čak i bez znaka da ih 
zamjećuje, Tarzan-majmun je nestao Evropljanima s vida, 
a za njim je nestao i Jad-bal-ja, Zlatni lav. 


koplje ubija 


raski je proveo besanu noć. Bilo mu je jasno da će 

Tarzan prije ili kasnije primijetiti da su mu nestali 
dijamanti, a onda će se vratiti i četvoricu Londonaca s 
kojima se sprijateljio pozvati na odgovornost. I zato, ćim je 
prvi tračak zore obasjao istočni horizont, Kraski se digne s 
ležaja od suhog lišća u kolibi koju je poglavica dodijelio 
njemu i Bluberu i tiho se iskrade na seoski put. 

— Ah — promrmlja on — mogućnost da sam doprem 
do obale samo je jedan prema hiljadu, ali za ovo — i on 
pritisne rukom vrećicu dijamanata pod kosuljom — ali za 
ovo vrijedi podnijeti svaki napor, pa ćak i život žrtvovati — 
bogatstvo hiljada kraljeva — što bih ja sve mogao s njim 
postići u Londonu, Parizu ili New Yorku! 

I Carl Kraski kradom iziđe iz sela, te ga je ubrzo 
progutalo zelenilo džungle. A tada je zauvijek isčezao iz 
života svojih drugova. 

Bluber je prvi otkrio nestanak Kraskog. Iako njih 
dvojica nisu osjećali nikakve uzajamne sklonosti, bili su 
zbog prijateljstva Peeblesa i Throcka upućeni jedan na 
drugog. 

— Da li si ti fidio Kraskog ovo jutro? — upitao je 
Peeblesa kad su se njih trojica skupili oko lonca s nekim 
neukusnim kuhanim mesom što su im ga donijeli za 
doručak. 

— Ne — odgovori Peebles — mora da još uvijek spava. 


— Nema ga u kolibi — odgovori Bluber — on nije bio 
tamo kad se ja probudio. 

— On može sam da se brine o sebi — zagrokće Throck 
i nastavi doručkovati. — Naći ćeš ga vjerojatno s nekim da- 
mama! — Ion se naceri ciljajući tom malom šalom na 
dobro poznatu slabost Kraskog. 

Pošto su doručkovali, pokušali su razgovarati s nekim 
ratnicima, ne bi li saznali kada ih njihov poglavica 
namjerava povesti prema obali. Međutim, Kraski se još 
uvijek nije pojavljivao. 

U to je vrijeme Bluber bio već prilično zabrinut, i to ne 
za sigurnost Kraskog, već za svoju vlastitu, jer ako se nesto 
dogodilo Kraskom u ovom prijateljskom selu, slična sudbi- 
na mogla bi zadesiti i njega. Kad je svoju zabrinutost 
saopćio ostaloj dvojici, pobudio je i njihove sumnje, te su 
se i oni zabrinuli i potražili poglavicu. 

Pomoću znakova, primitivnog engleskog jezika i izopa- 
čenog urođeničkog narječja od kojeg su njih trojica znali 
po riječ-dvije, uspjeli su poglavici objasniti da je Kraski 
nestao i zatražili od njega da im objasni gdje se nalazi. 

Poglavicu je to, dakako, isto toliko začudilo, pa je 
odmah dao temeljito pretražiti selo. Ubrzo je postalo jasno 
da Kraskoga nema u selu, a doskora su pronasli tragove 
koji su kroz vrata vodili u džunglu. 

— Moj bog! — uzviknu Bluber. — On otišao tamo, i 
otišao sam usred noć. Mora da poludio! 

— Zašto je to učinio? — viknu Throck. 

— Vama ne nedostaje nista, je li? — upita Peebles 
svoje drugove. — Možda je nešto ukrao. 

— Ah! Što mi uopće imamo što bi se moglo ukrasti? 
viknu Bluber. — Puške i metke... to je tu. Njih nije uzeo. 
Osim toga, mi nemamo ništa vrijedno osim samo moj 
odijelo ot tfadeset funta. 

— No zašto je on to uradio? — upita Peebles. 

— Mora da je otišao u snu kao mjesečar — reče 
Throck. 


To je bilo jedino objašnjenje koje su ova trojica mogla 
smisliti. Sat kasnije krenuli su na put prema obali pod 
zaštitom jedne skupine poglavičinih ratnika. 


Kraski je, s puškom preko ramena i teškim automat- 
skim pištoljem u desnoj ruci, ustrajno išao stazom kroz 
džunglu. Njegove su uši neprekidno napeto osluškivale 
neće li ćuti glasove potjere ili bilo koje druge opasnosti sto 
možda odnekuda vreba na njega. Ovako sam u tajnovitoj 
džungli osjećao je sve veći strah, a sa svakom miljom što ju 
je prešao vrijednost se dijamanata smanjivala u uspore- 
đenju sa strašnim iskušenjima koja ga, kako mu je sada 
postalo jasno, čekaju dok dođe do obale. 

Jedna Hista, zmija, prepriječila mu je put viseći iznad 
staze s neke niske grane, a on se nije usudio pucati u nju 
da ne bi privukao pažnju eventualnih gonilaca. Bio je 
prisiljen da je zaobiđe kroz isprepletenu šikaru što se 
nalazila s obje strane uske staze. Kad je, obišavsši zmiju, 
opet izbio na stazu, odjeća mu je bila poderanija i 
odrpanija nego prije, a koža izgrebena porezana i 
okrvavljena bezbrojnim trnjem kroz koje se morao 
probijati. Bio je obliven znojem i dahtao je od umora, a 
odjeća mu bijaše prepuna mrava čiji su ga bolni i opaki 
ugrizi tjerali u ludilo. 

Kad je opet izbio na čistinu, strgao je odjeću sa sebe i 
grozničavo pokušavao da se otarasi te mučne napasti. 

Bezbrojni mravi tako su mu gusto prekrili odijelo da se 
nije usudio ponovo ga obući. Samo je vrećicu s 
dijamantima municiju i pušku uspio oteti tim pljačkaškim 
hordama kojih se broj naglo povećavao, činilo se, na 
milijune, dok, su pokušavali da ga se domognu i pojedu. 

Otresajući mrave sa predmeta kojih se ponovo domo- 
gao, Kraski je kao lud potrčao stazom, go kao od majke 
rođen. — I kad se pola sata kasnije, naposljetku, iscrpljen 
i zadihan srušio na vlažnu zemlju džungle, shvatio je svu 


bezizglednost svog luđačkog pokušaja da se sam dokopa 
obale. Shvatio je to bolje no što bi mogao shvatiti u bilo 
kakvim drugim okolnostima, jer ništa toliko ne paralizira 
hrabrost i samopouzdanje civiliziranog čovjeka koliko 
svijest da je ostao bez odjeće. 

Koliko god jadna bila zaštita što bi mu je njegova 
poderana i olinjala odjeća mogla pružiti, osjećao se kudi- 
kamo bespomoćnije nego da je ostao bez oružja i municije. 
I zato to sada više nije bio samo uplašen, već na propast 
osuđen čovjek, koji je bojažljivo nastavio gmizati stazom. 

Te je noći, gladan i promrzao, spavao u rašljama jednog 
drveta, dok su mesožderi rikali i režali loveći, u mrkloj noći 
džungle oko njega. Drhtureći od straha, budio se u trzaju 
strave, a potom bi ga iscrpljenost opet savladala, no to nije 
bio počinak već snovi užasa koje bi iznenadna rika opet 
preobrazila u stvarnost. Tako su se polako vukli strašni 
noćni sati, te mu se činilo da zora neće nikada svanuti. No 
ipak je dosla i on je spotičući se nastavio svoj put prema 
zapadu. 

Gotovo izbezumljen od straha, umora i bolova, posrtao 
je sve dalje i dalje i postajao iz sata u sat sve slabiji, jer nije 
ništa okusio otkako je napustio svoje drugove, a to je bilo 
prije trideset sati. 

Primicalo se podne. Kraski se kretao polako odmarajući 
se često, i za vrijeme jednog takvog predaha do njegovih 
otupjelih osjetila iz nevelike daljine dopru ljudski glasovi. 
Stresao se pokušavajući da skupi svoju moć zapažanja. 
Prisluškivao je napeto i odjednom se podigao obnovljenim 
snagama. 

Vise nije bilo sumnje — ti su glasovi zvučali više kao 
glasovi Evropljana nego kao glasovi urođenika. No unatoč 
tome, on je još uvijek bio oprezan i zato se počeo suljati 
vrlo tiho i polako, sve dok iza okuke nije ugledao jednu 
rijetkim drvećem obraslu čistinu što se pružila pored 
prljave rječice. Tu se, uz obalu, nalazila mala slamom 
pokrivena koliba okružena koljem. 


Glasovi su dolazili iz kolibice. Sada je već jasno mogao 
razabrati ženski glas koji je nesto ljutito i glasno 
protestirao, a kao odgovor dubok muški glas. 

Oči Kraskog polako su se širile u nevjerici, koja je bila 
pomiješana sa strahom, jer je muški glas sto ga je ćuo bio 
glas mrtvog Estebana Mirande, dok je ženski glas bio glas 
nestale Flore Hawkes, za koju su već odavna mislili da je 
isto tako mrtva. Kraski, međutim, nije mnogo vjerovao u 
natprirodne pojave. Duhovima bez tijela nisu potrebne 
kolibe, ograde ili trnovite bome. Ljudi sto su izgovarali te 
glasove bili su živi, i stvarni, kao i on sam. 

Krenuo je prema kolibi osjećajući takvo olakšanje što 
se opet nalazi u društvu stvorenja svoje vrste da je gotovo 
posve zaboravio na svoju mržnju i ljubomoru. No, tek što je 
napravio nekoliko koraka, ženin mu glas ponovno dopre 
do uha i on nenadano postade svjestan svoje golotinje. 
Stao je razmišljajući i ogledavajući se, i začas je već 
marljivo brao dugu širokolisnu šumsku travu od koje je 
napravio neku vrst grube pregače koju je vezao oko pojasa 
ispletenom travom. Tada je, ispunjen gotovo nekim 
samopouzdanjem, krenuo prema kolibi. Ali kako se bojao 
da ga neće odmah prepoznati i da će ga napasti misleći da 
je neprijatelj, Kraski je još prije no što je stigao do ograde 
pozvao Estebana po imenu. Španjolac je odmah izašao, a 
za njim i djevojka. Da Kraski nije ćuo njegov glas i po 
njemu ga prepoznao, bio bi pomislio da je to Tarzan- 
-majmun, tolika je bila sličnost među njima. 

Njih su dvoje nekoliko trenutaka nepomično stajali 
gledajući neobičnu prikazu pred sobom. 


— Zar me ne poznajete? — upita Kraski. — Ja sam 
Carl, Carl Kraski. Ti me znaš, Floro. 
— Čari! — klikne djevojka i poleti prema njemu, no 


Esteban je zgrabi za ruku i zadrži je. 
— Što ti ovdje radiš, Kraski? zapita Španjolac osorno. 
— Pokušavam se dočepati obale odgovori Kraski. — 
Već sam upola mrtav od gladi i umora. 


— Put za obalu je tamo — reče Španjolac i pokaže 
rukom na zapad. — Miči se, Kraski, za tebe nije ovdje 
zdravo. 

— Hoćeš reći da ćeš me otpremiti bez hrane i vode? — 
upita Kraski. 

— Tamo je voda — odgovori ovaj pokazujući na rijeku, 
a u džungli ima obilje hrane za onoga tko je dovoljno 
hrabar i pametan da do nje dođe. 

— Ne možeš ga tek tako otpremiti — vikne djevojka — 
nisam vjerovala da možes biti tako okrutan! — Zatim će, 
obraćajući se Kraskom: — O, Carl — povika ona — nemoj 
otići! Spasi me, spasi me od ove zvijeri! 

— Onda se odmakni! — vikne Kraski, i kad se djevojka 
istrgla iz Mirandinih ruku, on podigne svoj pištolj i opali 
ravno na Španjolca. Metak je promašio cilj, prazna se 
čahura zaglavila, i kad je Kraski ponovo uzalud povukao 
obarač i ustanovio da mu je pištolj beskoristan, uz psovku 
ga je bacio na zemlju. I dok je zatim grozničavo pokušavao 
da se posluži puškom, Esteban je uzmahnuo rukom u 
kojoj je bilo teško kratko koplje, i prije no što je Kraski 
uspio da pritisne obarač na pusci, koplje mu je probilo 
grudi i srce. Carl Kraski je bez glasa klonuo mrtav pred 
noge neprijatelja i suparnika, dok je žena, koja je obojicu 
voljela i u sebičnosti i okrutnosti, klonula jecajući na 
zemlju, izbezumljena od očaja. 

Videći da je Kraski mrtav, Esteban mu priđe i išćupa 
koplje iz tijela, a zatim pokupi oružje i municiju. Dok je bio 
zaposlen time, pogled mu pade na malu kožnu vrećicu što 
ju je Kraski pričvrstio o bok istim užetom od trave kojim je 
privezao i pregaću. 

Španjolac je opipa pokušavajući pogoditi što sadrži. U 
prvi je mah pomislio da je u njoj municija, ali je nije pobliže 
razgledao sve dok nije mrtvačevo oružje odnio u kolibu, u 
koju je otjerao i djevojku, koja se sćućurila u kutu jecajući. 

— Jadni Carl, jadni Carl — naricala je ona, a onda je 
dobacila čovjeku sto je bio s njom: — Ti životinjo! 


— Jest — vikne čovjek nasmijavši se — ja sam živo- 
tinja. Ja sam Tarzan-majmun, a onaj se prljavi Kraski 
usudio da me, nazove Estebanom. Ja sam Tarzan! Ja sam 
Tarzan-majmun! Ja sam Tarzan-majmun! — ponovio je 
urlajući. — Tko se usuđuje zvati me drugačije, mora 
umrijeti! Pokazat ću im ja! Ja ću njima pokazati — 
mumljao je. 

Djevojka ga je gledala iskolačenim i grozničavim očima, 
dršćući. 

— Lud je — promuca ona. — Lud! Bože moj! Sad sam 
sama u džungli s luđakom. 

I zaista, u neku ruku, Esteban Miranda bijaše doista 
lud — lud poput umjetnika koji proživljava svoju ulogu. A 
Esteban je već tako dugo igrao svoju ulogu i tako je dobro 
tumaćio taj plemeniti lik da je i sam počeo vjerovati da je 
Tarzan. Vanjskim izgledom on je mogao prevariti najboljeg 
Tarzanova prijatelja, no u tom naoko božanskom liku 
kucalo je srce nitkova i duša gavrana. 

— Htio je ukrasti Tarzanovu ženu — promrmlja 
Esteban. — Ženu Tarzana, gospodara džungle! Jesi li 
vidjela kako sam ga ubio jednim udarcem koplja? Bi li ti 
mogla voljeti slabića, kad možeš imati velikog Tarzana? 

—  Odvratan si mi — reće djevojka. — Ti si zaista 
zvijer ti si još gori od životinje. 

— Atisi, međutim, moja — reče Španjolac — i nikada 
nećeš pripadati drugome, jer bih te prije ubio. No da 
vidimo sada što je Kraski imao u ovoj kožnoj vrećici. Čini 
se daje municija, i to toliko municije da bi se njome mogla 
poubijati čitava pukovnija. 

I on odriješi uzice kojima je vrećica bila vezana i istrese 
dio sadržaja na pod kolibe. Dok se sjajno kamenje kotrljalo 
i iskrilo pred njegovim zapanjenim očima, djevojka je 
otvorila usta od čuda. 

— O, pa ovo je nevjerojatno! — otme se Španjolcu. — 
Pa to su dijamanti! 


— Stotine dijamanata — promrmlja djevojka, — Gdje 
ih je samo smogao? 

—  Neznaminije me briga — reče Esteban. — Oni su 
sada moji. Oni su svi moji, ja sam bogat, Floro! Ja sam 
bogat, a ti, ako si dobra djevojka, dijelit ćes to bogatstvo sa 
mnom. 

Oči Flore Hawkes se suziše. U njenim se grudima 
probudila pohlepa što je bila uvijek prisutna u njoj, a uz 
nju sada se pojavila isto toliko jaka mržnja prema Španjol- 
cu. Želja da se dokopa tih svjetlucavih kamenčića napokon 
je učvrstila odluku koju je dugo nosila u sebi — da smakne 
Španjolca na spavanju. Do sada se plašila da ostane sama 
u džungli, no sada je želja za posjedovanjem tog golemog 
bogatstva nadvladala strah. 


Tarzan je krstareći džunglom naišao na tragove različi- 
tih skupina Crnaca sa zapadne obale i odbjeglih robova 
pljačkaša slonovače. Ispitujući sve te skupine, nastavio je 
da traži Luvinija iznuđujući od Crnaca istinu zastrašiva- 
njem i ostavljajući ih užasnute pri odlasku. Svaka skupina 
i svaki pojedinac pričali su istu priču. Nitko nije vidio 
Luvinija od one noćne borbe i požara, a svatko je bio 
uvjeren da je pobjegao s drugima. Misli majmuna-čovjeka 
bile su proteklih nekoliko dana tako potpuno obuzete 
tugom i traženjem da je zanemarivao manje važne stvari i 
nije uopće primijetio da mu je nestalo vrećice s dijamanti- 
ma. On bi, u stvari, potpuno zaboravio na dijamante da se 
jednog dana nije potpuno slučajno sjetio na njih, i tek tada 
je ustanovio da ih više nema; međutim, kada ih je i u 
kakvoj prilici izgubio, toga nije mogao da se sjeti. 

— Omni lopovski Evropljani — mrmljao je obrativši se 
Jad-bal-jau — sigurno su ih oni ukrali. 


Pri pomisli na to njegov se ožiljak na ćelu zacrveni, što 
je bio znak da se bijes na nezahvalnost i dvoličnost ljudi 
kojima je bio dobar naglo rasplamsao. 

— Dođi — reče Tarzan lavu — kad već tražimo 
Luvinija, tražit ćemo i one druge. 

I zato su Peebles, Throck i Bluber jednoga dana, pošto 
su prevalili mali dio puta prema obali, na svoje najveće 
iznenađenje ugledali veličanstven lik majmuna-čovjeka 
kako im se približava, dok ga je uz bok pratio golemi 
crnogrivi lav. 

Tarzan se nije obazirao na njihove oduševljene pozdra- 
Mrk i optužujući izraz njegova lica izazvao je strah u 
Bluberovu kukavičkom srcu, a lica dvojice engleskih 
boksača postadoše zelena, 

—  Štoje? — upitaše sva trojica u zboru. — Što nije u 
redu? — Što se desilo? 

— Došao sam po vrećicu kamenja sto ste mi je 
oduzeli — reće Tarzan bez okolišsanja. 

Ona trojica sumnjičavo pogledaju jedan drugoga. 

— Nerazumijem što mislite, gospodin Tarcan — pleo je 
Bluber kršeći ruke. — Ja siguran da tu ima neka greška 
izuzev ako... — i on krišom sumnjičavo pogleda prema 
Peeblesu i Throcku. 

— Jane znam ništa o nekoj vrećici s kamenjem — reče 
Peebles. — No zasto vi ne vjerujete ljudima koji su kao vi. 

— Ne vjerujem ni jednome od vas — reče Tarzan. — 
Dajem vam pet sekundi da mi vratite vrećicu, a ako mi je 
ne predate a tom roku, temeljito ću vas pretražiti. 

— Tako je — vikne Bluber — pretrašite me, pretražite 
me na svaki način! Ali gospotin Tarcan, ja nikada ne bi ot 
fas ništa uzeo. 

— Tu nešto nije u redu — progunđa Throck. — Ja 
vam nisam ništa uzeo, a siguran sam da nisu ni ova 
dvojica. 

— Gdje vam je četvrti? — upita Tarzan. 


— O, Kraski! On je nestao iste noći kad ste nas doveli 
u selo. Otada ga nismo vidjeli. Eh, sad mi je jasno... mi 
smo se čudili zašto je otišao, a sada mi je jasno kao sunce. 
On je ukrao vrećicu s kamenjem. Jest, on je to učinio. Od 
trenutka kad je otišao pokušavali smo otkriti što je odnio, 
ali mi je tek sada jasno. 

— Tako je — vikne Peebles — eto tu smo, ito tije to. 

— Mogli smo to snati, mogli smo to snati — priklopi 
Bluber. 

— Usprkos tome ja ću dati da vas pretraže — reče 
Tarzan. — I doista, kad je stigao poglavica, on mu je 
objasnio da ih želi brzo pretražiti. No mada su dobro 
pretražili njihovu siromasnu prtljagu, vrećicu nisu otkrili. 

Tarzan se na to bez riječi okrene prema džungli, a ćas 
kasnije su Crnci i trojica Evropljana vidjeli kako je lišće 
progutalo majmuna-čovjeka i Zlatnog lava. 

— Neka bog pomogne Kraskom!'— usklikne Peebles. 

— Što će njemu vrećica kamenja, što vi mislite? — 
zapita Throck. — Mora da je malko trknut, rekao bih. 

— Nista trknut — uzvikne Bluber. — Ima samo jedna 
sort ot kamenje u Afrika koja bi Kraski ukrao i satim bje- 
šao u džungla sam... sa dijamanti! 

Peebles i Throck iznenađeno razrogačiše oči. 

— Prokleti Kraski — vikne prvi — izigrao nas je, eto to 
je učinio! 

— Ja bih rekao da nam je on najvjerojatnije spasio 
život — izjavi Throck. — Da je taj majmunski momak 
pronašao Kraskog i dijamante kod nas, svi bismo mi 
jednako platili i ne bismo ga uspjeli uvjeriti da u to nisu 
umiješani i naši prsti. A Kraski ne bi ama baš ništa 
poduzeo da nas izvuče. 

— Nadam se da će uhvatiti tu hulju! — vikne Peebles 
uvjereno. 

Čas kasnije zašutješe, videći kako se Tarzan vraća u 
logor. Međutim, čovjek-majmun nije se više obazirao na 


njih, već se uputio ravno poglavici i s njim razgovarao 
nekoliko minuta. Na to se iznova okrenuo i otišao. 

Pošto je od poglavice saznao ono što mu je ovaj znao 
reći, Tarzan je krenuo kroz džunglu otprilike u pravcu sela 
gdje je ostavio četvoro bijelaca pod zaštitom poglavice i iz 
koga je Kraski nesto kasnije sam pobjegao. Išao je tako 
brzo da je lav zaostajao za njim, i kako se kretao samo 
zrakom kroz drveće, gdje nije bilo isprepletene šikare da 
mu usporava brzinu, začas se našao u blizini sela. 

Kod ulaza u selo otkrio je trag Kraskoga, sada već 
gotovo izbrisan, no još uvijek dovoljno vidljiv za Tarzanovo 
oštro oko. Krenuo je za tim tragom, i brzo je nepredovao, 
jer se Kraski uporno držao staze koja je vijugala nekamo 
prema zapadu. 

Sunce je gotovo zašlo za vrhove drveća na zapadu kad 
je Tarzan iznenada izbio na čistinu pored mirne rječice na 
obali koje se nalazila mala, jednostavna kolibica okružena 
kolčanom ogradom i trnovitom bomom. 

Majmun-čovjek zastane i osluhne, onjuši zrak svojim 
osjetljivim nosnicama, a onda nečujno prijeđe čistinu i 
zaputi se prema kolibi. U travi izvan ograde ležalo je tijelo 
bijelca. — Tarzan je na prvi pogled vidio da je to bjegunac 
kojega traži. 

U tren oka shvatio je da bi bilo besmisleno pretraživati 
les, jer je bilo više nego jasno da su dijamanti sada u 
rukama onoga koji je ubio Kraskog. Pošto ga je površno 
pregledao, ustanovio je da je njegova pretpostavka bila 
tačna, barem što se tiče nestanka dijamanata. 

I u kolibi i izvan kolčane ograde bilo je dosta tragova 
koji su ukazivali na nedavnu prisutnost muškarca i žene. 
Trag muškarca bio je isti kao i trag bića koje je ubilo 
Gobua, velikog majmuna, i lovilo Baru, jelena, u zabranu 
majmuna-čovjeka. No, žena, tko je bila ona? Bilo je očevi- 
dno da su joj noge bile izranjavane i umorne, a umjesto 
cipela nosila je poveze od krpa, Tarzan je slijedio tragove 
muškarca i žene od kolibe u džunglu. Što je dalje išao, to 


se jasnije vidjelo da je žena sustajala i sve jače krvarila. 
Napredovala je veoma sporo, i Tarzan je vidio da je 
muskarac nije čekao, već je ponegdje bio daleko ispred nje. 


“o saga dai 
i 


i i 
toda FI 
ideš 


H ij KJ) 


U travi je ležalo tijelo bijelca. Tarzan je prepoznao bjegunca kojeg je tražio. U tren 
oka spoznao je da nema smisla pretraživati leš jer je bilo očito da bi uzalud tražio 


dijamante. 


Esteban je zaista daleko odmakao Flori Hawkes, koju 
su njene izudarane i okrvavljene noge jedva nosile. 

—  Pričekaj me, Estebane zaklinjala ga je ona — nemoj 
me napustiti. Nemoj me ostaviti samu ovdje u toj strašnoj 
džungli. 

— Onda drži korak sa mnom — progunđa Španjolac. 
— Mislis li da ću ja s ovim blagom u rukama neprestano 
čekati da netko dođe te mi ga otme? Ne, ja hoću da što prije 
stignem na obalu! Ako možes držati korak sa mnom, dobro 
iu redu, a ako ne možeš, to je tvoja stvar. 

—  Notime ne možeš ostaviti. Čak ni ti, Estebane, ne 
možes biti takva zvijer nakon svega na sto si me natjerao 
da uradim za tebe. 

Španjolac se nasmije: 

— Ti za mene ne predstavljas više nego neka stara 
rukavica. S ovim — i on podigne vrećicu ispred sebe — 
mogu kupiti najfinije rukavice u prijestolnicama svijeta, i 
to posve nove rukavice. 

I on se mračno nasmije na tu svoju okrutnu salu. 

—  Estebane, Estebane — zaplaka ona — vrati se, vrati 
se, ja ne mogu dalje! Ne ostavljaj me! Vrati se, molim te, i — 
spasi me! 

Ali on joj se samo nasmijao, a kad joj je na okuci staze 
išćeznuo iz vida, ona se, iscrpljena, bespomoćno baci na 
zemlju. 


povratak mrtvaca 


T“ je noći Esteban, ostavši posve sam, udario logor 
pored staze što je vijugala kroz isušeno riječno korito, 
kojim je tekao samo tanki potočić, u kome je Španjolac 
našao vode za kojom je žudio. 

Obuzet fiksnom idejom da je zaista Tarzan-majmun, 
osjećao se dovoljno hrabrim da može logorovati potpuno 
sam, bez ikakve zaštite. Imao je sreću što nikakva zvijer 
nije nabasala na njega. Dok je još s njim bila Flora, on bi za 
nju napravio zaklon, a sada, posto je ostao sam, njegova 
mu uloga nije dopuštala da bude takav mekušac te da 
podiže makar samo trnovitu bomu koja bi ga štitila u noći. 

Međutim, kako je u lovu imao uspjeha, a jos nije stigao 
do tog stepena divljaštva da jede sirovo meso, ipak je 
naložio vatru. 

Pošto se dosita najeo mesa i napio vode iz rječice, 
Esteban se vrati, čučne pored vatre, izvadi iz pregače 
vrećicu s dijamantima i istrese pregrst dragulja na dlan. 
Na titravom svjetlu vatre što je poigravala na njima 
dijamanti su se iskrili i bacali svoj odsjaj u tamu okolne 
džungle, dok je Španjolac s uživanjem ispuštao drago 
kamenje iz ruke u ruku. U toj igri svjetla Španjolac je 
maštao o budućnosti, o moći, raskoši, prekrasnim ženama 
— svemu što bi tim velikim bogatstvom jedan muškarac 
mogao kupiti. Sanjario je poluzatvorenih očiju o svom 
idealu što će ga tražiti po cijelom svijetu — o ženi snova 
koju je uvijek tražio — o ženi snova koju nikada nije našao, 


koja bi odgovarala onakvom Estebanu Mirandi kakvim je 
sebe smatrao. U tom se trenutku Španjolcu učinilo da kroz 
crne trepavice sto su mu zastirale sužene kapke u titravom 
svjetlu logorske vatre vidi pred sobom nejasno utjelovljenje 
lika svojih snova — lik žene odjevene u leprsavu providnu 
bijelu odjeću koji kao da je lebdio uz rub osvijetljenog 
prostora gore na vrhu obale isušenog korita rijeke. 

Pa kako je to priviđenje uporno stajalo ondje, Esteban 
čvrsto zatvori oči pa ih zatim opet malo otvori, ali je uz 
rijeku i dalje stajalo priviđenje. Sada on širom otvori oći, ali 
lik žene u bjelini još je uvijek lebdio pred njim. 

— Esteban Miranda iznenada problijedi. 

— Majko božja — uzvikne. — Pa to je Flora. Sada je 
mrtva i vratila se kao sablast da me progoni. 

Zureći u nju, polako je ustao da se suoči s prikazom, a 
tada ona progovori tihim i blagim glasom. 

— Srce moga srca — uzviknu ona — jesi li to zaista ti? 

Esteban je istog trenutka shvatio da to nije bestjelesni 

duh i da to nije Flora. Ali tko je? Kakvo je to priviđenje 
ljepote ovako samo u afričkoj divljini? 

Žena se polako spusti niz nasip i pođe prema njemu. 
Esteban spremi dijamante u vrećicu i stavi je pod pregaču. 

Žena je raširenih ruku dolazila k njemu. 

— Ljubavi moja, ljubavi moja — klicala je ona — nemoj 
reci da me ne poznajes. 

Sada je već bila dovoljno blizu, tako da je Španjolac 
mogao vidjeti njene grudi kako se brzo dižu i spuštaju, a 
usne su joj podrhtavale od ljubavi i strasti. Iznenada ga 
prožme talas žarke želje i on raširenih ruku poleti da je 
dočeka i pritisne na svoje grudi. 


Idući tragom muškarca i žene, Tarzan je bez žurbe 
nastavio stazom kroz džunglu jer mu je bilo jasno da ovo 
dvoje može stići ine žureći se. Nije se nimalo iznenadio kad 


je naišao na skutrenu žensku spodobu koja je ležala 
nasred staze. Kleknuo je pored nje i položio joj ruku na 
rame, na što je ona iznenađeno vrisnula: 

— Napokon, ovo je kraj! 

Ona podigne oči i pogleda ga. Najprije je vjerovala da je 


to Esteban. — Vratio si se da me spasiš, Estebane? — 
upita ona. 

— Esteban — usklikne on — ja nisam Esteban! To nije 
moje ime. 


Tek sada ga je ona prepoznala. 

— Lord Greystoke — vikne — jeste li to zaista vi? 

— Jesam — odgovori on — a tko ste vi? 

— Ja sam Flora Hawkes. Bila sam djevojka lady 


Greystoke. 

— Sjećam vas se — reče on. — Što radite ovdje? 

— Bojim vam se reći — odvrati Flora — bojim se vašeg 
gnjeva. 

— Ispričćajte mi! — zapovjedi Tarzan. — Trebalo bi da 


znate, Floro, da ja nikada neću nauditi ženi. 

— Došli smo da uzmemo zlato iz oparske riznice — na 
to će ona — no vi to znate. 

— Ne znam ništa o tome — odgovori on. — Mislite li 
time reći da ste bili s onim Evropljanima što su me omamili 
i ostavili u logoru? 

— Jest — potvrdi žena — uzeli smo zlato, međutim vi 
ste došli s vašim Vazirijima i oduzeli nam ga. 

— Janisam došao s Vazirijima i ništa vam nisam uzeo 
— reče Tarzan. — Ja vas ne razumijem. 

Ona iznenađeno podigne obrve, jer je znala da 
Tarzan-majmun ne laže. 

— Mi smo se razdvojili — reče — kad su se naši ljudi 
pobunili. Esteban me je ukrao od ostalih, a malo zatim nas 
je pronašao Kraski. Došao je s punom vrećicom dijama- 
nata, a Esteban ga je ubio i oduzeo mu dijamante. 

Sada je bio na Tarzanu red da ostane iznenađen. 

— Taj Esteban je čovjek koji je bio s vama? — upita on. 


— Jest — odgovori ona — on me je ostavio, ranjavih 
nogu, jer nisam mogla dalje hodati. Otišao je i ostavio me 
tu da umrem, a on je ponio dijamante sa sobom. 

— Naći ćemo mi njega — reče majmun-čovjek. — 
Dođite! 

— Alijane mogu hodati — odvrati djevojka. 

— Što to mari? — na to će on, te se sagne i podigne je 
na ramena. 

Majmunu-čovjeku nije bilo teško nositi djevojku. — 
Nismo daleko od vode — progovori nakon nekoliko trenu- 
taka — a voda je ono što vam je sada potrebno. Pomoći će 
vam da živnete i da opet skupite snagu, a možda ćemo 
uskoro moći da nađemo hrane za vas. 

— Zašto ste tako dobri prema meni? — upita djevojka. 

— Vi ste žena. Ne bih vas mogao pustiti samu u 
džungli da umrete, bez obzira na ono što ste možda učinili 
— odgovori majmun-čovjek. 

Postalo je tamno, no oni su i dalje išli tihom stazom, sve 
dok Tarzan nije u daljini ugledao odsjaj vatre. 

— Mislim da ćemo uskoro naići na vašeg prijatelja — 
prošapće on. — Budite mirni. 

Čas zatim njegovo je osjetljivo uho začulo glasove. 
Zaustavio se i spustio djevojku na noge. 

— Akone možete ići zamnom — reče — ostanite ovdje. 
Ne želim da mi on pobjegne. Vratit ću se po vas. Ako 
možete polako hodati, dođite za mnom. 

Istog ju je trenutka ostavio i počeo se primicati svjetlu i 
glasovima. Čuo je kako Flora korača za njim. Očito, nije 
mogla ni zamisliti da opet ostane sama u mračnoj džungli. 
Gotovo istovremeno začuo je tiho cviljenje nekoliko koraka 
desno od sebe. — Jad-bal-ja — prošapće on tihim glasom 
— za mnom! — Istog trena golemi je crnogrivi lav dopuzao 
tik do njega. Flora Hawkes zgrabi Tarzana za ruku i 
prigušeno vrisne. 

— Tiho — prošapće on. — Jad-bal-ja vam neće ništa. 


Začas su sve troje stigli do obale isušene rijeke i kroz vi- 
soku travu što je tamo rasla ugledali mali logor. 

Tarzan je, na svoje najveće zaprepaštenje, ugledao 
svoju sliku i priliku kako stoji pored male vatre, a jedna 
mu žena u lepršavim bijelim haljinama polako prilazi 
raširenih ruku. Čuo je njezine riječi; blage riječi ljubavi i 
dragosti. Kad je začuo taj glas i osjetio miris što ga je 
nemirni vjetrić nenadano donio u njegove nosnice, obuzela 
ga je neobična mješavina osjećaja — sreće, očaja, gnjeva, 
ljubavi i mržnje. 

Vidio je kako čovjek pored vatre kreće naprijed 
raširenih ruku da primi ženu u zagrljaj. Tarzan je na to 
razmaknuo travu i zakoračio na sam rub obale, a njegov je 
glas odjeknuo džunglom kad je, uzviknuvši, izgovorio 
jednu jedinu riječ: 

— Jane! 

Muškarac i žena istog se trena okrenu i pogledaju gore, 
gdje se u svjetlu vatre nejasno ocrtavao njegov lik. Ugleda- 
vši ga, čovjek se okrene i pojuri prema drugoj strani rijeke, 
a Tarzan skoći dolje na sprud i potrči k ženi. 

— Jane — povika on ponovo — to si ti, to si ti! 

Na ženi se vidjelo da je zbunjena. Najprije je pogledala 
za čovjekom kojeg je maločas htjela zagrliti a koji je sada 
odmicao što su ga noge nosile, zatim upravi pogled prema 
Tarzanu. Prešla je rukom preko čela i ponovo pogledala 
prema Estebanu, no njega je nestalo s vida. Zatim je 
posrćući zakoraknula prema Tarzanu. 

— Bože moj — uzviknu ona — što to znači? Tko si ti, a 
ako si ti Tarzan, tko je on? 

— Ja sam Tarzan, Jane — reče majmun-čovjek. 

Ona se zagleda u mrak iza njega i primijeti Floru 
Hawkes kako im se približava. 

— Jest—reće ona — ti si Tarzan. Vidjela sam te kad si 
pobjegao u džunglu s Florom Hawkes. Ne mogu to razu- 
mjeti, Johne. Ne mogu vjerovati da bi ti, čak i da si 
povrijedio glavu; mogao tako nesto učiniti. 


— Jada sam pobjegao u džunglu s Florom Hawkes? — 
upita on, s izrazom iznenađenja na licu. 

— Vidjela sam te — odvrati Jane. 

Majmun-čovjek se obrati Flori: 

— Jatu ništa ne shvaćam. 

Na to će djevojka, objašnjavajući: 

— Esteban je sa mnom pobjegao u džunglu, lady Grey - 
stoke — objasni djevojka. — Esteban, koji je sada ponovo 
htio da vas prevari. Ovo je zaista lord Greystoke, dok je 
onaj drugi varalica, i malo prije me je ostavio u džungli da 
umrem. Da lord Greystoke nije naišao na mene, ja bih 
sada već bila mrtva. 

Lady Greystoke, oklijevajući, pođe prema svom mužu. 

— Oh, Johne — reće ona — znala sam da to nisi bio ti. 
Moje mi je srce to govorilo, no oći su me prevarile. Brzo — 


uzvikne ona — taj varalica mora biti uhvaćen! Požuri, 
Johne dok nije umakao. 
— Pustimo ga neka ode — reče majmun-čovjek — 


mada bih ga rado uhvatio i oduzeo mu ono što mi je ukrao. 
Neću te više ostavljati samu u džungli, pa čak ni zbog toga 
da ga stignem. 

— A Jad-bal-ja — vikne ona — što je s njim? 

— Ah—nato će majmun-čovjek — zaboravio sam. — I 
on se okrene lavu te pokaže u smjeru kojim je umakao 
Španjolac. — Dovedi ga, Jad-bal-ja! 

I smeđežuta zvijer bila je u jednom skoku na tragu svog 
plijena. 

— On će ga ubiti? — upita Flora ježeći se, mada se u 
duši radovala što će Španjolca stići pravedna kazna. 

— Ne, neće ga ubiti — odgovori Tarzan. — Možda će ga 
samo malo izubijati, ali će ga dovesti natrag živa, ako bude 
moguće. 

Zatim se, kao da je već zaboravio na bjegunca i njegovu 
sudbinu, okrene svojoj ženi. 

— Jane —reče on — Usula mi je rekao da si poginula. 
Rekao mi je da je tvoje izgorjelo tijelo našao u arapskom 


selu i da su ga tamo pokopali. Kako to da si sada ovdje živa 
i zdrava? Pretraživao sam džunglu da nađem Luvinija i da 
te osvetim. Možda je dobro sto ga nisam pronašao. 

— Ne bi ga nikada ni pronašao — odgovori Jane 
Clayton — ali ne razumijem zašto ti je Usula rekao da je 
našao moje tijelo i pokopao ga. 

— Ljudi što ih je zarobio — odgovori Tarzan — ispričali 
su mu da te Luvini vezanih ruku i nogu odnio u jednu 
kolibu nedaleko od vrata i da te je tamo privezao za stup 
zaboden u zemlju. Pošto je selo progutala vatra, Usula se s 
Vazirijima vratio u potrazi za tobom. Neki su mu 
zarobljenici pokazali mjesto, i tu su nasli pougljenjene 
ostatke ljudskog tijela pored stupa za koji je očito bilo 
vezano. 

— Ah! — uskliknu Jane. — Sada mi je jasno! Luvini 
me je zaista onako sputanu vezao za stup, no kasnije se 
vratio u kolibu i razvezao me te me počeo napastovati. Ne 
znam kako smo se dugo rvali, ali smo bili toliko zaoku- 
pljeni borbom da nismo opažali kako selo gori oko nas. 
Dok smo se tako borili, ugledala sam nož za njegovim 
pojasom. Tada sam pustila da me zgrabi, i dok su me 
njegove ruke obuhvaćale, ja sam zgrabila nož, izvukla ga iz 
korica, zabola mu ga u leđa ispod lijevog ramena — i to je 
bio kraj. Luvini je mrtav pao na pod. Gotovo u istom 
trenutku plamen je zahvatio stražnju stranu i krov kolibe. 

— Bila sam gotovo naga, jer je on u borbi pokidao s 
mene svu odjeću. Na zidu kolibe visio je jedan bijeli 
burnus, nesumnjivo vlasnistvo jednog od ubijenih 
pljačkaša slonovače. Zgrabila sam ga, prebacila preko sebe 
i otrčala na seosku cestu. Kolibe su tada bile već sve u 
plamenu, a posljednji su urođenici iščezavali kroz vrata. 
Zdesna mi je bio dio kolčane ograde koji još nije bio 
zahvaćen požarom. Bježati u džunglu kroz vrata za mene je 
značilo uletjeti ravno u ruke neprijateljima, no ja sam 
nekako uspjela da se popnem na ogradu i da nekako 
neopaženo nestanem u džungli. Nije mi bilo lako izbjeći 


razne skupine Crnaca što su pobjegli iz sela. Neko sam 
vrijeme utrošila tražeći Vazirije, a ostatak skrivajući se. 
Odmarala sam se u rašljama nekog stabla oko pola milje 
odavde, kadli odjednom ugledah vatru onog čovjeka, a kad 
sam dosla da vidim što je to, bila sam gotovo omamljena od 
radosti što sam nabasala na Tarzana. 

— To tijelo što su ga pokopali bilo je, dakle, Luvinijevo, 
a ne tvoje? — upita Tarzan. 

— Jest odvrati Jane — a onaj što sam ga vidjela kako s 
Florom bježi u džunglu, to nisi bio ti, kao sto sam 
vjerovala, već ovaj čovjek što je maločas pobjegao. 

Flora odjednom podigne pogled. 

— Mora da je i onaj sto je došao s Vazirijima i ukrao 
nam zlato također bio Esteban. Obmanuo je naše ljude, a 
mora da je obmanuo i Vazirije. 

— Mogao je obmanuti svakoga, kad mu je uspjelo da 
prevari mene — reče Jane Clayton. — Bila bih otkrila 
varku za nekoliko minuta, u to sam sigurna; međutim, na 
titravom svjetlu logorske vatre i obuzeta ogromnom 
radošću što opet vidim lorda Greystoka, ja sam brzo 
povjerovala u ono što sam htjela vjerovati. 

Majmun-čovjek je prstima prošao kroz svoju gustu 
crnu kosu, a to je kod njega značilo da duboko razmišlja. 

— Ne mogu razumjeti kako je uspio obmanuti Usulu 
usred bijela dana — reće on tresući glavom. 

— Ja mogu — reče Jane. — Napričao mu je kako je u 
nekoj nezgodi povrijedio glavu i pri tom izgubio pamćenje. 
— Time se unaprijed opravdao za mnoge greške što ih je 
učinio glumeći tebe. 

— Pametan je bio taj đavo — primijeti majmun-čovjek. 

— Onje zaista bio đavo — reče Flora. 

Nakon više od jednog sata trava se na obali razmakne i 
iz nje hitro izroni Jad-bal-ja. U gubici je držao poderanu i 
krvavu leopardovu kožu koju je položio pred noge svog 
gospodara. 

Majmun-čovjek je digne, razgleda, a zatim se namršti. 


— Mislim da ga je Jad-bal-ja ipak ubio — reće. 

— Vjerojatno je pružio otpor — primijeti Jane Clayton. 
— U tom slučaju Jad-bal-ja nije mogao uraditi ništa drugo 
nego da ga u samoobrani ubije. 

— Mislite li da ga je proždro?! — uzvikne Flora Hawkes 
udaljujući se uplašeno od zvijeri. 

— Ne — odgovori Tarzan — nije stigao. Ujutro ćemo po 
tragu potražiti njegovo tijelo. Rado bih se opet dokopao 
dijamanata. 

— I Tarzan ispriča neobičnu priču o tome kako je 
došao do golema bogatstva što ga je predstavljala mala 
vrećica kamenčića. 

Sutradan ujutro pošli su u potragu za Estebanovim 
tijelom. Trag je vodio kroz gustu sikaru i trnje do obale 
rijeke i tamo nestao, i mada je majmun-čovjek pretražio 
obje strane rijeke i uzvodno i nizvodno od onog mjesta, nije 
našao nista do krvavih tragova uz obalu rijeke. 

— To je kraj čovjeka koji je htio biti Tarzan — reće on. 

— Misliš da je mrtav? — upita Jane. 

— Jeste, siguran sam u to odgovori majmun-čovjek. — 
Sudeći po krvavim tragovima, Jad-bal-ja ga je izranio, ali 
se uspio otrgnuti i skočiti u rijeku. Činjenica što nisam 
uspio naći nikakav znak da je uspio isplivati na obalu 
navodi me na pomisao da su ga progutali krokodili. 

Flora se opet naježi. 

— Bio je to pokvaren čovjek — reče — no takvu 
sudbinu ne bih poželjela ni najpokvarenijem. 

Majmun-čovjek slegne ramenima. 

— Sam je sebi skrojio sudbinu, a za svijet je bez 
sumnje bolje da ga nema. 

— To je moja krivnja — reće Flora — moja je pokvare- 
nost dovela njega i ostale ovamo. Ja sam im ispričala ono 
što sam čula o oparskoj riznici; moja je zamisao bila da 
dođemo ovamo, da je opljačkamo i da nađemo čovjeka koji 
bi mogao biti utjelovljenje lorda Greystoka. Zbog moje su 
pokvarenosti poginuli mnogi ljudi, a vi, lord Greystoke, i 


vaša žena, zamalo da niste izgubili život. Ne usuđujem se 
zamoliti vas za oproštenje. 

Jane Clayton položi ruku na djevojčino rame. 

— Gramžljivost je bila uzrokom bezbrojnih zločina 
otkad svijet postoji — reče ona — a kad ona pozove zločin u 
pomoć, on poprima najodvratnije oblike i najčešće donosi i 
svoje kazne, kao što to vi, Floro, možete posvjedočiti. Ja 
vam, što se mene tiče, opraštam. Pretpostavljam da ste 
dobili dobru pouku. 

— Platili ste veliku cijenu za tu ludost — reće majmun- 
čovjek — dovoljno ste kažnjeni. Odvest ćemo vas do vaših 
prijatelja, koji se nalaze na putu prema obali u pratnji 
jednog prijateljskog plemena. Nisu mogli daleko odmaći, 
jer sudeći po stanju u kome su bili kad sam ih posljednji 
put vidio, nisu bili sposobni za duge marsševe. 

Djevojka se spusti na koljena do njegovih nogu. 

— Kako da vam se zahvalim za vašu dobrotu? — 
reče. — Međutim, ja bih više voljela ostati ovdje u Africi s 
vama i s lady Greystoke, da radim za vas i da vam budem 
odana, kako bih ispravila zlo što sam vam ga nanijela. 

Tarzan upitno pogleda svoju ženu, koja dade znak da 
prihvaća djevojčinu ponudu. 

— Vrlo dobro, Floro — reće majmun-čovjek — možete 
ostati s nama. 

— Nećete se nikad pokajati — na to će djevojka — ja ću 
sva učiniti za vas. 


Njih troje i Jad-bal-ja već su tri dana bili na putu kući 
kad se Tarzan, koji je isao na ćelu, zaustavi i onjusi zrak. 
Zatim se okrene k njima smiješeći se. 

— Moji su Vaziri neposlušni. Poslao sam ih kući, a 
oni su, međutim, ovdje i dolaze ravno prema nama. 

Nekoliko _ minuta kasnije susreli su prethodnicu 
Vazirija, i među Crncima zavlada ogromno veselje kad su 


vidjeli da su im oboje, i gospodar i gospodarica, živi i 
zdravi. 

— A sada, kad smo vas pronasli — reče Tarzan pošto 
su se pozdravili i odgovorili na bezbrojna pitanja — recite 
mi što ste učinili sa zlatom koje ste uzeli iz logora 
Evropljana? 

— Sakrili smo ga, o bwana, gdje si nam ti rekao da ga 
sakrijemo — odgovori Usula. 

— To nisam bio ja reče majmun-čovjek. — Bio je već 
jedan drugi, koji je zavarao lady Greystoke kao što je 
zavarao i vas — jedan zao čovjek — koji je tako vješto 
glumio Tarzana-majmuna da nije nikakvo čudo što ste se i 
vi dali prevariti. 

— Onda nisi bio ti taj koji nam je rekao da je ozlijedio 
glavu i da je zaboravio jezik Vazirija? — zapita Usula. 

— Nisam to bio ja — odgovori Tarzan — jer ja nisam 
ozlijedio glavu i dobro znam jezik svoje djece. 

— Ah! — viknu Usula — Prema tome nije bio naš veliki 
bwana onaj koji je pobjegao pred Butom, nosorogom? 

— Tarzan se nasmije. 

— Zarje onaj pobjegao pred Butom? 

— Jest — uzvikne Usula — pobjegao je veoma uplašen! 

— Ne znam dali bih mu zamjerio — reće Tarzan — jer 
Buto nije ugodan drug za igru. 

— Nas veliki bwana ne bi pobjegao pred njim — reče 
Usula ponosno. 

— Iako ja nisam zakopao zlato, ti si iskopao rupu u 
koju je ono stavljeno. Odvedi me na to mjesto, Usula! 

Vaziri napraviše grube ali udobne nosiljke za dvije 
bijele žene, premda se Jane Clayton smijala na pomisao da 
bi je trebalo nositi, i radije je koračala pored svojih nosača 
nego da dopusti da je nose. No Flora Hawkes, onako slaba 
i iscrpljena, ne bi mogla nastaviti put da je nisu nosili. 
Radovala se snažnim Vazirijima, koji su je poput pera 
nosili kroz džunglu. 


Tako su, sretni i zadovoljni, napredovah prema mjestu 
gdje su Vaziri sakrili zlato po Estebanovu nalogu. Crnce je 
razveselilo sto su pronasli svog gospodara i gospodaricu, 
dok su Tarzan i Jane osjećali tako duboku radost i 
olakšanje da se to uopće ne može izraziti riječima. 

Kad su naposljetku stigli do mjesta gdje je bilo zako- 
pano zlato, Vaziri počnu, pjevajući i smijući se, otkopavati 
blago, no uskoro su prestali pjevati a na njihovim se licima 
umjesto smiješka pojavi izraz zbunjenosti i zabrinutosti. 

Tarzan ih je neko vrijeme šuteći promatrao, a onda se 
na njegovu licu pojavi smiješak. 

— Mora da ste ga duboko zakopali, Usula ! — reće. 

Crnac se počeše po glavi. 

— Ali ipak ne tako duboko, bwana! Ja to ne mogu 
razumjeti. Već je davno trebalo da naiđemo na zlato. 

— Jesi li siguran da tražite na pravom mjestu? — 
upita Tarzan. 


— To je pravo mjesto, bwana — stane ga uvjeravati 
Crnac — no zlata ovdje nema. Netko ga je u međuvremenu 
premjestio. 


— Opet Španjolac! — primijeti Tarzan. — To je bio pre- 
preden svat. 

— Ali on ga nije mogao odnijeti sam — reče Usula — 
bilo je mnogo šipki zlata. 

— Ne — reće Tarzan — nije mogao, a ipak ga nema. 

Vaziri i Tarzan stadoše brižljivo pretraživati zemljište 
oko mjesta gdje je zlato bilo zakopano, međutim je Owaza 
tako vješto i potpuno izbrisao sve tragove što su ih 
Španjolac i on ostavili noseći zlato sa starog mjesta na 
novo, da ćak ni izoštrena osjetila majmuna-čovjeka nisu 
pomogla. 

— Nestalo je — reće majmun-čovjek — no ja ću se 
pobrinuti da ne ode iz Afrike. 

I on posalje brojne glasnike na sve strane da obavijeste 
poglavice prijateljskih plemena oko njegova posjeda da 


budno motre na svaku ekspediciju koja bi prolazila kroz 
njihovo područje i da ne propuste ni jednu ako nosi zlato. 
— To će ih zaustaviti — reče on kad su glasnici otisli. 
I troje bijelaca posjeda ju oko male vatre, a Jad-bal-ja 
legne iza majmuna-čovjeka. Tarzan je ispitivački proma- 
trao leopardovu kožu koju je Zlatni lav donio kad je gonio 
Španjolca. Nakon nekog vremena on se obrati svojoj ženi. 
— Bila si u pravu, Jane — reče. — Riznice Opara nisu 
za mene. Ovaj put ne samo da sam ostao bez zlata već i bez 
basnoslovnog bogatstva u dijamantima, a osim toga sam 
stavio na kocku i najveće blago — tebe. 
— Neka su zlato i dijamanti otišli, Johne — odgovori 
ona — glavno da imam tebe i Koraka. 


bijeg u zarobljeništvo 


K«; je ugledao pravog Tarzana, Esteban Miranda se 
okrenuo i pobjegao nasumce u džunglu. Srce mu se 
steglo od straha dok je jurio obuzet užasom, ni sam ne 
znajući kuda. Njegova jedina misao, misao što je njime 
potpuno ovladala, bila je da mora što više povećati razmak 
između sebe i majmuna-čovjeka. I zato je on posrtao sve 
dalje probijajući se kroz gustu trnovitu šikaru, koja mu je 
iskidala i ogrebla kožu po čitavom tijelu, tako da je pri 
svakom koraku ostavljao za sobom krvav trag. 

Na obali rijeke trnje mu je, kao i nekoliko puta prije, za- 
hvatilo dragocjenu leopardovu kožu koju je dosad uvijek 
čuvao kao sam život. Ovaj put trnje nije popuštalo, i dok je 
on pokušavao da je otrgne, pogled mu skrene natrag. Čuo 
je kako mu se neko veliko tijelo približava kroz guštaru, a 
trenutak kasnije ugleda zlokobni žar dviju žutozelenih 
plamenih tačkica. Prigušujući krik straha, Španjolac 
ispusti leopardovu kožu, okrene se i skoči u vodu. 

Kad se tamna voda sklopila iznad njegove glave, stigao 
je na rub obale i Jad-bal-ja. Pogledao je dolje gdje su se 
širili krugovi što su obilježavali mjesto na kome je nestao 
njegov plijen, jerje Esteban, koji je bio dobar plivač, hrabro 
zaplivao na drugu obalu, držeći se pod vodom. 

Zlatni je lav neko vrijeme osmatrao površinu rijeke, a 
potom se okrenuo i onjušio kožu koju je Španjolac protiv 
volje ostavio, zgrabio je zubima i otrgnuo s trnja gdje se 
zakačila i odnio je natrag pred noge svom gospodaru. 


Bježeći ispred Tarzana i Zlatnog lava, Esteban je sav izgreben trn i om stigao na 
obalu rijeke. Iznenada začu da mu se kroz grmlje približava neko veliko tijelo. 
Okrenuo se i ugledao lava... 


Kad je naposljetku morao udahnuti zraka, Španjolac je 
izronio usred mnoštva isprepletenog granja i lisća. Za 
trenutak pomisli da je izgubljen, toliko ga je Cvrsto držalo 
to granje, no napokon je ipak uspio da se probije gore. Kad 
mu je glava izvirila na površinu usred krošnje, ustanovio je 
da je izronio tačno kroz jedno stablo sto ga je struja nosila 
posred rijeke. Uz krajnji napor uspio je da se popne na 
grane i objaše veliko deblo. Tako je razmjerno sigurno 
plovio niz rijeku. 

Uzdahnuo je s olakšanjem kad je shvatio kako je za 
dlaka izbjegao pravednoj osveti majmuna-čovjeka. Žalio je 
doduše što je ostao bez leopardove kože sa skicom položaja 
skrivenog zlata, ali mu je još uvijek ostalo mnogo veće 
blago, i kad je pomislio na nj, počeo se naslađivati njime, 
poigravajući se vrećicom dijamanata što ju je imao u 
pregaći. Pa ipak, mada je posjedovao to ogromno bogatstvo 
u dijamantima, njegove sa se pohlepne misli uvijek nanovo 
vraćale zlatnim šipkama kod vodopada. 

—  Owaza će ih uzeti — mrmljao je. — Nikad nisam 
imao povjerenja u ono crno pseto, a kad me je ostavio, 
znao sam vrlo dobro kakve su njegove namjere. 

Esteban je cijelu noć plovio niz rijeku na oborenom 
stablu a da nije opazio nikakva znaka života, sve do zore, 
kad je prolazio pored jednog sela na obali. 

To je bilo selo ljudoždera Obebe. Kad je ugledala 
neobičnog bijelog diva kako plovi niz rijeku jašući na 
deblu, jedna je mlada žena digla dreku i stanovništvo sela 
poredalo se uz obalu promatrajući ga. 

— Toje neki neobični bog! — uzvikne jedan Crnac. 

— Toje riječni đavo — izjavi vrač. — On je moj prijatelj. 
Sada ćemo zaista uloviti mnogo ribe, a od svakih deset što 
ih ulovite, jednu ćete dati meni. 

— To nije riječni đavo — zagrmi duboki glas Obebe, 
ljudoždera. — Ti si ostario — obrati se on vraću — iu 
posljednje vrijeme tvoje su čarolije loše, a sada mi još 


kažeš da je Obebin najveći neprijatelj riječni đavo. To je 
Tarzan-majmun! Obebe ga dobro poznaje. 

I zaista, svi poglavice ljudoždera u okolici dobro su 
poznavali Tarzana. Plašili su ga se i mrzili ga, jer se 
majmun-čovjek nemilosrdno borio protiv njih. 

— To je Tarzan-majmun — ponovi Obebe — i našao se 
u škripcu. To je možda prilika da ga uhvatimo. 

I Obebe skupi oko sebe ratnike, pa je čas kasnije 
pedeset mišićavih muškaraca polako krenulo putem sto je 
vodio na rijeku. Miljama su pratili drvo koje je polako 
nosilo Estebana Mirandu, dok naposljetku na jednoj okuci 
drvo nije upalo u vanjski rub jednog vrtloga, koji ga je 
ponio pod grane drveća što je raslo uz obalu rijeke. 

Kako je bio zgrčen, promrzao i gladan, Esteban je bio 
zadovoljan što mu se pružila prilika da napusti stablo. S 
mukom se uzverao na grane po kojima se tog trenutka 
mogao izbaviti rijeke i spustio se polako niz deblo na 
zemlju. Nije znao da se u travi oko njega šćucćurilo 
pedesetak ljudoždera. 

Oslanjajući se na deblo, Španjolac se neko vrijeme 
odmarao. Opipao je vrećicu i ustanovio da su dijamanti na 
sigurnom. 

— Ja, na kraju krajeva, ipak imam sreće — promrsi za 
sebe. 

Ali gotovo istog trenutka podiglo se pedeset Crnaca i 
skočilo na njega. Napadaj je bio tako iznenadan a premoć 
tako velika da Španjolac nije imao prilike da se brani. 
Oborili su ga i svezali gotovo prije no što je mogao shvatiti 
što se to s njim događa. 

— Ha, Tarzane-majmune, napokon te imam! — likovao 
je Obebe, ljudožder, ali Esteban nije razumio njegove riječi, 
pa nije mogao odgovoriti. Obraćao se Obebi na engleskom, 
ali ga ovaj nije razumio. 

Esteban je bio siguran samo u jedno — da je zarobljen i 
da ga vode natrag u dubinu džungle. Kad su došli u 


Obebino selo, među ženama, djecom i ratnicima koji su 
ostali u selu zavladalo je veliko veselje. Samo je vrač tresao 
glavom, pravio kiselo lice i izricao zloguka proročanstva. 

— Vi ste zarobili riječnog đavola — mrmljao je. — I zato 
više nećemo uloviti ribe, a velika će bolest doći na Obebino 
pleme, te će oni umirati kao muhe. 

No Obebe se samo smijao tim njegovim riječima, jer je 
bio star čovjek, velik kralj i veoma mudar, a kad je čovjek 
mudar, nije sklon da vjeruje u bilo sto. 

— Ti se sada možeš smijati, Obebe — reče vrač — ali 
ćeš i prestati. Pričekaj pa ćeš vidjeti. 

— Kad svojim vlastitim rukama ubijem Tarzana- 
majmuna, onda ću se zaista smijati — odgovori poglavica 
—akadjai moji ratnici pojedemo njegovo srce i meso, 
onda se doista nećemo vise plašiti tvojih đavola. 

— Pričekaj — vikne vrač ljutito — pa ćes vidjeti! 

Ratnici zgrabiše čvrsto svezana Španjolca i ubaciše ga 
u jednu prljavu kolibu. Kroz vrata te kolibe on je mogao 
vidjeti kako seoske žene pripremaju vatru i lonce za gozbu. 
Hladan znoj izbije na čelu Estebana Mirande dok je gledao 
te užasne pripreme kojih značenje nije bilo moguće krivo 
protumačiti, pogotovu kad je uz to vidio kako stanovnici 
sela neprestano pogledavaju prema kolibi u kojoj je on 
ležao. 

Poslijepodne je gotovo već prošlo, i Španjolac je shvatio 
da preostale sate svoga života može izbrojiti, možda, s dva 
prsta na ruci. Tada se s rijeke začu prodoran vrisak koji je 
razbio tišinu džungle i uplašio stanovnike sela. Čas 
kasnije pomamno su pojurili u smjeru odakle se začuo 
vrisak, ali su stigli prekasno: stigli su samo još da vide 
kako ogromni krokodil odvlači pod vodu jednu ženu. 

— Ha, Obebe, što sam ti rekao? — upita vrač. — Bog 
đavola je već poćeo da se osvećuje tvom plemenu. 

Neuki i praznovjerni Crnci uplašeno su pogledavali čas 
na poglavicu ćas na vrača. Obebe se namršti. 


— Ipak je on Tarzan-majmun — ustrajao je. 

— Onjeriječni đavo koji je uzeo lik Tarzana-majmuna 
— ustrajao je i vrač. 

— Vidjet ćemo — odgovorio Obebe. — Ako je riječni 
đavo, on se može osloboditi naših veza. Ako je Tarzan- 
majmun, ne može. Ako je riječni đavo, on neće umrijeti 
prirodnom smrću, kao sto ljudi umiru, već će živjeti 
vječno. Ako je Tarzan-majmun, jednog će dana umrijeti. 
Zadržat ćemo ga, dakle, i vidjeti, to će pokazati je li on 
Tarzan-majmun ili riječni đavo. 

— Kako? — upita vrac. 

— Vrlo jednostavno — odgovori Obebe. — Ako jednog 
jutra nađemo da je utekao, znat ćemo da je to bio riječni 
đavo, a kako mu nismo naudili već ga dobro hranili dok je 
bio kod nas u selu, on će se s nama sprijateljiti i od toga 
neće biti nikakva zla. Ako pak ne pobjegne i ako umre 
prirodnom smrću, znat ćemo da je to Tarzan-majmun. I 
tako, ako ne utekne, zadržat ćemo ga dok ne umre, a onda 
ćemo znati da je to zaista bio Tarzan-majmun. 

— No, pretpostavimo da ne umre? — upita vrač češući 
se po kudravoj glavi. 

— Tada ćemo — vikne Obebe pobjedonosno — znati da 
si ti bio u pravu i da je to uistinu riječni đavo. 

Obebe ode i naredi ženama da donesu hrane 
Španjolcu, dok je vrač ostao tamo gdje ga je Obebe ostavio, 
nasred staze, i jos se uvijek zamišljeno češao. 

Tako je Esteban Miranda, vlasnik basnoslovnog 
bogatstva u dijamantima, osuđen na doživotni zatvor u 
ljudožderskom selu Obebe. 


Dok je ležao u kolibi, njegov izdajnički saveznik Owaza 
je sa suprotne obale rijeke uz koju su Esteban i on 
zakopali zlato gledao kako Tarzan i njegovi Vaziri dolaze, 
traže zlato i opet odlaze. 


Sutradan ujutro Owaza je došao s pedeset ljudi, koje je 
najmio po okolnim selima, te je iskopao zlato i krenuo s 
njim prema obali. 

Te je noći Owaza logorovao tik uz jedno selo nekog 
manjeg poglavice, koji nije imao mnogo ratnika. Stari je 
Crnac pozvao Owazu u samo selo, nahranio ga i napojio 
urođeničkim pivom, dok su se poglavićini ljudi miješali s 
Owazinim momcima zasipajući ih bezbrojnim pitanjima. I 
tako je naposljetku istina o zlatu izbila na javu te je 
poglavica saznao da Owazini nosači nose velike količine 
zlatnih šipki. 

Kad se uvjerio u to, bio je prilično zbunjen. Na njegovu 
licu ipak se pojavio smiješak dok je govorio s polupijanim 
Owazom. 

— Ti sa sobom imaš mnogo zlata — reče stari 
poglavica, a ono je vrlo teško. Tvojim će momcima biti 
teško da ga nose ćak tamo do obale. 

— Da — odgovori Owaza — ali ja ću ih dobro platiti. 

— Kad ga ne bi trebali nositi tako daleko, ti im ne bi 
morao tako mnogo platiti, zar ne? — upita poglavica. 

— Ne bih — odgovori Owaza ali tu ga ne mogu iskori- 
stiti. 

— Ja znam gdje bi mogao, i to svega dva dana hoda 
odavde — odgovori stari poglavica. 

— Gdje? — upita Owaza. — I tko bi ga tu usred 
džungle kupio? 

— Imajedan bijelac koji će ti za njega dati komadić pa- 
Pira, a ti za taj papir možeš na obali dobiti onoliko koliko 
vrijedi tvoje zlato. 


— Koji je to bijelac? — upita Owaza. — I gdje se on 
nalazi? 
— On je moj prijatelj — odgovori poglavica — i ako 


želis, odvest ću te ujutro k njemu. Možeš ponijeti sve svoje 
zlato i za nj dobiti komad papira. 


— Dobro — reče Owaza — onda ću nosačima morati 
platiti samo malu svotu. 

Nosači su bili zadovoljni kad su sutradan saznali da ne 
moraju ići čak do obale, jer ih ni veća plaća nije mogla 
privući da idu tako daleko od svog doma. Zato su bili sretni 
kad su krenuli samo na dvodnevno putovanje prema 
sjeveroistoku. I Owaza je bio sretan, a bio je sretan i stari 
poglavica koji ih je pratio, premda Owaza nije znao zašto je 
on sretan. 

Već su hodali gotovo dva dana, kad je poglavica poslao 
jednog od svojih ljudi naprijed s porukom. 

— Reci mom prijatelju da nas sačeka i uvede u svoje 
selo. 

Nekoliko sati kasnije, kad je mala karavana izbila iz 
džungle na široku travnatu ravnicu, ugledali su kako im se 
približava velika skupina ratnika. Owaza zastane. 

— Tko su ti ljudi? — zapita. 

— To su ratnici mog prijatelja — odgovori poglavica — 
aion je s njima. Vidiš? — i on pokaže na onoga koji je 
predvodio Crnce što su se u trku približavali, dok su se 
njihova koplja i bijela pera presijavala na suncu. 

— Oni ne dolaze kao prijatelji, već kao neprijatelji — 
reće Owaza bojažljivo. 

— To zavisi od tebe, Owazo — odgovori poglavica. 

— Ne razumijem te — reče Owaza. 

— Razumjet ćeš za nekoliko minuta, kad dođe moj pri- 
jatelj. 

Kad su se ratnici približili, Owaza je ugledao golemog 
bijelca, bijelca za kojeg je vjerovao da je Esteban — 
saveznik kojeg je izdajnički napustio. On se okrene 
poglavici i vikne: 

— Ti si me prevario! 

— Pričekaj — odgovori stari poglavica. — Nitko ti neće 
oduzeti ono što pripada tebi. 

— Zlato nije njegovo — vikne Owaza — on ga je ukrao. 

Kad je Owaza s grupom izbio na čistinu, ugledao je grupu crnih ratnika koju je 
predvodio bijelac. Owaza je pomislio da je bijelac Esteban pa se uplašio jer je s 
ovim imao starih računa. 


I on pokaže na Tarzana, koji se približio i zaustavio se 
se pred njim, ali se na njega nije obazirao, već se okrenuo 
poglavici: 

— Došao je tvoj glasnik — reče starcu — i donio 
poruku, a Tarzan i njegovi Vaziri došli su da vide što mogu 
učiniti za svog starog prijatelja. 

Poglavica se nasmije. 


— Tvoj je glasnik došao k meni prije četiri dana, a dva 
dana kasnije došao je i ovaj čovjek sa svojim nosačima, 
koji su nosili zlatne šipke na obalu. Rekao sam mu da 
imam prijatelja koji će mu u zamjenu dati komad papira, 
ali, jasno, samo ako zlato pripada Owazi. 

Majmun-čovjek se nasmiješi. 

— Dobro si to učinio, prijatelju moj — reće. — Zlato ne 
pripada Owazi. 

— Ne pripada ni tebi — vikne Owaza. — Ti nisi Tarzan- 
-majmun. Ja te poznajem! Ti si došao sa četvoricom 
bijelaca i jednom bijelom ženom da ukradesš zlato iz 
Tarzanove zemlje, a zatim si ga ukrao svojim prijateljima. 

Poglavica i Vaziri prasnu u smijeh, a majmun-čovjek 
samo se suzdržano nasmiješi. 

— Onaj drugi je bio varalica, Owazo — reće on — a ja 
sam Tarzan-majmun i zahvaljujem ti što si mi donio moje 
zlato. Dođite — reće on — ima svega nekoliko milja do mog 
doma. 

I majmun-čovjek natjera Owazu da njegovi nosači 
odnesu zlato u Greystokov bungalov. Tarzan je tamo 
nahranio i platio nosače, a sutradan ujutro pošalje ih u 
njihovu zemlju. Poslao je i Owazu s njima, ali ne bez 
vrijednog poklona, opomenuvši ga da se ne vraća više u 
Tarzanovu zemlju. 

Kad su oni odlazili, stajali su Tarzan, Jane i Korak na 
terasi bungalova, a Jad-bal-ja je ležao do njihovih nogu. 

Tarzan prebaci ruku preko ramena svoje žene. 

— Morat ću povući ono što sam rekao za oparsko 
zlato, to jest da nije za mene, jer eto pred sobom vidiš novo 
bogatstvo, koje je doslo čak iz oparske riznice, bez mog 
truda. 

— Sada bi još trebalo samo da netko donese tvoje 
dijamante natrag nasmije še Jane. 

— Nema nade — reće Tarzan. — Oni su sigurno na 
dnu rijeke Ugogo. 


A daleko dolje na obali rijeke Ugogo, u selu Obebe, 
ljudoždera, ležao je Esteban Miranda u prljavštini kolibe 
koja mu je dodijeljena, naslađujući se bogatstvom što ga 
nikad neće moći upotrijebiti, jer je živio životom zatočenika 
na koji su ga osudili Obebina tvrdoglavost i praznovjerje. 

Tarzan i zlatni lav 
Odgajanje lavića 
Susret s tajnom 

Što su odali tragovi 
Sudbonosne kapljice 
Smrt se prikrada 
Moraš ga žrtvovati 
Zagonetka proslosti 
Smrtonosno koplje 
Mahnito izdajstvo 
Gori neobičan tamjan 
Zlatne šipke 

Čudan toranj ravna krova 
Dvorana strave 
Krvava karta 

Riznica dijamanata 
Mućenje vatrom 
Tragom osvete 

Koplje ubija 
Povratak mrtvaca 
Bijeg u zarobljeništvo 

